
Pratarmė 


Tai nėra knyga, kurią būtina skaityti visą ištisai. Dauguma straipsnių buvo 


proginiai, o progos įvairios. Stai trumpa santrauka tiems, kurie teikia pir- 


menybę apžvalgai. 


l. 


Elgesio modifikacija tėra technologija, ir mums reikia skatinti asme- 
ninę kontrolę iš žmonių, žmonių ir žmonėms bei taip sumažinti cen- 
tralizuotų vyriausybės ir ūkio institucijų užmojus. 

Pradedame rimtai rūpintis ateitimi. Kaip įtikinti žmones elgtis, kad 
jie atsižvelgtų į ateitį? Yra tinkamų elgesio procesų, tačiau tik itin rū- 
pestingas planavimas leis juos panaudoti mūsų uždaviniams spręsti. 
Dalykai, kuriuos vadiname „gerais“, tarnauja mūsų arba kitų gerovei 
tik tuo atveju, kai yra naudingai sąlygoti elgesio. Tiesiog duodami 
kitiems gerų dalykų, iš tikrųjų jiems nepadedame. 

Klaidinga sieti humanizmą su egoistišku egzistencialistų individualiz- 
mu. Pripažindamas aplinkos, ypač visuomeninės, vaidmenį biheivio- 


rizmas leidžia veiksmingiau siekti humanizmo tikslų. 


Antrasis Voldenas yra tinkamesnis šiandien nei tuo metu, kai buvo 
parašytas, — prieš trisdešimt dvejus metus. Jis aprašo mažiausiai varto- 
tojišką, mažiausiai teršiančią, labiausiai socializuotą kultūrą. Nėra blo- 
gai pradėti nuo mažų bendruomenių vietos šiuolaikiniame gyvenime 
atkūrimo. 

Didžiausios kliūtys elgesio mokslo pažangai yra tam tikri užsitęsę įsi- 
pareigojimai asmens vidiniam pasauliui, - arba metaforiniam menta- 
listinio ar kognityviojo psichologo pasauliui, arba tikroviškam, tačiau 
šiuo metu netinkamam fiziologo pasauliui. 

Veiksmingam žmogaus elgesio valdymui kyla pavojus, kai aiškindami 
elgesį remiamės emocijomis ir ketinimais. Taip darydami neigiame 


naudingus aplinkos sąlygotumus. 

10. 


11. 

14. 


Pratarmė 


Kogniryvieji psichologai užsiima metaforiškomis aplinkos transloka- 
cijomis, perkeldami pastiprinimo sąlygorumus — skyrium arba kaip 
visumas - į tariamą psichikos pasaulį. Daroma prielaida, jog žmonės 
dėl artumo gali kažkaip veiksmingiau prisitaikyti prie asmeninių sąly- 
gotumų. Tačiau išties elgesio pokyčiai, priskiriami tariamiems vidi- 
niams sąlygotumams, atsiranda dėl išorinių sąlygotumų, iš kurių jie ir 
kilo. 

(Trumpa autoriaus dalies eksperimentinės elgesio analizės evoliucijo- 
je apžvalga.) 

Eksperimentinė elgesio analizė pagerino švietimą, praskaidrindama 
jo tikslus, pasiūlydama naują klasės valdymo tvarką ir pristatydama 
programinius vadovėlius bei kitą mokomąją medžiagą. Dėl to moks- 
leiviai išmoksta greičiau ir dėdami mažiau pastangų, tačiau tuomet 
kyla sudėtingi uždaviniai ugdymo įstaigai. 

J. J. Rousseau laisvas ir laimingas mokinys atrodo nei laisvas, nei lai- 
mingas. Atlaidumas nėra vienintelė pakaita argrasiai kontrolei, kuri 
būdinga visai švietimo istorijai. Kitos alternatyvos leidžia parengti jau- 
nus žmones ateičiai. 

Mokytojai, palikę švietimą mokinio vidiniam smalsumui natūralioje 
„mokymosi aplinkoje“, atsisakė savo, kaip kultūros perdavėjų, vaid- 
mens. Nauja institucinė tvarka gali grąžinti šią esminę funkciją. Aukš- 
tasis mokslas ypač atsparus elgesio technologijai, tačiau pokyčiai da- 
romi — kaip F. S. Kellerio Asmeninio mokymo sistemoje. 


„ Įmanu, jog instinktyvų elgesį „kūrė“ atrankos procesas, nesiskiriantis 


nuo asmens elgesio kūrimo, nors tam veikiau reikia šimtų milijonų 
metų, o ne šimtų sekundžių. Naujausi atradimai platformos tektoni- 
kos, arba „žemynų slinkimo“, srityje atskleidžia lėtus aplinkos, kuri 
galėjo kurti kai kuriuos neįprastus rūšies elgesio atvejus, pokyčius. 

Dažnai sakoma, jog tam tikri atsitiktinumai atskleidžia esminę pasau- 
lio tvarką, kurios mokslas nepripažįsta. Pavyzdžius lengva surinkti ne 
todėl, kad jie įprasti, o todėl, kad juos itin dažnai pastebime ir prisi- 


mename. Atsitiktinumai traukia mūsų dėmesį iš dalies dėl to, jog esant 


Pratarmė II 


operantiniam sąlygojimui atsako ir pasekmės santykis iš esmės irgi yra 
atsitiktinis. 

15. Struktūralizmas lingvistikoje ir literatūros kritikoje nesuteikė galimy- 
bės deramai analizei. Apie rašytoją neturime informacijos, reikalingos 
įtikinamai funkcinei alternatyvai, tačiau vidiniai santykiai tarp dalių 
to, ką asmuo rašo, kartais atskleidžia tinkamus žodinius procesus. 

16. Kitaip nei skelbė kritikai, Antrasis Voldenas nesiskiria nuo H. D. Tho- 
reau Vo/deno (Pirmojo). Abi knygos įrodinėja, jog turime tyrinėti gy- 
venimo, kuriame gimėme, būdą ir jeigu įmanu, pakeisti jį geresniu. 
Abi nurodo gyvenimo supaprastinimo privalumus ir nė viena nėra 
eskapizmas" kokiu nors tikrovės požiūriu. Šiandien jauni žmonės at- 
randa ne tik tai, kaip jie gali supaprastinti savo gyvenimą, bet ir tai, 
kaip gali išspręsti klausimą, kurį Thoreau neigė, - bendruomenės klau- 
simą. 

17. Numatydamas, jog žmogus sąmoningai išeis iš proto, norėdamas įro- 
dyti, kad jo elgesys negali būti nuspėjamas, F. Dostojevskis nukirto 
paskutinę išsilaisvinimo šaką, nes išprotėjimas nuo šiol tapo nuspėja- 
ma reakcija. Taip jis iliustravo vieną didžiausių laisvės paradoksų: bet 
koks mėginimas patvirtinti, kad žmogus yra laisvas, tikriausiai nėra 
toks vaisingas kaip mūsų kultūros tvarkos pakeitimas taip, kad žmo- 
nės jaustųsi laisvesni nei kada nors anksčiau. Vis dėlto pakeitimas nu- 
mano tam tikrą kontrolę. 

18. „Valstybinės loterijos gali tapti idealiu būdu, kuriuo laisvi, laimingi ir 


įtakingi žmonės remia savo vyriausybę nemokėdami mokesčių“. 


Kiekviename skyriuje yra daugiau, nei galėjau sutalpinti į kelis saki- 
nius, tačiau aš pasitikiu skaitytoju, dabar pereinančiu prie skyrių, kurie 
galbūt jį sudomins. 

B. F. Skinner 


* Zvaigždute pažymėtos teksto dalys ar atskiri terminai aptariami „Paaiškinimuose“ 
(Vert. past.). 

Žmogaus elgesys ir demokracija 


„ Ar galime laisvai pasirinkti ateitį? 


Pagalbos žmonėms etika 


„ Humanizmas ir biheiviorizmas 


„ Peržiūrėtas Antrasis Voldenas 


| 


Žmogaus elgesys 


ir demokratija 


„Kad ši tauta, vedama Dievo, patirs naują laisvės gimimą; 


ir kad žemėje kontrolė iš žmonių, žmonių ir žmonėms neišnyks.“ 


Abraham Lincoln? Nevisiškai. Lincoln sakė „vyriausybė iš žmonių“, o 
ne „kontrolė“, ir tai yra skirtumas. Kadaise „valdyti“ reiškė tiesiog „ves- 
ti“, tačiau greitai žodis įgijo griežtesnę prasmę. Vyriausybės „verčia pa- 
klusti valdžiai“. Kitaip tariant, jos elgiasi su žmonėmis argrasiai bausda- 
mos, kai jie elgiasi blogai, ir mažindamos bausmės grėsmę, kai žmonės 
elgiasi gerai. 

Kai vyriausybės tampa pernelyg atgrasios, žmonės nuo jų bėga arba 
jas puola ir susilpnina prievarta, terorizmu, protestais, streikais, boiko- 
tais ar revoliucijomis. Taip galiai bausti jie primeta kažką panašaus į 
priešinę kontrolę. Galima pasiekti tam tikrą pusiausvyrą, ir tuomet kal- 
bame apie vyriausybę „valdomųjų sutikimu“, kur „sutikimas“ žymi ribą, 
kurią peržengus valdžia nebegali priversti paklusti. Atkreipkite dėmesį, 
jog priešinė kontrolė, kaip ir kontrolė, yra atgrasi. Numanoma „žmonių 
vyriausybės“ vertė yra ta, kad kai žmonės valdys save, jie naudos atgrasias 
priemones saikingai. 

Tačiau kodėl vyriausybės turėtų apsiriboti atgrasia kontrole? Kodėl 
nepanaudojus teigiamo pastiprinimo? Daugelis vyriausybių turi tam prie- 
monių; jos turi galią ir duoti, ir bausti. Vienas atsakymų gali būti tas, 
kad teigiamas pastiprinimas nėra gerai suprantamas. Jo padarinius leng- 
va pražiūrėti; kai mūsų pačių elgesys yra teigiamai pastiprinamas, nejau- 
čiame kontrolės spaudimo. Atgrasus veiksmas taip pat turi tam tikrą 
genetinę pirmenybę. Agresyvios sąrankos, kaip ir gebėjimas be vargo įgyti 

agresyvų elgesį, turėjo išlikimo vertę. Išmokti elgtis su kitais atgrasiai 
taip pat yra lengva, kadangi rezultatai ypač greiti. Nepaisant to, neigia- 
mas pastiprinimas ir bausmė turi rimtų trūkumų, kurie nusipelno dė- 
mesio, ypač dabar, kai demokratiją, kaip vyriausybės filosofiją, yra išti- 
kusi bėda. Šiandien pasaulyje tėra kelios tikros demokratijos, ir plačiai 
pranašaujama demokratinės vyriausybės baigtis. Besikuriančios valsty- 
bės linkusios pasirinkti paklusimo valdžiai, įkūnytai į karinę diktatūrą, 
modelį ir daugelis senesnių valstybių taip pat krypsta šia linkme. Demo- 
kratija, tik kaip atgrasi priešinė galios elgtis su žmonėmis atgrasiai kon- 
trolė, netenka pamato. Ar naudodami daugiau atgrasumo nekeliančių 
priemonių galime ją išgelbėti, išsaugoti bei palaikyti jos pasiekimus? 

Galima būtų įrodinėti, kad kažkas panašaus daroma gerovės valsty- 
bėse. Mūsų pačių vyriausybė galbūt tiek pat susirūpinusi laisve nuo sty- 
giaus, kiek ir laisve nuo baimės; pažvelkime į jos teikiamas paslaugas 
sveikatos, švietimo ir socialinės gerovės srityse. Žinoma, Didžioji Brita- 
nija ir Skandinavijos šalys pažengė daug toliau, taip pat, bent jau teoriš- 
kai, komunistinės šalys. Tačiau bet kurioje jų sunku rasti teigiamą pa- 
stiprinimą. Gerovės valstybės remiasi atgrasia tvarka. Jos įgyja gėrybes, 
kurias paskirsto per mokesčius (paremtus bausmės grėsme) arba per dar- 
bo prievartą, o jeigu paskirsto gėrybes „pagal poreikius“ — didžiąja dali- 
mi atsižvelgdamos į tai, kad vargstantieji kitu atveju protestuotų. Gero- 
vės valstybė arba komunistinė valstybė taip par atskleidžia nervirtą 
atgrasios ir priešinės kontrolės pusiausvyrą. Be to, ir tai svarbu, ji nekuria 
gėrybių, kurias skirsto priklausomai nuo piliečių elgesio. Ji naudoja gė- 
rybes ne kaip pastiprinimą, tačiau kaip nuraminimą, siekdama sumažin- 
ti priešinės kontrolės veikimą. Geriausiu atveju ji tarpininkauja tam tik- 
roms sąlygoms, kurios kitaip vestų į baustiną elgesį, kadangi tikėtina, 
jog žmonės labiau linkę elgtis deramai pasaulyje be skurdo, ligų, nedar- 
bo ir neišprusimo. Tačiau net visavertės gerovės valstybės toliau baudžia 
už blogą elgesį, ir, be abejo, didelės baudžiamosios priemonės išliko ko- 
munistinėse šalyse. 

Neabejotinai peršasi išvada, jog kažkas, kas gali prisidėti prie vy- 


riausybės plačiausia prasme, yra pražiūrima. Teigiamas pastiprinimas, 


1. Žmogaus elgesys ir demokratija 17 


kaip rodo terminas, yra tvirtinantis. Jis neapima nei slopinimo, nei agre- 
syvių bausmės padarinių, taip pat ir neigiamo pastiprinimo, kurį siejame 
su nerimu bei baime, padarinių. Teigiamai pastiprintas elgesys — akty- 
vus dalyvavimas gyvenime, be nuobodulio ir depresijos. Kai mūsų elge- 
sys teigiamai pastiprinamas, sakome, jog mėgaujamės tuo, ką darome; 
mes vadiname save laimingais. Šie žmogaus elgesio bruožai tikrai turi 
būti tarp bet kurios vyriausybės „žmonėms“ tikslų, tačiau jie neįgyven- 
dinami vyriausybėms, kurios siekia vien paklusnumo, ir geriausiu atveju 
lieka galimybe gerovės valstybėse. Ar gali juos pasiekti demokratija? 


Pažvelkime į du sunkumus, su kuriais šiandien susiduria visos pasau- 
lio vyriausybės, tik mums ypač tinkamus, kadangi juos sukūrė tai, kas 
neabejotinai bus pripažinta kaip dvi didžiausios demokratinio gyvenimo 
būdo pergalės. Svarbu, jog šie sunkumai taip pat yra mūsų nagrinėjamų 
pamatinių elgesio procesų vaisiai. Perfrazuojant gerai žinomą posakį, bū- 
dai, kuriais žmonės reaguoja į neigiamą ir teigiamą pastiprinimus, atvedė 
atitinkamai į gyvenimo ir laisvės teisių įtvirtinimą bei laimės siekį. Jie taip 
pat atvedė į bėdą. Kad ir koks svarbus rūšies išlikimui procesas kartą galėjo 
būti, pasikeitus aplinkai, jis gali tapti varginantis ar net mirtinas, ir tai 
atsitiko tiek teigiamam, tiek neigiamam pastiprinimams. 

Procesai, per kuriuos organizmas išmoksta bėgti nuo įvairios fizinės 
žalos arba jos vengti, turėjo aiškią išliekamąją vertę, tačiau tame, ką vadi- 
name civilizuota aplinka, jie tapo ne tokie svarbūs, ir gali būti pasiekta 
riba, kurioje jie veiks prieš išlikimą. Pavyzdžiui, siekiant apsaugoti, su- 
mažinti arba sustabdyti sekinamą darbą bei fizinę žalą, buvo sukurta 
gausybė technikos. Dabar ji yra skirta smulkiausiems patogumams ir 
komfortu! kurti. Mes ne tik nekenčiame nuo stipriausio šalčio ir karščio, 
bet ir palaikome norimą savo patalpų temperatūrą. Ne tik nedirbame iki 
išsekimo, važiuojame eskalatoriais, užuot lipę laiptais, bet ir spaudžiame 
mygtukus norėdami atidaryti automobilių langus. Tokiu atveju, jei ne- 
kuriame veiklių ir sukeliančių stresą pakaitų, jaučiamės pažeidžiami tiek 
bet kokio stipraus aplinkos reikalavimo, tiek stipresnių žmonių (archeti- 


pinis civilizuoto ir barbariško žmogaus priešpriešos modelis). Be to, ka- 

dangi technika negali tapti prieinama kiekvienam, smulkūs mūsų laimė- 
jimai reiškia brangius kitų praradimus. 

Daug svarbesnis yra visuomeninis gretinimas. Niekas nesuabejos 
istorinės kovos už laisvę, per kurią žmonės išsigelbėjo ir susilpnino arba 
sunaikino tuos, kurie su jais elgėsi atgrasiai, svarba, tačiau šis teisės į 
gyvenimą ir laisvę įvedimo procesas pasiekė ribą, kai pasisakoma prieš 
ber kokį kėsinimąsi į laisvą asmens judėjimą. Žmonės reikalauja teisės 
elgtis taip, kaip jie nori — prasilošti, sukelti nereikalingą pavojų, tačiau 
nesisegti saugos diržo, mirti nuo alkoholio, eikvoti išteklius ir nevaržo- 
mai teršti aplinką. Mokiniai linkę žavėtis laisvais ir atvirais užsiėmimais, 
turintiems sunkumų žmonėms nedera patarinėti, ką daryti, — jie privalo 
patys rasti sprendimus, verslas turi tarpti valstybei nesikišant, o elgesio 
forma, kuria dažniausiai skundžiasi bendraamžiai, yra skųstis savimi. 

Ko gera, įprasta klaida yra daryti prielaidą, jog galiausiai tokio leidžia- 
mumo link veda atgrasios visuomeninės kontrolės panaikinimas, tačiau 
mažos asmeninės laisvės, kaip ir patogumas bei komfortas, įgyjamos di- 
dele visuomenine kaina. Kai žmonės yra šiurkštūs, bemoksliai ir neiš- 
auklėti, kai dažnai pažeidžiami įstatymai, kai žmonėms nuolatos reikia 
pagalbos, kai gėrybės nelygiai paskirstomos ir kai vadinamieji nusikalti- 
mai be aukos parodo esant aukų, kenčia kiekvienas. Trumpai tariant, 
pasaulis pasikeitė, o procesai, per kuriuos išsilaisvinome nuo atgrasaus 
dirginimo, — nevisuomeninio ir visuomeninio, - atsisuko prieš kultūros 
ir galbūt prieš rūšies išlikimą. 


Panaši nesėkmė ištiko teigiamo pastiprinimo procesą. Posakį „laimės 
siekį Th. Jefferson pasiskolino iš Johno Locke'o, tačiau Locke minėjo 
„nuosavybės siekį“. Pastiprinamų gėrybių gamybai skirtos technikos da- 
bar yra daug daugiau nei tos, kuri susijusi su sekinančio darbo bei fizinės 
žalos išvengimu, ir jeigu ji nebus ribojama, greitai išeikvos pasaulio ištek- 
lius. Yra ir kitas rimtas padarinys, nes žmonės skiriasi gebėjimu įsigyti 
nuosavybę, taigi ir kiekiu to, ką turi, o kadangi turėjimas paprastai lengvi- 
na įsigijimą, skirtumai tampa labai dideli. Teigiamas pastiprinimas atnešė 
ne tik didelius turtus, bet ir nepaprastą galią. Jeigu vargšų atsiranda labai 

daug arba jie kitaip tampa tokie galingi, kad protestuotų, jiems galima 
suteikti šiek tiek gerovės, tačiau tai veda į tolesnę bėdą. Gerovė - arba kaip 
visuomeninė vertė, arba kaip politinė filosofija — kelia klausimą apie nesą- 
lygotą pastiprą, apie kurią dar kalbėsiu. 

Taigi visos šiuolaikinės vyriausybės susiduria su dviem išdavomis. 
Yra riba tarp laisvės ir despotizmo bei tarp prabangos ir skurdo, ties 
kuria asmeniniai ir visuomeniniai laimėjimai lieka pusiausviri, tačiau 
kaip tą ribą pasiekti? Tinkamiausią atsakymą atskleidžia tradicinis susi- 
rūpinimas atgrasia kontrole: turime stiprinti įstatymus, riboti žmonių 
galimybes įsigyti gėrybių (pavyzdžiui, apmokestindami perteklių) ir pri- 
versti juos dirbti už tai, ką gauna. Tačiau ar yra nebaudžiamųjų pakaitų? 
Ar galime išplėtoti aplinką, kurioje žmonės vienas su kitu gerai elgsis, 
išlaikys tam tikrą gyventojų skaičių, išmoks dirbti ir dirbs vaisingai, sau- 
gos ir plės pasaulio pastiprinamąjį pobūdį, šį pasaulį tyrinės ir analizuos, 
apribos išteklių naudojimą bei išsaugos saugią aplinką ateities kartoms, 
ir ar darys visa tai dėl to, jog rezultatai yra teigiamai pastiprinantys? 


Tokia visuomeninė aplinka, kurioje žmonės taip elgiasi veikiau kai 
nori, nei privalo, buvo daugelio politikų ir visuomenės reformatorių sva- 
jonė, tačiau ji paprastai buvo vadinama utopine menkinamąja to, kas 
neįmanoma, prasme. Vis dėlto jau esame kaip tik tokios vyriausybės, 
kaip galios priversti paklusti, pakaitos kūrimo kelyje. Ir jis gali atvesti į 
kažką, kas yra arčiau žmon/y vyriausybei iš žmonių, nei bet kas iki šiol 
pasiūlyta demokratijos vardan. 

Žmonės yra valdomi plačiąja prasme pasaulio, kuriame gyvena, ypač 
visuomeninės aplinkos. Jos veikimas akivaizdžiausias mažoje homoge- 
ninėje grupėje, kur kenkiantis kitiems elgesys baudžiamas, o palankus — 
pastiprinamas arba silpninant grėsmę, arba suteikiant gėrybių. Plėtojan- 
tis visuomeninei aplinkai, atsiranda palaikanti tvarka. Grupė skirsto el- 
gesį į gerą ir blogą, teisingą ir neteisingą, ir vartoja šias sąvokas kaip 
sąlygines stiprinančio arba silpninančio elgesio pastipras. Kai kuriuos 
svarbesnius sąlygotumus ji nusako taisyklėmis, kuriomis vadovaudamiesi 


jos nariai greičiau prisitaiko ir išvengia tiesioginio susidūrimo su baudžia- 

mosiomis pasekmėmis. Individai gali veikti, norėdami palaikyti kaip tik 
tuos sąlygotumus, prie kurių prisitaiko, o kai jie tai daro be priežiūros, 
sakoma, jog atskleidžia savikontrolę, arba etinę ar dorinę išminų. Tokia 
visuomeninė aplinka sklinda, kai nauji grupės nariai išsiugdo elgesį, pa- 
laikanų sąlygotumus. 

Deja, žmonės vadovauja žmonėms šia ganėtinai idealistine prasme 
tik tuo atveju, kai kiekvienas turi iš esmės tą pačią galią, o taip beveik 
niekada nebūna. Kas nors tampa lyderiu, ir, deja, beveik visada panau- 
dodamas tam tikrą dalį savo galios tam, kad priverstų paklusti. Priešinė 
kontrolė gali riboti tą galią, tačiau rezultatas nėra iš tikrųjų lygiavinė 
visuomenė. Kažkas panašaus vyksta ir tada, kai grupė paveda kontrolę 
atstovams, kadangi pavedimo padarinys gali būti toks pat kaip užgrobi- 
mo. Draudimas savo atstovams piktnaudžiauti galia tėra švelnesnė ko- 
vos už laisvę nuo tironijos forma. Nė vienas procesas neužtikrina pu- 
siausviros vyriausybės. 

Kartą buvo nusistovėjusi tvarka skirstyti visuomeninę aplinką į tris 
dalis: 1) valstybinę santvarką (vyriausybę siaurąja prasme, kurios specia- 
lizacija — atgrasi kontrolė), 2) ekonomiką (kurios specializacija — kurti 
pastiprinamąsias gėrybes ir jomis keistis) ir 3) kultūrą, arba visus kitus 
grupės palaikomus pastiprinimo sąlygotumus — šeimos papročius, religi- 
nes apeigas, menus, amatus ir t. t. Tikriausiai neįmanoma šių sričių at- 
skirti, ir šiuo metu „kultūros“ terminas apima jas visas. Kultūra yra iš- 
baigta visuomeninė aplinka, kurioje vienus sąlygorumus palaiko asmenys, 
o kitus — institucijos. Vis dėlto ankstesnis skyrimas buvo naudingas, nes 
kultūra senesniąja prasme reiškė centralizuotų įstaigų nepalaikomus vi- 
suomeninius sąlygotumus. Taikant terminą kultūrai šia prasme, demo- 
kratijai tenka ypatinga reikšmė. 

Tuomet pasidaro akivaizdžiau, jog kontrolė yra žmonių. Visuome- 
ninė aplinka gyvuoja tik dėl to, ką žmonės daro dėl žmonių ir žmonėms, 
ir ji niekada nėra kas nors daugiau net tuomet, kai galia yra užgrobiama 
arba pavedama tam tikrai įstaigai, tačiau kultūroje ankstesniąja prasme 
kontrolė yra tiesioginė. Galios sutelkimas įstaigoje nepageidaujamas ne 
tik del to, kad ji yra netinkamai naudojama ir švaistoma, bet ir dėl to, 

jog ardo tarpasmeninius ryšius. Jeigu aš dirbu bendrovei, siuvančiai ba- 
tus, o mano kaimynas — bendrovei, siuvančiai marškinius, ir jeigu abu 
uždirbame pakankamai: tiek, kad aš nusiperku marškinius, o jis ar ji — 
batų porą, mes tam tikra prasme gaminame kažką vertinga vienas kitam, 
tačiau tiesioginiai mainai nevyksta. Prarasta ypatinga galimybė pastip- 
rinti vienas kito elgesį. Be abejonės, bendrovėms reikia našios batų ir 
marškinių gamybos, ir mes veikiau privalome turėti ekonomiką, nei tie- 
siog kultūrą senesniąja prasme, tačiau kažko buvo atsisakyta. Panašiai, 
jeigu perduodu kaimyną policijai, vadinasi, esu mažiau linkęs ieškoti 
nebaudžiamųjų pakaitų nei tuomet, jei elgčiausi tiesiog kaip kaimynas. 
Didelėje grupėje policijos galia, be abejonės, yra reikalinga, ir mes toliau 
turėsime baudžiamąsias vyriausybes, tačiau tuomet galimybės užmegzti 
geresnius asmeninius santykius yra mažesnės. 

Kai perduodame žmonių kontrolę politinėms ir ekonominėms ins- 
titucijoms, atsisakome nešališkos žmonių vyriausybės iš žmonių asmeni- 
nės kontrolės, ir klaidinga tikėtis, kad atgausime ją apribodami sritį tų, 
kuriems ją perduodame. Geresnė strategija yra stiprinti asmeninę kontrolę. 
Visuomeninė aplinka, arba kultūra, gali veikti be užgrobiančių arba at- 
stovaujančių valdovų bei verslininkų, ir kai ji yra tokia, tai akivaizdi 
žmonių vyriausybė iš žmonių. Kartkartėmis kai kas buvo siūloma - pa- 
vyzdžiui, anarchijos politinėje filosofijoje, — tačiau geriausiai iliustruoti 
nesėkmę ieškant tinkamų priemonių gali visiems žinomas anarchisto, 
kaip žmogaus su bomba, stereotipas. Šiandien mūsų padėtis daug geres- 
nė. Pradėjome suprasti, kaip veikia aplinka, ypač visuomeninė, ir jau 
galėjome prabėgomis žvilgtelėti, kaip ji gali būti priversta veikti geriau. 

Daug kas iš to pasiekta taikant eksperimentinę elgesio analizę — tai, 
kas buvo pavadinta elgesio modifikacija. Šiandien negalime vartoti šio 
termino nepridėdami apibrėžimo ir perspėjimo. Neturiu omeny elgesio 
modifikacijos implantuotais elektrodais arba psichotropiniais vaistais. 
Neturiu omeny I. Pavlovo sąlygojimo su vėmimą sukeliančiais vaistais 
arba elektros šoku. „Elgesio modifikacija“ vadinu tai, kam išreikšti ter- 
minas ir buvo pasiūlytas: elgesio keitimą teigiamu pastiprinimu. Pagrin- 


diniai procesai yra seniai žinomi ir retkarčiais naudojami, tačiau dabar 

geriau suprantame jų vaidmenį socialinėje aplinkoje, todėl galime pada- 


ryti reikšmingus žmonių asmeninės kontrolės iš žmonių pokyčius. 


Daugelis regi gąsdinančias elgesio modifikacijos vizijas galingų vy- 
riausybių arba turtingų bendrovių rankose, tačiau faktas tas, kad daugu- 
ma taikymų ligi šiol buvo tiksliai žmonių asmeninės kontrolės iš žmo- 
nių lygmeniu — mokytojų, radusių geresnius darbo klasėse būdus ir 
naudojusių mokomąją medžiagą, kuri leido mokiniams daryti pažangą 
sparčiausiai ir su mažiausiu atgrasiu spaudimu, ligoninių ir sutrikusios 
psichikos žmonių bei protiškai atsilikusiųjų namų tarnautojų, sudaran- 
čių sąlygas, kad tie, kuriais jie rūpinasi, gyventų įdomiau ir oriau, psi- 
choterapeurų asmeninėje konsultacijoje su tais, kuriems reikia pagalbos, 
tevų, kurie atranda, kaip padaryti šeimą šiltesne ir naudingesne institu- 
cija, darbdavių, kuriančių skatinamąsias sistemas, kur darbuotojai ne tik 
gerai dirba, bet ir mėgaujasi darbu, ir individų, suprantančių, kaip veiks- 
mingai tvarkyti gyvenimą savo jėgomis. 

Per pastaruosius penkerius metus buvo išleista daugiau nei šimtas 
knygų apie elgesio modifikaciją, leidybos tempai ir toliau auga. Nėra 
ženklų, jog dėsniai, kuriuos atskyrė arba monopolizavo individai ar or- 
ganizacijos, sutelkti išnaudotojiškai kontrolei. Priešingai, pamatinės tvar- 
kos atranda kelius į kasdienį gyvenimą kaip mūsų kultūros dalį. Sudė- 
tinga nurodyti tinkamas konkrečiai situacijai tvarkas. Nera bendrų 
taisyklių, kurios leis mums užglostyti smulkmenas. Tačiau kai kurie dės- 
niai, paprastai išryškėjantys taikant eksperimentinę analizę kasdieniam 
gyvenimui, yra nieko verti, kadangi jie ypač susiję su žmonių vyriausybe 
iš žmonių. Vienokių ar kitokių, jų ilga istorija. 


Žinoma, kaip tik tas teigiamo pastiprinimo pakaitas atgrasiai kontro- 
lei yra kovos už laisvę esmė. Nors dar turime nueiti ilgą kelią, pajudėjo- 
me nuo uždarbio mokėjimo vergovės, nuo beržinės rykštės iki laisvos 
mokyklos ir nuo namų bepročiams iki žmogiškos sutrikusios psichikos 
žmonių ir protiškai atsilikusiųjų priežiūros. Teigiamas pastiprinimas tu- 
ri tvirtinamąjį poveikį ne tik asmens elgesiui, bet ir kultūrai kuriant pa- 
saulį, kurio žmonės nėra linkę palikti, kurį linkę ginti, skatinti ir gerinti. 

Visi, kurie veikia norėdami padaryti fizinį pasaulį gražesnį: ekologai, su- 
sirūpinę gamtos grožiu, bei menininkai, muzikantai, architektai ir kiti, 
kuriantys gražius dalykus, — visi didina galimybes, jog gyvenimas pasau- 
lyje bus teigiamai pastiprintas. Galima sakyri, kad tie, kurie naudoja tin- 
kamai apibrėžtą elgesio modifikaciją, yra susirūpinę saugoti ir puoselėti 
visuomeninės aplinkos grožį, arba, savinantis posakį iš nykstančios kul- 
tūros, kurti gražesnius žmones. 

Antrasis dėsnis gerinant žmonių kontrolę iš žmonių yra vengti dirb- 
tinių pastiprų. Uai irgi ilga istorija. Gyvename simbolinėje žetonų eko- 
nomikoje. Pinigai buvo išrasti kaip sąlyginė pastipra, kadangi turi daug 
privalumų: jie yra lengvai duodami ir gaunami; svarbiausias nedirbti- 
nes pastipras, į kurias jie yra keičiami, galima lengvai atidėti; pastipri- 
namąsias vertybes galima lengvai palyginti ir t. t. Tačiau elgesys vei- 
kiausiai yra sukuriamas ir palaikomas įprastų jo pasekmių. Dirbančio 
prie konvejerio darbininko elgesys, kuris neturi svarbios reikšmės, iš- 
skyrus kassavaitinį atlyginimą, nukenčia, palyginti su amatininko el- 
gesiu, kuris yra pastiprinamas gaminamų daiktų. Darbininkų atskyri- 
mas nuo įprastų darbo produktų, žinoma, buvo tai, ką K. Marx vadino 
„susvetimėjimu“. Panašiai nutinka, kai baudžiamosios priemonės per- 
duodamos valdžiai, kadangi neigiamos pastipros, pavyzdžiui, (pinigi- 
nės) baudos arba įkalinimas, nutolina piliečius nuo tiesioginio jų ben- 
draamžių smerkimo. 

Dirbtinės pastipros iš esmės nėra blogos. Mokytojams ir konsultan- 
tams jų reikia norint sukurti ir sutvirtinti elgesį, kuris individui bus nau- 
dingas įprastuose kasdienio gyvenimo sąlygotumuose. Tačiau dirbtinių 
pastiprų dera atsisakyti iki pasirengimo pabaigos. Mokinys, kuris ir to- 
liau kreipiasi į mokytoją, nebuvo sekmingai mokytas; klientas, kuris ir 
toliau tariasi su konsultantu, nebuvo sekmingai konsultuotas. Didžiąja 
dalimi turi įsivyrauti nedirbtinės pasaulio pastipros. Pramonės ir vyriau- 
sybės tvarka yra kitokia. Darbininkai turi ir toliau gauti dirbtines pastip- 
ras, vadinamas uždarbiu, o piliečiai turi būti veikiami dirbtinių pasekmių, 
vadinamų bausme. Tačiau tikėtina, kad tuomet prasideda susveti- 


mėjimas. 

Trečiasis dėsnis ganėtinai paprastas. Elgtis pagal taisykles paprasčiau, 
nei elgtis pagal sąlygotumus, kuriuos jos sukuria. Vadinasi, vykdydami in- 
strukcijas galime išmokti dirbti su įranga, tačiau įgusime su ja dirbti tik 
tuo atveju, jei mūsų elgesį kurs poveikis įrangai. Instrukcijos greitai 
užmirštamos. Lygiai taip pat išmokę kultūros taisykles galime elgtis su 
žmonėmis veiksmingai, tačiau mūsų elgesys bus jautriausias sąlygotu- 
mams, kuriuos palaiko „žmonės“, kai mus tiesiogiai smerkia ir nurodi- 
nėja, užmirštant kultūros, kaip ir darbo su įranga, taisykles. (Tą patį 
matome teisėtyroje, kur įstatymai dar ilgai išlieka, nors buvo pakeisti jų 
aprašomi asmeniniai santykiai, ir tuomet įstatymai iškreipia vyraujančią 
visuomeninę kontrolę.) 

Ketvirtasis dėsnis nėra plačiai pripažįstamas. Tikėtina, kad žmonių 
kontrolę iš žmonių gali sutrikdyti „nesąlygotos“ pastipros. Daug gerų daly- 
kų mes gauname laisvai — dėl dosnaus klimato, dėl sėkmės, dėl kitų žmo- 
nių, kurie juos mums suteikia arba leidžia pasiimti be kovos, arba dėl 
gėrybių, kurias jau esame sukaupę, atsargų. Manome, jog mums sekasi, 
kai šios potencialios pastipros tenka mums savaime, tačiau turime ne- 
praleisti žalos, kurią jos gali padaryti. Nesąlygotos pastipros yra ir pra- 
bangos, ir gerovės ypatybė, turinti tuos pačius sunkius padarinius. Ma- 
žindamos deprivacijos lygmenį jos užkerta kelią daugeliui pastiprinimo 
galimybių, ir užvaldo mažesnės biologinės reikšmės pastipros. Kartais 
rezultatai duoda vaisių. Pažvelkime į meną, muziką, literatūrą, mokslą 
arba kitus didžius žmonių rūšies pasiekimus. Tačiau dažniau jos yra nie- 
kinės ir švaisčios - kaip tuomet, kai nugrimztame į alkoholį arba narko- 
tikus, pasiduodame naudojamiems lošimų sistemose nepastovaus santy- 
kio planams, netiesiogiai gyvename rimtus svetimus gyvenimus apkalbose, 
literatūroje, filmuose ir žiūrėdami sporto varžybas, arba pasirenkame prie- 
vartą kaip išsigelbėjimą nuo nuobodulio. Politika „darbas, bet ne gero- 
vė“ gali spręsti nesąlygotos pastipros klausimą bedarbiui, bet ne turtin- 
gajam. Nesąlygotos pastipros sulaiko grupę nuo jos narių labiausiai 
išplėtotų gebėjimų ir grasina kultūros galiai bei galbūt jos išlikimui. 

Dar vienas dėsnis yra susijęs su tuo, kiek kultūra parengia savo na- 


rius susidurti su sąlygotumais. Visuomeninė aplinka yra nepaprastai su- 

dėtinga, 0 nauji grupės nariai nėra pasirengę tinkamai elgtis. Individas 
buvo kartą supažindintas su kultūra įprastomis mokomosiomis progra- 
momis, pateikiant sektinus pavyzdžius. Jie jau nėra svarbi augimo dalis, 
todėl dabar reikalinga labiau išreikšta kontrolė. Įgudę mokytojai ir kon- 
sultantai, pasitelkę programuotas sąlygotumų sekas, gali veiksmingai at- 
vesti į socialinės aplinkos reikalaujamas sudėtingas sąrankas. 


Taigi tokie yra kai kurie dėsniai, kuriuos matome skatindami veiks- 
mingą žmonių kontrolę iš žmonių. James Reston iš New York Times 
cituoja Londono Economist apie indėlį, kurį Amerika gali padaryti savo 
trečiajame amžiuje. Jis priklausys, anot Economist, nuo to, kaip bus plė- 
tojamos jos trys pagrindinės institucijos. „Šios trys pagrindinės instituci- 
jos atvirkštine svarbos tvarka yra verslo įmonės, vyriausybė ir gyvenimo 
kartu mechanizmas“ — kitaip tariant, ekonomika, politika ir kultūra se- 
nesniąja prasme. Galbūt galime palikti verslą ekonomistams, vyriausy- 
bę — politikos mokslininkams, tačiau kam reikėtų priskirti „gyvenimo 
kartu mechanizmus“, kuriuos Economist iškelia į pirmąją sąrašo vietą? 
Drįstu pareikšti, kad tai — tiesiog sąlygotumai, visuomeninę aplinką api- 
brežiantys kaip kultūrą ir todel kaip tik elgesio technologijos sritį. 

„Gyvenimo kartu mechanizmai“ sudaro visą socialinės psichologi- 
jos sritį, tačiau tai nereiškia, kad galime tikėtis visų socialinių psichologų 
pagalbos. Grynasis struktūralizmas skiriasi labai nedaug, o developmen- 
talizmas — neką daugiau. Jausmų ir nuostatų bei kitų psichikos būsenų 
matavimas vargu ar yra skatulys veikimui. Psichologai apskritai nepa- 
sižymi jokiu dideliu pasirengimu veikti. Jie ne tik nesiryžta keisti kitų 
žmonių elgesio — daugelis jų itin priešinasi bet kokioms pastangoms tai 
daryti. Šitai susiaurina sritį, kur ieškome tų, kurie prisidės prie mūsų 


trečiojo amžiaus gerindami mūsų gyvenimo kartu mechanizmus. 


Bėda ta, kad bet kokia užuomina apie žmogaus elgesio kontrolę 
kelia iššūkį: kas kontroliuos? - dažnai su potekste, jog elgesio technolo- 
gija tiesiog pateks į desporų rankas. Kaip ir visiems galios šaltiniams, 
taip išties gali atsitikti, ypač jeigu tie, kurie nėra despotai, atsisakys veik- 

ti. Tačiau būtent ši netinkamo naudojimo grėsmė yra geriausia priežas- 
tis ieškoti kaip tik įmanu aiškiau to, kaip elgesio mokslas gali tarnauti 
„žmonėms“. Žinoma, klasikiniai desporiški valdovai nepanašūs į elgesio 
modifikatorius, kurie nebesikiša, užbaigę savo darbą. Tiesa, jie gali kelti 
kitokią grėsmę. Jie yra galbūt ne labiau linkę į despotišką kontrolę nei 
branduolinės fizikos tyrinėtojai užkariauti pasaulį su branduoliniais gin- 
klais, tačiau ar jų, kaip konsultantų, įgūdžių neperims potencialūs des- 
potai? Galbūt N. Machiavelli, kuris naudojo savo įžvalgas patardamas 
valdovui, buvo toks pat pavojingas kaip ir valdovas. Tačiau elgesio mo- 
difikacija yra pirminis būdas, padarantis žmones veiksmingesnius ne va- 
dovaujant kitiems, bet palaikant ir gerinant visuomenines gyvenimo ap- 
linkas. 

Dažnai sakoma, kad galiausiai kyla klausimas, kas saugos pačius 
sargus (Ouis custodiet ipsos custodes?), tačiau svarbu yra ne Kas, bet Ką. 
Žmonės veikia, norėdami pagerinti kultūros tvarką, kai visuomeninė ap- 
linka skatina juos tai daryti. Kultūros, kurios turi šį poveikį ir kurios 
remia tinkamus mokslus, yra labiau linkusios išspręsti sunkumus ir iš- 
likti. Taigi kultūra, kuri labiausiai linkusi kontroliuoti kontroliuojantį- 
ji, yra besiplėtojanti kultūra. 

Deja, kultūra kiekvieną veikia skirtingai. Tie, kurie veikia norėda- 
mi pagerinti vyriausybę iš žmonių, žmonių ir žmonėms, buvo atrinkti 
ypatingų, galbūt atsitiktinių aplinkybių. Kadangi buvo atrinkti, jie yra 
elitas, tačiau ne išnaudojantis elitas, davęs pasauliui tokias blogas kono- 
tacijas. Jų užduotis yra ne kontroliuoti žmones, o padaryti žmones kon- 
troliuojamus veiksmingesnių fizinių ir visuomeninių aplinkų. Jie veikia 
aplinką, o ne žmones. 

Kurdami žmogaus elgesį veikiančius sąlygotumus, fizikos ir biolo- 
gijos technologai dirba su viena šios aplinkos dalimi; ir yra visiškai ne- 
kontroliuojami tų, kuriuos veikia jų pasiekimai. Mokytojai, terapeutai 
ir kiti elgesio technologai dirba su kita aplinkos dalimi — kurdami sąly- 
gotumus, kuriais žmonės kontroliuoja žmones. Tačiau jie parys toliau 
nebejsiterpia. Siauresnis pavyzdys — šeimos konsultavimas. Konsultan- 
tas keičia tam tikrą tvarką, pavyzdžiui, mokydamas šeimos narius aiškin- 

ti vienas kitam, užuot kritikavus arba besiskundus, — tačiau projektas 
nėra baigtas, kol šeima kaip sistema neims dirbti veiksmingiau toliau 
konsultantui nesikišant. Jokia kultūros tvarka, suprojektuota taikant eks- 
perimentinę elgesio analizę, neapima elgesio moditikatoriaus, kuris Žeka 
kontroliuojantis. Kontrolė yra „žmonių“. 


Be abejonės, ir toliau bus vyriausybinių ir ekonominių įstaigų, or- 
ganizacijų ir institucijų, nes jos turi atitinkamas funkcijas, tačiau joms 
neturėtų būti suteikiama jokių privilegijų. Socialinė aplinka veikia sėk- 
mingiausiai asmenį, grupę ir rūšį, jeigu žmonės, kiek įmanu, tiesiogiai 
kontroliuoja kitus. Visuomeninės aplinkos, kurioje jie šitai daro, kūri- 
mas yra vienas būtiniausių mūsų poreikių. Akivaizdu, kad tai yra tam 


tikras iššūkis psichologijai kaip elgesio mokslui. 


24 
Ar galime 


laisvai pasirinkti ateitį? 


Dažnai pabrėžiama, kad aš apsiribojau žiurkių ir balandžių elgesiu, ir 
paprastai numanoma, kad dėl to mano nuomonė apie žmones buvo iš- 
kreipra, tačiau bent 60 procentų to, ką paskelbiau, buvo skirta žmonių 
elgesiui. Aprariau vyriausybę, religiją, psichoterapiją, švietimą, kalbą, ska- 
tinimo sistemas, meną, literatūrą ir daugelį kirų žmogiškųjų dalykų. Ži- 
noma, taip darė ir tūkstančiai kitų, tačiau nemanau, jog savo skaityto- 
jams tiesiog pasiūliau apie tą patį daugiau, nes būtent tam tenka likusieji 
4() procentų. Rašydamas apie žmonių reikalus visada pabrėžiau eksperi- 
mentinės elgesio analizės, kuri iš pradžių išties buvo atlikta su žemesnė- 
mis rūšimis, tačiau galiausiai buvo išplėsta į žmogiškuosius dalykus ir 
davė panašius rezultatus, išvadas. Žmonių reikalams buvo tinkamas net 
darbas su kitomis rūšimis, kadangi atskleidė ypatingą vaidmenį, kurį 
lemiant elgesį vaidina aplinka. Nereikia manyti, jog, norėdamas pažvelgti 
giliau į pasaulį, kuriame jie gyveno, vyrus ir moteris tevertinau it žiurkes 
ir balandžius. Paaiškėjo, kad tam tikrus to pasaulio bruožus lemia ilga- 
laikiai sunkumai. Pateiksiu pavyzdį. 

Pasaulio pabaigos pranašystės dabar yra įprastas kasdienio gyveni- 
mo dalykas. Mums nuolat primenama, kad dėl visų praeities pergalių 
žmonija gali būti vedama tiesiai į negandą. Jei nieko greitai nebus imta- 
si, pasaulyje bus per daug žmonių ir jie dar sparčiau išnaudos išteklius 
bei užterš orą, žemę ir vandenį, kol paskutinėje kovoje dėl to, kas yra 
likę, koks nors pamišėlis paleis turimas branduolines raketas. Žinoma, 
yra optimistų, tvirtinančių, kad paaiškės, jog žmogaus rūšis, kaip ir kai 
kurios kitos rūšys, turi tam tikrą įgimtą mechanizmą, ribojantį gyvento- 


jų skaičių (mechanizmą, priimtinesnį nei praeityje tarnavę tam tikslui 

badas, maras ir karai), kad bus atrasti nauji ir neteršiantys aplinkos ener- 
gijos šaltiniai ir kad kuri nors pasaulio vyriausybė arba galbūt baimė dėl 
net siaubingesnių ginklų padarinių galutinai užbaigs karus. Tačiau link- 
mė neabejotinai kelia nerimą, ir Kasandra, kuri visada pranašauja nelai- 
mę , vėl gali būti teisi. Jeigu taip, tai bus paskutinis kartas. Jeigu ji bus 
teisi šį kartą, daugiau nebereikės jokių pranašysčių. 

Vienas didžiausią nerimą dėl ateities keliančių dalykų yra tas, kiek 
mažai daroma jos vardan. Dauguma Žemės žmonių nežino, kad yra sun- 
kumų, o iš tų, kurie žino, tik nedaugelis imasi tinkamų veiksmų. Di- 
džiausias sunkumas tas, kad ateitis tarsi visada prieštarauja dabarčiai. 
Važinėjantieji į darbą ir atgal su nuolatiniu bilietu gali suprasti, kad nuo- 
savi automobiliai teršia orą, kuriuo jie kvėpuoja, nors nuosavi automo- 
biliai yra daug patogesni nei viešasis transportas. Energijos gali trūkti, 
tačiau malonu šildyti pastatus žiemą ir vėsinti juos vasarą, kad galima 
būtų panašiai rengtis abiem metų laikais. Infliacija pakerta ateitį, kuri 
antraip būtų aprūpinta asmeninėmis santaupomis arba būtų visuome- 
niškai saugi, tačiau didesni atlyginimai už darbą ir didesnės valdymo 
kainos apdovanoja akimirksniu. Per didelis gyventojų skaičius gali būti 
didžiausia grėsmė, tačiau žmonėms yra malonu daugintis ir jie didžiuo- 
jasi vaikais. Karų negalima išvengti tol, kol gerovė nėra vienodai paskirs- 
toma, tačiau tie, kuriems pasiseka gauti didesnę dalį, savaime ją gina. 
Fizinės ir biologinės technologijos tikriausiai pakankamai galingos, kad 
pajėgtų spręsti šiuos sunkumus ir užtikrintų tinkamą ateitį, tačiau jos 
taip padarys tik tuo atveju, jeigu bus įsisavintos. Uždavinys susijęs su 
žmogaus elgesiu. Kaip galima žmones priversti paisyti ateities? Manau, 
tai klausimas, į kurį gali atsakyti elgesio analizė. 

Ką reiškia teigti, kad žmogus „paiso ateities“ arba veikia tam tikru 
būdu „atsižvelgdamas“ į kažką, kas nutiks ateityje? Ar gali kas nors turėti 
poveikį prieš tam įvykstant? Fizika ir ilgainiui biologija nustatė galutinės 
priežastis, tačiau ar mes turime tikėtis, kad jos tam tikru būdu funkcio- 
nuoja ir žmogaus elgesio srityje? 

Tradicinis atsakymas — taip. Žmonės esą skiriasi nuo fizinių objek- 
tų arba nepriklausančių žmonių giminei gyvų dalykų, kadangi jie gali 


30 VISUOMENĖ 


mąstyti apie ateitį. Jie gali įsivaizduoti savo veiksmo pasekmes. Jie gali 
veikti, kadangi numato ateitį ir todėl ž:20, kas nutiks. Jie gali būti pa- 
veikti vien tik ateities idėjos, arba sanpratos. Žinoma, tai mentalistinis 
žmogaus elgesio aiškinimas, ir jam būdinga silpnybė, kuri visada buvo 
mentalizmo skiriamasis ženklas. Mintys, vaizdiniai, žinios, idėjos ir są- 
vokos visiškai nieko nepaaiškina, kol jos savo ruožtu nebuvo paaiškin- 
tos. Kaip žmonės pradeda mąstyti, įsivaizduoti, turėti idėjų arba plėtoti 
sąvokas apie ateitį? Ką reiškia žinios apie ateitį? Tokie klausimai tiesio- 
giai iškelia vieną praktinį uždavinį. Ar nors kiek lengviau yra priversti 
žmones mąstyti apie ateitį, nei priversti veikti ją gerbiant? Iš tiesų ar 
vertės, kurias esą kuriame norėdami pakeisti protus, nėra būtent tos ver- 
tės, kuriomis pradedame keisti elgesį? Net mentalistui kyla uždavinys 
priversti žmones veikti ta7s/ jie mąstytų apie ateių. Visa, ką galime pa- 
keisti, yra aplinkybės, kuriomis žmonės gyvena, ir mes norime pakeisti 
jas, kad žmonės elgtųsi kitaip. Jeigu neapleidžiame elgesio, atsiduriame 
ant saugesnio ir daugiau žadančio pagrindo. 

Kai kurie biologiniai procesai yra susiję su galutinių priežasčių klau- 
simu. Nors jokia ateitis niekada neturėjo poveikio dabarčiai, viena pras- 
me gyvi dalykai yra veikiami pasekmių. „Ateities poveikis“ pirmiausia 
buvo pripažintas Ch. Darwino natūraliosios atrankos dėsnyje. Geneti- 
nis pokyus, arba mutacija, pasireiškia ne del bet kokio santykio su rūšies 
išlikimu, tačiau tik tuo atveju, jeigu atsirandantis bruožas skatina išliki- 
mą, kaip jis tai daro keliais atvejais, ir mutacija tampa rūšies ypatybe. 
Sakome, kad jis leidžia rūšiai adaptuotis, arba prisitaikyti, prie aplinkos, 
o adaptacija ir prisitaikymas kaip išlikimas nurodo į ateitį. Be to, praei- 
ties įvykių atrinktos ypatybės atrodo išp/etotos savimeilės tam, kad dary- 
tų poveikį ateičiai. (Aplinka būtinai turi likti iš esmės nepakitusi požy- 
mių, kurie dalyvavo atrankoje, atžvilgiu. „Paisoma“ tik tos ateities, kuri 
pranašesnė už praeitį.) 

Terminas „tikslas“ rodo reikalingą apibrėžos pokytį. Iki Ch. Dar- 
wino bet kurio žmogaus kūno požymio, tarkim, rankos, tikslas tarsi sly- 
pėjo ateityje. Kūdikis gimė su ranka, skirta sugriebti objektus pasaulyje, 
kuriame jam reikės gyventi. Natūraliosios atrankos teorija perkėlė grie- 

bimo reikšmę į praeitį. Asmuo gimsta su ranka, kuri bus veiksminga jo 
aplinkoje, kadangi protėviai turėjo rankas, kurios buvo veiksmingos jų 
aplinkoje. Dauginimasis - išskirtinė gyvų būtybių ypatybė; ir tai yra bruo- 
žų iš kartos į kartą perdavimas, padarantis natūraliąją atranką aiškiai kū- 
rybišku „ateities paisančiu“ dėsniu. 

Pavienį organizmą taip pat veikia pasekmės. Šis procesas yra išsiplė- 
tojęs per natūraliąją atranką, tačiau veikia visiškai kitu lygmeniu. Jis bu- 
vo pranašautas hedonizmo filosofų ir gana eksplicitiškai išsakytas 
E. Thorndike'o Padarinio dėsniu. Procesas buvo akivaizdžiausiai paro- 
dytas atliekant eksperimentinę operantinio sąlygojimo analizę. Jeigu kon- 
kretus elgesio vienetas lemia savitą pasekmę, panašiomis sąlygomis jis 
bus labiau linkęs vėl pasireikšti. Elgesys esą sustiprinamas pasekmių, o 
turinčios šį poveikį pasekmės yra vadinamos pastipromis. Pavyzdžiui, 
ieškantis lesalo balandis pastumia į šalį gulintį ant žemės lapą ir taip 
atidengia grūdą; jeigu grūdas yra pastiprinantis, balandis bus labiau lin- 
kęs ateityje pastumti į šalį panašius lapus. 

Nepaisant skirtumo laiko skalėje, operantinis sąlygojimas nepaprastai 
panašus į natūraliąją atranką. Jis kuria adaptaciją, arba prisitaikymą, prie 
aplinkos. Jis, atrodo, suprojektuotas tam, kad turėtų poveikį. Jis padaro 
įmanomą panašią tikslo dispoziciją, perkeldamas jį iš ateities į praeitį. 
Visa tai nukreipia elgesį į ateių. (Kaip ir natūraliojoje atrankoje, aplinka 
turi būti gana pastovi; elgesys, kuris yra sutvirtinamas esant konkrečiai 
grupei aplinkybių, bus veiksmingas tol, kol aplinkybės itin pasikeis. Pro- 
cesas „paiso“ ateities, kuri yra panaši į praeitį.) 

Ir tik artimiausios ateities. Operantinis sąlygojimas bus veiksmin- 
giausias, jeigu jis sutvirtina elgesį, kuris iš tikrųjų sukuria jo pasekmes. 
Hedonizmas ir Padarinio dėsnis, atrodo, užtikrino tai, kadangi abu rė- 
mėsi jausmais — malonumu ir skausmu arba pasitenkinimu ir apmaudu, — 
kurie atsirado iš veiksmo. Tačiau pastipros, vaidinančios didelį vaidme- 
nį operantinio elgesio analizėje, yra fiziniai dalykai, jos yra pasekmės tik 
ta prasme, jog būna po elgesio. Elgesiui nereikia jų kurti. Naudojama 
operantinėje laboratorijoje įranga parengia tik laiko pasekmes; tarp atsa- 
ko ir jo padarinių nėra funkcinio ryšio. Lengva parodyti, kad pastipra, 

kuri būna paskui atsaką, tačiau neturi kito santykio su juo, yra veiks- 
minga; pavyzdžiui, taip yra su prietarais. 

Tai trūkumas, ir jis yra neatsiejama natūraliosios atrankos savybė. 
Operantinis sąlygojimas atsirado kaip naudingas procesas, kuriame elge- 
sys pasidarė kontroliuojamas be: kokios pasekmės — funkcinės ar ne. Jis 
buvo naudingas, kadangi apskritai tikėtina, jog bet kuris įvykis, einanus 
paskui veiksmą, gali būti jo sukeltas. Nebūtina paisyti priežasčių, kodel 
pasireiškė pastipra, ir sunku pamatyti, kaip tai būtų galima padaryti. 

Kuo labiau tiesioginė pasekmė, tuo labiau tikėtina, kad ji gali būti 
sukurta elgesio, po kurio pasekmė pasireiškia, tačiau yra kitų priežasčių, 
dėl ko pastiprinimas turi būti greitas. Jeigu uždelsiama, gali būti, jog 
įsiterpiantis elgesys bus paveiktas stipriau nei už pastiprą atsakingas elge- 
sys. Jeigu nesitikime, kad gali paveikti kažkas, kas dar nepasireiškė, pa- 
stiprinimas turi persidengti su elgesiu. Ateitis tarpininkaujama operanti- 
nio sąlygojimo, todėl nėra itin tolima. 

(Galima išimtis kartą buvo pavadinta „skrandžio atmintimi. La- 
boratorinei žiurkei duodamas tam tikros rūšies ėdalas ir praėjus kelioms 
valandoms po to ji suserga, o paskui nustatoma susilpnėjusi jos preferen- 
cija šiam ėdalui. Jeigu žiurkė susargdinama radiacija, negalima įtraukti 
jokios tiesioginės veiklos. Toks mechanizmas turi didelę išlikimo vertę 
organizmams ginantis nuo nevirškinamo ar nuodingo ėdalo. Atgrasi pa- 
sekmė yra anatomiškai susijusi su nurijimu ir šiuo požiūriu su juo „per- 
sidengia“, dėl to jai nebereikia kitokio įsiterpiančio elgesio. Jeigu pagrin- 
das svarus, šis mechanizmas veiks ir gana tolimoje ateityje, tačiau tai — 
išimtis. Apskritai jeigu tikimasi, kad elgesys bus veiksmingas, pastipra 
turi būti jo artimai sąlygota.) 

Vis dėlto organizmai išties elgiasi „dėl“ įvykių, vyksiančių tolimoje 
ateityje. Galimas ryšys užmezgamas per kitokį procesą, vadinamą respon- 
dentiniu sąlygojimu. Jis turbūt atsirado, kadangi parengė organizmus ne- 
nuspėjamiems aplinkos bruožams. Maisto produktai, pavyzdžiui, cukrus 
ir druska, sukelia seilėtekį kaip ankstyvąją virškinimo pakopą, tačiau ka- 
dangi saldūs ir sūrūs maisto produktai yra labai įvairios išvaizdos, organiz- 


mai negalėjo išsiugdyti gebėjimo išskirti seiles priklausomai tik nuo jų 

išvaizdos, kad ir koks svarbus būtų toks parengiamasis seilėtekis. Dėl sąly- 
gojimo tam tikro konkretaus maisto produkto išvaizda pradeda išskirti 
seilėtekį, kuris yra „nukreiptas į ateitį“, nors ir vėl — į ne itin tolimą. 

Tai panašu į įtaką dirgiklio vaidmeniui operantiniame elgesyje. Sal- 
dūs ir sūrūs maisto produktai pastiprina jų radimo ir sugavimo elgesį, ir 
taip yra dėl to, kad organizmai, kuriuos buvo galima taip paveikti, buvo 
labiau linkę išlikti ir perduoti polinkį. Tačiau kadangi maisto produktai 
yra labai įvairios išvaizdos, imlumas pastiprinimui maisto išvaizda galėjo 
turėti mažai galimybių atsirasti. Todėl atsirado procesas, kuriame bet 
kokia galimybė, kur elgesys linkęs būti pastiprintas, pati savaime tampa 
pastiprinanti. 

Yra gerų pavyzdžių, kai elgesys pastiprinamas tik protarpiais. Atlie- 
kant tipinį eksperimentą alkanas balandis turi atliepti, tarkim, 5 000 kar- 
tų, kol atsakas pastiprinamas mažu kiekiu lesalo. Paskui jis turi vėl 5 000 
kartų atliepti, kol pastiprinamas kitas atsakas. Netrukus po pastiprinimo 
balandį galima laikyti atliepiančiu „dėl“ įvykio, kuris grindžia gana tolimą 
ateitį. Santykis 5 000:1 gali būti išlaikomas kelias valandas, tačiau tik po 
tam tikros programos, kurioje pažanga per santykį ža72a pastiprinanti. 

Sąlyginėmis pastipromis gali būti sudaromos ilgos atsakų grandi- 
nės. Demonstruojant auditorijoje žiurkė paprastai atlieka galbūt dešimt 
skirtingų grupių atsakų, kurių kiekvienas yra pastiprinamas galimybės 
atlikti kitą, kol pasireiškia paskutinė, paprastai nesąlyginė, pastipra. Pir- 
masis žingsnis, atrodo, yra daromas slypinčio gana tolimoje ateityje „pas- 
kutiniojo naudai“. Kažkas panašaus atsiskleidžia, kai, pavyzdžiui, žmo- 
gus stato būstą. Paskutinis žingsnis sukuria priedangą nuo vandens, tačiau 
jis gali būti atliktas tik baigus ankstesnius etapus. Kai būstas pastatytas, 
kiekvienas žingsnis yra pastiprinamas galimybės žengti kitą. (Galime pa- 
stebėti, jog taip atsiranda ne visos sekos, tačiau, kartą sudarytas, jas pa- 
prastai toliau remia tokia sąlyginių pastiprų dermė.) 

Net papildytas pastiprų sąlygojimu, operantinis sąlygojimas savai- 
me beveik nesukels elgesio žmogaus, kuris „paiso ateities“. Nė vienas 
individas šiuo būdu per gyvenimą negali įgyti labai didelės sąrankos. 
Ūkininkas sodina pavasarį, „kad galėtų nuimti derlių rudenį“, tačiau 

kažin ar kas nors kada nors išmoko taip elgtis vien dėl šios priežasties. 
Ima veikti kiti procesai. Jie apima kitus žmones, kurie kaupia ir perduo- 
da naudingą elgesį. 

Pamatinis procesas — imitacija — gali būti žmogaus genetinio fondo 
dalis. Kiti žmonės buvo nuolatinis aplinkos bruožas, o polinkis elgtis taip, 
kaip elgiasi stebimi kiti, turėjo didelę išlikimo vertę; kiti, tikėtina, elgiasi 
taip, kaip elgiasi, dėl tinkamos priežasties, ir mėgdžiodamas juos individas 
gali tikslingai įsisavinti naudingą dėl kurios nors priežasties elgesį. Dauge- 
liui rūšių būdingas įgimtas imitacinis elgesys, nors iki šiol ginčijamasi, ar 
jis būdingas žmogui. Bet kuriuo atveju tai, kas skatina žmogų elgtis taip, 
kaip elgiasi kiti, veikiau panašu į išlikimo pastiprinimo sąlygotumus. Mėg- 
džiodami tuos, kurių elgesys jau sukurtas vyraujančių sąlygorumų, žmo- 
nės išsiugdo reikiamą elgesį, nors tiesiogiai nebuvo susidūrę su tais sąlygo- 
tumais. Grupės papročius ir manieras, atrodo, palaiko būtent toks procesas. 
Del imitacijos individams nereikia susikurti ilgų sekų, dėl kurių jų elgesys 
būtų kontroliuojamas ganėtinai tolimų pasekmių. Jie įgyja daug didesnes 
sąrankas nei būtų įmanu nevisuomeninėje aplinkoje. 

Yra ir kitos pastiprų, kurios, atrodo, priverčia ateitį veikti aktyviau, 
dermės. Geru pavyzdžiu galėtų būti vyriausybių tvarkos. Pastipros, nau- 
dojamos „taikai palaikyti“, yra beveik išimtinai atgrasios ir baudžiamo- 
sios; pavyzdžiui, piliečiai, kai elgiasi ne pagal įstatymus, yra baudžiami 
piniginėmis baudomis, plakami arba įkalinami. Pastipros, naudojamos 
paskatinti piliečius ginti vyriausybę nuo priešų, taip pat yra didžiąja da- 
limi atgrasios; persimetėliai ir dezertyrai įkalinami arba sušaudomi. Taip 
pat yra naudojama sąlyginių teigiamų pastiprų sistema, įvairuojanti nuo 
medalių iki paminklų. Sutvirtintas elgesys sukuria pasekmes, kurios ska- 
tina vyriausybę palaikyti šias sąlygas, tačiau piliečiai gali gauti naudos 
netiesiogiai (jei ne tučtuojau) iš atsirandančios tvarkos ir saugos. Jų elge- 
sys susijęs pirmiausia su išradingais vyriausybės sąlygorumais, tačiau turi 
pasekmes galbūt tolimoje ateityje, kurios, jeigu bus pasiektos greičiau, 
bus pastiprinančios. Vyriausybės tvarka užpildo laikiną plyšį. 

Religinės institucijos taip pat valdo einančiuosius komunijos išgal- 

nulemti nepaprastus apdovanojimus ir bausmes po mirties yra naudoja- 
ma pirmiausia institucijai sustiprinti, tačiau tikintysis gali įgyti naudin- 
gų savikontrolės įpročių, kaip ir gyvenimo tarp tinkamo elgesio žmonių 
privalumų. 

Galbūt stipriausia iš visų sąlyginių pastiprų yra pinigai. Beverčiai pa- 
tys savaime, jie tampa pastiprinantys, kai keičiami į nustatytas pastipras. 
Pramonė skatina žmones dirbti jiems mokėdama. Tai duoda sąlygiškai 
artimos naudos, tačiau apskritai žmonės gali pelnyris iš atsirandančios jos 
plėtros ir gėrybių gamybos. Taip pat ir su švietimu. Meistras moko pa- 
meistrį, nes įgyja naudingą pagalbininką, tačiau pagalbininkas gauna nau- 
dos teisėtai tapdamas meistru. Būrų sunku išvardyti visas priežastis, dėl 
kurių tėvai, bendraamžiai, darbdaviai, religijos ir vyriausybės sugalvoja ug- 
dymo sąlygotumus, bet vis dar galima skirti privalumus, gaunamus tų, 
kurie moko arba moka už mokymą, ir galbūr ilgam atidėrų besimokančio- 
jo naudų. Etinė ir moralinė tvarkos ne taip smarkiai skiriasi, ir jose vyrauja 
tas pats modelis. Žmonės kontroliuoja vieni kitus - būdami vyriausybėje, 
mokydami, suteikdami paskatų — dėl tiesioginės naudos, tačiau tokiais 
būdais, kurie visiems suteikia galbūt ilgam atidėtų privalumų. 

Norint patvirtinti vyriausybės, religijos, ekonomikos, švietimo ir 
etikos tvarkas, dažnai remiamasi pasekmėmis, kurios slypi galbūt toli- 
moje ateityje. Vyriausybės gali veikti pirmiausia palaikydamos savo ga- 
lią, tačiau jos siekia teisėtumo nurodydamos taiką ir saugą. Religijos ins- 
titucijos kreipiasi į tokias vertybes kaip dvasios ramybė ir užuojauta. 
Pramonininkai pasiteisina nurodydami ne savo naudą, o išteklius, ku- 
riuos gausina, ir gėrybes, kurias padaro prieinamas. Ir kai siūloma pa- 
keisti tvarką, siūlymas paprastai grindžiamas veikiau atidetais privalu- 
mais, o ne tiesiogine siūloma nauda. Vis dėlto visiškai neįtikima, jog 
atidėtos pasekmės gali kaip nors veikti kaip pastipros. Priešingai, jos tėra 
atsitiktiniai šalutiniai padariniai. 

Tai nepaneigia fakto, kad jos turi kitokią funkciją. Akivaizdu, kad 
išsiplėtojo kultūros tvarka, kur tiesioginio pastiprinimo sąlygotumai su- 
kelia turintį tolimas pasekmes elgesį, ir tai, tikėtina, atsitiko iš dalies dėl 
to, jog pasekmės sustiprino kultūrą, leisdamos jai įveikti sunkumus, tai- 

gi išlikti. Tai, kad tolimos pasekmės, nesvarbu, kokios svarbios būtų 
kultūrai, vis dėlto neturi jokio poveikio, yra pernelyg akivaizdu, kai sten- 
giamasi atsižvelgti į ateitį, kuri nėra šalutinis šiuo metu pastiprinto elge- 
sio produktas. 

Žinoma, norėdami užbėgti už akių gresiančioms negandoms, turi- 
me atsižvelgti į įvairias kontroliuojančias jėgas. Siekiant sumažinti taršą 
atskirose miestų dalyse įstatymais uždraudžiama važinėti nuosavais au- 
tomobiliais. Specialios juostos ant tiltų, tuneliuose ir automagistralėse 
paliekamos automobiliams su tam tikru keleivių skaičiumi arba autobu- 
sams. Energijos naudojimas apmokestinamas. Uždraudžiama nesuyran- 
čių valymo priemonių, herbicidų ir insekticidų gamyba. Religinės ir tei- 
sinės poveikio priemonės prieš gimstamumo kontrolę arba abortus 
sušvelninamos, o didelėms šeimoms sumažinamos arba panaikinamos 
palankios ekonominės paskatos. Vaikai mokomi neišlaidauti, vyksta 
žiniasklaidos kampanijos, siekiančios padaryti tam tikrą poveikį suaugu- 
siesiems. Atkakliai reikalaujama naudoti keičiamus butelius ir drobinius 
rankšluosčius; mes veikiau turėtume naudoti nevienkartines nosinaites 
nei popierinės servetėles. 

Nors akivaizdu, kad šios vertės pradėtos naudoti del galbūt ilgam 
atidetų pasekmių, tačiau pasirodė, jog sunku remti jas tiesioginėmis pa- 
stipromis. Iš tiesų dabar veikia mažai - jeigu tokių apskritai yra - demo- 
kratinių šalių suprojektuotų įvairiems tikslams institucinių priemonių ir 
pamokymų. Pavyzdžiui, neatrodo, kad mūsų pačių kultūros žmonės gerb- 
tų įstatymus, kaip jie tai darė anksčiau, arba būtų pasirengę tarnauti 
ginkluotosiose pajėgose. Tai nereiškia, kad jie įgijo kriminalinių polin- 
kių arba prarado patriotiškumą; tai reiškia, kad įstatymai nebėra taip 
griežtai primetami arba kad karinė tarnyba nebėra itin gerbiama. Mes 
skiriame švelnias bausmes arba sulaikymo nuosprendžius, o daugelyje 
valstijų mirties bausmė panaikinta. Daugiau nebešaudome dezertyrų ir 
nebešloviname didvyrių. (Tik grįžtantis karo belaisvis sutinkamas su dūdų 
orkestru: „Žiūrėkite, nugalėtas didvyris grįžta!“") 

Dabar mažiau žmonių eina į bažnyčią ir laikosi religinių papročių. 
Tai nereiškia, kad jie ne tokie pamaldūs; tai reiškia, kaip neseniai išdėstė 

popiežius, jog; virš velnio buvo nutiestas tylos šydas. Nedaug mano pa- 
Žįstamų teologų mini pragaro ugnį, daugelis jų apie dangų kalba truputį 
sutrikę. 

Dabar nedaug žmonių dirba labai sunkiai. Tai nereiškia, kad jie 
tapo tingūs; tai reiškia, kad ekonominės paskatos daugiau nebėra itin 
veiksmingos. XIX a. buvo tikima, jog alkana darbo jėga reikalinga tam, 
kad tarptų pramonė, tačiau dabar darbo užmokestis keičiamas į gėrybes, 
kurios ne tokios reikalingos kaip maistas. Gerovė, kaip ir gausa, daro 
pinigus ne tokius pastiprinančius; medicininė priežiūra ir visuomeninė 
sauga keičia nuskurdusio ūkio grėsmę, ir net krištolo rūmų vaizdas ne- 
pajėgia sutelkti vykdomosios valdžios darbštuolių. 

Vis daugiau ir daugiau jaunų žmonių meta mokyklas bei koledžus. 
Tai nereiškia, kad jie nebėra smalsūs, netrokšta mokytis ar šviestis; tai 
reiškia, kad švietimo sąlygorumai daugiau nebėra itin įtikinami. 

Žmonės daugiau nebesilaiko didžiosios dalies visuomeninio takto. 
Tai nereiškia, kad žmonės tapo primityvūs ar neatidūs; tai reiškia, kad 
jie bendraamžių nebėra nuosekliai giriami arba baudžiami. Dažnai buvo 
pažymima, jog mes daugiau nebesiskundžiame. Išties vienintelis elgesys, 
už kurį turbūt baudžia bendraamžiai, yra skundimasis savimi. 

Esu minėjęs, jog ši institucinės ar etinės kontrolės nesėkmė gali būti 
priskirta tam tikriems kovos už laisvę bruožams. Vyrai ir moterys (at- 
skleisdami tam tikrus standartinius žmogaus elgesio bruožus) išvengia 
pavojingų, erzinančių, nuobodžių arba nepatogių dalykų. Tarp jų — at- 
grasios priemonės, kurios naudojamos kitų žmonių, organizuotų ar ne- 
organizuotų, kontrolės tikslais. Asmuo gali išvengti jų nutraukdamas 
ryšį — pavyzdžiui, pasitraukdamas arba tapdamas atskalūnu, darydamas 
pravaikštą arba valkataudamas — arba susilpnindamas ar sunaikindamas 
jų valdančiąją galią, tarkim, riaušėmis, streikais, boikotais, maištu. Sa- 
koma, jog žmonės valdo save, kurdami sau taisykles, užmegzdami pa- 
slaptingą ryšį su Dievu, dalydamiesi sprendimus, daromus bendrovėse, 
kurioms jie dirba, ir t. t. Nestebina, kad jie neturėtų naudoti stiprių 
priemonių, kad turėtų vengti griežtų bausmių ir kraštutinio nepritek- 
liaus, reikalingo padaryti nedidelį apdovanojimą veiksmingą. Pagaliau 

jie gali visiškai sunaikinti kontrolę, pasiuukėdami žmogaus genetiniu fon- 
du, leidžiančiu išlikti niekam nepadedant. 

Šiek tiek panašus procesas vyksta ir švietimo srityje. Kadaise moky- 
mas buvo ganėtinai atgrasus. Egiptiečiai, graikai ir romėnai — visi mušė 
mokinius, o viduramžių skulptūra vaizduoja mokytoją su jo darbo įran- 
kiu — beržine rykšte. Fizinės bausmės vis dar naudojamos. Teigiamų 
pažymių, perkėlimo į aukštesnę klasę, diplomų ir prizų forma buvo pa- 
siūlytos teigiamos pastipros, tačiau tik kaip neveiksmingų pastiprinimo 
sąlygorumų dalys. J. J. Rousseau siūlė spręsti klausimą leidžiant moki- 
niams mokytis to, kas įprastai pastiprina. Tai šiuolaikinės „laisvos mo- 
kyklos“ strategija. Kaip paskutinis žingsnis buvo siūloma mokyklų atsi- 
sakyti, kad visas pasaulis būtų paverstas „mokymosi aplinka“. 

Tie, kurie pasiūlė ir įvykdė tokius pokyčius, pradėjo naikinti tam 
tikrus atgrasius arba išnaudotojiškus aplinkos bruožus. Del to žmonės 
dažniau jaučiasi laisvi ir taip pat turbūt mėgaujasi stipresniu pasiekimų, 
arba gerovės, potyriu. Tačiau vargu ar galime nekreipti dėmesio į tai, 
kad buvo sunaikinti kai kurie sumanyti sąlygotumai, dėl kurių žmogaus 
elgesys turėjo svarbių atidėtų pasekmių. Dėl to žmonės tapo imlesni tie- 
sioginėms pasekmėms. Būtų šališka vertinti hipių kultūrą kaip tipišką 
nūdienos amerikietiškąjį gyvenimą, tačiau ji padėjo atkreipti dėmesį į 
tam tikrus bruožus. Daug jaunų žmonių atsigręžė į narkotikus ir seksą, 
kad gautų greitą atpildą, į meno ir muzikos formas, kuriomis galima 
mėgautis be pasiruošimo, ir į dykinėjimą kaip į bėgimą nuo visuomeni- 
nės ir ekonominės atsakomybes. Taip darydami jie rėmėsi, dažnai tiktai 
intuityviai, keletu dabarties filosofijų: egzistencializmu, atmetančiu ir 
praeitį, ir ateitį, fenomenologija, susitelkiančia į akimirkos patyrimą, ir 
antropologijos bei lingvistikos struktūralizmu, neigiančiu slypinčius už 
paties elgesio topografijos priežastinius veiksnius. Jie atsigręžė į mistiš- 
kas Rytų tvarkas, apsupdami save, kaip sakė vienas šalininkas, „pažini- 
mu dabarties akimirkos, užmirštant praeitį ir neatsižvelgiant į ateitį“. 
Šitai parėmė humanistinė psichologija pabrėždama saviaktualizaciją, ku- 
rios reikšmė yra galbūt aiškesnė prancūzų kalba, kur actu! reiškia „da- 
bartinis“ arba „šiuolaikiškas“. 

Sunerimusieji dėl šio perdėto susirūpinimo tiesioginiu atpildu yra 
linkę tvirtinti, jog turime grąžinti griežtas priemones. Šį žingsnį žengė 
visos komunistinės šalys ir policinės valstybės, ir stipresnės priemonės 
yra siūlomos Amerikoje. Esame raginami sugriežtinti bausmes, grąžinti 
mirties bausmę už tam tikrus nusikaltimus, įskaitant stiprių narkotikų 
pardavimą, ir sustiprinti teisėsaugą. Žmonių gaunami pinigai turi būti 
labiau sąlygoti to, ką jie daro. Gerovės mokėjimai turi priklausyti nuo 
naudingo darbo. Tačiau tai nėra būtina norint padaryti ateitį veiksminges- 
nę. Griežtesnės priemonės taip pat yra siūlomos dėl greitų pasekmių — 
kitiems. Galingi kontrolieriai taip pat yra skirti greitiems padariniams, ir 
tolimi tikslai, kurie kartais pasirodo kaip šalutinis padarinys, be jokios 
abejonės, yra užtikrinti. Švytuoklė daugelį kartų svyravo nuo despotiz- 
mo per demokratiją iki anarchijos ir atgal, žmonijos ateities panoramos 
beveik arba visiškai nekeisdama. Kartkartėmis gali atsirasti tvirta kon- 
trolės ir priešinės kontrolės pusiausvyra, tačiau jos nepakaks. 

Mes matome kontrolės ir priešinės kontrolės riborumą daugelio pra- 
monės šakų paskatų sąlygose. Prieš šimtą metų Scientific American redak- 
torius rašė: „Turime dorai ir sąžiningai išnagrinėti dirbančiųjų klasių, ku- 
riomis remiasi visa visuomeninio organizmo sandara, sąlygas. Jų ir jų naudai 
iškelti klausimai niekada nebuvo priderinti prie dviejų kraštutinumų — 
trokštančiųjų gauti kuo daugiau už mažiausią darbą ir trokštančiųjų, kad 
būtų padaryta kuo daugiau už mažiausią atlyginimą“. Priešingi sąlygotu- 
mai pramonėje yra ganėtinai aiškūs: darbuotojai valdo darbdavius tokio- 
mis priemonėmis kaip darbo tempo lėtinimas, streikai arba boikotai. De- 
rybomis pasiekiamos priimtinos abiem pusėms sąlygos. Bėda ta, jog tai 
nėra geros sąlygos. Jos neskatina daugumos žmonių sunkiai ar rūpestingai 
dirbti arba mėgautis tuo, ką jie daro. Jos taip pat neatsižvelgia į pasekmes 
visuomenei kaip visumai, tokias kaip produkto naudingumas, bendras dar- 
bingumo lygmuo arba išteklių plėtotė bei saugojimas. 

Tie patys kontrolės ir priešinės kontrolės ribotumai matomi kitose 
nagrinėjamose srityse. Pavyzdžiui, vyriausybės čekių ir balansų sistema 
gali sukurti tam tikrą pastovumą, tačiau nėra pati vaisingiausia tvarkai; o 
tarp vienos vyriausybės ir kitos — tai, ką reikėtų vadinti galios atsvara, 
geriausiu atveju lemia nelengvą pusiausvyrą, kurią vadiname taika. 


40 VISUOMENĖ 


Negalime ir toliau palikti ateities didelio susirūpinimo dabartimi at- 
sitiktiniams palankiems šalutiniams padariniams. Reikia siekti kažko dau- 
giau. Tačiau kas ir kodėl tai darys? Kas planuos ateičiai ir kokiomis sąlygo- 
mis bus linkęs tai daryti? Viena galimybė — žmonės ims labiau rūpintus 
ateitimi (dėl bet kokios priežasties), jeigu bus mažiau susirūpinę dabar- 
timi. Vyriausybės, religijos ir pramonės lyderiai kartais galvodavo apie at- 
eitį ir veikdavo dėl jos, tačiau jie paprastai darė tai tik tuomet, kai jų dabar- 
ties sunkumai atrodė išspręsti. Sėkminga yra ta vyriausybė arba tas 
gubernatorius, kuris pajėgia imtis labdaros. Labai turtingi žmonės nustoja 
leisti pinigus pinigams uždirbti ir, ypač artėjant mirčiai, kuria fondus, ku- 
rie yra sąlygiškai laisvi nuo dabarties rūpesčių ir gali veikti ateities labui. 

Kitų kandidatų į ateities saugotojus galėtume rasti tarp tų, kurie 
turi mažai arba visiškai neturi galios ir todėl iš dabarties gauna mažiau 
arba negauna jokios naudos. XIX a. spauda iškilo kaip „ketvirtoji val- 
džia“. Vyriausybė, bažnyčia ir pirkliai atstovavo galioms, skiriamoms 
atitinkamai per policiją ir kariuomenę, per antgamtinių priemonių ir 
pinigų tarpininkavimą. Spauda nekontroliavo panašių pastiprų; ji buvo 
apribota faktų atskleidimu ir pranešimu bei skatinimu veikti, gaudavo 
mažai arba visiškai negaudavo artimiausios naudos. Taigi spauda buvo 
susirūpinusi ateitimi ir atitinkamai kritikavo kitas tris valdžias. Kartkar- 
temis ji tapdavo gana svarbi, kad būtų kitų valdžių nuslopinama. Vis 
dėlto spauda, kuri tampa vyriausybės, religijos arba ekonominės siste- 
mos įrankiu, daugiau šio vaidmens nebeatlieka. 

Mokytojai tenkina tokius pat reikalavimus: jie turi mažai galios, o 
mokymas turi mažai tiesioginių pasekmių. Meistras, mokantis pameist- 
rį, greitai gauna naudos iš pagalbininko, tačiau mokyklų, koledžų ir uni- 
versitetų mokytojai yra veikiami (jeigu apskritai yra veikiami) ilgam ati- 
dėtų rezultatų. Švietimas pirmiausia yra pasirengimas ateičiai; jis suteikia 
mokiniui priežastis dabar mokytis elgtis tokiu būdu, kad vėliau turėtų 
naudos. Kaip ir spauda, švietimas tarnauja šiai funkcijai tik tiek, kiek jo 
nekontroliuoja vyriausybė, religija arba ekonominė sistema. 

Turime tikėtis, kad tie, kurie labiausiai linkę paisyti ateities, turės 
dvi kiras sąlygas, susijusias su mokslo sritimi. Kad ir kokios būtų prie- 

žastys, žmonės yra labiau linkę veikti, jeigu aiškiai įsivaizduoja ateitį. 
Nereikia būti mokslininku, kad žinotum gyventojų skaičiaus, užterštu- 
mo, energijos atsargų ir t. t. mažėjimo pokyčius arba padarytum apytik- 
res ekstrapoliacijas į ateitį, tačiau mokslas gali atlikti visa tai veiksmin- 
giau. Jis gali surinkti duomenis, esančius toli už asmeninio patyrimo 
ribos, ir projektuoti linkmes. Romos klubo paskelbti Augimo ribose pro- 
jektai yra šių galimybių pavyzdys.“ 

Mokslininkai taip pat geriausiai galėtų pasakyti, kas gali būti daro- 
ma. Jeigu pertvarkome miestus siekdami išvengti transporto grūsties pa- 
darinių, išplėtoti naujas jo rūšis ir atrasti naujus energijos šaltinius bei 
naujus kontracepcijos metodus, reikia pasitelkti fiziką ir biologiją. Deja, 
vien šių mokslų technologija negali užtikrinti, kad jos sprendimai bus 
panaudoti. Didžiausiam uždaviniui išspręsti mums reikia veiksmingos 
elgesio technologijos. Trumpai tariant, reikia naujos specializacijos sri- 
ties — kultūros tvarkų plėtros. 

Pagrindinis Antrojo Voldeno veikėjas Frazier yra tam tikras archetipas. 
Jam būdingos visos ateities kūrėjo savybės. Jis neturi tokios galios kaip 
policija, negali pasinaudoti antgamtiškų priemonių arba pinigų tarpinin- 
kavimu. Jis neturi asmeninės galios; norėdamas šitai atskleisti, suteikiau 
jam tai, kas gali būti pavadinta neigiama charizma . Kadangi jo vieta Ant- 
rojo Voldeno istorijoje buvo sąmoningai apdairiai slepiama, jis nieko ne- 
laimi dėl to, jog yra pripažįstamas įkūrėju. Jo nežavi joks bendruomenės 
pajamų pasidalijimas. Trumpai tariant, jis nėra herojus. Jame dabarties 
beveik visiškai nebėra; viską kontroliuoja ateitis ir jos pakaitai. 

Tos ateities sąlygos buvo išvardytos knygoje Anapus laisvės ir orumo. 
Frazier pamėgino sukurti pasaulį, kuriame „žmonės gyventų kartu nesi- 
kivirčydami, išsilaikytų gamindami maistą, pastogę ir drabužius, kurių 
jiems reikia, mėgautųsi savimi ir prisidėtų prie kitų meno, muzikos, lite- 
ratūros ir žaidimų pomėgių, vartotų tik saikingą pasaulio išteklių dalį ir 
kaip galima mažiau prisidėtų prie jo taršos, negimdytų daugiau vaikų, 
nei galėtų tinkamai užauginti, toliau tyrinėtų aplinkinį pasaulį bei atras- 
tų geresnius būdus su juo sąveikauti, išmoktų geriau pažinti save ir todėl 


elgrųsi su savimi veiksmingai“. Jis padarė tai sukurdamas visuomeninę 

aplinką, kupiną tiesioginių pastiprų, taip atrinkdamas, kad jos sustiprin- 
tų elgesį, kuris daro ateitį įmanomą. 

Ir šios pastipros yra teigiamos. Štai kodėl Antrojo Voldeno piliečiai 
jaučiasi laisvi. Pats Frazier, kaip kultūros plėtotojas, taip pat yra kontro- 
liuojamas teigiamų pasekmių — nesvarbu, kad nutolusių. Jis atliepė vei- 
kiau į utopines nei į Kasandros pranašystes — tai svarbus dalykas. Grės- 
mingos pranašystės kartais skatina veiksmą (tai, kad taip dažnai atliepiame 
tik į grėsmes, galbūt yra tik dar vienas ateities silpnumo ženklas), tačiau 
jos taip pat skatina žmones pabėgti tiesiog atsigręžiant į kitus dalykus. 
Gali būti, kad turime veikti darniau ateities atžvilgiu, kai regime veikiau 
geresnio pasaulio kūrimo galimybę, o ne vien tiktai galimybę apsiginti 
nuo negandos. 

Tačiau reikia kažko daugiau. Kodėl kas nors turi plėtoti geresnį 
gyvenimo būdą? Atsakymas mūsų laukia utopinėje literatūroje. Sukurta 
bendruomenė pabrėžia išlikimo svarbą. Pagrindinis klausimas: ar ji gy- 
vuos? Tai nėra tiek akivaizdu, taigi tas pats klausimas turi būti keliamas 
kiekvienoje kultūroje. Jis yra užduodamas, bent jau implicitiškai, visų, 
kurie mėgina spręsti uždavinius, šiandien kylančius mūsų kultūrai, ir jį 
ilgainiui teks užduoti apie žmoniją kaip visumą. Per didelis gyventojų 
skaičius, užterštumas, išteklių išeikvojimas, branduolinis karas — tai grės- 
mės žmonių rasės išlikimui. Ar pasaulis, kurį susikūrė žmonija, gyvuos? 

Taip mes pagaliau priėjome skyriaus pavadinimą: ar galime laisvai 
pasirinkti ateitį? Parašykite žodį „laisvai“ kabutėse ir klausimas bus toks: 
ar mes, vadinantys save laisvais, galime pasirinkti ateitį? Vadiname šitai 
laisvu pasauliu, o Ameriką — laisvės šalimi. Atkakliai tvirtiname, kad 
karai, kuriuos kariaujame, yra pradedami ginant laisvę. Mes vertiname 
vyriausybės, religijos, ekonomikos, švietimo ir psichoterapijos tvarkas 
tuo lygmeniu, kuriuo jos skatina laisvės jausmus. Kyla klausimas: ar de/ 
šios priežasties pasirinkta tvarka turi išliekamąją vertę? Ar ji skirta įnešti 
didžiausią indėlį į ateitį, ar ją išstums tvarka, pasirinkta dėl kitų priežas- 
čių, kitų žmonių, tarkim, kinų? Tokį klausimą kartą iškėlė tam tikras 
socialinis darvinizmas, tačiau kultūros tvarka nebėra apribota kuria nors 


viena teritorija, tauta, rase, religija ar ekonomine sistema. Tai, kas plėto- 


2. Ar galime laisvai pasirinkti ateitį? 43 


jama, yra visuomeninė aplinka, kurioje žmonių rūšies genetinis fondas 
bus veiksmingiausias. 

Tai laisvės išbandymas kultūros tvarkų, atrinktų, kadangi jos pri- 
verčia žmones jaustis laisvais, išbandymo požiūriu. Mes pabegame arba 
sunaikiname atgrasią kontrolę, kai galime tai padaryti; tai — kovos už 
laisvę prasmė. Kai veikiame, kadangi buvome teigiamai pastiprinti, jau- 
čiamės laisvi ir nemėginame pabėgti arba imtis priešinės kontrolės. Klai- 
dinga tikėti, kad tuomet išties esame laisvi. Tai ne filosofinis ar teologi- 
nis išsisukinėjimas. Priešingai, tai didžiausios praktinės svarbos dalykas. 

Palyginkime šiandieninį Kinijos ir Jungtinių Amerikos Valstijų jau- 
nimo gyvenimą. Sakome, kad jaunieji amerikiečiai yra seksualiai laisvi, 
tuo tarpu kinai, jeigu galime tikėti pranešimais, laikosi griežtų morali- 
nių normų. Sakome, kad jaunieji amerikiečiai pasirenka darbą arba gali- 
mybę apskritai nedirbti, o kinams paskiriami darbai ir ilgos darbo valan- 
dos. Jaunieji amerikiečiai gali rinktis įvairiausias knygas, filmus, teatrus 
ir sporto šakas, Kinijoje beveik viskas yra atrenkama vyriausybės. Sako- 
me, kad jaunieji amerikiečiai pasirenka, kur norėtų gyventi, tuo tarpu 
kinai gyvena jiems paskirtame plote. Jaunieji amerikiečiai dėvi ką nori; 
kinai vilki standartines uniformas. Yra lengva išpūsti šiuos skirtumus. 
Kinai, be abejonės, turi tam tikrą pasirinkimą, ir ne visi amerikiečiai gali 
laisvai pasirinkti darbą arba gyvenamąją vietą. Tačiau net ir tuomet ame- 
rikiečiai atrodo turį daug daugiau laisvės. Neabejotinai jie turi daug dau- 
giau galimybių; jie gali daryti daug daugiau įvairių dalykų. Tačiau ar jie 
iš tikrųjų gali laisvai juos pasirinkti? Kodėl iš tikrųjų jie dėvi būtent tuos 
drabužius, gyvena būtent tose vietose, eina būtent į tuos filmus, dirba 
būtent tuos darbus arba laikosi būtent tokių seksualinių normų? Žino- 
ma, atsakymas nėra paprastas — „kadangi vyriausybė jiems liepia taip 
daryti“, — tačiau tai nereiškia, jog atsakymo »€7a. Daug sunkiau pade- 
monstruoti perdėtą šeimos, draugų, švietimo, religijos, darbo ir t. t. kon- 
trolę, tačiau būtų kvaila tai neigti. 

Kitas dalykas yra laisvės jausmas. Jis priklauso nuo tam tikrų už 
elgesį atsakingų pasekmių. Tai, ar amerikiečiai arba kinai jaučiasi laisvi, 
priklauso nuo to, kodėl jie elgiasi taip, kaip elgiasi. Jeigu jaunieji kinai 

guodžiasi savo gyvenimo būdu, kadangi kitaip jie bus pasmerkti bičiulių 
ir griežtai nubausti, galime būti tikri, kad jie nesijaučia laisvi. Šiuo atve- 
ju jie daro tai, ką privalo daryti. Tačiau jeigu Mao Tse-tung sukūrė vi- 
suomeninę aplinką, turtingą teigiamų pastiprų, tuomet jie gali daryti tai, 
ką mori daryti, ir yra visiškai įmanu, kad jaučiasi laisvesni nei amerikie- 
čiai. Be to, gali būti, kad veikiančios elgesį pastipros buvo parinktos 
tiksliai remiantis kinų gyvenimo būdo ateitimi. 

Nubraukite kabutes, ir mano pavadinimas bus tikslesnis: ar rinkda- 
miesi ateitį esame visiškai laisvi nuo dabarties? Mūsų nepaprastas atsida- 
vimas tiesioginiam atpildui gerai pasitarnavo rūšiai. Raiškūs pastipri- 
nantys narkotikų, pavyzdžiui, alkoholio ir heroino, padariniai yra, be 
abejonės, sutapimai, tačiau mūsų imlumas pastiprinimui maistu, lytine 
sueitimi ir agresyvios žalos ženklais turi didelę išlikimo vertę. Be jų šian- 
dien rūšies turbūt nebūtų, tačiau dabarties sąlygomis jie yra beveik tokie 
pat neveiksnūs kaip narkotikai ir veda ne į išlikimą, bet atitinkamai į 
nutukimą ir švaistymą, į per didelį gyventojų skaičių ir karus. 

Nesvarbu, kiek jaučiamės laisvi, nesame visiškai laisvi nuo geneti- 
nio fondo arba pokyčių, kurie atsiranda per mūsų gyvenimą. Tačiau 
jeigu ima veikti kitos žmogaus esmės pusės, kurias apibendriname žodžiu 
„intelektas“, galime projektuoti pasaulį, kuriame mūsų imlumas pastip- 
rinimui bus ne toks varginantis ir kuriame būsime labiau linkę elgtis 
vilčių del ateities teikiančiais būdais. Užduotis vargu ar gali būti perver- 
tinta. Laimė yra pavojinga vertybė, o laimės siekimas akivaizdžiai buvo 
per daug sekmingas. Kaip ir kitos turtingos (af/luent) nacijos, turime 
sudaryti bjaurų žodį „nuturtinti“ („deafluentize ). Žmonės elgėsi taip 
praeityje, kai maras ir badas atėmė iš jų įprastas pastipras ir kai vyriausy- 
bės bei religijos perversmai pakeitė jų visuomenines aplinkas, tačiau, at- 
nešdama net ir grėsmingesnes pasekmes, tiesioginio pastiprinimo galia ir 
toliau veikė. Vis dėlto kartą ir ji gali neišgelbėti. Gali būti, kad žmonių 
rūšis bus „suvartota to, kas ją maitino“. Mes galime išvengti tokio iro- 
niško likimo. Tik ar mūsų kultūra privers rai padaryti? 


= 


Pagalbos žmonėms etika 


Kartais mes veikiame kitų labui. Pamaitiname alkaną, aprengiame nuogą, 
pagydome sergantį. Sakome, jog rūpinamės jais, tenkiname jų porei- 
kius, darome jiems gera, jiems padedame. Mūsų elgesys dažnai turi ne- 
numatytas pasekmes, kurių reikia paisyti. 

Tikėtina, kad padedame žmonėms iš dalies dėl priežasčių, susijusių 
su rūšies išlikimu. Motinos elgesys — tam tikra pagalba, kuri yra arba 
organizmų genetinės sąrankos dalis, arba greitai įsisavinama dėl geneti- 
nio imlumo pastiprinimui; jis yra akivaizdžiai svarbus išlikimui. Turbūt 
žmogaus rūšis labiau linkusi išlikti, jeigu žmonės apskritai daugiausia 
padeda vienas kitam arba yra įprastai pastiprinami ženklų, kad jie tai 
padarė. Kažkas panašaus gali prisidėti prie elgesio polinkio, kuris yra 
dalis to, ką vadiname meile arba užuojauta. 

Akivaizdžiau tai, kad mokomės padėti arba daryti gera ir kad mo- 
komės del šitai lydinčių pasekmių. Kartais padedame, kadangi kitų bejė- 
giškumas mums yra atgrasus. Padedame tiems, kurie mainais padeda 
mums, ir nustojame tai daryti, kai jie liaujasi - kai, sakome, jie yra nedė- 
kingi. Dažnai nepasiseka padėti tiems, kurie yra per silpni atsimokėti 
tuo pačiu arba protestuoti veiksmingai, kai mums nepavyksta padėti. 
Maži ir pagyvenę, ligoti, protiškai atsilikę ir sutrikusios psichikos žmo- 
nės yra klasikiniai pavyzdžiai žmonių, kuriems dažnai ne tik nebuvo 
pagelbėta, bet ir neabejotinai blogai su jais elgtasi. 

Mes taip par galime padėti kitiems, nes darydami tai padedame 
išlikti grupei, kuriai priklausome. Visuomeninė aplinka („kultūra“) gali 
paskatinti mus suteikti pagalbą, net jeigu grupei tiesiogiai nieko naudin- 
ga negauname. Taigi galime būti geruoju samariečiu tam tikru būdu 


asmeniškai pasiaukodami, ir grupė suteikia svarbiausias priežastis daryti 

taip tvarka, kuri buvo atrinkta tiesiog dėl to, kad prisidėjo prie jos išliki- 
mo. Grupė atlieka tokį vaidmenį, kai imasi laiduoti tinkamą mažylio, 
senyvo, ligoto, protiškai atsilikusio ir sutrikusios psichikos asmens prie- 
žiūrą. Tera keli — jeigu tokių yra apskritai - elgesio procesai, kurie užtik- 
rina tokią priežiūrą nesant palankios visuomeninės aplinkos. Galimą to- 
kių genetinių aplinkybių išimtį sudaro nebent kūdikių priežiūra. 
Grupės parengtos priemonės dažnai yra vertinamos kitaip. Jos yra 
„pateisinamos“ kaip ginančios asmens te;ses, kaip užtikrinančios, kad žmo- 
nės gautų tai, ko nusipelno, arba tai, kas yra dora arba teisinga. Galbūt 
lengviausia buvo pateisinti pagalbos suteikimą tiems, kuriems labiausiai 
jos reikėjo, tačiau dabar sakoma, jog daugelyje kultūrų žmonės turi ne 
tik teisę gyventi, į laisvę ir laimės siekimą, bet ir teisę dalytis bendra 
gerove. „Kiekvienam pagal jo (arba jos) poreikį“ buvo šv. Augustino pro- 
grama, iki ją perėmė K. Marx, ir ji vis dar tebėra veikiau programa nei 
pasiekimas. Tačiau ji numato, kokiu mastu dabar grupės yra įsitrauku- 
sios į siekį užsitikrinti, kad jų nariai padėtų vienas kitam. Ši programa 
turi etinio pobūdžio sunkumų. Juos sprendžiant turi būti svarstomos 
visos pagalbos pasekmės. Toliau nagrinėjami tam tikri galbūt tinkami 


elgesio procesai. 


Pirmiausia labai paprastas pavyzdys: negalime išties padėti kitiems 
darydami dalykus už juos. Taip dažnai būna, kai kas nors mokosi ką 
nors daryti pats. Matome rišantųį batų raištelius vaiką, imame nervintis 
ir, norėdami to nervingumo atsikratyti, „padedame“ vaikui užsirišti raiš- 
telį. Darydami tai sunaikiname vieną galimybę išmokti užsirišti batų 
raištelius. Comenius“ išreiškė šią mintį beveik prieš 400 metų, sakyda- 
mas, kad „kuo daugiau mokytojas moko, tuo mažiau mokinys išmoks- 
ta . Kaip tik šiuo požiūriu „komunikacijos“ arba informacijos perdavi- 
mo bei priėmimo metafora yra netobula. Liepiame mokiniams skaityti 
tekstą ir manome, kad jie žinos, ką perskaitė. Vis dėlto veiksminga ko- 
munikacija turi užtikrinti vadinamąjį žinių, reikšmės arba informacijos 
įgijimą. Tradicinis metodas buvo kartoti tai, kas yra sakoma, kaip dau- 
giakalbiame tekste. Tačiau programuoto mokymo srityje, kur pamažu 

atsisakoma pažodinės pagalbos, atsirado nauji metodai. Kai skaitytojai 
skaito balsu, siekiama suteikti kiek galima mažiau pagalbos. 

Pernelyg daug padėdami nukeliame veiksmingo elgesio įgijimą ir 
įamžiname pagalbos poreikį. Kaip tik pagalbos profesijoms — konsulta- 
vimui ir psichoterapijai — šis poveikis yra lemiamas. Terapeutai, kaip ir 
mokytojai, turi planuoti pasitraukimą iš klientų gyvenimų. Veiksmin- 
giausiai buvo padėta kitiems, kai galima liautis padėti apskritai. 


Dažnai iškyla rimtesni nenumatyti kitiems daromo gėrio padari- 
niai, kadangi „gėris“ funkcionuoja kaip „pastipra“. Seniai buvo žinoma, 
kad elgesys yra veikiamas tam tikrų pasekmių. Štai kodėl apdovanojimai 
ir bausmės yra tokios gerai nusistovėjusios visuomeninės priemonės. Uti- 
litarizmo sekėjai visuomeniniais tikslais pasekmes pasiūlė įvertinti malo- 
numo ir skausmo sąvokomis. Pavyzdžiui, malonumą, patiriamą kaip ne- 
etiško arba neteisėto elgesio apdovanojimą, turėjo atsverti atitinkamas 
kiekis skausmo, paskiriamo kaip bausmė. Ir apdovanojimai, ir bausmės 
buvo pripažintos kaip kompensacija; ir kai jie buvo visiškai atsvarūs, 
etinės sąskaitos buvo suvestos. 

Ši apibrėža neigė tam tikrus priklausomus santykius tarp elgesio ir 
jo pasekmių, kurias pripažino amerikiečių psichologo Edwardo L. Thorn- 
dike'o Padarinio dėsnis. „Padariniais“ jis taip pat vadina emocijas, ta- 
čiau jos buvo daugiau nei kompensacija; jos sustiprino elgesio ir situaci- 
jos, kurioje elgesys pasireiškė, ryšį. Tvirtinantis pastiprinimo padarinys 
buvo svarbi eksperimentinės operantinio elgesio analizės aplinkybė. Ku- 
riamos nepaprastai sudėtingos aplinkos, kur pastiprinimo pasekmės są- 
lygotos ir elgesio, ir aplinkos, kurioje jis pasireiškia; ir analizuojamas 
padarinys tikimybei, kad konkretus elgesio pavyzdys pasireikš konkrečiu 
atvėju. 

Faktas, kad stipris raiškos tikimybės požiūriu yra svarbi elgesio sa- 
vybė, buvo suprastas tik labai pamažu. Svarbi ir ta mintis, jog stipris 
nėra niekaip susijęs su pastiprų kiekybe ir dėl to nėra niekaip susijęs su 
pagalba, kurią suteikiame, arba su gėriu, kurį darome kitiems, kaip pa- 
prastai manoma. Turime svarstyti galimybę, kad elgesio stipris yra svarbes- 
nis nei gerybių gavimas arba turėjimas. 

Tie, kurie turi galimybę padėti kitiems duodami daiktų, gali nau- 
doti daiktus kaip sąlygotas pastipras. Žinoma, tai elgesio modifikavimo 
esmė. Kaip pamatysime, teise šitaip keisti kitų elgesį buvo abejojama 
etiniais pagrindais, o Carl Rogers pareiškė, kad terapeuto (ir, galima sa- 
kyti, mokytojo arba draugo) suteikiama pagalba turi būti rūpestingai 
nesąlygota recipiento elgesio. Deja, pastipros visada yra laikinai sąlygo- 
tos tam tikro elgesio ir yra veiksmingos, net jeigu nėra priežastinio ryšio. 
Atsitiktiniai pastiprinimai kuria prietarus. Pavyzdžiui, kad ir ką žmonės 
darytų prieš pat prasidedant lietui sausros pabaigoje, jie labiau linkę tai 
daryti vėl per kitą sausrą. O kadangi kuo labiau pastebimas jų elgesys, 
tuo veiksmingesni atsitiktiniai sąlygotumai, gali atsirasti ritualas, toks 
kaip lietaus šokis, ir savo ruožtu virsti jį aiškinančiu mitu - pavyzdžiui, 
kaip lietaus davėjo permaldavimas. Dievo malonę šv. Paulius apibūdino 
kaip nepriklausomumą nuo darbų — „jei malonė, tai nebe darbų pagrin- 
du; kitaip malonė jau nebebūtų malonė““, ir Rogers iš esmės teigia, kad 
terapeuto pagalba turi turėti šią dieviškąją kokybę. Tačiau yra elgesio 
procesų, kurių negalima paneigti, o dovanos bei aukos Pagalbos Teikė- 
jui yra svarbus terapeuto uždavinys. 


Nenumatytos pasekmės, kurios būna, kai mums sakoma, jog turi- 
me padėti žmonėms, gali būti daug rimtesnės. Aplinkoje, kur tokie daly- 
kai kaip maistas, pastogė ir sauga yra užtikrinti kaip teisės, jie yra mažiau 
linkę tarnauti kaip pastipros. Dosnios pagalbos gavėjai pagal padėtį vei- 
kiau yra tie, kurie gyvena derlingame klimate arba valdo didelius turtus. 
Jie nėra labai atskirti arba atgrasiai dirginami ir todėl nepavaldūs tam 
tikriems pastiprinimams. Jie niekada neįgyja kai kurių svarbių elgesio 
formų, o jeigu ir įgyja, daugiau nerodo. Tačiau tokie žmonės ne tiesiog 
nedaro nieko; veikiau tampa kontroliuojami mažesnių pastiprų. Tam 
neprieštarauja ir klasikiniai meno, muzikos, literatūros ir mokslinių ty- 
rinėjimų pavyzdžiai. Individai skatinami atsidėti šioms sritims per tam 
tikrą pagalbą, vadinamą globa arba dotacija. Tačiau, deja, šios pastipri- 
nančios pasekmės retai yra tokios tiesioginės arba tokios asmeniškai veiks- 


mingos kaip kitos, kurios seniai suteikė laisvalaikio klasėms savitumą. 

Saldainiai lieka pastiprinantys nealkanam; alkoholis ir narkotikai turi 
anomalius pastiprinančius padarinius; lytinis pastiprinimas išlieka, ka- 
dangi nepaliekame persisotinimo kitiems; ram tikri saviti pastiprinimo 
planai (pavyzdžiui, pamatiniai visiems lošimo įrenginiams) silpnas pa- 
stipras padaro veiksmingas; ir vien kitų žmonių, gyvenančių sunkiai ar- 
ba pavojingai, vaizdas yra dažnai pastiprinantis, kaip filmuose ar per 
televiziją. 

Ko gera, šioms pastiproms, o ne meno, muzikos, literatūros ir mokslo 
kūriniams dažniau leidžiama reikštis laisvai, pasitelkiant bet kokią pa- 
galbą, užkertančią kelią rimtiems gyvenimo reikalams, ir čia apie juos 
neverta plačiai kalbėti. Kai kurios yra bukinančios, ir nė viena nepadeda 
plėtoti žmogaus genetinio potencialo. Jos gali pastiprinti elgesį visam 
gyvenimui, ir vis tiek individas gali nepatirti beveik jokio svarbaus poky- 
čio, o kai šios pakaitinės pastipros netenka galios arba yra užgniaužia- 
mos visuomeninių taisyklių, elgesys tampa itin keblus. Vaiką, kuris pa- 
tyrė perdėtą globą, vadiname „sugadintu“, šis terminas taip pat tinka 
suaugusiajam. 


Organizmai yra bent jau taip pat stipriai linkę atimti gėrybes iš kitų, 
ypač nepelnyras, kaip ir suteikti jiems tam tikrą pagalbą, ir šis būdas gali 
tapti įprasta perdėtos pagalbos pataisa. (Esame linkę kalbėti apie užuo- 
jaurą, kuri lydi pagalbą kitiems, ir apmaudą, lydintį atėmimą gėrybių iš 
tų, kurie jų neužsidirbo, tačiau čia pasireiškia polinkiai veikti.) Agresy- 
vus elgesys, jeigu jo tikslas yra teisingiau paskirstyti gėrybes, atsveria arba 
ištaiso gailiaširdę pagalbą ir turi išliekamąją vertę arba rūšiai, arba gru- 
pei, tačiau svarbu ne tai, kas kiek ko privalo turėti, o veikiau tai, kaip jie 
ketina gauti tai, ką turi. 

Sunki padėtis tų, kieno elgesys nėra dažnai pastiprinamas, - kadan- 
gi už juos viską padaro kiti arba kadangi jie neišmoko daryti patys, arba 
kadangi jiems duodami dalykai, kuriais kitaip jų elgesys būtų pastiprin- 
tas, — yra pakankamai žinoma. Paprastai jų elgesys priskiriamas emoci- 
joms ir psichikos būsenoms. Sakoma, jog šie žmonės stokoja iniciatyvos, 
atskleidžia silpną charakterį, yra silpnos valios, jiems trūksta stiprios dva- 

sios, arba jų neišplėtotas ego. Sakoma, kad jie kenčia nuo abulijos (valios 
stokos), acedijos (dvasinio sąstingio), apatijos (emocijų stokos) arba nuo- 
bodulio. Tačiau išties jie kenčia nuo pasaulio, kuriame jų elgesys nera tei- 
giamai pastiprinamas. 

Šį teiginį lengva atmesti kaip elgesio analitiko idže fixe“, tačiau elge- 
sio stipris tikimybės, kad elgesys pasireikš, požiūriu yra pamatinė žmo- 
gaus prigimties dalis. Jis turi būti priskirtas veikiau išreikštiems pastipri- 
nimo sąlygotumams nei vidinėms stokoms. Vadinasi, tai dalis, kuriai 
kažką galima padaryti. Kažkas yra daroma tų, kurie supranta pastiprini- 
mo sąlygotumų svarbą. 


Gerų tinkamų aplinkos pusių neigimo pavyzdžių galima rasti anali- 
zuojant šiuolaikinės pramonės skatinamąsias sąlygas!. „Darbo išsigimi- 
mas“ esą prasidėjo nuo nuoseklaus amato įgūdžių griovimo. Darbinin- 
kai perėjo nuo amato prie gamybos sąlygų dėl daugelio priežasčių. Darbas 
paprastai yra lengvesnis ir, kadangi užduotis padalyta daugeliui darbi- 
ninkų, kiekviena dalis yra paprastesnė ir ją galima išmokti per trumpą 
mokymosi laiką. Darbininkai pagamina daugiau per trumpesnį laiką ir 
gali gauti didesnį atlyginimą. Vis dėlto kažkas buvo prarasta. Daugelis 
aiškinimų buvo susiję su emocijomis ir psichikos būsenomis: darbinin- 
kas pradėjo galvoti apie save kaip apie mašinos sraigtelį; jis daugiau ne- 
bėra „sukauptų žinių apie medžiagas ir būdus, kuriais gaminys yra užbai- 
giamas“, savininkas; darbas buvo paverstas „visiškai neturinčių reikšmės 
kūno judesių grupėmis“; darbininkas yra atskirtas („susvetimėjęs“) nuo 
savo darbo produkto ir t. t. Tačiau kodėl tai nuosmukis? Išties darbas 
prie gamybos linijos turbūt yra spartesnis nei amatininko, kuriam ne- 
svarbūs terminai. Tačiau kadangi sumažėjo darbo užmojis, taip pat 
neišvengiamai daugiau kartojimų, vadinasi, toks darbas linkęs sukelti „kar- 


totinio to paties dalyko darymo nuovargį“ (nederėtų painioti su fiziniu 


' Heilbroner R. Review of Braverman, Labor and Monopoly Capital: The Degrada- 
non of Work in the Twentietb Century. New York Review of Books, Jan. 23, 1975. 

išsekimu). Vis dėlto lošėjas „dirba“ greitai ir kartotinai, bet vadina savo 
gyvenimą jaudinančiu; o amatininkas, kai gali, naudoja mašinas, norė- 
damas išsaugoti darbo jėgą, ir dažnai jo darbo operacijos yra tokios veiks- 
mingos, jog pramonės inžinierius daug duotų, kad tai galėtų padvigu- 
binti. 

Svarbus skirtumas susijęs su pastiprinimo sąlygotumais. Dažnai tiki- 
masi, jog pramonės darbininkai veikiau dirba tam, kad gautų apdovanoji- 
mą, nei kad išvengtų bausmės. Tačiau, kaip pažymėjo K. Marx ir kiti, jie 
dirba, nes daryti bet ką kita reikštų prarasti pragyvenimo normą, kurią 
palaiko jų uždarbis. Jie dirba stebimi prižiūrėtojo, nuo kurio ataskaitos 
priklauso jų tolesnis darbas. Jie skiriasi nuo vergų tik „bausmės“, kuri jų 
laukia, jeigu nedirbs, esme. Jie priversti patirti meigiamą pastiprinimą — 
būklę, užtemdytą nekritiško termino „apdovanojimas“ vartojimo. 

Amatininko elgesys, atvirkščiai, yra pastiprinamas kiekvienoje sta- 
dijoje sąlyginių pastiprų, vadinamų pažangos ženklais. Tam tikra ypa- 
tinga užduotis gali užimti dieną, savaitę, mėnesį arba metus, tačiau be- 
veik kiekvienas veiksmas sukuria kažką, kas sudarys visumos dalį, ir dėl 
to yra teigiamai pastiprinantis. Industrializacija sunaikino šią „neišsigi- 
musio“ darbo sąlygą, o kai kurios susijusios su skatinamosiomis sąlygos 
naudojo elgesio modifikacijos dėsnius jai atkurti. 


Panašią išlygą reikia padaryti, norint atsverti pagalbos kitiems, tei- 
kiant gėrybes, nepageidaujamus šalutinius padarinius. Deja, tai sunku 
pastebėti ir atitinkamai veikti, kadangi mūsų elgesys padedant kitiems 
yra itin nulemtas grįžtamojo pastiprinimo. Turėdami galimybę rinktis 
tarp gavimo kažko už dyką ir galimybės tai uždirbti, tie, kuriems pade- 
dame, yra linkę pasirinkti pirmąjį, ir dėl to jie akivaizdžiau pastiprins vei- 
kiau mūsų elgesį, kai duodame jiems daiktus, nei galimybę dirbti už daik- 
tus. Pagaliau ir jie, ir mes jaučiame veikiau gavimo nei turėjimo pranašumą, 
ir tai, kas galų gale atsitinka, nedažnai turi didelį poveikį. Sakoma, kad 
panašaus šališkumo dalykas yra tai, ko asmuo nusipelno kaip teisės. 

Kaip tik šiuo požiūriu elgesio modifikacija vaidina ypatingą vaid- 


menį. Terminą reikia rūpestingai apibrėžti. Elgesys buvo visada modifi- 

kuotas nuo to laiko, kai jį buvo galima modifikuoti, t. y. nuo pradžios. 
Elgesį modifikuoja chuliganų arba nacijos su branduolinėmis atsargo- 
mis grėsmė, skatinamosios mokesčių išmokos, reklama, religinės apei- 
gos, valstybinės loterijos ir kitas lošimo verslas, o pastaruoju metu — tam 
tikros fiziologinės vertės bei eksplicitinis I. Pavlovo sąlygojimas. Vis dėl- 
to terminas buvo pasiūlytas, norint nurodyti tam tikrą eksperimentinės 
elgesio analizės pritaikymą, ypač naudojant teigiamo pastiprinimo sąly- 
gotumų dermes. Šia prasme elgesio modifikacija padeda žmonėms ku- 
riant sąlygas, kuriomis jie veikiau gavna daiktus, nei kuriomis tie daiktai 
jiems yra duodami. Vai svarbiausias bruožas. Ir būtent del tos priežasties 
buvo neišvengiamas tam tikras konfliktas su tradiciniu požiūriu į pagal- 
bą kitiems — ypač su tuo, kas buvo teisinga ar dora arba turėjo būti gina- 
ma kaip asmens teisės. 


Pirmiausia ši išdava susidarė, kai elgesio modifikaciją naudojo ins- 
titucinė rūpyba. Daugelyje kultūrų maistas, stogas, drabužiai, saugumas 
ir galbūt privatumas yra prieinami tiems, kurie dėl kokios nors priežas- 
ties jų kitaip negali pasiekti. Kūdikių, senelių, globos namai, namai pro- 
tiškai atsilikusiems, ligoninės sutrikusios psichikos žmonėms ir kalėji- 
mai yra toli nuo mielo pasaulio, tačiau tie, kurie juose gyvena, paprastai 
turi mažai priežasčių dirbti dėl pamatinių pastiprų, nes pastipros buvo 
laiduotos kaip teisės. Dauguma pakaitų, tokių kaip lošimas, seksas, al- 
koholis ir narkotikai, yra neprieinamos (išskyrus slapčia kalėjimuose). 
Del to tokie žmonės neturėdami ką veikti kenčia nuo visų bėdų. Rūpes- 
čių kelimas gali būti nenumatytai pastiprintas, nors jeigu įmanoma, jie 
jų išvengia, tačiau tuomet sakome, jog dažnai už šių žmonių elgesio slypi 
nuobodulys, abulija, acedija ir apatija. 

Elgesio modifikacija, taikliai apibūdinta kaip „taikomoji elgesio ana- 
lizė“, kaip tik yra būtent tai, ko reikia, norint ištaisyti šį institucinio 
gyvenimo trūkumą, kadangi ji yra susijusi su veiksmingų pastiprinimo są- 
lygotumų kūrimu. Apie tikrąją tvarką čia nėra reikalo kalbėti, tačiau elge- 
sio modifikatorius paprastai pradeda nuo prieinamų pastiprų paieškos, 


o paskui sutvarko ypač aiškius sąlygorumus — kaip naudojant žetonus. 

Norint kurti sudėtingą elgesio topografiją ir kontroliuoti jį sudėtingais 
dirgikliais, sąlygorumai gali būti programuojami. Tiems, kurie galiau- 
siai paliks instituciją, tokia programa vadinama auklėjimo, terapine arba 
reabilitacine. Tiems, kurie privalo likti, tikslas yra paprasčiausia „prote- 
zinė“ aplinka - aplinka, kurioje žmonės, nepaisydami stokų, elgiasi pa- 
grįstai veiksmingais būdais, dėl kurių įgyja aktyvų gyvenimo domesį ir 
pradeda patys daryti tai, ką anksčiau už juos darė institucija. 

Ar domėtumės švietimu, terapija ir reabilitacija, ar protezinės aplin- 
kos kūrimu, mums reikia tų pastiprų, kurios rūšies evoliucijoje įgijo savi- 
tos galios. Jos vis dar yra būtent tie dalykai, kurie suteikiami pagalbos arba 
rūpinimosi žmonėmis aktu, — dalykai, užtikrinami kaip teisės. Norėdami 
juos padaryti sąlygotus elgesio institucinėje aplinkoje, turime nuslėpti, kol 
elgesys pasireiškia. Taigi individas turi būti tam tikru mastu atskirtas ir del 
to negauti pagalbos arba netekti tam tikrų teisių. Šio konflikto negalime 
išvengti tol, kol pagalbą vertinsime veikiau kaip aprūpinančią gėrybėmis 
nei rengiančią pastiprinimo sąlygotumus. 

Konfliktas pirmą kartą iškilo į viešumą puolant operantinio pastip- 
rinimo programas psichiatrijos ligoninėse. Viena siūlytų taisyklių grupė 
teigė štai ką: 

„Deprivacija niekada neturi būti naudojama. Joks pacientas neturi 

būti atskirtas nuo tikėtinų gėrybių ir paslaugų bei įprastų teisių, įskai- 

tant laisvą jo galūnių judėjimą, kuris buvo prieš prasidedant progra- 

mai. Be to, turi būti vengiama stokos apdovanojimo; t. y. apdovano- 

jimų neturi sudaryti atstatymas objektų ar lengvatų, kurios buvo 

atimtos iš paciento arba kurias jis privalėjo turėti iš pradžių. Stokos 
apdovanojimo draudimas apima naudojimą žetonų, norint gauti ar- 

ba atgauti tokius objektus ar lengvaras.““ 


Autoriai atkakliai tvirtina, kad jie rūpinasi operantinio sąlygojimo 
loginio aiškinimo pagrįstumu, tačiau klausimas, dėl kurio ginčijamasi, 
yra teisių aiškinimas. Kodėl šie dalykai buvo užtikrinti pacientui? Nuo 


2 Lucero R. J., Vail D. J., and Scherber J. Regulating operant-conditioning pro- 
grams. Hospital and Community Psychbiatry, 1968, 19 (2), 53-54. 

ko „turėtų“ pacientai pradėti? Klaidinga apibendrinti remianus tais, kas 
negali sau padėti, perkeliant apibendrinimą tiems, kas gali. Pastariesiems 
turi būti aptariama daug svarbesnė teisė — teisė gyventi pastiprinančiojo- 
je aplinkoje. Jeigu institucijos paskirtis yra švietimas, terapija arba reabi- 
litacija, norint pagreitinti procesą, turi būti naudojami visi prieinami 
ištekliai, ir neabejotinai tokiomis galima laikyti galingas pastipras. Tiems, 
kurie niekada nesugrįš į pasaulį laisvi, galinga pastiprinanti aplinka yra 
tokia pat svarbi. 

Esant tinkamiems sąlygotumams, daugelis globos įstaigose gyve- 
nančių žmonių gali imtis vaisingo darbo, t. y. rūpintis savimi, palaikyti 
švarą savo patalpose, dirbti skalbykloje, virtuvėje arba darže. Tačiau ka- 
dangi šiuos dalykus anksčiau darė mokamo personalo darbuotojai, kyla 
įtarimas dėl valdymo motyvų. Ar neturėtų gyventojams mokėti tų pačių 
atlyginimų? Vienas atsakymų tas, kad turėtų, nebent sąlygotumai yra 
„terapiniai“, tačiau tai pagalbos klausimą iškelia tik truputį kitaip. Gy- 
ventojai gauna pagalbą, kai jų elgesys yra pastiprinamas dirbtinėje aplin- 
koje, nors jie nebūtinai yra „gydomi“. Ar galima kaip nors nepritarti 
tam, kad patys gyventojai, kaip kartą buvo tikėtasi, kurtų visas gėrybes ir 
paslaugas, kurias kadaise tarsi jiems turėjo duoti kiti - ypač jei nagrinė- 
jame institucinės rūpybos ekonomiką? 

Bent viena valstija pripažino šią išdavą. Neseniai Ajovoje buvo pri- 
imtas įstatymo projektas, teigiantis, kad: 

„Administratorius, gydytojui pritariant, gali reikalauti iš bet kurio 

Apygardos rūpybos namų gyventojo prieinamo ir nuosaikaus darbo, 

atitinkančio gyventojo amžių ir kūno stiprį. Bet kokios pajamos, gau- 

tos iš gyventojo darbo kartu su įplaukomis iš Apygardos ūkio veiklos, 


jeigu toks išlaikomas, turi būti paskirtos naudoti Apygardos rūpybos 
namams taip, kaip gali nurodyti Priežiūros taryba.“? 


3 Behavioral Voice $ 5 (Žmogaus raidos centras, Drako universitetas, Des Moines, 
Ajova). (Įstatymas vadinasi „Apygardos namų pertvarkymas į Apygardos rūpybos 
namus“, HFG59.) 

Įstatymo konstitucingumu dabar abejojama. 

Vadinamasis kalinio perauklėjimas iškelia savitų uždavinių. Kali- 
niai paprastai patiria labai nedaug naudingų pokyčių. Jie buvo atskirti 
nuo visuomenės dėl pastarosios saugos arba už bausmę ir yra nepajėgūs 
padėti sau, kadangi buvo atkirsti nuo naudingų pareigų. Dėl to, kaip 
žinome, atsiranda destruktyvių pokyčių. Naudojant eksperimentinę el- 
gesio analizę buvo gauti kai kurie daug žadantys rezultatai - pavyzdžiui, 
Kolumbijos apygardos Vašingtono nacionalinės berniukų lavinimo mo- 
kyklos projekte*. Deja, tokie eksperimentai buvo sumišę su pastangomis 
pakeisti kalinius taikant vaistus arba labiau prievartines atgrasaus sąlygo- 
jimo formas, o protestai prieš pastaruosius - pavyzdžiui, Amerikos civi- 
linių teisių sąjungos, — buvo be pagrindo išsiplėtę į pastangas sukurti 
labiau palaikančias kalėjimo sąlygas. 

Kaip ir visa kita, operantinis sąlygojimas gali būti naudojamas ne- 
tinkamai. Vadyba gali išspręsti kai kuriuos šių sunkumų, parengdama 
ardomąjį elgesį slopinančius sąlygotumus, kuriems esant vaikas, kalinys 
arba sutrikusios psichikos žmogus gali tiesiog tyliai sėdėti ir ištisą dieną 
beveik arba visiškai nieko nedaryti. Net ir tokiu atveju tai gali būti ge- 
riau, nei pasiekti tą patį rezultatą baudžiant, tačiau jeigu nieko toliau 
nėra daroma, abu sprendimus galima ginčyti. Supratus uždavinį daug 
daugiau įmanoma pasiekti naudojant taikomąją elgesio analizę. 


Kai kurios šių išdavų atsiranda gyvenant laisvėje, kur pagalba žmo- 
nėms įgyja daug platesnę reikšmę. Labai mažai buvo kada nors pasiekta 
tiesiog aprūpinant gėrybėmis ir paslaugomis. Vyriausybės nepadeda sa- 
vo piliečiams duodamos jiems tvarką ir saugą — tai yra tik policinės vals- 
tybės pretenzija; jos padeda sukurdamos sąlygas, kuriomis žmonės elgia- 
si tvarkiai ir padeda vienas kitam. Jos negina teisių gyventi, laisvės ir 
laimės siekio kaip dalykų, kuriuos piliečiai įgyja; vyriausybės palaiko są- 


lygas, kuriomis žmonės nekelia grėsmės vienas kito gyvenimui ir politi- 


* Cohen H. L., and Filipczak J. A new kkarning environment. San Francisco: Jossey- 
Bass, 1971. 

nėms laisvėms. Mokyklos ir koledžai nesuteikia savo mokiniams infor- 
macijos, žinių arba įgūdžių; jie sudaro sąlygas, kad mokiniai išmoktų 
žinančio ir įgudusio elgesio. „Geras gyvenimas“ nėra pasaulis, kuriame 
žmonės /uri, ko jiems reikia; tai toks pasaulis, kuriame trokštami dalykai 
vaidina svarbų vaidmenį kaip veiksmingų sąlygotumų pastipros. 

Atvejo analizė parodys, kad pamatinę išdavą lengva pražiūrėu. Po 
Antrojo pasaulinio karo Danija, siekdama pakelti Grenlandijos eskimų 
gyvenimo lygį, ėmėsi „šiuolaikinio pertvarkomojo vadovavimo“ progra- 
mos?. Tūkstančiai statybos darbininkų atvyko statyti šiuolaikinių namų 
ir įrenginių. Tačiau vietos pramonė ir žvejyba negalėjo paremti šių turti- 
nių normų, ir dabar — neribotam laikui - 50 tūkst. gyventojų bus reika- 
lingos kasmetės daugiamilijoninės subsidijos. Teikiamos gėrybės nebu- 
vo sąlygotos vaisingo elgesio, ir todėl nenuostabu, kad sugriuvo seniai 
nusistovėjusi kooperacinė kultūra. Sakoma, kad po paviršiumi slypėjo 
„keliantis nerimą žmogiškosios frustracijos chaosas“. Plėtojasi antago- 
nistinė klasinė visuomenė. Geri diadiniai visuomeniniai santykiai atve- 
dė į girtuoklių peštynes. 

Nepakanka pasakyti, kad aukštas gyvenimo lygis buvo „dirbtinis 
kūrinys ', kad jį galima padaryt įprastą kiekvienam asmeniui suteikiant 
labiau tiesioginę įtaką vyriausybei arba kad reikalinga „visumos strategi- 
ja . Bėda ta, kad buvo suardyti tam tikri pamatiniai pastiprinimo sąly- 
gotumai. Sunku įsivaizduoti, kaip juos galima būtų atkurti, nebent itin 
padidinus eskimų elgesio sąrankas arba staigiai sumažinus jų vadinamąjį 
gyvenimo lygį. Neužtenka to, kad statybos darbininkų komandas dabar 
lydi socialinių darbuotojų komandos. Jungtinės Valstijos kartoja ekspe- 
rimentą mažu mastu Bikinio saloje, ir bus įdomu sužinoti, ar rezultatas 


bus toks pats. 


Net ribota elgesio taikomosios analizės požiūriu elgesio modifikaci- 


ja plėtojosi stebėtinai greitai, ir nemažai tos plėtros buvo neištirta bei 


> Jensen B. Human reciprocity: An Arctic exemplificarion. American Journal of 


Ortbopsychiatry, 1973, 43, 447—458. 

chaotiška. Praktikų būta įvairių — nuo itin įgudusių atlikti pamatinę 
analizę mokslininkų iki nemokšų, raikančių keletą kulinarinės knygos 
taisyklių. Tačiau laimėjimai yra pernelyg esminiai, kad juos būtų galima 
laikyti nesvarbiais — tarp jų programuotas mokymas ir sąlygotumų val- 
dymas klasėje, dirbtinių aplinkų protiškai atsilikusiems ir sutrikusios psi- 
chikos žmonėms kūrimas, asmeninis ir šeimos konsultavimas etiniais 
elgesio valdymo klausimais, švietimo sąlygos mažamečiams nusikaltė- 
liams ir naujos skatinimo sistemos pramonėje. Retrospektyviai daug kas 
iš to atrodo tiesiog blaivaus proto dalykas, tačiau žmonės blaivų protą 
turi tūkstančius metų, ir jis nepadėjo spręsti pamatinio uždavinio. Buvo 
pernelyg lengva iškelti turėjimą prieš įgijimą ir pražiūrėti elgesio stiprio 
bei jo ryšio su pastiprinimo sąlygotumais svarbą. Klasėje, ligoninėje, ga- 
mykloje, namuose, kalėjime ir gyvenant laisvėje akivaizdu tai, kad kai 
kurių gerų dalykų gyvenime trūksta. Mes tik pradedame suprasti, kad 
bėdą sukelia ne vien stygius ir kad padidinę aprūpinimą nebūtinai pade- 
dame žmonėms. Elgesio modifikacija valdant pastiprinimo sąlygotumus 
yra ypatingas būdas padėti žmonėms tiesiog todėl, jog keičia tikimybę, 
kad jie elgsis tam tikrais būdais. 

Kaip tik dėl to jis dabar puolamas. Naujausias pavyzdys yra Ervino 
komiteto ataskaita „Asmens teisės ir federalinis vaidmuo elgesio modifi- 
kacijoje“, paremta trejų metų įvairių programų federalinės paramos tyri- 
nėjimu. Pasak senatoriaus S. Ervino, „rimčiausia grėsmė, kurią kelia el- 
gesio modifikacijos technologija, yra galia, kurią ši technologija suteikia 
vienam žmogui, primetant požiūrius ir vertybes kitam <...>. Jeigu nori- 
me, kad mūsų visuomenė būtų laisva, neturėtume vienam žmogui su- 
teikti galių pakeisti kito asmenybę““. Tačiau individai visada galėjo pri- 
mesti savo požiūrius kitiems; tinkami elgesio procesai nebuvo neseniai 
išrasti. Viena didžiausių ir, be abejonės, patogiausia iš visų pastiprų yra 


pinigai, ir mes neseniai mateme kai kurių ypatingų piktnaudžiavimo jais 


6 „Individual Rights and the Federal Role in Behavior Modification“, No. 5270- 
02620. 

atvejų. Kodėl Ervino komitetas nesvarsto konstitucinių apsaugos prie- 
monių prieš galią, kurią asmuo gali įgyti kaupdamas pinigus? Turime 
labai mažai darbo užmokesčio ir kitų įstatymų, ribojančių tam tikrą pi- 
nigų naudojimą, tačiau neturime pakankamai darbo užmokesčio įstaty- 
mų, ribojančių mastą, kuriuo pinigai gali būti įgyti naudojimui. O pini- 
gai tėra vienas ryškiausių kontrolės įrankių. Galbūt eksperimentinė elgesio 
analizė suvaidins savo didžiausią vaidmenį priversdama tyrinėti visus bū- 
dus, kuriais „vienas žmogus gali pakeisti kito asmenybę . 

Kaip bet kuri kita kontrolės priemonė (tarkim, fizinė jėga) elgesio 
modifikacija turi būti prižiūrima ir ribojama. Su šiuo uždaviniu susijusi 
individo teisių samprata. Kai kurie tradiciniai dėsniai pabrėžė laisvę nuo 
priverstinės ar baudžiamosios kontrolės, ir šiandien kaip niekada jie yra 
taip pat labai reikalingi. Kiti tradiciniai dėsniai pabrėžė gėrybių ir pa- 
slaugų turėjimą, ir tai reikia lanksčiai peržiūrėti. Nei kapitalistinė priva- 
čios nuosavybės gynyba, nei socialistų valstybinės nuosavybės, kaip tei- 
singo paskirstymo priemonės, programa neapima visų tinkamų elgesio 
procesų. 

Buvo siūloma, kad vertinant kultūrą Bendrasis nacionalinis pro- 
duktas turėtų priklausyti nuo Bendrosios nacionalinės laimės“, tačiau 
daug nepavyks nuveikti, jeigu laimė bus nustatoma kaip su gėrybių turė- 
jimu susijusi nekintama pasitenkinimo būklė. Iš tiesų tuo atveju vargu 
ar bus skirtumas. Didžiausias didžiausio kiekio gėris gali būti didžiausia 
nuobodybė, ir utilitaristai prarado savo argumentus vien dėl to, kad nei- 
gė pastiprinančius sąlygotumus, kuriančius būklę, kurią apibūdiname 
teigdami, jog esame laimingi. 

Didelis dabartinis susidomėjimas etiniais, doriniais, teisiniais ir re- 
liginiais dalykais, be abejonės, didžiąja dalimi yra atsakas į blogėjančią 
pasaulio būklę. Augantis gyventojų skaičius verčia mus kitaip žvelgti į 
gimstamumo kontrolę, abortus ir gyvulių selekciją. Didėjanti prievarta 
(bombų sprogdinimas, lėktuvų užgrobimas ir politikų pagrobimas) ver- 
čia mus vel žvelgti į teisines priemones, galbūt priešingas žmogaus link- 
mei prieš mirties bausmę. Be to, stebina skaičius kritinių išdavų, susijęs 


su tuo, kas vadinama pagalba žmonėms. „Parama“ yra „pagalbos“ sino- 

nimas, o užsienio parama kelia daug etinių, dorinių ir teisinių klausimų. 
Paramos vardu Jungtinės Valstijos tapo vienu iš XX a. antrosios pusės 
Zaharoffų - vienu didžiausių ginkluotės gamintojų, kuris kartą sulaukė 
visiškos paniekos. Paramos vardu gelbstime kai kurias badaujančias pa- 
saulio tautas, leisdami kitoms mirti, ir atsisakome pripažinti, kad verčia- 
mės rūšiavimu. Ir karine, ir nekarine „pagalba“ beveik sunaikinome In- 
dokiniją. Ir taip vel klausiame, kokiu mastu turtingos pasaulio nacijos 
turi padėti vargingoms, arba, nagrinėjant vidaus reikalus, kaip toli vy- 
riausybė turi žengti, didindama pagalbą, kurią jos turtingi piliečiai pri- 
valo suteikti vargstantiems“. 

Tačiau klaidinga vel atsigręžti į tam tikrus ankstesnius dėsnius. Dėl 
priežasčių, kurios savaime iliustruoja galingą elgesio dėsnį, mes pernelyg 
sureikšminome paprasto turėjimo svarbą. Nei grupės laimė, nei išliki- 
mas nepriklauso nuo pasitenkinimo, kurį teikia daiktai. Ir kilniausia pa- 
galba gali nepavykti taip pat gėdingai, kaip agresyviausias plėšimas. No- 
rint sudaryti sąlygas, kuriomis žmonės atskleis vaisingumą, kūrybiškumą 
ir jų genetiniam fondui būdingą galią, kuri yra esminė rūšies išlikimui, 


reikia kažko kita. 


* Rawls J. A. A rheory of justice. Harvard University Press, 1971. 
Nozick R. Anarchy, state and utopia. Basic Books, 1974. 

Atrodo, yra du kito žmogaus pažinimo arba pažinojimo būdai. Vienas 
jų susijęs su egzistencializmu, fenomenologija ir struktūralizmu. Tai pa- 
žinimas, kas asmuo yra arba koks jis yra, arba kuo tampąs ar galįs būti. 
Stengiamės pažinti kitą žmogų taip, kaip pažįstame save. Dalijamės su 
juo jausmais per simpatiją arba empatiją. Intuityviai išsiaiškiname jo nuo- 
statas, ketinimus bei kitas psichikos būsenas. Bendraujame su juo eti- 
mologiniu mums abiem bendrų minčių ir jausmų susidarymo požiūriu. 
Darome tai veiksmingiau, jeigu esame užmezgę gerus tarpasmeninius san- 
tykius. Tai pasyvus, kontempliatyvus pažinimo būdas: jeigu norime nu- 
spėti, ką asmuo daro arba yra linkęs daryti, tariame, kad jis, kaip ir mes, 
elgsis pagal tai, kas jis yra; jo, kaip ir mūsų, elgesys bus jo jausmų, psichi- 
kos būsenų, ketinimų, nuostatų ir t. t. raiška. 

Kitas būdas — pažinimas to, ką asmuo daro. Paprastai tai galime 
stebėti tiesiogiai, kaip ir bet kurį kitą pasaulio reiškinį; nereikia jokio 
ypatingo pažinimo. Paaiškiname, kodėl asmuo elgiasi taip, kaip elgiasi, 
siedami tai veikiau su aplinka nei su vidinėmis būsenomis arba veiklo- 
mis. Aplinka turėjo poveikį rūšių evoliucijoje, o rezultatą mes vadiname 
žmogaus genetiniu fondu. Rūšies narys visą gyvenimą yra veikiamas ki- 
tos aplinkos dalies ir iš jos gauna sąranką elgesio, paverčiančio organiz- 
mą, turintį genetinį fondą, žmogumi. Analizuodami šiuos aplinkos po- 
veikius, pereiname prie elgesio numatymo ir kontrolės. 

Tačiau ar gali ši apibrėža to, ką asmuo daro, neigti bet kokią priei- 
namą informaciją apie tai, kas jis yra? Tarp elgesio ir aplinkos įvykių, 
kuriems jis priskirtas, yra laiko bei erdvės skylių, ir yra suprantama pa- 
mėginti jas užpildyti organizmo įsiterpiančios būsenos įvertinimu. Tai 


ir darome, kai kalbėdami apie genetinį fondą apibendriname ilgą evoliu- 

cijos istoriją. Ar neturėtume to paties daryti su asmens istorija? Pavyzdžiui, 
visažinis fiziologas turi gebėti pasakyti mums, kaip keičiasi žmogus, kai 
pastiprinamas jo elgesio vienetas, o tai, kuo jis tampa, turi paaiškinti, 
kodel paskui elgiasi kitaip. Pavyzdžiui, tokiu būdu įrodinėjame imuni- 
zaciją. Pradedame nuo fakto, kad skiepijimas sumažina tikimybę, jog 
žmogus vėliau susirgs. Sakome, kad jis tampa atsparus, ir kalbame apie 
atsparumo būklę, kurią paskui imamės tyrinėti. Visažinis fiziologas turi 
gebėti padaryti tą patį su panašiomis būsenomis elgesio srityje. Jis taip 
pat turi gebėti pakeisti elgesį, veikiau tiesiogiai keisdamas organizmą nei 
keisdamas aplinką. O ar egzistencialistas, fenomenologas arba struktūra- 
listas nenukreipia dėmesio būtent į tokią tarpinę būseną? 

Radikalus dualistas atsakytų, jog — ne, tačiau jam tai, ką asmuo 
stebi pasitelkdamas introspekciją, ir tai, ką stebi fiziologas taikydamas 
savitus metodus, yra skirtingi pasauliai. Tačiau iš tikrųjų tai, ką jaučia- 
me patirdami emocijas, yra mūsų pačių kūnų būsenos, o psichikos būse- 
nos, kurias suvokiame introspekcija, yra kitos tų pačių dalykų atmai- 
nos. Taigi ar negalime numatyti visažinio fiziologo pasirodymo ir 
išnagrinėti atotrūkio tarp aplinkos ir elgesio, skvarbiau suprasdami tai, 
kas esame? 

Būtent nuo tada biheivioristinė savižinos analizė tampa svarbiausia 
ir, deja, labiausiai linkusi būti klaidingai suprasta. Kiekvienas savyje tu- 
rime mažą pasaulio dalį. Ne dėl to jis skiriasi nuo likusio pasaulio, tačiau 
tai yra asmeninis turtas: mes turime jo pažinimo būdus, kurių neturi 
kiti. Tačiau klaidinga daryti išvadą, jog artumas, kuriuo taip žavimės, 
reiškia ypatingą supratimą. Žinoma, savo pačių kūnų esame dirginami 
tiesiogiai. Vadinamoji interoceptyvi nervų sistema atliepia į svarbias dep- 
rivacijai ir emocijoms sąlygas. Proprioceptyvi sistema yra laikysenos ir 
judėjimo priežastis, ir be jos vargu ar galėtume elgtis koordinuotai. Šios 
dvi sistemos kartu su eksterocepryvia nervų sistema yra svarbiausios veiks- 
mingam elgesiui. Tačiau pažinti yra daugiau nei atliepu į dirgiklius. Vaikas 
atliepia į daiktų spalvas anksčiau, nei „pažįsta šias spalvas“. Pažinimas 
reikalauja ypatingų pastiprinimo sąlygotumų, kuriuos turi parengti kiti 


žmonės, o privačius įvykius apimantys sąlygotumai niekada nėra labai 

tikslūs, kadangi kiti žmonės neturi su jais veiksmingo ryšio. Nepaisant 
savo kūno artumo, pažįstame jį ne taip tiksliai, kaip aplinkinį pasaulį. 
Žinoma, yra ir kitų priežasčių, kodėl kitų asmeninį pasaulį pažįstame 
dar netiksliau. 

Vis dėlto svarbiausia išdava yra ne tikslumas, o pats objektas. Išties 
ką galima pažinti, kai mes „pažįstame save? Trys ką tik minėtos nervų 
sistemos išsirutuliojo esant praktiniams išlikimo sąlygotumams, kurių 
dauguma nevisuomeniški. (Svarbūs išlikimui visuomeniniai sąlygotu- 
mai turi atsirasti tokiose srityse kaip lytinis ir motiniškas elgesys.) Tikė- 
tina, kad jos buvo vienintelės prieinamos sistemos, kai žmonės atsakinė- 
dami į klausimus apie savo elgesio rezultatą pradėjo „pažinti save“. 
Atsakydamas į tokius klausimus kaip „ar jūs tai matote?“ arba „ar jūs tai 
girdite?“, arba „kas tai yra?“, asmuo išmoksta stebėti savo paties atsakus 
į dirgiklius. Atsakydamas į tokius klausimus kaip „ar jūs alkanas?“ arba 
„ar jūs bijote?“, jis išmoksta stebėti savo kūno būsenas, susijusias su dep- 
rivacija ir emocine jauda. Atsakydamas į tokius klausimus kaip „ar jūs 
ketinate eiti?“ arba „ar jūs tikitės eiti?“, arba „ar norite eiti?“, arba „ar jūs 
linkęs eiti?“, jis išmoksta stebėti savo elgesio stiprį arba tikėtinumą. 
Kalbančiųjų bendruomenė užduoda šiuos klausimus, kadangi atsaky- 
mai jai yra svarbūs, ir tam tikru požiūriu taip ji padaro atsakymus svar- 
bius pačiam asmeniui. Svarbu tai, kad tokie sąlygorumai — visuomeni- 
niai ar nevisuomeniniai — neapima nieko daugiau, tik dirgiklius arba 
atsakus; jie neapima tarpinių procesų. Negalime introspekcija užpildyti 
atotrūkio tarp elgesio ir aplinkos, kurios funkcija ji yra, kadangi — aiški- 
nant dalyką paprastais fiziologiniais terminais — neturime einančių į rei- 
kiamas vietas nervų. Mes negalime stebėti būsenų ir įvykių, kuriuos ge- 
bėtų stebeti visažinis fiziologas. Tai, ką jaučiame, kai patiriame jausmus, 
ir tai, ką stebime introspekcija, yra tik ganėtinai įvairi grupė antrinių 
arba šalutinių aplinkos sąlygų, su kuriomis yra susijęs elgesys, padarinių. 
(Pavyzdžiui, mes neveikiame, kadangi jaučiame, jog norime; veikiame /r 
jaučiame, jog norime dėl bendros priežasties, kuri susijusi su mūsų ap- 
linkos istorija.) Ar aš noriu pasakyti, kad Platonas neatrado proto? Arba 
kad T. Akvinietis, R. Dekartas, Dž. Lokas ir I. Kantas buvo susirūpinę 

atsitiktiniais, dažnai netinkamais šalutiniais žmogaus elgesio produktais? 
Arba tai, kad fiziologinio psichologo W. Wundto psichikos dėsniai ar 
W. Jameso sąmonės srautas, ar S. Freudo psichikos aparatas nėra nau- 
dingas žmogaus elgesiui suprasti? Taip, noriu. Ir tvirtai tai pabrėžiu, ka- 
dangi jeigu turime išspręsti klausimus, kurie mums šiandien kyla pasau- 
lyje, šis susirūpinimas psichiniu gyvenimu nebeturi daugiau nukreipti 
mūsų dėmesio nuo aplinkos sąlygų, kurių funkcija yra žmogaus elgesys. 

Tačiau kodėl norėdami neigti aplinką tiek daug svarbos teikiame 
savo jausmams ir psichikos būsenoms? Atsakymas veikiausiai susijęs su 
tuo, kad dirgikliai yra tiesioginiai ir išskirtiniai. Daug tinkamų mūsų 
asmeninės istorijos įvykių praeina nepastebimai, nes vienas dalykas — 
elgesys, kuriam jie galiausiai pasirodys tinkami, — dar nepasireiškė ir ne- 
gali prisidėti prie sąlygotumų, paskatinsiančių mus juos pastebėti. O jei- 
gu juos pastebėjome, galime greitai užmiršti. Tačiau mūsų jausmai, „idė- 
jos“, „mintys“, „patirti ketinimai“ ir t. t. dažnai uždengia elgesį, su kuriuo 
atrodo susiję, ir paprastai pasirodo kaip tik ten, kur turėtų būti priežastis 
(pagal dėsnį post boc, ergo propter hoc). Pavyzdžiui, prieš tinkamai veik- 
dami dažnai jaučiame deprivacijos būseną arba emociją. Jeigu pasakome 
kažką sau patiems prieš ištardami šitai garsiai, tai, ką sakome garsiai, yra 
tarsi vidinės minties raiška. O jeigu sakome kažką garsiai prieš tai neiš- 
tardami patys sau, kyla pagunda tikėti, kad turėtume būti beišreiškią 
nežodinį mąstymą. 

Šis prisiglaudęs mūsų asmeniniame pasaulyje tariamas priežastin- 
gumas kartu su sąranga, primesta jam to fakto, kad visos jį lemiančios 
sąlygos pasireiškė vieno asmens istorijoje, sukuria „savasties potyrį . Jau- 
čiame, jog yra „aš“, kuris žino, ką ketina daryti, ir tai daro. Kiekvienas 
mūsų pažįsta arba yra įsisąmoninęs bent vieną tokią savastį, kurią išmo- 
kome valdyti daugiau ar mažiau veiksmingai. 

Kadangi vienintelės pažįstamos savastys yra žmogaus, dažnai sako- 
ma, kad žmogus išsiskyrė iš kitų rūšių būtent dėl to, jog pažįsta save ir 
dalyvauja lemdamas savo ateitį. Tačiau tai, kas skiria žmonių rūšį, yra 
kultūros raida, visuomeninė aplinka, kurioje slypi sukeliantys savižiną ir 


savikontrolę sąlygotumai. Būtent šios aplinkos ilgai nepaisė tie, kurie yra 

susirūpinę vidine elgsenos determinacija. Nepaisymas reiškė, kad geres- 
nė tvarka kuriant savižiną ir savęs valdymą buvo pražiūrėta. 

Dažnai sakoma, kad biheivioristinė analizė „dehumanizuoja žmo- 
gų “. Tačiau ji tiesiog išsiverčia be žalingo aiškinamojo pramano. Dary- 
dama tai, ji daug labiau priartėja prie tikslų, kuriems tarnauti, klystant, 
buvo išplėtotas prasimanymas. Žmonės save supranta ir valdo daug veiks- 
mingiau, kai supranta tinkamus sąlygotumus. 

Svarbūs savęs valdymo procesai susiję su etika ir dora, kur svarstomi 
tiesioginių ir atidėtų pasekmių konfliktai. Vienas didžiausių kultūros 
laimėjimų buvo padaryti tolimas pasekmes priklausomas nuo individo 
elgesio. Galime išplėtoti kultūrą, kurioje tie patys rezultatai bus pasiekti 
daug veiksmingiau perkeliant mūsų dėmesį nuo etinių uždavinių spren- 
dimo, arba nuo dorinės kovos, prie išorinių sąlygotumų. 

Galime pereiti nuo vidinio tarpininko prie aplinkos determinantų 
neneigdami vertybių klausimo. Buvo įrodinėjama, kad biheiviorizmas 
yra arba dedasi esąs laisvas nuo vertybių, tačiau esą joks laisvas nuo ver- 
tybių mokslas negali tinkamai nagrinėti žmogaus kaip žmogaus. Tai, 
kuo klaidingas šis tradicinis argumentas, rodo pasakymas „vertybinis 
sprendimas“. Vidinis iniciatyvus tarpininkas skirtas vertint: dalykus kaip 
gerus arba blogus. Tačiau daug veiksmingesnis vertybių šaltinis gali būti 
aplinkos sąlygotumai. Dalykai, kuriuos žmonės vadina gerais, yra teigia- 
mos pastipros, ir jos pastiprina del išlikimo sąlygotumų, kuriems vei- 
kiant išsiplėtojo rūšis. Iki pastarojo meto rūšis galėjo išgyventi badą, ma- 
rą ir kitas nelaimes, tik jeigu jos nariai dauginosi esant kiekvienai 
galimybei, o esant tokiems sąlygorumams lytinis ryšys tapo itin pastipri- 
nantis. Seksas nėra pastiprinantis, kadangi jis yra malonus; jis yra pastip- 
rinantis 77 yra malonus dėl bendrų filogenetinių priežasčių. Kai kurios 
pastipros gali tapti svarbios per individo gyvenimą. Visuomeninės gėry- 
bės, tokios kaip dėmesys ir pritarimas, sukuriamos ir naudojamos norint 
paskatinti elgtis tais būdais, kurie yra pastiprinantys juos naudojantiems 
žmonėms. Rezultatas gali būti malonus tiek individui, tiek kitiems, ypač 
kai yra tarpininkaujamas atidėtų pasekmių. 

Kaip gerą pavyzdį svarbos posūkio nuo numanomų vidinio žmo- 
gaus nuostatų į veikiančius elgesį sąlygotumus galima paminėti verty- 
bes, darančias įtaką tiems, kurie atsakingi už kitų žmonių aprūpinimą 
gėrybėmis. Yra penkios klasikinės žmonių, su kuriais buvo blogai elgia- 
masi, grupės: jaunimas, senyvi žmonės, kaliniai, sutrikusios psichikos 
žmonės ir protiškai atsilikusieji. Ar su jais blogai elgiamasi, kadangi tiems, 
kurie yra atsakingi už juos, trūksta užuojautos, gailesčio, geranoriškumo 
arba sąžinės? Ne, svarbu tai, kad jie nepajėgūs atsakyti tuo pačiu. Lengva 
blogai elgtis su bet kuo iš šių penkių grupių žmonių, kai jie su tavimi 
taip pat elgtis negali. Humanistų ir katalikų susidūrimas Lafargo centre 
Niujorke 1972 m. nepajėgė atskleisti, kad sąžinės šaltiniai turėtų slypėti 
ne psichologinėje tikrovėje, o baudžiamosiose priemonėse. 

Aplinkos analizė turi ypatingą pranašumą skatinant tam tikras ver- 
tybes, susijusias su kultūros nauda. Kultūra išsirutulioja esant savitiems 
išlikimo sąlygorumams. Tvarka, dėl kurios kultūra tampa labiau linkusi 
išlikti, išlieka su kultūra. Kultūros tampa klestinčios susidurdamos su 
išlikimo sąlygotumais, kai įtikina savo narius elgtis vis įmantresniais bei 
sudėtingesniais būdais. (Žinoma, pažanga nėra neišvengiama, nes yra 
mirusių kultūrų, kaip ir mirusių rūšių.) Pasiekiama aukštesnė pakopa, 
kai kultūra įtikina kai kuriuos savo narius rūpintis jos išlikimu, kadangi 
tuomet jie gali plėtoti veiksmingesnę tvarką. 

Bėgant metams vyrai ir moterys lėtai ir permainingai kūrė fizines ir 
visuomenines aplinkas, kuriose priartėjo prie savo galimybių išpildymo 
ir įgyvendinimo. Jie nepakeitė savęs (tai genetinis uždavinys, kuris kol 
kas dar nėra išspręstas); jie pakeite pasaulį, kuriame gyvena. Taigi galima 
sakyti, jog kurdamas savo kultūrą žmogus kontroliuoja likimą. 

Apibūdinčiau humanistą kaip vieną tų, kuris dėl aplinkos poveikio 
yra susirūpinęs žmonijos ateitimi. Judėjimas, besivadinantis „humanis- 
tinė psichologija“, veikiau pasirenka kiek kitokią kryptį. Siekiant atskirti 
jį nuo biheiviorizmo ir psichoanalizės, jis buvo apibūdintas kaip „trečio- 
ji jėga ; tačiau nei „trečioji neturėtų būti vertinama kaip pažangi, nei 
„Jėga“ neturėtų reikšti „galios“. Kadangi ir biheiviorizmas, ir psichoana- 


lizė vertina žmogaus elgesį kaip determinuotą sistemą, pabrėždami skir- 

tumą humanistiniai psichologai gynė individo autonomiją. Jie atkakliai 
tvirtino, kad asmuo gali pranokti savo aplinką, kad jis ne tik yra priežas- 
tinė pakopa tarp elgesio ir aplinkos, bet ir lemia, kaip aplinkos jėgos 
veiks jį, žodžiu, jam būdingas laisvas pasirinkimas. Požiūris labiausiai 
primena egzistencializmą, fenomenologiją ir struktūralizmą, nes pabrė- 
žia, kas asmuo yra arba kuo tampa. A. Maslow posakis „saviaktualizaci- 
ja“ šitai puikiai sumuoja: individas turi atsiskleisti — žinoma, ne tik per 
pasitenkinimą, bet ir per „dvasinį augimą . 

Humanistiniai psichologai nėra nesusirūpinę kitų gerove ar net kul- 
tūros arba žmonijos gerove, tačiau minėta apibrėža yra iš esmės savanau- 
dė. Jos raidą galima atsekti kovoje del politinės, religinės ir ekonominės 
laisvės, kur despotišką valdovą galima nuversti tik įtikinus individą, kad 
valdovas buvo galios, naudojamos jį kontroliuoti, šaltinis. Ši strategija 
turėjo teigiamų rezultatų, tačiau atvedė į besaikį individo išaukštinimą, 
kuris savo ruožtu gali atvesti arba į naujas tironijos formas, arba į chaosą. 
Įsivaizduojama individo teisė įgyti neribotą gerovę, kurią jis gali naudoti 
savo nuožiūra, dažnai baigiasi tam tikru despotiškumu, o hinduizmo 
domėjimąsi asmens tobulėjimu per dvasingumą lydėjo beveik visiškas 
visuomeninės aplinkos neigimas. 

Geresni valdovai nesukurs geresnės vyriausybės, geresni mokyto- 
jai — geresnės švietimo tvarkos, pažangesnis valdymas — geresnės ekono- 
minės sistemos arba gailiaširdiškesni terapeutai — geresnės terapijos. Ne- 
padarys to ir geresni piliečiai, mokiniai, darbininkai ar pacientai. Amžina 
klaida yra sieti išsigelbėjimą veikiau su autonomiškų vyrų ir moterų bū- 
du nei su visuomeninėmis aplinkomis, kurios susidarė evoliucionuojant 
kultūroms, o dabar gali būti kuriamos eksplicitiškai. 

Nukrypstant nuo žmogaus 42:7 žmogaus į išorės sąlygas, kurių funk- 
cija — žmogaus elgesys, įmanu išplėtoti geresnę sutrikusios psichikos žmo- 
nių ir protiškai atsilikusiųjų, vaikų priežiūros, švietimo (tiek sąlygorumo 
valdymo klasėje, tiek mokomosios medžiagos kūrimo), skatinamosios 
sistemos pramonėje ir baudžiamųjų įstaigų tvarką. Šiose ir daugelyje ki- 
tų sričių dabar galime daug veiksmingiau dirbti individo naudai, dides- 
nio skaičiaus didesnei naudai ir kultūros arba žmonijos kaip visumos 

naudai. Tai neabejotinai yra humanistiniai dalykai, ir nė vienas, vadi- 
nantis save humanistu, negali jų neigti. Vyrai ir moterys niekada nesusi- 
dūrė su didesne grėsme savo rūšies ateičiai. Reikia daug ir greitai nuveik- 


ti, ir niekas kitas netenkins, tik aktyvus elgesio mokslo diegimas. 


= 


Peržiūrėtas Antrasis Voldenas 


Ankstyva 1945-ųjų vasara, kai rašiau Antrąjį Voldeną, buvo neblogas 
metas Vakarų civilizacijai. Hitleris buvo miręs, ir vienas barbariškiausių 
istorijoje režimų artėjo prie pabaigos. Pamiršta ketvirtojo dešimtmečio 
depresija. Komunizmas nebekėlė grėsmės, nes Rusija tapo patikima są- 
jungininke. Praeis dar mėnuo ar du, kol Hirosima taps siaubingo naujo 
ginklo bandymų poligonu. Keli miestai buvo apimti smogo, tačiau nie- 
kas nesijaudino dėl aplinkos kaip visumos. Buvo karo meto nepriteklių, 
tačiau pramonė greitai vėl pasisuks į neribotą išteklių skyrimą neribo- 
tiems troškimams tenkinti. Pramoninė revoliucija, buvo sakoma, vis dar 
išlaiko nurimusį Thomaso Roberto Malthuso balsą“. 
Nepasitenkinimas, kuris paskatino mane rašyti Antrąjį Voldeną, buvo 
asmeninis. Mačiau, kaip stengėsi žmona ir jos draugės, norėdamos išsi- 
gelbėti nuo pririšimo prie šeimos gyvenimo, kaip jos susiraukdavo, rašyda- 
mos „namų šeimininkė“ tose prašančiose nurodyti užsiėmimą anketų 
skiltyse. Vyresnioji duktė ką tik baigė pirmą klasę, ir niekas negali labiau 
paskatinti pakreipti savo mintis švietimo link kaip pirmojo vaiko pir- 
mieji metai mokykloje. Netrukus ketinome palikti Minesotą ir persikel- 
ti į Indianą, ir aš buvau beieškąs būsto. Buvau bepaliekąs grupę talentin- 
gų jaunų styginių muzikantų, kurie turėjo taikstytis su mano prastu 
grojimu fortepijonu, ir nebuvau įsitikinęs, jog galėsiu kada nors juos 
pakeisti. Ką tik baigiau vaisingus metus su Guggenheimo stipendija, ta- 
čiau sutikau vadovauti katedrai Indianoje ir nežinojau, kada vėl turėsiu 
laiko mokslui ar išsimokslinimui. Ar dėl tokių sunkumų nereikėjo ko 
nors daryti? Ar nebuvo ko nors, kuo galėjo padėti elgesio mokslas? 
Tikriausiai gerai, jog tai buvo maži provinciniai sunkumai, kadangi 
galėjo neužtekti drąsos imtis didesnių. Prieš septynerius metus paskelb- 

tame Organizmų elgesyje atsisakiau taikyti savo rezultatus ne laboratori- 
joje. „Tegul ekstrapuliuoja tie, kas nori“, — tariau. Tačiau, žinoma, gal- 
vojau apie technologiją, kurią numanė elgesio mokslas, ir apie nesutari- 
mus, kuriuos ji galėjo sukelti. Neseniai buvau rimtai pradėjęs vertinti 
išvadas, kadangi kartą per mėnesį susitikdavau su grupe filosofų ir kri- 
tikų (tarp jų su Herbertu Feiglu, Alburey Castelliu ir Robertu Pennu 
Warrenu), kur žmogaus elgesio kontrolės tema iškilo kaip svarbiausia. 

Visa tai virto romanu apie utopinę bendruomenę veikiausiai dėl to, 
jog kolegė Alice F. Tyler atsiuntė savo naujosios knygos Laisvės fermentas 
egzempliorių - XIX a. Amerikos perfekcionistinių judėjimų tyrinėjimą!. 
Likus dviem mėnesiams iki persikėlimo į Indianą nusprendžiau parašyti 
apie tai, kaip, tarkim, tūkstančio žmonių grupė, maniau, gali išspręsti 
kasdienio gyvenimo sunkumus remdamasi elgesio inžinerija. 

Du leidėjai atmetė Antrąjį Voldeng, o Macmillan išspausdino jį tik 
su sąlyga, jog parašysiu įvadą. Tuo metu šie redakcijų sprendimai buvo 
ganėtinai teisingi. Vienas ar du garsūs kritikai pažvelgė į knygą rimtai, 
tačiau visuomenė paliko ją ramybėje daugelį metų. Paskui knygą ėmė 
pirkti, ir kasmet buvo parduodama vis daugiau, o domesio kreivė kilo. 

Manau, jog buvo dvi pabudusio domesio priežastys. „Elgesio inži- 
nerija“, kurią taip dažnai minėjau šioje knygoje, tuo metu buvo ne dau- 
giau nei mokslinė fantastika. Maniau, kad eksperimentinė elgesio anali- 
ze gali būti taikoma praktiniams klausimams, bet to neįrodžiau. Tačiau 
šeštajame dešimtmetyje buvo atskleistos elgesio modifikacijos ištakos. Iš 
pradžių buvo atliekami eksperimentai su sutrikusios psichikos ir pro- 
tiškai atsilikusiais asmenimis, o vėliau — pasitelkus mokymo mašinas bei 
programuotą mokymą. Kai kur šie eksperimentai buvo atliekami iš es- 
mės bendruomenės aplinkoje. Septintajame dešimtmetyje jos taikymas 
kitoms sritims, pavyzdžiui, konsultavimui bei skatinamųjų sistemų kū- 
rimui, net priartėjo prie to, ką aprašiau Antrajame Voldene. Elgesio tech- 
nologija daugiau nebebuvo tik vaizduotės padaras. Daugeliui žmonių 
išties ji apskritai buvo pernelyg tikroviška. 


| Tyler A. F. Freedoms Ferment. Minneapolis: Univ. of Minnesota Press, 1944. 

Tačiau, manau, buvo svaresnė priežastis, kodėl vis daugiau ir dau- 
giau žmonių ėmė skaityti šią knygą. Pasaulis buvo bepradedąs susidurti 
su visiškai naujo masto sunkumais — išteklių išeikvojimu, aplinkos 
užteršimu, gyventojų pertekliumi ir branduolinio holokausto galimybe — 
tai keturi pagrindiniai. Žinoma, fizinės ir biologinės technologijos ga- 
lėtų padėti. Galėtume rasti naujus energijos šaltinius ir tinkamiau nau- 
doti turimus. Pasaulis galėtų maitintis augindamas daugiau maistinių 
javų ir valgyti grūdus, o ne mėsą. Patikimesni kontracepcijos būdai 
galėtų apriboti gyventojų skaičių. Neįveikiama gynyba galėtų padaryti 
neįmanomą branduolinį karą. Tačiau taip atsitiktų tik tuo atveju, jei- 
gu pasikeistų žmogaus elgesys, o į klausimą, kaip jį galima pakeisti, 
buvo dar neatsakyta. Ar galime priversti žmones naudoti naujas ener- 
gijos formas, valgyti javus, o ne mėsą ir apriboti šeimos dydį; ir kaip 
derėtų saugoti atomines atsargas, kad jos būtų nepasiekiamos despera- 
tiškiems lyderiams? 

Kartkartėmis aukštas pareigas einantys politikos kūrėjai buvo ragi- 
nami daugiau dėmesio skirti elgesio mokslams. Nacionalinė tyrimų ta- 
ryba — veiksminga Nacionalinės mokslų akademijos atšaka — prieš dau- 
gelį metų išsakė tokį siūlymą, atkreipdama dėmesį, kad buvo išplėtotos 
naudingos „politikos formulavimo įžvalgos“. Tačiau ji leido suprastu, 
jog svarbiausias elgesio mokslų vaidmuo buvo surinkti faktus, ir atkak- 
liai tvirtino — galbūt norėdama nuraminti politikos kūrėjus, kurie galėjo 
būti sunerimę dėl mokslininkų ambicijų, — kad „žinios nėra išminties ar 
blaivaus proto pakaitalas priimant sprendimus“. Mokslas surinks faktus, 
tačiau sprendimus priims Kongresas ar prezidentas - remdamiesi išmin- 
timi ir blaiviu protu. 

Tiesa, kai elgesio mokslai pažengė toliau faktų rinkimo, siekdami 
nurodyti veiksmo kryptis, ir darė tai numatydami pasekmes, jie nedavė 
daug naudos. Pavyzdžiui, ne visi ekonomistai sutaria dėl to, kaip mokes- 
čių padidinimas ar sumažinimas arba susidomėjimo lygio pokytis pa- 
veiks verslą, kainas ar bedarbystę, o politologai neką labiau sutaria dėl 
vidaus ir užsienio politikos pasekmių. Antropologija, sociologija ir psi- 
chologija teikia pirmenybę toms apibrėžoms, kurios nediktuoja veiks- 

mo. Pavyzdžiui, nuodugnus developmentalizmas beveik neigia efekty- 
vaus veiksmo galimybę. Taikomoji psichologija paprastai yra mokslo ir 
blaivaus proto mišinys, ir S. Freud terapiją vertino kaip mažesnį psicho- 
analizės indelį. 

Iš pat pradžių eksperimentinė elgesio analizė buvo taikoma kitaip. Ji 
ypač buvo susijusi su pasekmėmis. Elgesys galėjo būti pakeistas keičiant jo 
pasekmes — tai buvo operantinis sąlygojimas — tačiau jis galėjo būti pakeis- 
tas ir dėl to, jog tuomet atsiras kitokios pasekmės. Sutrikusios psichikos 
arba protiškai atsilikę asmenys gyvens geriau, bus išsaugotas mokytojų ir 
mokinių laikas bei energija, namai virs malonia visuomenine aplinka, žmo- 
nės dirbs veiksmingiau, jeigu žavėsis tuo, ką jie daro, ir t. t. 

Tokių pasiekimų tradiciškai tikimasi iš išminties ir blaivaus proto, 
tačiau pagrindinis Antrojo Voldeno veikėjas Frazier įrodinėja, kad jie yra 
pasiekiami tam tikru elgesio mokslu, kuris gali užimti išminties ir blai- 
vaus proto vietą bei duoti tinkamesnius rezultatus. Ir tai, kas nutiko per 
pastaruosius dvidešimt penkerius metus, padidino jo pasiekimo — ben- 
druomenės, kurioje išspręsti svarbiausi kasdienio gyvenimo sunkumai ir 
kai kurie ekonomikos bei vyriausybės klausimai, — patikimumą. 

Frazierio kritikai tam nepritars. Kokią galime daryti išvadą iš sėk- 
mingos tūkstančio žmonių bendruomenės? Išmėginkite šiuos dėsnius 
Niujorke, tarkim, Valstybės departamente, ir pamatysite, kas nutiks. Pa- 
saulis yra milžiniška ir sudėtinga erdvė. Tai, kas tinka mažai grupei, vi- 
siškai netiks tautai arba pasauliui kaip visumai. 

Frazier gali atsakyti, kad Antrasis Voldenas —- bandomasis eksperi- 
mentas. Pramonės šakos neinvestuoja į dideles įmones, kol neišmėgina 
naujo proceso mažesniu mastu. Jeigu norime sužinoti, ar žmonės gali 
gyventi kartu nesikivirčydami, pernelyg sunkiai nedirbdami kurti rei- 
kiamas gėrybes arba veiksmingiau auginti ir auklėti vaikus, prieš perei- 
dami prie didesnių uždavinių pradėkime nuo valdomo dydžio vienetų. 

Tačiau įtikimesnis atsakymas būtų toks: kas tokio nuostabaus yra 
būti dideliam? Dažnai sakoma, kad pasaulis kenčia nuo didumo ligų, ir 
dabar mūsų milžiniškuose miestuose turime tam tikrų klinikinių pavyz- 
džių. Daugeliui miestų gera valdžia tikriausiai yra praeities dalykas, ka- 

dangi juose yra per daug blogų dalykų. Ar neturėtume veikiau klausti, ar 
mums reikia miestų? Esant šiuolaikinėms komunikacijos ir transporto 
sistemoms verslui nebūtina įveikti atstumus pėsčiomis ar taksi, ir kiek 
žmonių turi būti šalia, kad būtum laimingas? Žmonės, kurie plaukia į 
miestus ieškodami darbo ir įdomesnio gyvenimo, masiškai grįš atgal, 
jeigu dirbti arba įdomiau gyventi galės ten, iš kur atvyko. Buvo užsimin- 
ta, jog esant šiuolaikinėms komunikacijos sistemoms ateities Amerika 
galėtų būti tiesiog mažų miestų tinklas. Tačiau ar neturėtume sakyti — 
Antrieji Voldenai? Keletas miestų griaučių gali išlikti kaip dinozaurų 
kaulai muziejuose, kaip praeinančio gyvenimo būdo evoliucijos tarps- 
nio liekanos. 

Britų ekonomistas E. F. Schumacher žymioje knygoje Maža yra 
gražu“ aptarė sunkumus, kurie kyla dėl didumo, ir apžvelgė technologi- 
jas, tinkamas vidutinio dydžio sistemoms. Daugelis dabartinių projek- 
tų, ieškantys naujų energijos šaltinių ir naujų žemės ūkio formų, atrodo, 
idealiai tinka mažų bendruomenių plėtrai. Mažų miestų, arba Antrųjų 
Voldenų, tinklas turės savo sunkumų, tačiau stebinantis faktas tas, kad 
jis galėtų daug lengviau išspręsti daugelį esminių šiandien pasauliui ky- 
lančių uždavinių. Nors maža bendruomenė neišryškina „visų esminių 
žmogaus prigimties dorybių“ (miesteliai niekada nerėmė šios romantiš- 
kos svajonės), ji leidžia parengti veiksmingesnius „pastiprinimo sąlygo- 
tumus“ pagal taikomosios elgesio analizės dėsnius. Norint apžvelgti kai 
kuriuos jų, galinčius spręsti pagrindinius mažų bendruomenių uždavi- 
nius, mums nereikia pernelyg gilintis į iš tokių dėsnių kilusią tvarką. 

Siekiant skatinti žmones rinktis naują gyvenimo būdą, kuris yra ne 
toks vartotojiškas ir todėl mažiau teršiantis, nebūtina kalbėti apie taupu- 
mą arba paprastumą kaip apie auką. Yra pastiprinimo sąlygorumų, dėl 
kurių žmonės ir toliau siekia laimės (ir net pasiekia), kai vartojimas daug 
mažesnis nei dabar. Elgesio eksperimentinė analizė aiškiai rodo, jog svarbu 
yra ne gerybių kiekybė (kaip numano aprūpinimo ir reikalavimo dės- 


2 Schumacher E. F. Sma// Iš Beautiful. New York: Harper Torchbooks, 1973. 

nis), o sąlygotas gėrybių ir elgesio santykis. Štai kodėl, amerikiečių turis- 
to nuostabai, pasaulyje yra žmonių, kurie laimingesni nei mes, nors var- 
toja daug mažiau. Infliacija, sakoma, šiandien yra rimčiausia pasaulio 
problema. Ji buvo apibūdinta gana neblogai: kai išleidžiama daugiau nei 
turima. Eksperimentinėje bendruomenėje pastiprinimo sąlygotumus, ska- 
tinančius nebūtinas išlaidas, galima pataisyti. O dėl užterštumo, tai ma- 
žos bendruomenės yra optimalios medžiagas naudoti kartotinai ir vengti 
žalingų paskirstymo metodų. 

Pamatinis tyrimas taip pat atskleidė, kaip svarbu kiekvienam - jau- 
nam ir senam, moterims ir vyrams — ne tik gauti gėrybes, bet ir jas ga- 
minti. Tai nereiškia, jog visi turime triūsti it bitutės, kaip liepia protes- 
tantų darbo etika. Yra daug būdų tausoti darbo jėgą, tačiau, kaip pastebi 
Frazier, jie neturi būti taikomi norint tausoti dirbančiuosius, taigi — di- 
dinti bedarbystę. Tiesiog padaliję visų atlyginimų, kuriuos amerikiečiai 
gauna kiekvienais metais, sumą iš žmonių, kurie nori darbo, skaičiaus 
gauname puikiai pagrįstą kasmetinį kiekvieno atlyginimą. Bet šitai reikštų 
sumažinti daugelio žmonių gyvenimo lygį, o tai esant dabartinei padė- 
čiai tikriausiai neįmanoma. Tačiau mažose bendruomenėse kiekvienas 
turėtų darbą, nes darbą, kaip ir atlyginimą, galima padalyti tarp darbi- 
ninkų. Ir geras skatinimo sąlygas — pavyzdžiui, tokias, kai žmonės daro 
ne pinigus, o tai, kas už pinigus perkama, — nereikalaujančias to, ką va- 
diname sunkiu darbu. 

Jeigu pasaulis ketintų saugoti bet kurią savo išteklių dalį ateičiai, 
turėtų sumažinti ne tik vartojimą, bet ir vartotojų skaičių. Eksperimen- 
tinėje bendruomenėje turi būti lengva pakeisti gimstamumą. Tėvams 
nereikėtų vaikų dėl ekonominio saugumo, neturintieji vaikų galėtų pra- 
leisti su vaikais tiek laiko, kiek nori, o bendruomenė būtų it didelė ir 
mylinti šeima, kur kiekvienas būtų ir tėvas, ir vaikas. Kraujo ryšiai tuo- 
met būtų ne pagrindinis dalykas. 

Jeigu žmonės nesivaržo dėl asmeninės ar profesinės padėties, jie yra 
labiau linkę elgtis draugiškai ir prieraišiai. Tačiau geri tarpusavio santy- 
kiai taip pat priklauso nuo tiesioginių pagyrimo ar peikimo ženklų, pa- 


remtų galbūt paprastomis taisyklėmis ar normomis. Miesto didumas var- 

gina būtent todėl, kad susiduriame su daugybe žmonių, kurių niekada 
daugiau nepamatysime ir todėl juos girti ar smerkti yra beprasmiška. Šio 
uždavinio negalima iš tikrųjų išspręsti perduodant smerkimą policijos 
pajėgoms ir teismams. Tie, kurie naudojo elgesio modifikaciją šeimos 
konsultavime arba institucijose, žino, kaip sutvarkyti asmenines sąlygas, 
skatinančias žmonių tarpusavio pagarbą ir meilę. 

Jeigu galėtume pakeisti ankstyvąją pažeidėjų aplinką, galėtume iš- 
spręsti daugelį nusikalstamumo ir nusikaltimų klausimų. Nereikia krau- 
ju srūvančia širdimi įrodinėti, kad nei namai, nei mokykla daugelio jau- 
nų Žmonių šiandien tiesiog neparengia gyventi nepažeidinėjant įstatymų, 
arba, jeigu parengia, nesuteikia galimybės tai daryti įsidarbinant. Pažei- 
dėjus retai pataiso kalėjimas, todėl teisėjai linkę sumažinti arba atidėti 
bausmes, tačiau tuomet daugėja nebaudžiamų nusikaltimų. Visi žino- 
me, kaip gali būti pagerinta ankstyvoji aplinka, o H. Coheno ir J. Filip- 
czako? paskelbtas daug ką neigiantis eksperimentas parodė, kad atsitikti- 
nius pažeidėjus galima perauklėti. 

Vaikai yra mūsų vertingiausi ištekliai ir jie dabar gėdingai švaisto- 
mi. Pirmaisiais gyvenimo metais galima padaryti nuostabių dalykų, ta- 
čiau mes paliekame juos žmonėms, kurių klaidų įvaira kinta nuo vaiko 
prievartavimo iki hiperglobos bei švelnumo eikvojimo blogam elgesiui. 
Vaikai, ypač vienišų tėvų, kurių vis daugėja, turi mažai galimybių ugdyti 
gerus santykius su bendraamžiais arba su suaugusiaisiais. Visa tai galima 
pakeisti, jei vaikai nuo pat pradžių būtų didesnės bendruomenės dalis. 

Miesto mokyklos rodo, kiek daug žalos didumas gali padaryti švie- 
timui, o švietimas yra svarbus, kadangi susijęs su kultūros perdavimu, 
vadinasi, išlikimu. Mes žinome, kaip išspręsti daugelį švietimo klausimų 
naudojant programinį mokymą ir gerą sąlygotumų vadybą, išsaugant 
išteklius, mokytojų bei mokinių laiką ir pastangas. Mažos bendruome- 
nės — tobula aplinka naujoms mokymo rūšims, nesikišant administrato- 
riams, politikams ir mokytojų organizacijoms. 


> Cohen H. L., Filipczak J. A New Learning Environment. San Francisko: Jossey- 
Bass, 1971. 

Nepaisant mūsų žodinės paramos laisvei, labai mažai prisidedame 
prie individo raidos. Kiek amerikiečių gali pasakyti, jog jie daro tai, ką 
yra labiausiai kvalifikuoti daryti ir ką darydami labiausiai džiaugiasi? Ko- 
kias galimybes jie turėjo pasirinkti sritis, susijusias su jų gabumais ar 
interesais bei įgytais ankstyvajame gyvenime įgūdžiais? Moterys, tik ne- 
seniai gavusios galimybę nebebūti namų šeimininkėmis, dabar gali pa- 
tirti, kaip sunku jaunystėje pasirinkti tinkamą profesiją, arba pakeisti ją 
vyresniame amžiuje. 

O jeigu kažkam ganėtinai pasiseka ir jis daro tai, ką mėgsta, kokios 
yra galimybės pasiekti sėkmę? Ar lengva menininkams, kompozitoriams 
ir rašytojams savo kūriniu patraukti dėmesį tų, kurie susižavės juo ir 
kurių reakcijos kūrybiškai plėtos elgesį? Tie, kurie žino pastiprinimo s4- 
lygotumų svarbą, supranta, kaip žmones galima palenkti, kad atrastų, ką 
daro geriausiai ir kas jiems teikia didžiausią pasitenkinimą. 

Nors kartais abejojama, tačiau gana aišku, kad išliekamoji meno, 
muzikos, literatūros, žaidimų ir kitos veiklos vertė nesusijusi su rimtais 
gyvenimo dalykais. Kultūra turi teigiamai pastiprinti elgesį tų, kurie ją 
remia, ir nekurti neigiamų pastiprų, kurių jos nariai išvengs pasitraukda- 
mi. Pasaulis, kurį menininkai, kompozitoriai ir atlikėjai pavertė gražiu ir 
jaudinančiu, yra toks pats svarbus išlikimui, kaip ir tas, kuris tenkina 
biologinius poreikius. 

Šiuolaikiniame gyvenime laisvalaikio nauda beveik visiškai nėra pri- 
pažįstama. Giriamės trumpa darbo diena ir savaite, tačiau tuo, kaip leidžia- 
me laisvalaikį, negalėtume labai didžiuotis. Laisvalaikio klasės beveik 
visada linkusios į alkoholį ir į kitus narkotikus, į azartinius lošimus, no- 
riai stebi kitus žmones, gyvenančius sekinamai ir pavojingai, ir mes ne- 
same išimtis. Ačiū televizijai, milijonai amerikiečių dabar gyvena jaudi- 
nančius ir pavojingus kitų žmonių gyvenimus. Daugelis valstybių įteisino 
azartinius žaidimus ir įsteigė savo loterijas. Nuolat didėja alkoholio bei 
narkotikų vartojimas. Šitaip galima praleisti gyvenimą ir likti iš esmės 
nepasikeitusiam iki pat pabaigos. Tokia laisvalaikio nauda susijusi su 
tam tikrais pamatiniais elgesio procesais, tačiau tie patys procesai kitoje 
aplinkoje kuo labiausiai skatina žmones tobulinti įgūdžius ir gabumus. 

Ar esame tuo visiškai tikri? Gal ir ne, tačiau Antrasis Voldenas gali 
padėti mums įsitikinti. Net kaip dalis didesnio projekto bendruomenė 
tarnautų tarsi bandomasis eksperimentas. Tiesiog kyla klausimas, ar jis 
veikia, ir, šiaip ar taip, atsakymas paprastai yra aiškus. Kai taip nutinka, 
galime kuo greičiau praturtinti savąjį žmogaus elgesio supratimą. Tai 
galbūt mūsų geriausia galimybė atsakyti į tikrai svarbius klausimus, šian- 
dien iškylančius pasauliui, — klausimus ne apie ekonomiką ar vyriausy- 
bę, bet apie kasdienį žmonių gyvenimą. 

Taip, bet kaip del ekonomikos ir vyriausybės? Ar ir į šiuos klausi- 
mus turime neatsakyti? Nesu tikras, jog turime. Pasvarstykime tokius 
ekonomikos siūlymus. Pirmasis iš Henry Davido Thoreau Voldeno: su- 
mažindami gėrybių, kurias vartojame, kiekį galime sumažinti laiko, kurį 
praleidžiame nemaloniame darbe, trukmę. Antrasis, atrodo, tvirtina kaip 
tik priešingai: visi turime vartoti kuo daugiau, kad kiekvienas turėtų 
darbą. Sutinku, jog pirmasis yra labiau pagrįstas, net jeigu antrąjį šian- 
dien gina daugelis. Iš tiesų galima tvirtinti, kad jeigu Amerika būtų pa- 
versta mažų bendruomenių tinklu, mūsų ekonomika žlugtų. Tačiau kaž- 
kas yra negerai, jei reikia gelbėti sistemą, o ne gyvenimo būdą, kuriam 
sistema privalo tarnauti. 

O kaip del vyriausybės? Be abejo, nesakiau, jog galime gyvuoti be 
federalinės vyriausybės. Tačiau ar tiek jos reikia? Didelė mūsų naciona- 
linio biudžeto dalis atitenka Sveikatos, švietimo ir socialinio aprūpini- 
mo departamentui. Sveikata? Švietimas? Socialinė apsauga? Tačiau to- 
kia eksperimentinė bendruomenė kaip Antrasis Voldenas yra sveikata, 
švietimas ir socialinė apsauga! Vienintelė priežastis, dėl kurios turime 
milžinišką federalinį departamentą, yra ta, kad milijonai žmonių įstrigtų 
pernelyg išaugusių, netinkamų gyvenamųjų erdvių spąstuose. 

Kira didelė biudžeto dalis tenka Gynybos departamentui. Ar teigiu, 
kad galime gyvuoti be jo? Kaip galėsime išsaugoti pasaulio taiką, jeigu 
neturėsime galingiausių ginklų bei pramonės, kuri nuolat kuria dar ga- 
lingesnius? Tačiau turime ginklus tik dėl to, kad juos turi kitos šalys, ir 
net jei jaučiame panašios karinės galios šalių grasinimą, ypač branduoli- 
niu ginklu, realią grėsmę gali kelti šalys, kurios beveik nieko neturi. Ke- 

letas stiprios pramonės šalių, vartodamos ir teršdamos aplinką, negali 
ilgai nesusidurti su likusiu pasauliu. Gyvenimo būdas, kai kiekvienas 
žmogus naudoja tik teisingai padalytus pasaulio išteklius ir vis tiek geba 
gėrėtis gyvenimu, bus realus žingsnis pasaulinės taikos link. Tai mode- 
lis, kurį lengva kopijuoti, ir buvau neseniai padrąsintas, kai kažkas iš 
Valstybės departamento man paskambino norėdamas pasakyti, jog jis 
mano, kad Amerika turi nustoti eksportuoti „amerikietiškąjį gyvenimo 
būdą“, o vietoj to eksportuoti Antrąjį Voldeną. Valstybė, kurią galima 
apibūdinti fizine jėga paremtais represyviais, formaliais, legaliais visuo- 
meniniais kontrolės svertais, nebūtina civilizacijos raidai“, ir nors tokia 
valstybė, be abejonės, išryškėjo mūsų pačių raidoje, galime būti pasiren- 
g€ pereiti į kitą etapą. 

Tarkim, tikrai žinome, ko reikia geram gyvenimui; kaip mes tai 
pasieksime? Amerikoje veik instinktyviai imamės keisti dalykus politi- 
niais veiksmais: leidžiame įstatymus, balsuojame už naujus lyderius. 
Tačiau labai daug žmonių ima tuo stebėtis. Jie prarado tikėjimą demo- 
kratiniu procesu, kuriame vadinamoji žmonių valia akivaizdžiai kontro- 
liuojama nedemokratiniais būdais. Ir visada kyla klausimas: jeigu nori- 
me spręsti uždavinius nenaudodami bausmių, ar baudžiamosiomis 
priemonėmis besiremianti vyriausybė yra netinkama? 

Buvo įrodinėjama, kad sprendimas gali būti socializmas, tačiau daž- 
nai atkreipiamas dėmesys, jog socializmas, kaip ir kapitalizmas, yra skir- 
tas augti, vadinasi, į pernelyg didelį vartojimą bei užteršimą. Žinoma, 
Rusija po 50 metų nėra pavyzdys, kuriuo norime sekti. Kinija gali būti 
arčiau sprendimų, apie kuriuos kalbu, tačiau Amerikoje komunistinę 
revoliuciją sunku įsivaizduoti. Tai būtų kruvinas dalykas, ir visada lieka 
Lenino klausimas, į kurį reikia atsakyti: ar galima primesti kančias gyve- 
nantiems dabar del tų, kurie gims? Ir ar galime būti tikri, kad tie, kurie 


gyvens vėliau, gyvens bent kiek geriau? 


4 Žr. Service Elman. Origins of the State and Civilization. New York: Norton, 1975. 

Laimei, yra kita galimybė. Svarbi Antrojo Voldeno rema ta, kad rei- 
kia vengti politinių veiksmų. Istorikai nustojo rašyti apie karus ir nuga- 
lėtus didvyrius bei imperijas ir atsigręžė į tai, kas yra daug svarbiau, nors 
mažiau dramatiška. Didžiosios kultūrinės revoliucijos neprasidėjo poli- 
tika. Didūs žmonės, kurie esą žmonijos istoriją pakreipė kitaip, - Kon- 
fucijus, Buda, Jėzus, Renesanso mąstytojai ir mokslininkai, Apšvietos 
amžiaus lyderiai, Marx, — nebuvo politiniai lyderiai. Jie nepakeitė istori- 
jos, vadovaudami įstaigai. Norėdami pasinaudoti jų pavyzdžiu, mes ne- 
turime siekti jų žymumo. Tai, ko reikia, yra ne politinis lyderis arba 
naujoviška vyriausybė, o daugiau žinių apie žmogaus elgesį ir apie nau- 
jus jų taikymo būdus kultūros tvarkoms plėtoti. 

Dabar daug kas pripažįsta, kad būtina labai keisti amerikietišką gy- 
venimo būdą. Svarbu ne tik tai, ar mums neteks susidurti su likusiu 
pasauliu kaip vartotojams ir teršėjams, kaip kad darome, bet ir tai, ar 
netrukus neteks susidurti su pačiais savimi, pripažįstant prievartą ir cha- 
osą, kuriame gyvename. Pasirinkimas aiškus: arba nieko nedarome ir 
leidžiame mus užklupti vargingai ir tikriausiai katastrofiškai ateičiai, ar- 
ba naudojame žinias apie žmogaus elgesį, kurdami visuomeninę aplin- 
ką, kurioje gyvensime vaisingai bei kūrybiškai, ir darysime tai visiškai 
nerizikuodami, kad tie, kurie seka mumis, galėtų padaryti tą patį. Kaž- 
kas panašaus į Antrąjį Voldeną būtų nebloga pradžia. 

Status, erškėčiuotas 


kelias į elgesio mokslą 


Kritikas tvirtina, kad mano paskutinėje knygoje! nėra nieko nauja, kad 
beveik tą patį daugiau nei prieš keturis šimtmečius teologijos terminais 
išsakė John Calvin. Tuomet jūs nenustebsite aptikę, jog siūlau statų, erš- 
kėčiuotą kelią į tą elgesio mokslo pažadėtąjį dangų. Tačiau nesu vienas tų 
neatlaidžių kunigų, kuriais skundėsi Ofelija: „ištvirkęs palaidūnas — eina 
linksmybių rožėmis klotais keliais, užmiršęs tai, ką sakė“. Ne, aš kone- 
veiksiu tuščią laiko gaišimą, ir, tikiuosi, garbingu įžymaus pirmtako būdu. 
Jeigu nesikeiksiu ar nekoneveiksiu, tai tik todel, kad mes, šių dienų tyrinė- 
tojai, galime lengviau pavaizduoti išties baisų pragarą. Aš tik užsiminsiu 
apie kancerogenines radioaktyvias branduolinio holokausto dulkes. Joks 
Calvin niekada neturėjo svaresnės priežasties bijoti šio pragaro, nes ir to- 
liau manau, kad niekas kitas, tik itin pagerėjęs žmogaus elgesio supratimas 
apsaugos mūsų gyvenimo būdą ar žmoniją nuo sunaikinimo. 

Kodėl buvo taip sunku išlikti moksliškiems žmogaus elgesio aržvil- 
giu? Kodėl metodai, kurie buvo nepaprastai sėkmingi visur kitur, taip 
negarbingai apvylė šioje vienoje srityje? Ar taip yra dėl to, kad žmogaus 
elgesys sudaro neįprastas kliūtis mokslui? Be abejonių, sudaro, tačiau 
manau, jog mes pradedame suprasti, kaip šias kliūtis galima įveikti. Drįstu 
pareikšti, kad sunkumą sudaro digresija. Buvome nukreipti nuo tiesaus 
ir siauro kelio, ir žodis ap//nkkelis, reiškiantis ne tik digresiją, bet ir tuš- 
čią laiko gaišimą, man puikiai tinka. Šiame straipsnyje analizuoju kai 
kuriuos žmogaus elgesio sričiai būdingus aplinkkelius, kurie, atrodo, su- 


laiko mūsų pažangą geresnio supratimo, kurio mums žūtbūt reikia, link. 


! Skinner B. F. Beyond freedom and digniry. New York: Alfred A. Knopf, 1971. 

Turiu pradėti bylodamas, kas, mano nuomone, yra elgesio moks- 
las. Manau, jog tai — biologijos dalis. Organizmas, kuris elgiasi, yra orga- 
nizmas, kuris kvėpuoja, virškina, junta, dauginasi ir t. t. Tokį veikiantį 
organizmą anatomas ir fiziologas galiausiai aprašys bei paaiškins. Tiek, 
kiek domimasi elgesiu, jie pateiks mums ataskaitą apie rūšies genetinį 
fondą, pasakys, kaip jis keičiasi per individo gyvenimą ir kodėl del to 
individas paskui atliepia tam tikru būdu į tam tikrą įvykį. Nepaisant 
didelės pažangos, dar esame toli nuo patenkinamo aiškinimo tokiais ter- 
minais. Kai ką žinome apie cheminį ir elektrinį nervų sistemos veikimą 
bei daugelio jos funkcijų vietą, tačiau įvykiai, kurie iš tikrųjų pagrindžia 
atskirą elgesio atvejį — kai balandis pakelia šakelę, ketindamas sukti Liz- 
dą, vaikas — kubelį, norėdamas užbaigti bokštą, arba mokslininkas — ra- 
šiklį, trokšdamas parašyti straipsnį, — yra dar visiškai neprieinami . 

Laimei, mums nereikia laukti tokios tolesnės pažangos. Galime ana- 
lizuoti konkretų elgesio atvejį santykiuose su dabartine aplinka ir su anks- 
tesniais rūšies ir individo istorijos įvykiais. Taigi norint aprašyti elgesį 
arba elgesio procesus, rūšies ypatybę, mums nereikia eksplicitiškai aiškinti 
genetinio fondo anatomijos ir fiziologijos arba spėlioti apie išlikimo są- 
lygotumus, kuriems esant, kaip įtikinamai parodė etologai, jie galėjo 
išsirutulioti. Taip pat nereikia paisyti anatomijos ir fiziologijos, norint 
pamatyti, kaip keičiamas individo elgesys dėl jo atsivėrimo pastiprinimo 
sąlygotumams per visą gyvenimą ir kaip dėl to jis elgiasi tam tikru būdu 
tam tikra proga. Čia turiu prisipažinti dėl pomėgio, dėl savo paties spe- 
cialybės — eksperimentinės elgesio analizės, kuri yra ganėtinai eksplicitiš- 
kas itin sudėtingų ir įmantrių pastiprinimo sąlygortumų padarinių indi- 
vidualiems organizmams tyrinėjimas. 

Tokia analizė turės tam tikrų laikinų spragų. Elgesys ir sąlygos, ku- 
rių funkcija jis yra, nebūna labai arti laike ar erdvėje, ir mes privalome 
laukui, kol fiziologija atranda ryšį. Kai taip atsitinka, fiziologija nei pada- 
ro nevisaverčiu elgesio paaiškinimą (iš tiesų, galima sakyti, jog šis įverti- 
nimas užduotį patikslina), nei padaro jo terminus ir dėsnius nors kiek 
mažiau naudingus. Elgesio mokslo reikės ir teoriniais, ir praktiniais tiks- 


lais, net jeigu veikiantis organizmas bus visiškai pažintas kitu lygmeniu, 

lygiai taip pat, kaip chemija lieka naudinga, kai smulkų pavienį atvejį 
galima paaiškinti molekulinių ar atominių jėgų lygmeniu. Taigi toks yra 
elgesio mokslas, nuo kurio, manyčiau, mus nukreipė įvairiopas laiko 


gaišimas, prie kurio dabar pereinu. 


Biologijos visiškai neslegia tai, kad biologas pats yra dalyko, kurį 
tiria, mėginys, tačiau mokslo daliai, kuria čia domimės, mažiau pasise- 
kė. Mes tarsi turime tam tikrą vidinę informaciją apie savo elgesį. Gali 
būti, kad aplinka kuria ir kontroliuoja mūsų elgesį taip, kaip ji kuria ir 
kontroliuoja kitų rūšių elgesį, — tik >2es tai jaučiame. Šie jausmai ir pasi- 
rodė besą aplinkkelis. Mūsų meilės objektai, baimės, jausmai, susiję su 
karu, nusikaltimais, skurdu ir Dievu - visi yra pamatiniai, o gal ir pirmi- 
niai dalykai. Mums taip pat rūpi kitų žmonių jausmai. Daugelis didžių 
mitologijos temų yra apie jausmus — apie aukos kelyje į pasiaukojimą 
arba einančio į mūšį kario jausmus. Skaitome, ką apie savo jausmus mums 
sako poetai, ir dalijamės pjesių bei romanų veikėjų jausmus. Trokšdami 
pakeisti jausmus laikomės režimo ir vartojame vaistus. Pradėjome išma- 
nyti juos kaip, tarkim, La Rochefoucauld"', atkreipęs dėmesį, kad pavy- 
das tarpsta ant abejonės, arba kad valdovo gailestingumas yra tuštybės, 
tingio ir baimės mišinys. O kartu su kai kuriais psichiatrais net galime 
pamėginti sukurti nepriklausomą jausmų vidiniame psichikos arba as- 
menybės gyvenime mokslą. 

Ar jausmai neturi tam tikro ryšio su mūsų elgesio mokslo apibrėža? 
Ar mes smogiame, kadangi esame pikti, ir grojame muziką, nes norime 
klausyti? Jeigu taip, ar mūsų jausmai neturi būti pridėti prie tų pirmes- 
nių įvykių, kurių funkcija yra elgesys? Čia ne vieta nuodugniai atsakinėti 
į tokius klausimus, tačiau turiu bent pasiūlyti ką nors panašaus į galimą 
atsakymą. William James abejojo priežastine tvarka: galbūt smogiame 
ne dėl to, jog esame pikti, tačiau jaučiamės pikti, nes smogiame. Tačiau 
tai negrąžina mūsų prie aplinkos, nors James ir kiti ėjo teisingu keliu. 
Tai, ką juntame, yra mūsų kūno būklės, dauguma jų artimai susijusios 
su elgesiu ir su elgesio aplinkybėmis. Mes :7smogiame, 7r jaučiamės pik- 
ti dėl tos pačios priežasties, ir toji priežastis glūdi aplinkoje. Trumpai 

tariant, kūno būklės, kurias juntame, yra mūsų genetinių ir aplinkos 
istorijų amiriniai padariniai. Jos neturi aiškinamosios jėgos; jos yra tie- 
siog papildomi faktai, į kuriuos dera atsižvelgti. 

Jausmai turi didžiulį pranašumą prieš genetinę ir aplinkos istorijas. 
Jie yra šilti, iškilūs ir reiklūs, o aplinkos faktus nesunku pražiūrėti. Be to, 
jie, būdami antriniai tų pačių priežasčių vaisiai, yra f/es/0g14/ susiję Su 
elgesiu, todėl jiems tenka daugiau dėmesio nei pačioms priežastims, ku- 
rios dažnai yra ganėtinai tolimos. Būdami tokie, jausmai patvirtino besą 
vieni iš didžiausių apžavų gaišaties kelyje. 


Daug svarbesnis aplinkkelis, kuriam daugiau nei 2 tūkst. metų, bet 
kokį judėjimą į elgesio mokslą padarė ypač sunkų. Aplinka veikia orga- 
nizmą per jo kūno paviršių, tačiau kai kūnas yra mūsų pačių, mes tarsi 
stebime jos eigą už šio taško; pavyzdžiui, tarsi matome tikrą pasaulį, 
tampantį patyrimu, o fizinį teikinį virstantųį pojūčiu ar suvokiniu. Išties 
ši antroji pakopa gali būti viskas, ką matome. Tikrovė gali būti tiktai 
išvada, ir, pasak kai kurių autoritetų, neteisinga. Svarbu gali būti ne fizi- 
nis pasaulis, esantis giliai po oda, o tai, ką mums tas pasaulis reiškia. 

Mes, atrodo, ne tik išties matome aplinką jai įeinant, bet ir matome 
elgesį jam išeinant. Regime tam tikras ankstyvąsias pakopas - troškimus, 
ketinimus, idėjas ir valios veiksmus — prieš tai, kai jie, kaip sakome, pa- 
sireiške elgesiu. O kai dėl mūsų aplinkos istorijos, į tai taip pat galima 
žvelgti ir peržvelgti po oda, kadangi visa paslėpėme atminties saugykloje. 
Ir vel čia ne vieta pateikti alternatyvų aiškinimą, tačiau keletą minčių 
derėtų išsakyti. Biheivioristinis prieštaravimas nėra susijęs pirmiausia su 
psichikos turtų metafizine esme. Pritariu požiūriui, kurį aiškiai dėsto 
psichologai bei fiziologai ir kuris jokiu būdu nesvetimas filosofijai, - jog 
ir tai, ką stebime introspektyviai, ir tai, ką jaučiame, yra mūsų kūnų 
būsenos. Tačiau neketinu itin remtis introspekcija net ir šiuo atveju, 
kadangi yra dvi svarbios priežastys, kodėl kruopščiai neišskiriame jaus- 
mų ir psichikos būsenų, taigi — kodėl filosofija ir psichologija įvairi. 

Pirma, pasaulis po oda yra asmeniškas. Tik pats asmuo, kurio jis 
yra, gali patirti tam tikrą sąlytį. Mes galime tikėtis, jog toks atsirandantis 

artumas pasitarnaus didesniam aiškumui, tačiau kyla sunkumų. Asme- 
niškumas kliudo pačiam siekio pažinti procesui. Kalbančiųjų bendruo- 
menei, mokančiai mus skirti aplinkinio pasaulio daiktus, trūksta infor- 
macijos, kurios jai reikia, kad galėtų išmokyti mus skirti asmeninio 
pasaulio įvykius. Pavyzdžiui, ji negali išmokyti mūsų skirti taip lengvai 
arba taip tiksliai, kaip raudoną ir melyną arba saldų ir rūgštų, drovėjimą- 
si ir sumišimą. 

Antra, introspektyvių žinių suteikiančią savistabą riboja anatomija. 
Savistaba atsiranda labai vėlai rūšies evoliucijoje, tada, kai žmogus pra- 
dedamas klausti apie jo elgesį ir apie tai, kodėl jis elgiasi taip, kaip elgia- 
si, kai šiuo požiūriu pradeda suvokti save. Savižina priklauso nuo kal- 
bos, tiksliau, nuo pažengusios kalbos, tačiau kai kyla tokie klausimai, 
atsakyti gali tik tos nervų sistemos dalys, kurios išsirutuliojo dėl visiškai 
kitokių priežasčių. Jos pasirodė naudingos organizmo vidinei ekonomi- 
jai, judėjimo koordinavimui ir poveikiui aplinkai, tačiau nebuvo prie- 
žasties, kodel jos turi tikti suteikiant informaciją apie tas labai plačias 
elgesiui tarpininkaujančias sistemas. Paprastai tariant, introspekcija ne- 
gali būti itin tinkama arba išsami, nes žmogaus organizmas neturi einan- 
čių į reikiamas vietas nervų. 

Dar vienas sunkumas susijęs su pažįstančiojo esme ir vieta. Kitaip 
tariant, organizmas pats yra tarp aplinkos, kuri jį veikia, ir aplinkos, kurią 
jis veikia, tačiau kas slypi tarp tų vidinių etapų — pavyzdžiui, tarp patyri- 
mo ir valios? Kokiu požiūriu stebime dirgiklius jų kelyje į atminties sau- 
gyklą arba elgesį jo kelyje į fizinę raišką? Stebintis tarpininkas, pažįstanty- 
sis, atrodo, sumažėja iki kažko labai mažo, slypinčio daiktų viduryje. 

Mokslo apibrėžoje, kuria pradėjau, tai, kas elgiasi, yra organizmas 
kaip visuma . Jis veikia fiziniame pasaulyje ir fizinį pasaulį, o žodinė 
aplinka gali jį paskatinti atliepti į kai kurias savo paties veiklas. Psichinio 
gyvenimo įvykiai, pavyzdžiui, jausmai, yra antriniai padariniai, kurie 
tapo daugelio įmantrių metaforų pagrindu. Filosofas, prie rašomojo sta- 
lo klausiantis savęs, ką jis išties žino apie save arba apie pasaulį, ganėtinai 
lengvai pradeda nuo savo potyrių, valios aktų ir atminties, bet mėgini- 


mas pažinti psichiką šiuo požiūriu, pradedant tariamu Platono atradi- 

mu , buvo vienas didžiausių aplinkkelių, atitolinęs aplinkos vaidmens 
analizę. 


Žinoma, tai neapima informacijos, skatinančios žmones nukreipti 
dėmesį į tai, kas vyksta veikiančio organizmo viduje. Norėdami pamaty- 
ti, kaip sistema veikia, mes beveik instinktyviai žvelgiame į jos vidų. 
Taip elgiamės ir su laikrodžiais, ir su gyvomis sistemomis. Tai beveik 
tipinė biologijos tvarka. Kai kurie ankstyvieji mėginimai šiuo būdu su- 
prasti ir paaiškinti elgesį buvo aprašyti klasikiniame R. Onianso veikale 
Europietiškos minties pradžiaŽ. Pirmąsias anatomijos ir fiziologijos žinias, 
ko gera, žmogui suteikė skerdykla ir kovos laukas. Įvairios organizmo 
dalims priskiriamos funkcijos paprastai būdavo ne tos, kurios stebimos 
introspektyviai. Jeigu Onians teisus, pbrėnes buvo plaučiai, artimai susi- 
ję su kvėpavimu, taigi, kaip sakė graikai, su mąstymu ir, žinoma, su gy- 
venimu bei mirtimi. PArėnes buvo thumos, gyvybės dėsnio, kurio esmė 
dar nėra iki galo suprasta, ir galbūt idėjų - Homero laikų graikų pras- 
me — buveinė. (Kai idėja tapo ramios kontempliacijos objektu, domesys 
jos vieta, atrodo, buvo prarastas.) Vėliau įvairūs kūno skysčiai buvo su- 
sieti su polinkiais, o akis ir ausis — su jutimų medžiaga. Įsivaizduoju, 
kaip nustėro tas, kuris pirmasis ištyrė akies obuolio optiką ir suprato, jog 
vaizdas tinklainėje yra atvirkščias! 

Veikiančios sistemos stebėjimas iš vidaus prasidėjo atradus reflek- 
sus, tačiau reflekso lankas ne tik nebuvo psichinio veiksmo vieta, — jis 
buvo paverstas uzurpatoriumi, pavyzdžiui, nugaros refleksus keičiant 
Riūckenmarkseele, arba nugaros smegenų siela. Reflekso lankas buvo iš 
esmės anatomijos sąvoka, o fiziologija ilgą laiką išliko didžiąja dalimi 
įsivaizduojama. Prieš daugelį metų išsakiau mintį, jog galima teigti, kad 
santrumpa CNS žymi ne centrinę nervų sistemą, bet sąvokinę nervų 
sistemą. Turėjau omeny didžius fiziologus serą Charlesą Sherringtoną ir 


* Onians R. D. The origins of European thought. Cambridge, England: University 
Press, 1951. 

Ivaną Pavlovą. Pasaulinės reikšmės veikale /ntegratyvi nervų sistemos veikla 
C. S. Sherrington? išanalizavo sinapsės vaidmenį, išvardydamas galbūt 
tuziną jos savybių. Atkreipiau dėmesį, kad jis niekada nematė veikian- 
čios sinapsės ir kad visos jai priskirtos savybės buvo numanomos iš ruo- 
šinių elgesio. I. Pavlov savo tyrimus paskelbė kaip smegenų žievės veik- 
los patvirtinimą, nors niekada nematė veikiančios žievės — tiktai numanė 
jos procesus iš savo eksperimentinių gyvūnų elgesio. Tačiau Sherring- 
ton, Pavlov ir daugelis kitų žengė instrumentinio požiūrio link, o dabar 
fiziologas, žinoma, tiria nervų sistemą tiesiogiai. 

Sąvokinę nervų sistemą perėmė kitos disciplinos — informacijos te- 
orija, kibernetika, sistemų analizė, matematiniai modeliai ir kognityvio- 
ji psichologija. Jų aprašomos hipotetinės struktūros nepriklauso nuo pa- 
tvirtinimo tiesiogiai stebint nervų sistemą, nes tai glūdi per toli ateityje, 
kad domintų. Jos turėtų būti pagrįstos vidine darna ir sėkminga atrinktų 
faktų prognoze, galimas daiktas, ne tų faktų, iš kurių aiškinimo buvo 
kildintos. 

Šios disciplinos domisi, kaip turėtų dirbti smegenys arba psichika, 
jeigu Žmogaus organizmas elgtųsi taip, kaip jis elgiasi. Jos siūlo tam tikrą 
elgesio termodinamikos atmainą neužsimenant apie molekulinį veiki- 
mą. Kompiuteris, tariamai atkurdamas Žmogaus Mąstymą, pateikia vy- 
raujančią analogiją. Tai ne kompiuterio fiziologijos, - kaip jis sujungtas 
arba koks naudojamas laikymas, - o jo elgesio ypatybių klausimas. Kom- 
piuteris priima informaciją taip, kaip organizmas gauna dirgiklius, ir 
apdoroja ją pagal užkoduotą programą, kaip organizmas esą daro pagal 
savo genetinį fondą. Kompiuteris užkoduoja informaciją paversdamas 
ją tokia forma, kurią gali naudotu, kaip organizmas paverčia regimuo- 
sius, girdimuosius ir kitus dirgiklius nerviniais impulsais. Kaip ir jo žmo- 
giškoji analogija, jis laiko atmintyje užkoduotą informaciją, žymėtą leng- 
vesniam atgaminimui. Tai, kas laikoma atmintyje, jis naudoja gaunamai 
informacijai apdoroti, kaip asmuo esą naudoja ankstesnį patyrimą gau- 


3 Sherrington C. S. /nregrative action of the nervous system. New Haven, Conn.: Yale 
University Press, 1906. 

namiems dirgikliams interpretuoti, o vėliau įvairioms operacijoms atlik- 
ti — trumpai tariant, skaičiuoti. Galiausiai jis priima sprendimą ir ima 
elgtis, t.y. spausdina. 

Tai nėra nauja. Tas pars buvo daroma prieš tūkstančius metų su 
molio lentelėmis. Prižiūrėtojas arba mokesčių rinkėjas turėjo užrašyti 
atitinkamai grūdų maišus, jų skaičių, kokybę ir rūšį. Lentelės buvo sau- 
gomos pažymėtomis aibėmis, papildomos lentelės buvo atitinkamai gru- 
puojamos, galiausiai užrašai buvo atgaminami ir pateikiama suvestinė 
sąskaita. Dirbti mašina yra daug greičiau, ir ji taip sumanyta, kad žmo- 
gaus dalyvavimas reikalingas tik prieš operaciją ir po jos. Greitis yra aiš- 
kus pranašumas, tačiau tariamas savarankiškumas sukėlė rūpestį. Atro- 
do, kompiuterio veikimo būdas pranašesnis už asmens. Žmonės išties 
daro fizinius užrašus, juos laiko, atgamina ir naudoja spręsdami uždavi- 
nius, tačiau tai nereiškia, kad kas nors panašaus vyksta jų psichikoje. 
Jeigu būtų koks nors išimtinai subjektyvus pasiekimas, argumentas va- 
dinamųjų aukštesniųjų psichinių procesų naudai būtų stipresnis, tačiau, 
kiek žinau, nė vienas nebuvo atskleistas. Tiesa, sakome, jog matematikas 
kartais intuityviai išsprendžia uždavinį ir tik paskui, jeigu taip apskritai 
atsitinka, paverčia jį įrodymo žingsniais, o darydamas taip jis, atrodo, 
labai skiriasi nuo sprendžiančiųjų žingsnis po žingsnio, tačiau šie skirtu- 
mai gali puikiai tikti norint patvirtinti tai, kas nutiko, ir čia ne itin pa- 
kaktų apibrėžti mąstymą tiesiog kaip nepaaiškintą elgesį. 

Tačiau ir vėl būtų kvaila dabar imti plėtoti alternatyvų aiškinimą. 
Tai, ką sakiau apie introspektyviai stebimą psichiką, taip pat tinka psi- 
chikai, kuri yra nusakyta remiantis kitų elgesio stebėjimais. Pavyzdžiui, 
laikomų prisiminimų prieinamumas gali būti paaiškintas kaip įgyto el- 
gesio tikėtinumas, neprarandant faktų traktavimo adekvatumo ir gau- 
nant labai didelę naudą iš šios sunkios srities sulyginimo su kitomis žmo- 
gaus elgesio pusėmis. 


Minėjau, kad didžioji biologijos dalis aiškinimo, kaip dirba gyva 
sistema, ieško jos viduje. Tačiau ne visa biologija. Seras Charles Bell 


galėjo rašyti knygą apie ranką kaip plėtotės įrodymą. Ranka buvo įrodv- 

mas; plėtotė buvo susijusi su kitkuo. Darwin taip pat aptiko plėtotę, 
tačiau kitu būdu. Jis galėjo traukti į sąrašą gyvus padarus, kuriuos atrado 
keliaudamas Beagle, remdamasis jų forma arba sandara ir metų metus 
tokiu pat būdu skirstyti polipus, tačiau per sandarą jis ieškojo natūralio- 
sios atrankos dėsnio. Evoliucijai buvo svarbus organizmo ryšys su aplinka. 
Tai, kas svarbiausia elgesio analizėje, irgi yra ryšys su aplinka. Taigi ne- 
pakanka apsiriboti sąranga arba sandara — net pačia skvarbiausia. Tai 
didžiosios dalies tenomenologijos, egzistencializmo ir antropologijos bei 
lingvistikos struktūralizmo klaida. Kai svarbus ryšys su aplinka, kaip el- 
gesio filogenezėje ir ontogenezėje, susižavėjimas vidine sistema tampa 
paprasčiausiu aplinkkeliu. 

Mes nepažengėme į priekį ieškodami metodų ir instrumentų, reika- 
lingų tiksliam elgesio tyrimui, nes nukrypome užsiėmę tariamu arba tik- 
ru vidiniu gyvenimu. Tiesa, introspektyvus psichologas ir modelio kūrė- 
jas tyrinėjo aplinką, tačiau jie darė tai tik tam, kad šiek tiek atskleistų 
juos dominančius vidinius įvykius. Be abejonės, jie buvo kupini gerų 
norų pagalbininkai, tačiau dažnai tiesiog klaidino tuos, kurie ėmėsi tirti 
organizmą kaip nepriklausomai veikiančią sistemą. Net būdamas nau- 
dingas, stebėtas arba hipotetinis vidinis determinantas nepaaiškina elge- 
sio, kol elgesys nebus paaiškintas savaime, o susižavėjimas vidiniu gyve- 
nimu sumažino norą sužinoti, kokių žingsnių reikia imtis toliau. 

Girdžiu savo kritikus: „Ar išties norite pasakyti, kad visi tyrinėję 
žmogaus psichiką, nuo Platono ir Aristotelio per romėnus ir scholastus 
iki R. Bacono ir Th. Hobbeso, iki J. Locke'o ir kitų anglų empiristų, iki 
Johno Stuarto Millio ir visų, kurie pradėjo vadintis psichologais, — jie 
visi gaišo laiką?“ Na, laimei, ne visą savo laiką. Net užmiršus jų vien 
psichologines hipotezes, jie vis dar būtų žymūs žmonės. Mano nuomo- 
ne, jie būtų net žymesni, jeigu būtų patys užmiršę tą hipotezę. Jie buvo 
kruopštūs žmogaus elgesio stebėtojai, tačiau jų teorijos sugadino intui- 
tyvią išmintį, kurią buvo įgiję bendraudami su realiais žmonėmis. 

Šią mintį lengva iliustruoti medicinos srities pavyzdžiais. Iki šio 
amžiaus buvo labai mažai žinoma apie sveiko ir sergančio kūno proce- 


sus, kurie gali būti naudingi terapinei veiklai. Vis dėlto ir iki šiol buvo 

verta kviesti gydytoją. Medikai mato daug sergančių žmonių ir turi įgiję 
tam tikros išminties. Galbūt neišanalizuotos, bet vis tiek vertingos ski- 
riant paprastą priežiūrą. Tačiau medicinos istorija yra didžiąja dalimi 
barbariškos praktikos, - kraujo nuleidimų, taurių statymo, karštų kom- 
presų, žarnyno valymų, prievartinių vimdymų, - kuri dažniau turėjo 
būti žalinga, istorija. Mano nuomone, šias priemones pasiūlė ne įgyta iš 
ligos pažinimo intuityvi išmintis; jas pasiūlė :eorijos — teorijos apie tai, 
kas vyksta sergančio žmogaus viduje. Psichikos teorijos turėjo panašius 
padarinius, galbūt ne tokius dramatiškus, tačiau įmanu daug žalinges- 
nius. Žmonės, kuriuos minėjau, įnešė svarų indėlį į vyriausybę, religiją, 
etiką, ekonomiką ir daugelį kitų sričių. Jie galėjo padaryti tai dėl iš paty- 
rimo įgytos intuityvios išminties. Tačiau filosofijoje ir psichologijoje taip 
pat buvo savų kraujo nuleidimų, taurių statymų bei žarnyno valymų ir 
šitai užgožė paprastą išmintį. Tai nukreipė išmintingus žmones nuo tie- 
sesnio kelio į galimą elgesio mokslą. Platonas būtų nuveikęs daug dau- 
giau geresnio gyvenimo labui, jeigu būtų galėjęs užmiršti tuos šešėlius 
ant uolos sienos. 


Nuo programos, kurią apmečiau, atitraukia dar vienas rūpestis sa- 
vastimi. Jis susijęs su individu ne kaip savižinos objektu, o kaip veikėju, 
iniciatoriumi, kūrėju. Šią temą išplėtojau knygoje Anapus laisvės ir oru- 
mo. Už tai, ką asmuo daro, esame labiau linkę pasitikėti juo, jeigu nėra 
akivaizdu, kad šitai gali būti priskirta jo fizinei ar visuomeninei aplin- 
kai, ir esame linkę manyti, kad išties dideli pasiekimai turi būti nepa- 
aiškinami. Kuo meno kūrinys mažiau savitas, tuo jis mažiau kūrybiš- 
kas; kuo aiškesnis asmeninis tikslas, tuo mažiau didvyriškas aukojimasis. 
Paklusti prievartiniam įstatymui nereiškia parodyti pilietinę dorybę. 
Individo sureikšminimas, nepaprastas jo nuopelnų padidinimas atsi- 
skleidžia vadinamosios humanistinės psichologijos saviaktualizacijoje, 
kai kuriose egzistencializmo versijose, Rytų misticizme ir kai kuriose 
krikščioniškojo misticizmo formose, kur asmuo mokomas atmesti pa- 
saulį, siekiant išsilaisvinti sąjungai su dieviškuoju dėsniu arba Dievu, 


taip pat kaip ir naiviajame struktūralizme, kuris nagrinėja veikiau elge- 

sio sąrangą nei ankstesnius atsakingus už tą sąrangą įvykius. Bėda ta, 
kad jeigu pasitikėjimą asmeniu pažeidžia būklių, kurių funkcija yra 
elgesys, įrodymai, tada mokslinė analizė tarsi puola žmogaus gerovę ar 
orumą. Jos užduotis yra paaiškinti tai, kas ligi tolei buvo nepaaiškina- 
ma, ir todėl suprastinti bet kokį tariamą vidinį indėlį, kuris atstojo 
paaiškinimą. S. Freud žengė šia kryptimi, aiškindamas kūrybą, o tas, 
kuris tyrinėja didvyriškumą ir kankinystę dėl įrakingo mokymo, nebė- 
ra tiesiog cinikas. Sakoma, kad aukščiausias žmonių rūšies pasiekimas 
yra žmogaus, kaip dorinio gyvūno, evoliucija, tačiau, paprasčiau ta- 
riant, tai buvo kultūrų, kuriose žmonės elgėsi dorai, nors nepatyrė cha- 
rakterio vidinio pokyčio, evoliucija. 

Dar labiau žeidė tariamas laisvės puolimas. Istoriškai kova del lais- 
vės buvo bėgimas nuo fizinio bei nuo elgesio suvaržymų, taikant bausmę 
ir kitas išnaudotojiškas priemones. Individas buvo išvaduotas iš savo ap- 
linkos, kurią tvarkė vyriausybinės ir religinės institucijos ir turtingieji, 
ypatybių. Nors kova dar nebaigta, jos sėkmė yra vienas didžių žmogaus 
pasiekimų, ir joks blaivaus proto asmuo tuo neabejos. Deja, vienas šalu- 
tinių jos padarinių buvo šūkis: „Bet kokia žmogaus elgesio kontrolė yra 
bloga ir jai reikia priešintis“. Niekas nelaiko aplinkybių, kuriomis žmo- 
gus kovojo už laisvę, atsakingomis už puolimo prieš kontrolę mastą, ir 
jeigu mes ketiname atsisakyti visų žmogaus elgesį kontroliuojančių tvar- 
kų, turime atsisakyti ir visų pažengusios kultūros pranašumų. Vis dėlto 
dabar puolamos naujos švietimo, psichoterapijos, paskatų sistemų, fe- 
nologijos ir kasdienio gyvenimo plėtotės technologijos, kadangi jos esą 
kelia grėsmę asmeninei laisvei, ir galiu paliudyti, kad šis puolimas gali 
būti gana žiaurus. 

Nebūtina kruopščiai įrodinėti lygmens, kiek asmuo yra laisvas arba 
atsakingas už savo pasiekimus, tačiau darau prielaidą, kad tai, ką vadina- 
me žmogaus organizmo elgesiu, nėra laisvesnis dalykas nei virškinimas, 
gestacija, imunizacija ar bet koks kiras fiziologinis procesas. Kadangi jis 
įvairiais įmantriais būdais apima aplinką, yra daug sudėtingesnis ir todėl 
jo teisiškumą parodyti daug sunkiau. Tačiau mokslinė analizė juda šia 
kryptimi, ir mes jau galime šiek tiek atskleisti tradicines temas, tokias 

kaip laisva valia arba kūrybiškumas, o tai yra naudingiau nei tradiciniai 
vertinimai. Tikiu, kad tolesnė pažanga yra neišvengiama. 

Žinoma, viso to išdava yra determinizmas. Claude Bernard šiek tiek 
daugiau nei prieš 100 metų savo žinomame straipsnyje su visa pagarba 
fiziologijai iškėlė išdavą, su kuria dabar susiduriame elgesio moksle. Jis 
teigė, jog beveik neįveikiama kliūtis moksliniam metodui taikyti biolo- 
gijoje buvo tikėjimas „gyvybės savaimingumu . Jo amžininko Louiso 
Pasteuro dėka buvo dramatiškai patikrinta savaimio gyvybės atsiradimo 
teorija, 0 mano nuomone, savaimis elgesio atsiradimas idėjų ir valios 
veiksmų pavidalu dabar yra gyvybės savaimio atsiradimo stadijoje, kuri 
buvo prieš šimtus metų — vikšrų ir mikroorganizmų formos. 

Praktinis besitęsiančios kovos dėl laisvės ir orumo uždavinys yra ne 
sunaikinti kontroliuojamąsias jėgas, o pakeisti jas, sukurti pasaulį, ku- 
riame žmonės pasiektų daug daugiau, nei jie kada nors pasiekė mene, 
muzikoje, literatūroje, moksle, technologijoje, bet svarbiausia — dar ir 
džiaugtųsi gyvenimu. Tai gali būti pasaulis, kuriame žmonės jaustųsi 
laisvesni nei anksčiau, kadangi nebūtų atgrasiai kontroliuojami. Kuriant 
tokį pasaulį mums reikės visos pagalbos, kurią gali suteikti elgesio moks- 
las. Būtų tragiška klaida neteisingai aiškinti kovos dėl laisvės ir orumo 
temą ir atsisakyti visų pastangų kontroliuoti. 

Ber šią klaidą labai lengva padaryti. Mūsų rūpinimasis individu kaip 
kuriamuoju veiksniu nėra laiko gaišimas; tai veikiau kliūtis nei aplink- 
kelis, nes senąsias baimes nelengva sušvelninti. Perėjimas nuo individo 
prie aplinkos, ypač prie visuomeninės aplinkos, primena įvairias totali- 
tarinio steitizmo“ formas. Lengva pasukti nuo to, kas gali atrodyti kaip 
neišvengiamas judėjimas šia linkme, ir susieti galimybes su liberalizmu. 
Tačiau šiame požiūryje daug ką teks išanalizuoti. Pavyzdžiui, galime skirti 
laisvę ir savivalę, išlaikydami teisę elgtis, kaip norime, su sąlyga, kad 
nepažeidžiame kitų žmonių panašių teisių, tačiau taip darydami slepia- 
me, arba maskuojame, visuomenės priemones, kurioms atstovauja pri- 
vačios teisės. Teisės ir pareigos, kaip dorinis arba etinis jausmas, yra spė- 


jamų internalizuotų aplinkos priemonių pavyzdžiai. 

Ilgai trukęs individo išaukštinimas kelia pavojų rūšies ir kultūros atei- 
čiai. Tiesą sakant, tai sulaužo dar gimsiančių milijonų žmonių, kurių inte- 
resais dabar yra palaikomos tik silpniausios priemonės, vadinamąsias tei- 
ses. Pradedame suprasti uždavinio susieti žmogaus elgesį su planuojamos 
ateities kontrole svarbą ir jau kenčiame dėl to, kad itin vėlai pradėjome 
pripažinti, jog žmonija turės ateitį tik tuo atveju, jeigu kurs gyvybingą gy- 
venimo būdą. Norėtųsi pritarti Charleso Darwino ir Herbarto Spencerio 
optimizmui, jog evoliucija nukreipta į neišvengiamą pažangą. Tačiau at- 
rodo, kad ši kryptis turi būti kartkartėmis pataisoma. Bet jeigu ją taisantis 
intelektualus elgesys taip pat yra evoliucijos kūrinys, tuomet galbūt abu jie 
galų gale buvo teisūs. Tačiau šitai gali vos vos pavykti. 


Galbūt dabar aišku, ką vadinu aplinkkeliais ir kliūtimis. Mokslas, 
kurį aptariu, yra elgesio ir aplinkos ryšio tyrinėjimas — aplinkos, kurioje 
rūšis plėtojasi ir kuri yra atsakinga už etologų tyrinėjamus faktus, antra 
vertus, aplinkos, kurioje individas gyvena ir kurią atliepia kiekvieną el- 
gesio akimirką. Labai domėdamiesi pačiu organizmu nukrypome ir įkliu- 
vome į santykių tarp elgesio ir tų aplinkų tyrinėjimus. Esame suklaidinti 
beveik instinktyvaus polinkio žvelgti į bet kurios sistemos vidų, pamary- 
ti, kaip ji dirba, o elgesio atveju — dvigubai galingesnio polinkio dėl 
tariamos vidinės informacijos, kurią suteikia jausmai ir introspektyviai 
stebimos būsenos. Mūsų vienintelė išeitis - palikti tą objektą fiziologui, 
kuris turi, arba turės, vienintelius tinkamus instrumentus ir metodus. 
Taip pat esame skatinami judėti centro link, nes valdančiųjų jėgų aplin- 
koje atradimas, atrodo, sumažins pasitikėjimą savo pasiekimais ir paro- 
dys, kad kova dėl laisvės nebuvo tokia sėkminga, kaip įsivaizdavome. 
Dar nesame pasirengę pripažinti, kad tikroji užduotis yra keisti ne žmo- 


nes, o veikiau pasaulį, kuriame jie gyvena. 


Supratę, kad galimas ir kitoks požiūris, labiau norėsime atsisakyti 
aplinkkelių ir įveikti kliūtis. Žinoma, aplinkos vaidmuo žmogaus reika- 
luose neliko nepastebėtas. Istorikai ir biografai pripažino jos įtaką žmo- 


gaus elgsenai, o literatūra nuolat išreiškė šią minų. Apšvietos amžius iš- 

aukštino individą patobulindamas pasaulį, kuriame jis gyveno — Dide- 
rot ir D'Alemberto enciklopedija buvo išplėtota siekiant paremti tokius 
pokyčius, — ir iki XIX a. valdančioji aplinkos jėga buvo aiškiai pripažin- 
ta. J. Bentham ir K. Marx buvo vadinami biheivioristais, nors jie minėjo 
dererminuojančią elgesį aplinką tik po sąmonės determinavimo, o tai 
buvo nesėkminga išlyga, kadangi prielaida apie tarpinę būseną užtemdė 
ryšį tarp galutinių įvykių. 
iame amžiuje aplinkos vaidmuo tapo aiškesnis. Jos atrenkamąjį po- 

veikį evoliucijoje ištyrinėjo etologai, o panašus atrenkamasis veikimas per 
individo gyvenimą yra eksperimentinės elgesio analizės objektas. Šiuo me- 
tu laboratorijoje kuriama itin sudėtinga aplinka ir tyrinėjami jos padari- 
niai elgesiui. Tikiu, kad toks darbas paguodžia tuos, kurie nenori atsisaky- 
ti tradicinių apibrėžų. Deja, apie jį nėra plačiai žinoma, tačiau jo praktinė 
nauda pradeda traukti dėmesį. Su analize susijusios technikos pasirodė 
besančios naudingos kitoms biologijos dalims — pavyzdžiui, fiziologijai ir 
psichofarmakologijai, — ir jau padėjo išplėtoti tobulesnes kultūros tvarkas 
programinio mokymo medžiagoms, sąlygotumų valdymui klasėje, elgesio 
modifikacijai psichoterapijoje ir fenologijoje bei daugeliui kitų sričių. 

Liko dar daug ką padaryti, ir tai bus daroma sparčiau, kai aplinkos 
vaidmuo užims tinkamą vietą lenktynėse su tariamais vidinio gyvenimo 
įrodymais. Kaip beveik prieš 200 metų raše D. Diderot: „Deja, lengviau 
ir greičiau pasitarti su savimi nei su gamtos esme. Taigi protas yra linkęs 
apsistoti ties savimi“. Tačiau sunkumai, su kuriais susiduriame, kilo ne 
dėl vyrų ar moterų, o dėl pasaulio, kuriame jie gyvena, ypač tos visuome- 
ninės aplinkos, kurią vadiname kultūra. Tai svarbus ir daug žadantis 
kirčio perkėlimas, kadangi kitaip nei tolimas vadinamosios žmogaus dva- 
sios tvirtumas, aplinka yra čia pat, ir mes mokomės, kaip ją keisti. 

Taigi grįžtu prie vaidmens, kuris buvo priskirtas man kaip tam tik- 
ram dvidešimtojo amžiaus Calvinui, kviečiančiam jus atsižadėti visiško 
individualizmo, saviaktualizacijos, savęs garbinimo ir savimeilės links- 
mybių rožėmis kloto kelio ir atsigręžti į kūrimą žemėje to dangaus, ku- 
ris, tikiu, slypi netoli mokslo metodų. Noriu parikinti, jog jeigu esate 
pripratę prie jo, galų gale šis kelias nėra toks status ar erškėčiuotas. 


a AA 
Ar galime pasinaudoti 


elgesio mokslo atradimais? 


Šiandien nutinka daug dalykų, kurie atrodo visiškai beprasmiai, iracio- 
nalūs, beprotiški. Daugelio šalių gyventojų skaičiui buvo leista pasiekti 
ribą, ties kuria du ar trys blogi derliai reikš mirų badu dešimtims ar net 
šimtams milijonų žmonių. Jungtinės Amerikos Valstijos ir Rusija skiria 
stulbinamą pajamų dalį karinėms sistemoms, kurios, kaip viliasi kiek- 
vienas, niekada nebus panaudotos ir dėl to patvirtins, jog yra visiškai 
nereikalingos. Mūsų energijos ir daugelio svarbių medžiagų atsargos ne- 
abejotinai yra išsekusios, tačiau nuveikėme labai mažai, kad apriborume 
jų naudojimą dabar arba ateityje. Aplinka darosi vis mažiau tinkama 
gyventi. 

Žmonės visada buvo nerūpestingi ir trumparegiai, tačiau ar galime 
ir toliau šitaip teisintis? Žmonių rūšis nugalėjo ilgose varžybose su kito- 
mis rūšimis. Jos nariai gali įgyti vieninteles ir nepaprastai sudėtingas el- 
gesio sąrankas. Žodinis elgesys galbūt buvo jos didžiausias pasiekimas, ir 
jis paskatino sukurti tokias visuomenines aplinkas, kurios tapo meno, 
literatūros, religijos, teisės ir mokslo priežastimi. Taikydama fizikos ir 
biologijos technologijas, rūšis išsprendė itin sudėtingus uždavinius. Vis 
dėlto jos pačios elgesio atžvilgiu kažkas visada atrodė negerai. Nesunku 
suprasti, kodėl teko klausti: „Kada turėsime elgesio mokslą ir technolo- 
giją, kurių reikia mūsų sunkumams įveikti?“ 

Manau, kad tai neteisingas klausimas ir kad privalome klausti: „Ko- 
dėl nesinaudojame turimu elgesio mokslu?“ Apsvarstykime besivystan- 
čioje šalyje viešinčio žemdirbystės specialisto padėųį. Jis regi ūkininkus, 
sėjančius javus, kurie nėra tinkamiausi tam dirvožemiui, kritulių kiekiui 


ar klimatui arba nėra atspariausi ligoms. Jis mato beriant per mažai arba 

netinkamas trąšas. Ūkininkai augina ir nuima derlių naudodami papras- 
tus padargus, o maistą perdirba ir laiko švaisčiai. Jeigu jie klausia: „Kada 
turėsime žemdirbystės mokslą, kuris geriau tiktų mūsų žemės naudoji- 
mui?“, ar jis neprivalo atsakyti: „Kodėl jūs nesinaudojate jau turimu moks- 
lų?“ 

Atsakymų gali būti daug. Tam tikros sėklos, trąšos, mechanizmai ir 
laikymo vieta yra brangios. Jeigu pinigų pakanka, tuos, kurie jų turi, dar 
tenka įtikinėti, jog išlaidos duos naudos. Dėl naujų metodų žmonės dažnai 
atleidžiami iš darbo, nebeleidžiama kontroliuoti tiems, kurie turėjo nau- 
dos iš senųjų. Tačiau yra savitas, svarbesnis paaiškinimas. Visi girdėjo- 
me apie trečiojo pasaulio ūkininkus, kurie imdavosi taikyti naujus pade- 
monstruotus metodus tik tam, kad jų atsisakytų vos tik išvykus tariamam 
reformatoriui. Tais pasakojimais galima abejoti, tačiau lengva patikėti, 
nes žmonės išties ir toliau atkakliai daro tai, ką visada darė, o įsigalėję 
papročiai tikrai nutolina arba stabdo bet kokią pažangą. 

Neturime jokios priežasties jaustis pranašesni už tuos, kurie netaiko 
pažangesnių žemdirbystės metodų, nes patys panašiai elgiamės elgesio 
mokslo atžvilgiu. Gretinimas su žemdirbyste nebetinka, kadangi šian- 
dien negaliu nurodyti jokios pasaulio dalies, kur tarpsta elgesio techno- 
logijos, tačiau naujausia elgesio mokslo pažanga atvedė į svarbius žmo- 
gaus elgesio valdymo laimėjimus tokiose ypatingose srityse kaip 
vyriausybė, pramonė, mokyklos ir koledžai, sutrikusios psichikos ir pro- 
tiškai atsilikusių žmonių priežiūros įstaigos, asmeninis ir šeimos konsul- 
tavimas. Neapžvelgsiu šio darbo ir nesistengsiu parodyt, koks jis yra 
apimlus. Tiesiog noriu paklausti, kodėl jis nėra plačiau pripažintas spren- 
džiant mūsų uždavinius. 

Pinigai su tuo yra susiję, bet ne todėl, kad esame neturtingi, o dėl 
to, jog pokyčiai turi iš esmės ekonomines pasekmes. Ir vėl galime teigti, 
jog priimantieji sprendimus leisti pinigus - pavyzdžiui, švietimui, - dažnai 
nežino, ką galima būtų nuveikti. Tačiau pagrindinė kliūtis yra įsigalėję 
senieji papročiai, šiuo atveju — senas mąstymas apie žmonių elgesį. Mū- 
sų kalboje įsišaknijusios pasenusios teorijos, o mūsų kultūra stovi skersai 
daug žadančių mokslinių pakaitų. 

Ne tik žmogaus elgesio sudėtingumas, bet ir tradicinė tvarka kelia 
susirūpinimą ir skatina ieškoti paaiškinimų veikiančiojo viduje. Sako- 
ma, jog žmonės yra linkę veikti taip, kaip veikia, dėl jausmų, psichikos 
būsenų, ketinimų, tikslų ir planų. Jie veikia, kadangi nori veikti. Jų vaid- 
menys visuomenėje yra vidinės savasties arba asmenybės atspindžiai. 

Elgesio mokslas turi žvelgti kitur. Jis atsigręžia į aplinką — aplinką, 
sukūrusią genetinį rūšies fondą per natūraliąją atranką, o dabar — per 
kitą atrenkamąjį procesą, vadinamą operantiniu sąlygojimu, kuriančią ir 
palaikančią individo sąranką. Analizuodami šį dvejopą aplinkos vaid- 
menį galime pradėti suprasti elgesį ir, keisdami aplinką, jį modifikuoti. 

Įrodyu, kad aplinka naudoja galingą kontrolę, gali padėti tik suma- 
ni mokslinė tvarka, ir, be abejo, ne taip tiesiogiai arba akivaizdžiai, kaip 
tradicinį požiūrį. Kaip mes jaučiamės — arba, tiksliau, kaip mes juntame 
savo kūnus, yra pagrindinė situacijų, kuriose imamės veikti, dalis ir to- 
dėl esame linkę pripažinti šiuos jausmus kaip veikimo priežastis. O ka- 
dangi paprastai manome, kad kai kiti elgiasi taip kaip mes, jie irgi jaučia 
kaip mes, nenuostabu, jog kai norime, kad jie elgtųsi tam tikru būdu, 
mėginame priversti juos jausti tai, ką šitai darydami jaučiame patys. Įro- 
dymai yra įtikinami, nes jie pažįstami, tačiau pustrečio tūkstančio metų 
apmąstymų apie tai nesukūrė įtikinamos mentalistinės (arba vartojant 
madingą žodį - kognityvios) teorijos, o mūsų praktinės nesėkmės 
sprendžiant dabarties sunkumus yra gana akivaizdžios. 

Pažvelkime į kai kuriuos pavyzdžius, kaip šis nuolatinis susirūpini- 
mas vidiniu aiškinimu nukreipė dėmesį nuo aplinkos verčių, kurios ga- 
lėjo mus priartinti prie uždavinių sprendimo. Pasitikėjimas — kiekvie- 
nam pažįstamas jausmas arba psichikos būsena. Šis terminas yra taikomas 
kasdieniam bendravimui. Kaip biheivioristas nesigėdiju sakyti, kad šią 
akimirką esu apimtas keleto skirtingų pasitikėjimo jausmų, ir išvardysiu 
juos pagal laipsnį. Aš visiškai pasitikiu, kad kėdė ir stalas išlaikys mane 
rašantį. Vidutiniškai pasitikiu, kad žodžiai, kuriuos rašau, galiausiai pa- 
sieks skaitytojus. Iš dalies pasitikiu tuo, kad daugelis pradedančiųjų skai- 
tyti užbaigs straipsnį, ir tik šiek tiek, kad kai kurie iš jų pradės elgtis 
truputį kitaip dėl to, ką perskaitė. Taigi aš nusakau tam tikras savo kūno 

būkles. Tačiau norėčiau paaiškinti, kad skirtingas pasitikėjimo laipsnis 
yra susijęs su praeities sėškmėmis ir nesėkmėmis. Panašūs stalai ir kėdės 
visada mane išlaikydavo. Panašus kūrinys paprastai būdavo išspausdina- 
mas. Gana daug skaitytojų baigdavo skaityti mano straipsnius, ir kartais 
skaitytojai pakeisdavo savo elgesį dėl to, ką rašau. Šią akimirką rašau 
straipsnį prie savo stalo, kadangi dažnai panašiai sėkmingai darydavau 
ganėtinai panašiais atvejais. Dėl tų pačių priežasčių patiriu tam tikrus 
pasitikėjimo jausmus. Tačiau rašau dėl pasekmių, o ne dėl jausmų. Ma- 
no jausmai ir elgesys yra papildomi mano asmeninės istorijos produktai. 

Tokia mintis svarbi, kai šis žodis vartojamas aptariant praktinius da- 
lykus. Londono karališkosios menų draugijos biuletenyje neseniai buvo 
išdėstyti pastebėjimai pranešėjo, kuris aptarė britų kaimo išvaizdą. Jis tei- 
gė skaitytojams, jog „raktas mūsų dabartinio kraštovaizdžio išlikimui slypi 
žodyje „pasitikėjimas“ — be jo žmonės neaugins medžių“. Per pastaruosius 
metus ar dvejus, tvirtino jis, „pasitikėjimas buvo visiškai sunaikintas“. Ta- 
čiau svarbu tik tai, kad žmonės daugiau nebesodina medžių. Kodėl jie to 
nebedaro? Nesunku nurodyti tinkamus faktus. Šiais laikais žmonės daug 
kraustosi ir tai darydami nebesirūpina, kad medis, kurį pasodino, užaug- 
tų. Tiesiant kelius ir ardant ūkius gyvenamųjų namų statyboms medžiai 
yra nepagrįstai naikinami. Daug žmonių dabar gyvena miestuose, kur 
valdžia sodina medžius. Be abejonės, tokie pokyčiai yra tikrasis raktas į 
kraštovaizdžio išlikimą. Del jų žmonės rečiau sodina medžius, taigi kodel 
turime sakyti, kad šie pokyčiai sodinant medžius pirmiausia sunaikina pa- 
sitikėjimą? Pasitikėjimas šiuo atveju nieko nepaaiškina. 

Jungtinėse Valstijose yra Asociacijų taryba, kuri pateikia ataskaitą „Var- 
totojo pasitikėjimas ekonomika“. Dabartinis pasitikėjimo rodiklių suma- 
žėjimas buvo pavadintas „pirmuoju reikšmingu vartojimo dvasios nuo- 
smukiu nuo 1974 m.“. Tačiau taryba tiesiog nustatė, kad amerikiečiai 
planavo pirkti mažiau automobilių, televizorių ir t. t. Kodėl šitai buvo 
priskirta „pasitikėjimo“ sumažėjimui, ką jau kalbėti apie „vartojimo dva- 
sią ? Taryba išsakė naudingą prielaidą, kad „didžiausias kaltininkas gali 
būti infliacija“. Žmonės planuoja pirkti mažiau, kai jų pinigai neturi per- 
kamosios galios, ir taip pat, kai stokoja pasitikėjimo. Žingsnis į „pasitikė- 

jimo ekonomika grąžinimą“ iš tiesų yra žingsnis į pirkimo skatinimą. Pa- 
vyzdžiui, vyriausybė gali duoti žmonėms daugiau pinigų — tarkim, mažin- 
dama mokesčius, — ir tada jie bus labiau linkę pirkti daiktus. 

Jeigu kalbame apie medžių sodinimą arba televizorių pirkimą, ter- 
minas „pasitikėjimas“ gali tiesiog nurodyti tikimybę, kad asmuo elgsis 
tam tikrais būdais. Gal šis jausmas iš tikrųjų nėra tai, ką norima išreikšti. 
Tačiau kai elgesį tiksliai nusakyti sunku, jausmams tenka svarbesnis vaid- 
muo. Pasitikėjimą pradedama vertinti taip, tarsi jis išties būtų priežastis, 
ir būtent tuomet pagrįstų aiškinimų paieška pasidaro miglota. 

Prieš metus ar dvejus David E. Lilienthal naujienų savaitraštyje ap- 
tarė „vyraujančią amerikiečių nuotaiką“, kuri, kaip jis rašė, „tapo neigia- 
ma ir baugšti“. Tai „nepasitikėjimo savimi ir baimės nuotaika, paralyžiuo- 
janti valią veikti“, ir, jis pridūrė, tik valia veikti gali „pašalinti baimės ir 
pasitikėjimo stokos priežastis“. Tai, ko reikia Amerikai, yra pasitikėji- 
mas, ir Lilienthal kaip jo nuomonę patvirtinantį pavyzdį nurodė Tene- 
sio slėnio valdžios sprendimus. Ketvirtojo dešimtmečio pradžioje dirvo- 
žemis Tenesio upės slėnyje buvo nualintas, miškai beveik sunaikinti, 
žemė apimta erozijos, ir nieko nebuvo galima padaryti. Žmonės pasidarė 
tingūs ir neturtingi. Pastačius užtvankas, tapo prieinama elektra bei trą- 
šos, žmonės ėmėsi naujų žemdirbystės metodų ir atgaivino žemę. Jų pa- 
jamos išaugo, o slėnis sužaliavo. Lilienthal priskiria šį itin geidžiamą 
pokytį „atgautam pasitikėjimui savimi“. Tačiau, be abejo, viską pakeitė 
užtvankos ir jų padariniai! Žmonės pradėjo daryti dalykus, kurių negalė- 
jo padaryti anksčiau, o kadangi sekėsi, be abejo, jie jautėsi pasitikintys. 
(Kaip kitą pavyzdį Lilienthal nurodė Iraną ir atkakliai tvirtino, kad tai, 
kas ten nutiko, vyko nacionalinio tikėjimo ir pasitikėjimo savimi atkūri- 
mo vardan, tačiau, be abejonės, nedera užmiršti ryšio su naftos kaina.) 

Kai kalbame apie tautos pasitikėjimą patį savaime, elgesys, dėl ku- 
rio nesutariama, yra daug sudėtingesnis nei medžių sodinimas ar auto- 
mobilių pirkimas ir dėl to esame daug labiau linkę suteikti pasitikėjimui 
jo galią. Tačiau jeigu mums užtenka pasakyti, kad viskas, ko šiandien 
reikia Amerikai, tėra nauja pasitikėjimo dvasia, nepaisome dalykų, ku- 
riuos iš tikrųjų galima nuveikti norint sukelti trokštamus pokyčius. 

Dar labiau išaukštindamas pasitikėjimą, šiomis dienomis senato- 
rius Daniel P. Moynihan svarstė „kai kurių mūsų ir užsienio intelektua- 
lų požiūrį, jog demokratija, kaip pasaulinė jėga, patiria nuosmukį“. No- 
rėdami išspręsti savo uždavinius pasaulio lyderiai, atrodo, dažnai vis 
mažiau ir mažiau atsigręžia į demokratinius procesus. Paskutiniame nu- 
meryje London Times išreiškė labai panašų požiūrį: „Didžiosios demo- 
kratijos pačios iš dalies yra beprarandančios tikėjimą demokratija... Jung- 
tinės Valstijos, kurios prieš 15 metų vis dar buvo viešpataujanti pasaulio 
galia, dabar tėra viena iš dviejų stipriausiųjų, stipresnė, tačiau svarbiose 
srityse mažiau pasitikinti savimi (kursyvas mano). Ir nacionalinės ap- 
klausos skelbia, kad visuomenės pasitikėjimas mūsų institucijomis - įskai- 
tant Kongresą, federalinės vyriausybės vykdomąją valdžią ir akcines ben- 
droves — nukrito labiausiai per visą apklausų rengimo laikotarpį. Ir todėl, 
teigia senatorius Moynihan, „klausiame savęs..., ar negęsta viltis ir ar ji 
neges ir toliau, jeigu nemėginsime grąžinti pasitikėjimo ir valios“. 

Tačiau kaip galima atkurti pasitikėjimą demokratiniu procesu? Pre- 
zidentas negali paprašyti vaistų kompanijų pagaminti milijonus pasiti- 
kėjimo injekcijų — kaip kad skiepų nuo gripo. Mes norime, kad žmonės 
aptarinėtų ginčijamus klausimus, dirbtų kandidatams ir eitų į rinkimus, 
tačiau jie darys taip ne dėl to, jog pasitiki demokratiniu procesu, bet dėl 
tam tikrų pasekmių. Galimi rinkėjai lieka namuose, kai jie nieko nepa- 
siekia del savo sunkumų. Nebuvo pastiprintas, kaip mes sakome, nei 
balsavimas už 1972 m. prezidento rinkimus pralaimėjus; kandidatą, nei, 
kaip pasirodė, už R. Nixoną — kandidatą, kuris laimėjo. Darbo kam 
nors, aukojimo kam nors, balsavimo už kandidatą į prezidentus elgesys 
patyrė gerai žinomą procesą, vadinamą, jeigu vartotume specialius ter- 
minus, gesimu. Norint jį pakeisti, mums reikia įsitikinti, kad politinis 
piliečio elgesys vėl turės pastiprinamas pasekmes. Ar žmonės dalyvauja, 
ar ne, demokratinis procesas veikia, kai jis sukuria skirtumus. 

Pasitikėjimas tėra vienas iš daugybės terminų, įvardijančių jausmus 
arba psichikos būsenas, kurie pasiekė mus savaime kasdien aptariant žmo- 
gaus elgesį, bet kurie iš prigimties yra nepalankūs moksliniam požiūriui. 
Galbūt joks pavienis atvejis nesukelia rimtų bėdų, kadangi nuo svarbių 

pasekmių grėsmės saugo vaisingesnės vertės, tačiau bendroji mąstymo 
apie elgesį tokiu būdu tvarka trukdo tyrinėti aplinkos vaidmenį ir, ma- 
nau, paaiškina, kodėl vis dar esame tokioje bėdoje. 

Sunkumus sudaro tai, kad elgesio mokslininkai patys dažnai yra pri- 
klausomi nuo senų polinkių. Daugelis nusistovėjusių sąvokų kenčia nuo 
tų pačių ydų. Pavyzdžiui, psichologijos terminas nuostata. Jis galėjo atsi- 
rasti kaip metafora. Kadangi daiktai paprastai krinta į tą pusę, į kurią yra 
pasvirę, sakome, kad asmuo linksta vieno ar kito politinio kandidato link. 
Būti linkusiam ką nors daryti taip pat reiškia šiek tiek nukrypti nuo stat- 
menos padėties. Tačiau tam tikru metu terminas pradėjo įvardyti vidinę 
būseną. Žymus ekonomistas seras Arthur Lewis mums byloja, kad „eko- 
nominis augimas priklauso nuo nuostatų į darbą, gerovę, taupymą, vaikų 
turėjimą, išradingumą, į svetimšalius, į nuotykius“. Lygiai taip pat jis galė- 
jo tarti, kad ekonominis augimas priklauso nuo to, ar žmonės dirba, kuria 
gerovę, taupo, turi vaikų, ką nors išranda, sugyvena su svetimšaliais ir tyri- 
nėja pasaulį. Taigi ar turime sakyti, kad „nuostata“ jis paprasčiausiai vadi- 
na tikėtinumą, jog žmonės taip elgsis? Ne, seras Arthur atsisako tokios 
išteisinimo galimybės, nes tęsia: „ir visos šios nuostatos susijusios su gilio- 
mis žmogaus psichikos versmėmis“. Jam nuostatos yra daugiau nei veiki- 
mo tikimybės; jos yra psichinės jėgos. Žmonės dirba, taupo, leidžia pini- 
gus, gimdo vaikus ir t. t. dėl nuostatų. Jeigu taip, ekonominį augimą galime 
paaiškinti vien nagrinėdami žmogaus psichiką, tačiau tuomet turime nu- 
sigręžti nuo išorinių aplinkybių, galinčių kažką padaryti, - ekonominių 
sąlygų, kurioms esant žmonės dirba, įsigyja gėrybių ir taupo, ir visuomeni- 
nių sąlygų, kurioms esant jie kuria šeimas ir elgiasi vienas su kitu gerai ar 
blogai. Kalbėdami apie nuostatas atitraukiame dėmesį nuo aplinkos vaid- 
mens ekonomikos augimui. 

Kitas jausmas arba psichikos būsena, įsitvirtinusi socialiniame moks- 
le, yra susvetimėjimas. Darbininkai prie konvejerio skundžiasi esantys 
nelaimingi, jie dažnai neatvyksta į darbą, dažnai streikuoja arba išeina iš 
darbo. Jie esą daro tai todel, kad, be kita ko, yra susvetimėję. Tai ar 
neturėtume tyrinėti, kas yra susvetimėjimas? Apie vieną šio dalyko mo- 

tiesiogiai susijusios su individu; arba su aplinka, arba su individo ir ap- 
linkos santykiais. Tačiau jis elgiasi teisingai, atkakliai tvirtindamas, kad 
susvetimėjimas, kaip subjektyvi individo būsena, yra aiškiai atskirta nuo 
susvetimėjusių visuomeninių struktūrų. Taigi galima ginčytis, ar pir- 
miausia reikia susitelkti į susvetimėjimą [kaip subjektyvią būseną], ar į 
visuomeninės struktūros susvetimėjimo sąlygas; į patį reiškinį ar į jo prie- 
žastis“. Tačiau tuomet nepaisoma svarbiausio padarinio. Kyla sunku- 
mų, kadangi tam tikros visuomeninės struktūros skatina žmones elgtis 
tam tikrais būdais; jos gali taip pat sukelti jausmus, tačiau tai yra antrinis 
padarinys. 

Jausmai ir psichikos būsenos gali pasiglemžti šį vaidmenį elgesio 
priežastingume daugiausia dėl to, kad atliepdami į aplinkinį pasaulį at- 
liepiame į savo pačių kūnus, tačiau yra ir kitų priežasčių. Kaip pažymėjo 
S. Freud, dažnai elgiamės neturėdami tinkamų jausmų, ir šiuo atveju 
turime ieškoti kitų priežasčių. Tačiau Freud tikriausiai yra atsakingas už 
tai, kad ieškome netinkamoje vietoje — giliai asmens psichiniame gyve- 
nime. Jis skverbėsi į psichoanalizės gelmes, kaip kalbininkai — į giliąsias 
struktūras, bet ši išgauta prasmė daro elgesio analizę dirbtinę, o kreipi- 
mąsi į jausmus — itin įmantrų. Žmogaus teisių judėjimo Rusijoje aprari- 
mas apima tokį klausimą: „Ar gali tarybinio piliečio ir tarybinės biuro- 
kratijos sąmone pasiekti ribą, kur vienas reikalauja, o kitas užtikrina 
įstatymo normą?" Kuo čia dėta „sąmonė '? Kodėl nepasakyti paprastai: 
„Ar galima tarybinius piliečius paskatinti reikalauti, o tarybinę biuro- 
kratiją užtikrinti įstatymo normą?“ Terminu sgmo0n€ autorius daro užuo- 
miną į kažką esanų už arba po pačiu elgesiu. Ir išties į kažką už elgesio 
tikrai reikia atsižvelgti — tačiau veikiau tam tikrose vyriausybinėse ir vi- 
suomeninėse sistemose nei giliai įsišaknijusiuose jausmuose. 

Neseniai gavau laišką, kuris prasidėjo taip: „Ar jūs kada nors mąstė- 
te apie didelį jausmų prieš karą šaltinį, kuris egzistuoja visame pasaulyje? 
Jis yra švaistomas! Sutramdytas, nieko nepasiekiant, pažangos tikrosios 
taikos link terminais... Išlaisvinkime šį didžiulį jausmų šaltinį“. Visi ži- 
nome, apie ką rašantysis kalba. Skairome laikraščius, žiūrime naujienų 

padaryti. Išties atrodo, tarsi kažkas, susijęs su karu, yra „sutramdytas“, ir 
būtų nuostabu, jeigu mes bei milijonai tokių kaip mes galėtų išsilaisvin- 
ti. Tačiau tai, kas išsilietų, būtų veiksmai, o ne jausmai. Turėjome atras- 
ti, ką daryti, kad išvengrume karo. Tačiau kas mano korespondentui 
trukdė parašyti paprastai: „Ar jūs žinote, kiek daug žmonių pasaulyje 
padarytų kažką, kad sustabdytų karą, jeigu galėtų? Suteikime jiems tokią 
galimybę?“ Toks tvirtinimas maldauja atsako: „Tačiau kaip?“ Jeigu ką 
nors galima padaryni, tai bus padaryta ne išlaisvinant jausmus, o smul- 
kiai nusakant žingsnius, kuriuos reikia žengti norint sukurti taikų pa- 
saulį. Tramdomi jausmai ir šliuzo vartai, laukiantys, iki bus atidaryti, 
yra raiškios metaforos, tačiau jos nepasako mums, ką daryti. 

Tyrimo dokumentas, kuri paskelbė Tarptautinė taikos tyrimų aso- 
ciacija, plėtoja garsų teiginį, UNESCO pareikštą prieš daugelį metų: 
„Karai prasideda vyrų psichikoje; vadinasi, vyrų psichikoje turi būti 
kuriamas taikos gynimas“. Tačiau kaip įsigausime į vyrų (ir, matyt, 
moterų) psichiką ir iš ko kursime taikos gynimą? Tinkami faktai slypi 
išoriniame pasaulyje. Karai prasideda daugelyje vietų ir dėl daugelio 
priežasčių: gyventojų pertekliaus, varžymosi dėl pasaulinės prekybos, 
sienų konfliktų, karinės galios sutelkčių, rasinių ir nacionalinių ieški- 
nių bei priešieškinių, nevienodo gerovės paskirstymo... Žinome bent 
kai kuriuos dalykus, ką galime dėl to nuveikti. Jei norite, vadinkite tai 
„dirbtine“ analize, tačiau jeigu vietoj jos imsime tirti vyrų psichiką, 
kad ir kaip giliai ši slypėtų, vadinasi, atsisakysime bet kokios sprendi- 
mo vilties. 

Mentalistinis pagrindas skatina ne tik tariamą giliamintiškumą. Iš 
jo silpnumo gaunama neabejotina nauda. Tie, kurie privalo priimti svar- 
bius sprendimus, kenčia, kai nesiseka. Jie yra atsakingi už savo veiklą tuo 
požiūriu, kad bus nubausti, jeigu nepavyks. Vienas iš būdų išvengti baus- 
mės yra veikiau pasisakyti už psichikos nei veiklos pokytį. Vadinasi, pa- 
sakyti, kad Amerikai reikia daugiau kažko panašaus į Tenesio slėnio pro- 
jektui priskirtą pasitikėjimą, yra saugiau, nei pasakyti, kad Amerikai reikia 
daugiau tokių projektų. Kvietimui didinti pasitikėjimą niekas nepriešta- 
rauja, o siūlymas pastatyti daugiau užtvankų ir pasodinti daugiau augalų 

gali būti sutiktas priešiškai. Kaip ir ie, kurie pasisako už didesnį pasiti- 
kėjimą demokratiniu procesu, ne visada yra pasirengę paremti rinkimų 
elgsenos, kandidatų finansavimo metodų, lobistinės tvarkos, arba bet 
kurių kitų sąlygų, kurios kenkia demokratinei sistemai, pokyčius. Ir dau- 
gelis pasisakančiųjų už naujas nuostatas į darbą, taupymą ir šeimą gali 
nesiryžti ginti visuomeninius pokyčius, kurie veiksmingai skatintų žmo- 
nes dirbti, taupyti ir turėti daugiau arba mažiau vaikų. Saugu pasisakyti 
už jausmų ir psichikos būsenų pokyčius, kadangi niekada nieko neatsi- 
tiks tam, kas gali būti palaikytas atsakingu. 

Jausmai vaidina kitokį ir galbūt destruktyvesnį vaidmenį, kai verti- 
nami ne kaip priežastys, o kaip vertybės, ir ne kaip pirmesnės už elgesį, 
tačiau kaip einančios po jo. Kaloringas maistas būtinas individo išliki- 
mui; ar jis ne dėl to itin svarbus, kad jo geras skonis? Lytinis elgesys 
būtinas rūšies išlikimui; ar jis ne dėl to itin svarbus, kad lytiniai santykiai 
yra malonūs? Tačiau individui ir rūšiai svarbu yra ne tai, koks dalykų 
skonis ir kokie jie juntami, O tai, ar jie yra pastiprinantys, t. y. ar Sutvir- 
tina elgesį, kurio sąlygotumai jie yra. Imlumas pastiprinimui turbūt išsi- 
plėtojo dėl jo išliekamosios vertės. Kai dėl mutacijos organizmo elgesys 
yra labiau pastiprinamas kaloringo maisto ar lytinių santykių, organiz- 
mas tampa labiau linkęs siekti maisto, kurio jam reikia, ir labiau linkęs 
turėti palikuonių. Tuomet padidėjęs imlumas pastiprinimui padeda rū- 
šiai. Svarbu tai, kad šis imlumas turi išlikti, o jausmai yra atsitiktiniai. 

Tas pars pasakytina apie visuomenines pastipras, kurios dažniau va- 
dinamos vertybėmis. Žmonės esą elgiasi vienas su kitu užuojautą bei 
meilę išreiškiančiais ir dėkingumą įkvepiančiais būdais, tačiau svarbu 
yra indėlis į visuomeninės aplinkos arba kultūros funkcionavimą. Elge- 
sys, kurį vadiname etišku, skatina grupę funkcionuoti veiksmingiau. Jaus- 
mai arba psichikos būsenos, susijusios su tuo, yra antriniai padariniai. 

Laimė yra jausmas, dažnai priimamas kaip vertybė. Kovojame no- 
rėdami pasiekti laimę, tačiau tyrinėjimas, ką reiškia jaustis laimingam, 
gali nepagelbeti. Priešingai, tai gali padaryti kovą mažiau sėkmingą. Daž- 
nai jaučiamės laimingi, kai elgiamės būdais, vedančiais į gėrybių turėji- 


mą, ir tuomet turėjimą klaidingai vertiname kaip šio jausmo priežastį. 

Darome tą pačią klaidą, kai veikiame, norėdami padaryti kitus laimin- 
gus ir duodame jiems naudingų daiktų. Net valdžios filosofijos buvo 
tikrinamos remiantis teorija, kad jei gėrybės paskirstomos „kiekvienam 
pagal poreikius“, žmonės bus laimingi. Tačiau laimė greičiau yra sėk- 
mingo veikimo priedas nei tai, ką veikimas atneša. Tai, ko gera, gavimo, 
o ne turėjimo ypatybė. Turėjimas atneša laimę tik tada, kai padaro įma- 
nomą tolesnį veikimą. Ar žmonės laimingi, ar ne, turi didelę politinę 
reikšmę, tačiau subjektyvus gyvenimo kokybės matas tepasakys mums, 
ar reikia imtis konkrečių pokyčių. 

Kitas jausmas, kuris, sakoma, svarbus kaip vertybė, yra laisvė — vie- 
nas didžiųjų žmogaus tikslų ir galbūt svarbiausia šiandieninio pasaulio 
išdava. Analizuodami, ką reiškia jaustis laisvam, sužinosime nedaug; svar- 
bios yra sąlygos, kuriomis taip jaučiamės. Kai išvengiame bausmės arba 
bausmės grėsmės, sakome, kad esame laisvi ir jaučiamės laisvi, tačiau vis 
dar esame kontroliuojami kitų aplinkos dalių, ypač pasekmių, vadina- 
mų teigiamu pastiprinimu. Tai kažkas panašaus į kontrolę, kuriai esant 
darome, kaip sakome, ką norime daryti. Nemėginame pabėgti nuo pa- 
saulio, kuriame viešpatauja tokia kontrolė; priešingai, dirbame, norėda- 
mi jį išsaugoti. Vis dėlto, kaip įrodinėju knygoje Anapus laisvės ir orumo, 
klaidingas laisvės, kaip jausmo, supratimas išties įamžino baudžiamąsias 
tvarkas ir suletino pažangą pasaulio, kuriame žmonės jausis laisvesni nei 
kada nors anksčiau, link. 

Tačiau kaip del visiško mėgavimosi gyvenimu — malonių jausmų, 
kuriuos suteikia, tarkim, menas, muzika ir literatūra? Be abejo, jausmai 
čia svarbūs. Tačiau neturime neigti dalykų, kuriuos darome mėgauda- 
miesi gyvenimu. Klausome muzikos, žvelgiame į paveikslą, skaitome kny- 
gą, o tai yra elgesio būdai. Nustojame klausytis ir žiūrėti, kai, kaip sako- 
me, nesižavime pasekmėmis. Vadiname kai kuriuos dalykus, į kuriuos ir 
toliau žiūrime arba kurių klausomės, gražiais, tačiau taip pat galime sa- 
kyti — pastiprinančiais. Daug kartų klausomės gražios muzikos, nuolat 
žiūrime į gražų paveikslą. Tyrimas, kuris apsiriboja gražiais daiktais arba 
tuo, kaip gražūs daiktai verčia mus jaustis, neatskleis, kaip tyrinėti pa- 


saulį norint jų aptikti ar kurti daugiau. Jis neatskleis, kodėl esame ma- 

žiau linkę palikti grupę ir labiau linkę ginti bei gerinti ją, jei daug su ja 
susijusių dalykų yra pastiprinami būdais, kuriuos vadiname gražiais. 

Taigi apskritai mėgaujamės gyvenimu, vadiname pasaulį gražiu, o 
save — laisvais bei laimingais, kai mūsų elgesys gausina gerus dalykus. 
Joks struktūrinis dalykų pačių savaime vertinimas arba analizė jausmų, 
kylančių, kai elgesys yra jų sutvirtinamas, nepadės padaryti gyvenimą 
malonesnį, o mus — laisvesnius bei laimingesnius. Turime atsigręžti į 
sąlygotus elgesio ir jo pasekmių ryšius. 

Tokia programa neatima iš žmonių jausmų. Ji tiesiog randa jaus- 
mams deramą vietą ir taip sparčiau veda į tam tikrą aplinką, kurioje jais 
galima mėgautis. Atsisakydami vertinti jausmus ir psichikos būsenas kaip 
priežastis, nė kiek nenuvertiname elgesio, kuris esą kyla iš jų. Tiesiog 
sudarome galimybę sėkmingiau jį nagrinėti. 


Žinoma, elgesio mokslai dar neišpildė savo pažado. Yra ekonomis- 
tų, kurie klausia, ar yra ekonomikos mokslas, ir jei galime spręsti iš tarp- 
tautinių strategijų šiandieniniame pasaulyje, vyriausybės mažai naudo- 
jasi politikos mokslu. Antropologai, sociologai ir socialiniai psichologai 
vis sunkiau tobulėja savo srityse. (Vienas autorius rašė, kad sociologija 
kenčia nuo „pasitikėjimo krizės“!) Daugelyje šių sričių pakanka faktų, ir 
nuolat stengiamasi atrasti reikšmingus jų ryšius - matematiškai ar kaip 
kitaip. Trūksta tik nuoseklios žmogaus elgesio teorijos. 

Manau, kad yda susijusi su atgyvenusiu mentalizmu. Kuo greičiau 
atsisakysime elgesio aiškinimų jausmų ir psichikos būsenų terminais, tuo 
greičiau atsigręšime į genetines ir aplinkos sąlygas, kurių funkcija — elge- 
sys. Kad užtikrintume pagrįstą žmogaus elgesio aiškinimo, pranašavimo 
ir kontrolės sėkmę, apie šias sąlygas jau žinoma pakankamai. Atsisaky- 
mas pasinaudoti tuo, kas yra prieinama, gali reikšti skirtumą tarp civili- 
zacijos ar net rūšies išlikimo ir sunaikinimo. 

Bus žmonių, kurie sakys, kad tokia priežastis, be abejo, yra nepro- 
porcinga tokiam padariniui. Mentalistinė filosofija yra, ko gera, nekenks- 
minga ir ji rimčiau neapsunkins praktiškų žmonių. Ar neperdedu jos 


svarbos? Tačiau turi būti kokia nors priežastis, dėl kurios nepasiekiame 

technologinės žmogaus elgesio valdymo pažangos, kuri tokia akivaizdi 
kitose srityse, o priežastis gali būti mūsų užsitęsęs pasišventimas indivi- 
dui kaip pradedančiajam veiksniui. Kaip tik dėl žmogaus elgesio esmės 
nereikšmingos priežastys turi sudėtingus padarinius, ir štai istorinis pa- 
vyzdys, kurį esu linkęs vertinti rimtai. Nei esu istorikas, nei išties papras- 
tai pasitikiu istorija paremtais argumentais, tačiau šiame pavyzdyje įro- 
dymas, manau, yra įtikinamas. 

Nuo 5 a. pr. Kr. iki apytikriai 1400 metų Kinija buvo pažengusi kaip 
jokia kita pasaulio dalis. Neseniai po pasaulį keliavusi Kinijos vyriausybės 
surengta ankstyvosios molinių indų, keramikos ir bronzinių skulptūrų pa- 
roda rodo meną ir technologiją buvus visiškai prilygstančius to meto grai- 
kų kūriniams. Panaši padėtis išlaikyta beveik 2 tūkst. metų. Tuomet trys 
didieji kinų išradimai - kompasas, parakas ir keičiami spaudmenys - lėmė 
nepaprastus pokyčius. Tačiau ne Kinijoje! Parakas turėjo menką praktinę 
naudą, kadangi Kinijos karinės veiklos buvo apeiginės ir didžiąja dalimi 
kontroliuojamos astrologų. Ilgos jūrų kelionės buvo uždraustos, o plau- 
kioti pakrantėmis kompasas nebuvo itin naudingas. Kinų notacijos siste- 
ma, turinti tūkstančius ženklų, negalėjo pasinaudoti keičiamais spaudme- 
nimis. Vakarai pasičiupo tris didžiuosius kinų išradimus ir naudodamiesi 
jais pasiekė nepaprastų rezultatų. Su kompasu Vakarai tyrinėjo pasaulį, o 
su paraku jį užkariavo. Keičiami spaudmenys ir spausdinimo mašina lėmė 
mokymosi atgimimą ir Vakarų minties sklaidą. Ir kai visa tai nutiko, Kini- 
ja liko viduramžių visuomenė!. Tam tikra veikiau nekenksminga kultūri- 
nė tvarka atribojo ją nuo savo pačios išradimų naudos. 

Ar įmanu, kad kažkas panašaus vel vyksta ir kad šį kartą Vakarų 
kultūra kentės nuo iš esmės apeiginės, astrologinės ir geomantinės' tvar- 
kos? Ar dabar Kinija, laimei, nepaliesta graikų „proto atradimo“, perims 
kompaso, parako ir keičiamų spaudmenų elgesio atitikmenis ir viešpa- 
taus naujojoje eroje? Ar dar ne per vėlu? Ar galime pagaliau pasinaudoti 
elgesio mokslo atradimu ir taikyti jį pasidalijant kylančių pasauliui sun- 
kumų sprendimą? Štai klausimas.“ 


! McNeill William. The rise of the west. Chicago: University of Chicago Press. 

Kintamieji, kurių funkcija — žmogaus elgesys, yra aplinkoje. Skiriame: 
1) tos aplinkos atrankų veikimą rūšies evoliucijoje, 2) jos poveikį kuriant 
ir palaikant elgesio sąranką, kuri paverčia kiekvieną rūšies narį asmeniu, ir 
3) jos vaidmenį kaip pagrindą, lemianų elgesį. Kognityvieji psichologai 
tyrinėja šiuos organizmo ir aplinkos santykius, tačiau retai tiesiogiai. Užuot 
tą darę, jie išranda vidinių pakaitų, kurie tampa jų mokslo objektu. 

Paimkime, pavyzdžiui, vadinamąjį asociacijos procesą. I. Pavlovo 
eksperimente alkanas šuo girdi skambu(į, paskui yra šeriamas. Jeigu taip 
atsitinka daug kartų, šuniui girdint skambutį pradeda skirtis seilės. Tipi- 
nis mentalistinis aiškinimas — šuo „asocijuoja“ skambutį su ėdalu. Ta- 
čiau tai Pavlovas juos asocijavo! „Asocijuoti“ reiškia sujungti, arba suvie- 
nyti. Paprasčiausiai išgirdus skambutį šuniui pradeda skirtis seilės. 
Neturime įrodymo, kad taip atsitinka dėl sąlygotumų vidinio pakaito. 

„Idėjų asociacijos“ teorijoje idėjos yra vidinės dirgiklių kopijos, apie 
jas kalbėsiu vėliau. Jeigu valgėme citrinų, galime justi jų skonį maryda- 
mi citriną arba regėti citriną ragaudami jų sulčių, tačiau taip darome ne 
dėl to, kad mes asocijuojame skonį su išvaizda. Jie slypi asocijuoti citri- 
noje. „Žodinės asociacijos“ bent jau yra teisingai pavadintos. Jeigu sako- 
me „namai“ (4ome), kai kas nors sako „namas“ (>ouse), taip yra ne todėl, 
kad asocijuojame du žodžius, tačiau dėl to, kad jie yra asocijuoti varto- 
jant kasdienę anglų kalbą. Kognityvioji asociacija yra išradimas. Ner jei- 
gu būtų tikra, nepriartintų prie paaiškinimo labiau nei išoriniai sąlygo- 
tumai, kuriais remiantis ji modeliuojama. 

Kitas pavyzdys yra abstrakcija. Panagrinėkime paprastą eksperimentą. 
Alkanas balandis gali lesti nuo bet kurio iš keleto skydelių, pavadintų 

pagal spalvas — „baltas“, „raudonas“, „mėlynas“ ir t. t., o kaptelėjimai 
gali būti pastiprinami trupučiu lesalo. Netoli galima maryti bet kurį iš 
keleto objektų — kubelių, knygų, gėlių, žaislinių gyvūnų ir kt. Tada pa- 
rengiami šie sąlygotumai: kai objektas baltas, nesvarbu, kokio pavidalo 
ar dydžio, — pastiprinamas tik lesimas nuo skydelio, pažymėto „baltas“; 
kai objektas raudonas, pastiprinamas tik lesimas nuo skydelio, pažymėto 
„raudonas“, ir t. t. Šiomis sąlygomis balandis galiausiai lesa nuo skydelio, 
pažymėto „baltas“, kai objektas yra baltas, nuo skydelio, pažymėto „rau- 
donas“, kai objektas yra raudonas, ir t. t. Vaikai mokomi pavadinti spalvas 
taikant panašius sąlygotumus, ir mes visi turime panašias sąrankas, palai- 
komas mūsų kalbančiųjų bendruomenės pastiprinamosios tvarkos. 
Tačiau kas esą vyksta psichikoje? Karl Popper! nusakė klasikinę iš- 
davą taip: „Galime pasakyti arba kad 1) universalus terminas „baltas“ yra 
aibei daiktų priskirtas žymeklis, arba kad 2) mes surenkame aibę, kadan- 
gi jiems bendra vidinė „baltumo“ savybė“. Popper teigia, kad skirtumas 
yra svarbus; gamtos mokslų atstovai gali laikytis pirmosios pozicijos, ta- 
čiau socialiniai mokslininkai turi vadovautis antrąja. Tai ar turime saky- 
ti, kad balandis arba priskiria universalų terminą aibei objektų, arba su- 
renka aibę objektų, kadangi jiems būdinga bendra vidinė savybė? 
Neabejotinai eksperimentatorius, o ne balandis „susieja“ baltą raktą su 
rodomais baltais objektais ir surenka objektų grupę, kuriai vienintelis 
pastiprinantis įvykis yra paverčiamas sąlygortumu. Ar neturėtume tiesiog 
priskirui elgesio eksperimentiniams sąlygorumams? Jeigu taip, kodėl ne 
vaikams arba sau patiems? Elgesys tampa kontroliuojamas dirgiklių esant 
tam tikriems pastiprinimo sąlygorumams. Saviti sąlygorumai, palaikomi 
kalbančiųjų bendruomenės, sukuria „abstrakcijas“. Mes iš tikrųjų priski- 
riame fizinius žymeklius fiziniams daiktams ir renkame fizinius objektus 
pagal priskirtas savybes, tačiau panašūs kognityvūs procesai yra išradimai, 
kurie, net jeigu būtų tikri, nepaaiškintų daugiau nei išoriniai sąlygotumai. 
Kitas kognityvus tų pačių duomenų įvertinimas parodytų, kad as- 
muo, o ne balandis susidaro abstrakčią spalvos i44j4 arba išplėtoja spal- 


1 Popper K. Poverry of bistoricism. London, 1957. 

vos sąvoką. Sąvokų raida — ypač populiari pažinimo sritis. (Aplinkos in- 
dėlį iki minimumo sumažina sodininkystės metafora. Galime skubinti 
psichikos tobulėjimą, tačiau netampame atsakingesni už galutinį jos po- 
būdį labiau nei ūkininkai už vaisių ir daržovių, kurias jie taip rūpestingai 
puoselėja, pobūdį.) Spalvų rega yra daugumos žmonių genetinio fondo 
dalis, galbūt ji iš dalies plėtojasi, arba auga fiziologine prasme po gimi- 
mo. Vis dėlto dauguma dirgiklių įgyja kontrolę dėl jų vietos pastiprini- 
mo sąlygotumuose. Sąlygotumams sudėtingėjant, jie kuria ir palaiko su- 
dėtingesnį elgesį. Plėtojasi aplinka, o ne psichinė ar kognityvi nuosavybė. 

Ištrauką iš neseniai vykusios diskusijos apie vaiko lytinio tapatumo 
raidą galima persakyri taip: „Vaikas susidaro sąvoką, pagrįstą tuo, ką jis 
stebėjo ir kas buvo sakyta, ką reiškia būti berniuku arba mergaite. (Vai- 
ko elgesys yra veikiamas to, kas buvo stebėta ir sakyta apie buvimą ber- 
niuku arba mergaite.) „Ši sąvoka yra supaprastinta, išpūsta ir stereotipi- 
zuota“. (Veikiantys elgesį sąlygotumai yra supaprastinti ir išpūsti ir apima 
stereotipinį tėvų bei kitų žmonių elgesį.) „Kai vaikas bręsta kognityviai, 
jo sąvokos, vadinasi, ir veiklos, tampa įmantresnės ir tikroviškesnės“. 
(Vaikui augant, sąlygorumai tampa įmantresni ir artimiau susiję su tik- 
rąja vaiko lytimi.) Vaikai nesižvalgo aplink sudarinėdami savo lytinio 
tapatumo sąvokas ir „dėl tos priežasties“ elgdamiesi savitai; jie lėtai kei- 
čia savo elgesį, kaip suaugę žmonės keičia elgesio su jais būdus priklau- 
somai nuo jų lyties. Elgesys keičiasi dėl sąlygotumų pokyčių, o ne dėl 
psichinės esybės, vadinamos sąvokos raida. 


Daugelis mentalistinių ar kognityvių terminų nurodo ne tik sąlygo- 
tumus, bet ir elgesį, kurį jie sukuria. Terminai „psichika“, „valia“, „min- 
tis dažnai yra tiesiog „elgesio“ sinonimai. Istorikas rašo: „Vyravo tai, ką 
galima pavadinti minties sąstingiu, kadangi protas, išsekintas dvasinio 
pastato statybos viduramžiais, paskendo inercijoje“. Išsekimas yra pati- 
kima metafora, kai ramus laikotarpis keičia veiklų, tačiau būtent elgesys 
tapo sustingęs ir inertiškas galbūt dėl to, kad pasikeitė sąlygotumai. Tam 
tikros visuomeninės sąlygos („dvasinis viduramžių pastatas“) padarė žmo- 
nes veiklius. Antroji aibė sąlygų, galbūt atsiradusi būtent dėl pirmosios 

sukurto elgesio, čia prisidėjo daug mažiau. Norėdami suprasti, kas išties 
nutiko, turime nustatyti, kodėl pasikeitė sąlygorumai, o ne kodėl mąsty- 
mas tapo sustingęs ir inertiškas. 

Elgesys yra internalizuotas kaip psichinis gyvenimas, kai jis perne- 
lyg nežymus, kad būtų kitų stebimas, — kai, kaip mes sakome, jis yra 
paslėptas. Vienas autorius atkreipė dėmesį, kad „orkestro dirigentas iš- 
laiko tam tikrą vienodą ritmą pagal vidinį ritmą bei gali nuolat dalyti jį 
pusiau taip pat tiksliai, kaip bet kuris mechaninis instrumentas“. Ta- 
čiau ar tai vidinis ritmas? Takto mušimas yra elgesys. Kūno dalys dažnai 
yra lyg švytuoklės, kurios padeda nustatyti greitį, kaip ir tada, kai nepri- 
tyręs muzikantas koja arba roko muzikantas visu kūnu juda į taktą, ta- 
čiau kitokio savalaikio elgesio tenka išmokti. Dirigentas nuolat muša 
taktą lygiai, kadangi jis išmoko taip daryti esant ganėtinai reikliems pa- 
stiprinimo sąlygorumams. Šį elgesį galima sumažinti iki nematomo ki- 
tiems masto. Dirigentas jį vis dar suvokia, tačiau tai yra elgesio, o ne 
laiko suvokinys. „Žmogaus laiko suvokimo raidos“ istorija yra ne pažin- 
tinio augimo, o laikrodžių, kalendorių ir užrašų laikymo būdų išradimo 
dalykas, kitaip tariant, aplinkos, kuri „laikosi takto“, dalykas. 

Kai istorikas teigia, kad tam tikru konkrečiu laikotarpiu „turtinga, 
spindinti ir tradicinė valdančioji klasė prarado savo valią“, jis papras- 
čiausiai dėsto, jog ji nustojo elgtis kaip turtinga, spindinti ir tradicinė 
valdančioji klasė. Gilesni pokyčiai nurodomi terminu „valia“, tačiau jie 
nėra nustatyti. Tai negalėtų būti konkrečių žmonių pokyčiai, kadangi 
laikotarpis tęsėsi daugiau nei vienos kartos gyvenimo trukmė. Tai, kas 
pasikeitė, turbūt buvo sąlygos, veikiančios klasės narių elgesį. Galbūt jie 
prarado pinigus, o gal konkuruojančios klasės tapo galingesnės. 

Emocijos ir kūno būklės, kurias juntame, paprastai vertinamos kaip 
elgesio priežastys. Mes einame pasivaikščioti, „kadangi mums norisi“. 
Stebina, kad dažnai pripažįstamas tokio aiškinimo beprasmiškumas. 
Žymus biologas C. H. Waddington2, apžvelgdamas J. Tinbergeno kny- 
gą, štai ką rašo: 


2 Waddingron C. H. New York Review, February 3, 1974. 

„Neaišku, ar Tinbergen plėtotų argumentą vieno įžvalgiausių kriti- 

nių etologijos svarstymų, priklausantį Suzanne Langer, kuri tvirtina, 

kad kiekvienas sudėtingos elgesio sandaros žingsnis yra kontroliuoja- 

mas ne hierarchinės grupės nervinių centrų, o tiesioginių gyvūno emo- 

cijų. Ji teigia, kad gyvūnas daro kitą sekos dalyką ne tam, kad pasiek- 

tų naudingą tikslą, ir ne kaip žingsnį malonios pabaigos link, o kadangi 

iš tiesų nori šią akimirką tai daryti.“ 

Neabejotinai Waddingron su savo „suvokiamu požiūriu“ iš dalies tam 
pritaria. 

Tačiau tarkime, kad S. Langer yra teisi. Tarkime, kad gyvūnai tie- 
siog daro tai, ką nori daryti. Koks būtų kitas žingsnis aiškinant jų elgesį? 
Neabejotinai gyvūnų elgesio mokslą reikia pakeisti arba papildyti moks- 
lu apie gyvūnų emocijas. Jis būtų toks pat platus kaip ir mokslas apie 
elgesį, kadangi turbūt atsirastų emocijų kiekvienam veiksmui. Tačiau 
emocijas sunkiau nustatyti ir aprašyti nei joms priskiriamą elgesį, 1r mums 
derėtų atsisakyti objektyvaus objekto abejotinų būsenų, prieinamų tik 
per neišvengiamai netobulus introspekcijos kanalus, naudai. Sąlygotu- 
mai išliktų tie patys. Emocijos ir elgesys turėtų tas pačias priežastis. 

Britų politikas neseniai pareiškė, kad garvės nusikalstamumą gali- 
ma paaiškinti „frustracija“. Jauni žmonės puola ir plešia, kadangi jaučia- 
si frustruoti. Tačiau kodėl jie tokie jaučiasi esą? Viena iš galimų priežas- 
čių ta, kad daugelis jų yra bedarbiai arba neturi reikiamo išsilavinimo, 
kad gautų darbą, arba darbas nėra prieinamas. Dėl to, norėdami išspręsti 
gatvių nusikalstamumo klausimą, turime keisti mokyklas ir ekonomiką. 
Tačiau koks čia frustracijos vaidmuo? Ar tai yra atvejis, kai negalint gau- 
ti darbo jaučiamasi frustruotu, o tada puolama ir plėšiama, ar tai pa- 
prasčiausiai atvejis, kai negalint užsidirbti pinigų yra linkstama juos 
pavogti — ir galbūt patirti kūno būklę, vadinamą frustracija? 

Kadangi daugelis įvykių, į kuriuos dera atsižvelgti aiškinant elgesį, 
yra susiję su kūno būsenomis, kurias galima justi, tai, kas yra juntama, 
gali būti raktas į sąlygotumus. Tačiau emocijos nėra sąlygotumai ir ne- 


gali pakeisti jų kaip priežastys. 

Operantinis elgesys iš esmės skatina psichinių arba pažinimo proce- 
sų, kurie, kaip manoma, pradeda veiksmą, išradimą. Refleksas, sąlyginis 
arba nesąlyginis, turi išsiskiriančią pirminę priežasų. Kažkas paleidžia 
atsaką. Tačiau elgesys, kuris buvo teigiamai pastiprintas, pasireiškia tais 
atvejais, kurie, nors ir nulemti iš anksto, niekada nėra priverčiamieji. 
Elgesys, atrodo, prasideda staiga, be išankstinio įspėjimo, tarsi savaime 
sukeltas. Todėl atsirado tokie kognityvūs dariniai kaip ketinimas, tikslas 
arba valia. Tos pačios išdavos ir dėl tos pačios priežasties tinka ir evoliu- 
cijos teorijai: atranka yra sunkiai pastebimas savitas priežasties raiškos 
būdas. Kadangi kontroliuojančios aplinkybės, slypinčios organizmo pa- 
stiprinimo istorijoje, yra neaiškios, psichinis pakaitas gauna savo gali- 
mybę. Esant teigiamam pastiprinimui darome, kaip sakoma, ką galime 
daryti; taigi su tuo susijusi laisvos valios, kaip pradedančiosios būklės, 
išmonė. (Rodos, Jonathan Edwards pasakė, jog tikime laisva valia, ka- 
dangi pažįstame savo elgesį, bet ne jo priežastis.) 

Kai nežinome, kodėl žmonės daro viena, o ne kita, sakome, kad jie 
„pasirenka“ arba „priima sprendimus“. Pasirinkimas iš pradžių pagal kilmę 
reiškė tyrinėjimą, nagrinėjimą, bandymą. Etimologiškai sprendimas reiš- 
kia kitų galimybių atskyrimą, judėjimą tam tikra kryptimi, be galimybės 
sugrįžti. Taigi pasirinkimas ir sprendimas yra išsiskiriančios elgesio for- 
mos, tačiau kognityvieji psichologai vis tiek išrado vidinius pakaitus. 
Anatole Rapaport? aiškina šitai taip: „Tiriamajam psichologiniame eks- 
perimente siūloma pasirinkti iš alternatyvų, ir jis pasirenka vieną, o ne 
kitą“. Kai tai atsitinka, jis sako: „Blaivus protas rodo, kad jis suteikia 
pirmumą . Blaivus protas išties tai rodo, ir tai taip pat daro kognityvieji 
psichologai, tačiau kur ir kas yra pirmumas? Ar tai yra kažkas daugiau 
nei polinkis daryti viena veikiau nei kita? Kai negalime pasakyti, iš kur ir 
į kur pučia vėjas, sakome, kad „vėjas pučia kur nori“, ir blaivus protas, 
kaip ir kognityvioji psichologija, taip priskiria jam pirmumą. (Noras 
(/ist), beje, gali būti pavyzdys termino, turinčio fizinę nuorodą, vartoja- 


3 Rapaport A. Experimental games and their uses in psychbology. General Learning 
Press, 1973. 

mą psichiniam procesui įvardyti. Žinoma, jis reiškia „palinkti“ — kaip 
laivui pasvirus. Kadangi daiktai paprastai krinta ta linkme, į kurią yra 
pasvirę, sakome, kad žmonės linksta prie kandidato rinkimuose ir tai yra 
apytikris būdas spėti, už ką jie balsuos. Ta pati metafora susijusi su „po- 
linkiu“ (imc/ination); esame „linkę“ balsuoti už X. Tačiau tai nereiškia, 
kad turime vidinių išmokimų ir polinkių, darančių įtaką mūsų elgesiui.) 
„Ketinimas“ yra gana panašus terminas, kuris kadaise reiškė įsitem- 
pimą. Kogniryvi versija yra svarbiausias ginčytinas klausimas dabarties 
lingvistikoje. Ar reikia atsižvelgti į kalbėtojo ketinimą? Operantinėje ana- 
lizėje žodinį elgesį lemia konkrečioje žodinėje aplinkoje susidarančios 
pasekmės, apie kurias kognityvieji psichologai kalba aiškindami ketini- 
mus. Visas operantinis elgesys „driekiasi ateities link“, net jeigu vienin- 
telės atsakingos už jo driekimąsi pasekmės jau pasireiškė. Aš einu prie 
geriamojo vandens fontanėlio „ketindamas atsigerti vandens“ ta prasme, 
kad einu, kadangi praeityje tai darydamas atsigerdavau. (Galiu eiti pir- 
mą kartą, vadovaudamasis nurodymais, tačiau tai ne išimtis; tai taisyklių 
valdomo elgesio, apie kurį plačiau kalbėsime vėliau, pavyzdys.) 


Tiek apie pastiprinimo sąlygotumų kognityvias internalizacijas ir 
elgesio kognityvių priežasčių išradimą. Daug žalingesnė veiksmingai ana- 
lizei yra aplinkos internalizacija. Graikai išrado protą norėdami paaiš- 
kinti, kaip galima pažinti tikrovę. Pažinti jiems reiškė būti susipažinu- 
siam, suartėjusiam. Pats „pažinimo“ terminas yra susijęs su lytiniu aktu 
bibline prasme, kur sakoma, kad vyras turi pažinti moterį. Neturėdami 
nei tikslios šviesos ir garso fizikos, nei kokios nors skonio ir kvapo che- 
mijos, graikai negalėjo suprasti, kaip pasaulis už kūno, galbūt nutolęs 
tam tikru atstumu, gali būti pažįstamas. Turi būti vidinės kopijos, taigi 
ir tikroviško pasaulio pažintiniai pakaitai. 

Skirtumas tarp tikrovės ir sąmoningo patyrimo buvo nurodomas taip 
dažnai, kad dabar atrodo savaime suprantamas. Fred Attneave* neseniai 
rašė: „Ivirtinimas, kad pasaulis, kaip žinome, yra reprezentacija, yra, ma- 


* Attneave F. American Psychologist, July 1974. 

nau, nuvalkiota tiesa, iš tiesų nera atvejo, kur jis gali būti klaidingas“. 
Tačiau atsižvelgiant į reikšmę yra bent du atvejai. Jeigu šis tvirtinimas 
reiškia, kad galime pažinti tik išorinio pasaulio reprezentacijas, tai yra „truiz- 
mas“, tik jei esame ne savo kūnai, o gyventojai, įsikūrę kažkur jo viduje. 
Mūsų kūnai yra sąlytyje su žkrovišku pasauliu ir gali atliepti į jį tiesiogiai, 
tačiau jeigu esame užkišti galvoje, privalome tenkintis reprezentacijomis. 

Kita galima reikšmė ta, kad pažinimas yra kaip tik tikrų daiktų psi- 
chinių kopijų kūrimo procesas, tačiau jeigu tai tiesa, kaip mes pažįstame 
kopijas? Ar darome 74 kopijas? Ir ar šis regresas yra begalinis? 

Kai kurie kognityvieji psichologai pripažįsta, kad pažinimas yra veiks- 
mas, tačiau mėgina išreikšti esmę apeoGAmi į kitą psichinį pakaitą. 
Sakoma, kad žinios 5 „teiginių sistema“. Pasak vieno autoriaus, „kai 
vartojame žodį „matau“, nurodome tiltą tarp jutiminio dirginimo mo- 
delio ir pažinimo, kuris yra teigininis“. Tačiau „teigininis“ tėra išgry- 
ninta „elgesinio“ versija, o „tiltas“ yra tarp dirgiklių bei elgesio ir buvo 
nutiestas, kai dirgikliai buvo sąlygorumų dalis. 

Reprezentacinės pažinimo teorijos yra modeliuojamos remiantis prak- 
tiniu elgesiu. Mes iš tiesų darome daiktų kopijas. Kuriame vaizduojamojo 
meno darbus, kadangi žiūrėjimas į juos iš esmės yra pastiprinamas, kaip ir 
žiūrėjimas į tai, ką jie vaizduoja. Darome žemėlapius, kadangi kai atvyks- 
tame į paskyrimo vietą pažymėtoje teritorijoje, mūsų elgesys vadovaujan- 
tis jais yra pastiprinamas. Tačiau ar yra vidinių pakaitų? Ar svajodami 
pirma susikuriame pastiprinančiųjų epizodų kopijas, į kurias paskui žiūri- 
me, ar tiesiog regime tuos dalykus dar kartą? O kai mokomės vaikščioti 
tam tikroje teritorijoje ar kuriame kognityvius žemėlapius, kuriais paskui 
naudojamės, ar vadovaujamės teritorija? Jeigu vadovaujamės kognityviu 
žemėlapiu, ar privalome išmokti tai daryti ir ar tam reikės žemėlapio žemė- 
lapio? Nera vaizdinių, į kuriuos reikia žvelgti, arba žemėlapių, kuriais dera 
vadovautis, psichinio aiškinimo įrodymo. Kūnas atliepia į pasaulį sąlyčio 
akimirką; kopijų darymas būtų laiko švaistymas. 

Pažinimas yra kertinis kognityvios teorijos terminas, ir jis gana daug 
aprėpia. Jis dažnai priešpriešinamas suvokimui. Esą turime gebėti matysi, 
kad ant kortelės yra trys taškai, tačiau sužinoti, kad jų trylika, galime tik 

suskaičiavę, net jeigu skaičiavimas yra elgesio forma. Pastebėjusi, kad 
viena spiralė gali būti matoma kaip tęstinė, o apie kitą tokią šitai pasaky- 
ti galime tik ją ištyrę, Bela Julesz? teigė, jog „bet kokią regimąją užduotį, 
kurios negalima atlikti spontaniškai, be pastangos arba svarstymo, gali- 
ma įvertinti veikiau kaip pažintinę nei kaip percepcinę“, nors visi šio 
pavyzdžio žingsniai akivaizdžiai yra ir elgesio žingsniai. 

„Žinojimas, kaip kažką daryti“ yra vidinis elgesio pakaitas jo santy- 
kio su sąlygotumais atžvilgiu. Vaikas išmoksta važiuoti dviračiu ir esą 
įgyja žinių, kaip važiuoti. Vaiko elgesys buvo pakeistas dviračio palaiko- 
mų pastiprinimo sąlygotumų; tačiau sąlygotumai netapo vaiko nuosa- 
vybe. 

Kalbėti 2p/e dalykų žinojimą taip pat reiškia kurti vidinius sąlygo- 
tumų pakaitus. Stebėdami futbolo rungtynes esą įgyjame žinių apie tai, 
kas vyksta. Skaitome knygą ir paprastai esą žinome, apie ką ji. Žaidimas 
ir knyga yra kažkaip mūsų psichikos „reprezentuojamos“: esame „įgiję 
tam tikrų faktų“. Tačiau įrodyti tai galime tik apibūdindami, kas nutin- 
ka žaidžiant, ir papasakodami knygos turinį. Mūsų elgesys pasikeitė, ta- 
čiau nėra įrodymų, kad įgijome žinių. Būti „turinčiam faktų“ neapima 
faktų mumyse, tačiau tai reiškia būti jų veikiamiems. 

Žinių turėjimas reiškia laikymą — sritį, kurioje kognityvieji psicho- 
logai sukūrė daug psichinių elgesio pakaitų. Organizmas esą priima ir 
galbūt kokia nors apdorota forma išlaiko aplinką. Tarkime, mergina va- 
kar matė kino filmą ir, paprašyta apibūdinti jį, šiandien taip ir daro. Kas 
atsitiko? Tradicinis atsakymas skambės apytikriai taip: vakar žiūrėdama 
filmą mergina susidarė savo psichikoje kopiją (kuri iš tikrųjų tebuvo tai, 
ką ji matė). Mergina užkodavo ją tinkamu pavidalu ir iki šiandien laikė 
atmintyje. Paprašyta apibūdinti filmą, ji ieškojo savo atmintyje, atsimi- 
nė užkoduotą kopiją ir pavertė ją į kažką panašaus į originalų filmą, kurį 
paskui žiūrėjo ir apibūdino. Pasakojimo modeliavimas grįstas fiziniu at- 
mintinės laikymu. Darome kopijas ir kitus įrašus ir atliepiame į juos. 
Tačiau ar darome kažką panašaus psichikoje? 


> Julesz B. Scientific American, April 1975. 

Jeigu kažkas ir yra „laikoma“, tai elgesys. Kalbame apie elgesio „įgi- 
jimą“, tačiau kokia forma jis įgyjamas? Kas yra elgesys, kai organizmas 
nesielgia? Kur jis yra šią akimirką ir kokios formos yra elgesys, kurį iš- 
reiškiu, kai klausausi muzikos, pietauju, kalbuosi su draugu, vaikštau 
anksti rytą, kasausi panižus? Kognityvusis psichologas sako, kad žodinis 
elgesys yra laikomas „žodiniuose atsiminimuose“. Žodinis elgesys daž- 
nai palieka viešus įrašus, kuriuos galima laikyti bylose ir bibliotekose, 
todėl laikymo metafora ypač įtikinama. Tačiau ar šis posakis naudingęes- 
nis nei pasakymas, kad mano pietavimo elgesys yra laikomas kaip pietų 
atsiminimai, o kasymasis panižus — kaip geidi atmintis? Minėti faktai 
yra ganėtinai paprasti: aš įgijau elgesio sąranką, ir atskleidžiu jos dalis 
tinkamomis progomis. Laikymo metafora ir atsiminimas šiuos faktus 
gerokai pranoksta. 

Kartu su informacijos teorija kompiuteris, suprojektuotas nagrinėti 
fizines sistemas, išpopuliarino metaforą „įvestis-laikymas-atsiminimas- 
išvestis“. Pastangos sukurti mašinas, kurios mąsto kaip žmonės, parėmė 
teorijas, kuriose žmonės mąsto kaip mašinos. Psichika neseniai buvo api- 
būdinta kaip „individui priskirtų sąrangų ir struktūrų sistema, kuri ap- 
doroja įvestis... ir užtikrina išvestį įvairioms posistemėms ir pasauliui“. 
Tačiau kieno sąrangos ir struktūros? (Metafora įgyja galią todel, kad at- 
sikrato keblių klausimų. Kalbant apie įvestį galima užmiršti visus jutimų 
psichologijos ir fiziologijos vargus; kalbant apie išvesų galima užmiršti 
visus sunkumus, kylančius nusakant ir analizuojant veiksmą; o kalbant 
apie informacijos laikymą ir atsiminimą galima išvengti visų sudėtingų 
klausimų, kaip organizmą iš tiesų keičia sąlytis su aplinka ir kaip šie 
pokyčiai išlieka.) 

Dažnai sakoma, kad jutiminiai duomenys yra laikomi kaip vaizdi- 
niai, labai panašiai kaip reprezentuojantys tikrovę vaizdiniai. Patekę į 
vidų, jie keliauja pažintiniais tikslais. Gerai žinomas spalvų generalizavi- 
mo eksperimentas, kuriame balandis lesa, tarkime, nuo žalios spalvos 
plokštelės, elgesį pastiprinant nepastovaus intervalo planu. Kai susidaro 
nuolatinis atsakinėjimo dažnis, tolesnių pastiprinimų nebepateikiama, 


o plokštelės spalva pakeičiama. Balandis atliepia į kitą spalvą tokiu dažniu, 

kuris priklauso nuo to, kiek ji skiriasi nuo pradinės: gana panašios spal- 
vos sukelia ganėtinai aukštą dažnį, labai skirtingos spalvos - žemą dažnį. 
Kognityvusis psichologas gali paaiškinti dalykus taip: balandis priima 
naują spalvą (kaip „įvestų ), atsimena pradinę spalvą iš atminties, kur ji 
buvo laikoma tam tikra apdorota forma, sudeda dviejų spalvų vaizdi- 
nius greta taip, kad jie gali būti lengvai palyginti, ir, įvertinęs skirtumą, 
atliepia atitinkamu dažniu. Tačiau ar įgyjamas koks nors pranašumas 
pereinant nuo balandžio, kuris atliepia į skirtingas plokštelės spalvas, 
prie vidinio balandžio, kuris atliepia į spalvotus vaizdinius savo psichi- 
koje? Tiesiog yra taip, kad dėl pastiprinimo istorijos skirtingos spalvos 
kontroliuoja skirtingus dažnius. 

Kognityvi metafora remiasi elgesiu tikrovėje. Mes laikome atmin- 
tyje medžiagos pavyzdžius ir atsimename bei lyginame juos su kitais pa- 
vyzdžiais. Norėdami pabrėžti skirtumus, lyginame juos tiesiogiai padė- 
dami greta. Ir į skirtingus dalykus atliepiame skirtingais būdais. Tačiau 
tai ir viskas. Visa informacijos apdorojimo sritis gali būti performuluota 
kaip dirgiklių vykdomos kontrolės pokyčiai. 


Praktinių žinių laikymas kelia kitą klausimą. Nepanašu, kad, tarki- 
me, mokydamasis išardyti galvosūkio žiedus, laikau žinias, kaip tai dary- 
ti, tarsi galvosūkio, arba sąlygotumų, kuriuos besistengiantiesiems jį iš- 
spręsti palaiko galvosūkis, kopiją. Vietoj to kognityvi teorija teigia, kad 
aš laikau taisyklę. Taisyklės yra plačiai naudojamos kaip psichiniai elge- 
sio pakaitai iš dalies dėl to, kad jas galima įsiminti, vadinasi, „apdoroti“, 
tačiau taisyklės ir sąlygotumai, kuriuos jos apibūdina, skiriasi tuo, jog 
taisyklės gali būti internalizuotos tuo požiūriu, kad galime jas sau pasa- 
kyti, tačiau taip darydami neinternalizuojame sąlygorumų. 

Galiu išmokti spręsti galvosūkius dvejopai. Galiu sukti žiedus ap- 
link, kol pataikysiu atsaką, kuris juos išskirs. Elgesys bus sutvirtintas, ir 
jeigu tą patį padarysiu keletą kartų, galiausiai galėsiu greitai išardyti žie- 
dus. Mano elgesys buvo sukurtas ir palaikomas jo padarinių žiedams. 
Kita vertus, galiu tiesiog laikytis kartu su galvosūkiu pateiktų spausdin- 
tų nurodymų. Kryptys aprašo elgesį, kuris išskiria žiedus, ir jeigu jau 

išmokau vadovautis nurodymais, galbūt galiu išvengti ilgo proceso, kai 
mano elgesį kurs sąlygotumai. 

Nurodymai yra taisyklės. Kaip patarimai, įspėjimai, maksimos, pa- 
tarlės ir vyriausybės teisės aktai bei moksliniai dėsniai, jie yra itin svar- 
bios kultūros, leidžiančios žmonėms pasinaudoti kitų žmonių patirtimi, 
dalys. Tie, kurie įgijo elgesį atsiskleisdami sąlygorumams, nusako sąly- 
gotumus, o kiti apeina atsiskleidimą elgdamiesi aprašytais būdais. Ta- 
čiau kognityvieji psichologai tvirtina, kad kažkas panašaus nutinka vi- 
duje, kai žmonės mokosi tiesiogiai iš sąlygotumų. Jie esą atranda taisykles, 
kuriomis tada patys vadovaujasi. Tačiau taisyklės 22: yra sąlygotumuose, 
nei privalo būti „žinomos“ tų, kurie del jų įgijo elgesį. (Mums pasisekė, 
kad taip turėtų būti, kadangi taisyklės yra žodiniai kūriniai, iškilę rūšies 
evoliucijoje labai vėlai.) 

Skirtumas tarp taisyklių ir sąlygotumų šiuo metu svarbus žodinio 
elgesio srityje. Vaikai mokosi kalbėti per sąlytį su kalbančiųjų bendruo- 
menėmis, galbūt be jokių nurodymų. Kai kurie žodiniai atsakai yra veiks- 
mingi, o kiti ne, ir per tam tikrą laiko tarpą yra sukuriama ir palaikoma 
vis daugiau veiksmingo elgesio. Šį padarinį turintys sąlygotumai gali bū- 
ti analizuojami. Žodinis atsakas „reiškia“ kažką ta prasme, kad kalbėto- 
jas yra kontroliuojamas tam tikrų ypatingų aplinkybių; žodinis dirgiklis 
„reiškia“ kažką tuo požiūriu, kad klausytojas atliepia į jį tam tikrais bū- 
dais. Kalbančiųjų bendruomenė palaiko tokius sąlygotumus, tad atsa- 
kai, padaryti ypatingomis progomis, yra tarsi naudingi dirgikliai klausy- 
tojams, kurie tada elgiasi pagal galimybes. 

Sudėtingesnius kalbėtojo ir klausytojo elgesio santykius apima sin- 
taksės ir gramatikos sritys. Iki senovės graikų niekas, atrodo, nežinojo, 
kad yra gramatikos taisyklės, nors žmonės kalbėjo gramatiškai tuo po- 
žiūriu, kad elgėsi veiksmingai esant sąlygotumams, palaikomiems 
kalbančiųjų bendruomenių, kaip dabar vaikai moka kalbėti nežinodami 
taisyklių, kuriomis dera vadovautis. Tačiau kognityvieji psichologai at- 
kakliai tvirtina, kad kalbėtojai ir klausytojai turi atrasti taisykles patys. 
Vienas autoritetas išties apibūdino kalbėjimą kaip „įsitraukimą į taisyk- 
lių valdomą intencinio elgesio formą“ . Tačiau nėra patvirtinta, kad tai- 

syklės nors kiek lemia įprastą kalbėtojo elgesį. Naudodamiesi žodynu ir 
gramatika galime sudaryti priimtinus sakinius kalba, kuria kitais atvejais 
nekalbėtume, ir galime retkarčiais pasižiūrėti į žodyną arba gramatiką 
kalbėdami gimtąja kalba, tačiau, net jeigu ir taip, retai kalbame taikyda- 
mi taisykles. Mes kalbame, kadangi mūsų elgesys yra kuriamas ir palai- 


komas kalbančiųjų bendruomenių tvarkos. 


Pavertę galvos vidaus terpę sąmoningu patyrimu, o elgesį — intenci- 
jos, valios bei pasirinkimo forma ir laikydami pastiprinimo sąlygotumų 
padarinius kaip žinias ir taisykles, kognityvieji psichologai sujungė juos, 
kad sudarytų vidinį organizmo atvaizdą (simulacrum), tam tikrą dop- 
pelginger , nepanašų į klasikinį homunkulą, kurio elgesys yra objektas 
to, ką J. Piager ir kiti pavadino „subjektyviu biheiviorizmu“. Kognity- 
viosios psichologijos tyrinėtas psichinis aparatas tėra ganėtinai primityvi 
pastiprinimo sąlygotumų ir jų padarinių versija. 

Kiekvienas vadinamasis pažinimo procesas turi fizinį modelį. Mes 
asocijuojame dalykus gretindami juos. Laikome užrašus ir atsimename 
juos, kad vėliau panaudotume. Lyginame dalykus dėdami juos vieną gre- 
ta kito, kad pabrėžtume skirtumus. Mes skiriame dalykus vieną nuo ki- 
to, atskirdami juos, ir vertiname skirtingais būdais. /dentifikuojame ob- 
jektus atsiedami nuo painios aplinkos. Mes abstrabuojame grupes dėmenų 
iš sudėtingų masyvų. Aprašome pastiprinimo sąlygotumus taisyklėmis. 
Tai realių asmenų veiksmai. Tik fantastiškame vidinio asmens pasaulyje 
jie tampa psichiniais procesais. 

Kaip tik greitis, kuriuo pažinimo procesai yra išrasti, norint paaiš- 
kinti elgesį, turi kelti mums įtarimą. Moličre pasijuokė iš medicinos dau- 
giau nei prieš tris šimtus metų: „Esu klausiamas mokslingųjų daktarų, 
kokios priežastys padaro, kad opijus miegą varo, į šitai atsakau, kad jis 
turi migdomosios savybės, kurios prigimtis nuraminti jusles“. Moliė- 
re'o bakalauras galėjo cituoti įrodymus iš introspekcijos, pasitelkdamas 
šalutinį narkotiko poveikį, sakydamas: „Į šitai atsakau, kad opijus verčia 
jaustis mieguistai'. Tačiau migdomoji savybė pati savaime yra visiškai 
išgalvota ir jai galima rasti dabarties sugretinimų. 


8. Kodel aš nesu kognityvusis psichologas I2I 


Neseniai Europoje vyko konferencija apie mokslinį kūrybiškumą. 
Science“ paskelbtame pranešime atkreipiamas dėmesys, kad daugiau nei 
90 proc. mokslinių išradimų padarė mažiau nei 10 proc. mokslininkų. 
Kitas sakinys gali būti persakytas taip: „Esu klausiamas mokslingųjų dak- 
tarų, kokios priežastys padaro, kad taip yra, į šitai atsakau, kad taip yra, 
kadangi tik keli mokslininkai pasižymi kūrybiškumu“. Panašiai: „Esu 
klausiamas mokslingųjų daktarų, kokios priežastys padaro, kad vaikai 
mokosi kalbėti labai sparčiai, į šitai atsakau, kad taip yra, kadangi jie 


pasižymi kalbine kompetencija“. Moličre'o auditorija juokėsi. 


Kognityvieji psichologai turi du atsakymus į kaltinimą, kad psichi- 
nis aparatas yra metafora, arba konstruktas. Vienas yra tas, kad pažinimo 
procesai yra pažįstami introspekcija. Ar ne visi mąstantys asmenys žino, 
kad jie mąsto? Ir jeigu biheivioristai sako, kad nežino, ar jie nepripažįsta 
menkos psichiškumo tvarkos, ar veikia nesąžiningai savo požiūrio var- 
dan? Niekas neabejoja, kad elgesys apima vidinius procesus; klausimas 
tas, ar galima juos gerai pažinti introspekcija. Kaip įrodinėjau kitur, sa- 
vižina, sąmonė arba žinojimas tampa įmanomi tik tada, kai rūšis yra 
įgijusi žodinį elgesį, o tai įvyko labai vėlai jos istorijoje. Tada vienintelė 
prieinama nervų sistema išsiplėtojo kitais tikslais ir neužmezgė ryšio su 
svaresnėmis fiziologinėmis veiklomis. Tie, kurie regi save mąstančius, 
mato ne ką daugiau nei savo suvokiminį ir motorinį elgesį, aikštų ir 
paslėptą. Jie, galima sakyti, stebi „kognityvių procesų rezultatus, o ne 
pačius procesus — „sąmonės srautą , o ne tai, kas sukelia srautą, „citrinos 
vaizdinį ', o ne veiksmą, asocijuojantį išvaizdą su skoniu, jie taiko abst- 
raktų terminą, tačiau ne abstrakcijos procesą, atsimintą vardą, tačiau ne 
jo atsiminimą iš atminties ir t. t. Introspekcija nestebime fiziologinių 
procesų, per kuriuos elgesį kuria ir palaiko pastiprinimo sąlygotumai. 

Tačiau fiziologai juos stebi, o kognityvieji psichologai atkreipia dė- 
mesį į panašumus, patvirtinančius, kad jie ir fiziologai kalba apie tuos 


6 Science, June 21, 1974. 

pačius dalykus. Pats faktas, kad pažinimo procesai vyksta organizmo vi- 
duje, perša mintį, jog kognityvusis požiūris yra artimesnis fiziologijai 
nei pastiprinimo sąlygotumai, tyrinėjami tų, kurie analizuoja elgesį. Ta- 
čiau jeigu pažinimo procesai yra tiesiog modeliuojami remiantis aplin- 
kos sąlygotumais, tai, kad jie yra priskiriami poodinei erdvei, nepriarti- 
na jų prie fiziologinio požiūrio. Atvirkščiai, žavėjimasis įsivaizduojamu 
vidiniu gyvenimu nulėmė nustatytų taktų neigimą. Kognityvūs konstruk- 
tai suteikia fiziologams klaidinantį įvertinimą to, ką jie ras viduje. 


Apibendrindamas noriu pasakyti, kad nesu kognityvusis psicholo- 
gas dėl keleto priežasčių. Aš nematau įrodymo psichinio gyvenimo vidi- 
nio pasaulio, susijusio arba su elgesio analize, kaip aplinkos jėgų funkci- 
ja, arba su nervų sistemos fiziologija. Atitinkami elgesio mokslai ir 
fiziologija judės pirmyn sparčiausiai tuo atveju, jeigu jų sritys bus teisin- 
gai apibūdinamos ir analizuojamos. 

Esu taip pat susirūpinęs praktinėmis pasekmėmis. Rėmimasis paži- 
nimo būsenomis ir procesais yra aplinkkelis, kuriam pagrįstai galima 
priskirti atsakomybę už didžiąją dalį nesėkmių sprendžiant mūsų užda- 
vinius. Mums reikia pakeisti savo elgesį, o tai padaryti galime tik keisda- 
mi fizinę ir visuomeninę aplinką. Manydami, kad mūsų tikslas - veikiau 
pakeisti „vyrų ir moterų protus bei širdis“, o ne pasaulį, kuriame gyvena- 
me, iš pat pradžių pasirenkame klaidingą kelią. 


2. 
Eksperimentinė 


elgesio analize (Istorija) 


Į psichologiją ir ypač į biheiviorizmą buvau įtrauktas kai kurių straips- 
nių, kuriuos trečiajame dešimtmetyje Bertrand Russell išspausdino žur- 
nale Dia! ir kurie atvedė mane prie jo knygos Filosofija! (Anglijoje ji 
vadinosi Filosofijos metmenys). Pastarosios pirmame skyriuje daug sofis- 
tiškiau nei John B. Watson aptariami keli epistemologiniai biheivioriz- 
mo iškelti klausimai. Suprantama, tuomet susidomėjau Watsonu, ta- 
čiau tada tik jo plačiajai visuomenei skirtu Bibeiviorizmuž. Nusipirkau 
vos pasirodžius I. Pavlovo Są/yginius refleksus? ir atvykęs į Harvardo psi- 
chologijos doktorantūros studijas pasirinkau kursą, kuris apėmė ne tik 
sąlyginius refleksus, bet ir laikysenos, R. Magnuso judėjimo refleksus 
bei nugaros refleksus, aprašytus C. S. Sherringtono /ntegratyvioje nervų 
sistemos veikloje. Kursą dėstė Hudson Hoagland iš Bendrosios fiziologi- 
jos katedros, kurios vadovas W. J. Crozier dirbo su Jacgues'u Loebu ir 
tyrinėjo tropizmus. Ir toliau teikiau pirmenybę refleksui, o ne tropiz- 
mui, tačiau pripažinau Loebo ir Crozierio atsidavimą organizmui kaip 
visumai ir pastarojo panieką medicininės mokyklos „organo fiziologi- 
jai . Nepaisant to, Medicinos fakulteto Fiziologijos katedroje vėliau 
dirbau su Hallowellu Davisu ir su Alexanderu Forbesu, kuris buvo su 
E. Adrianu nuvykęs į Angliją ir naudojo Sherringtono sukamąjį miogra- 
fą judesių refleksinei kontrolei tyrinėti. 


! Russell B. Pžilosopby. New York: W. W. Norton, 1927. 

2 Watson J. B. Bebaviorism. New York: W. W. Norton, 1924. 

> Pavlov I. P. Conditioned reflexes. Oxford University Press, 1927. 

* Sherrington C. S. Integrative action of the nervous system. New Haven: Yale Uni- 
versity Press, 1906. 

Baigdamas pirmuosius metus Harvarde analizavau „organizmo kaip 
visumos“ elgesį garsui nepralaidžiomis sąlygomis — tokiomis, kokias ap- 
rašė I. Pavlovas. Viename eksperimente tyliai paleidau žiurkę į mažą tamsų 
tunelį, iš kurio ji galėjo patekti į gerai apšviestą erdvę, ir su judančiu 
plunksnakočiu ant judančios popieriaus juostelės užrašiau žvalgymosi 
pažangą bei, man sukėlus nedidelį triukšmą, jos atsitraukimą į tunelį. 
Kai kurios mano žiurkių atsivedė vaikų, ir jų ankstyvuosiuose rangy- 
muose maniau matąs kai kuriuos laikysenos refleksus, stereotipiškai iliust- 
ruotus R. Magnuso darbe Kūrperstellung?, todėl pradėjau juos tyrinėti. 
Ant aukštų standžių vielų įrengiau lengvą pakylą ir padidinau jos judėji- 
mą pirmyn atgal rašančiu ant aprūkyto būgno petimi. Ant pakylos galė- 
jau padėti mažą žiurkę ir, švelniai patraukęs ją už uodegos, užrašyti kojos 
raumenų tremorą bei staigų šuolį į priekį, kuriuo ji dažnai reaguodavo į 
šį dirginimą. 

Nusprendžiau kažką panašaus atlikti su suaugusia žiurke. Sukūriau 
labai lengvą apie aštuonių pėdų ilgio bėgimo taką, kurio išilginę vibraci- 
ją taip pat galėjau padidinti bei užrašyti ant aprūkyto būgno ir, padėjęs 
tako gale ėdalo, priverčiau žiurkę bėgti išilgai jo. Gyvūnui esant pusiau- 
kelėje sukeldavau nedidelį triukšmą ir užrašydavau, kaip jis staiga susto- 
davo, veikdamas bėgimo taką. Planavau sekti pokyčius, kai žiurkė adap- 
tuojasi prie triukšmo; galbūt, norėdamas sukelti tą patį atsaką, galėčiau 
sąlygoti kitą dirgiklį. Mano užrašai truputį panėšėjo į tuos, kuriuos pa- 
dariau sukamuoju miografu, tačiau jie rodė organizmo kaip visumos 
elgesį. 

Visa tai buvo atlikta beveik pagal refleksų fiziologijos tradiciją, ta- 
čiau visiškai atsitiktinai nutiko tai, kas dramatiškai pakeitė mano tyrinė- 
jimų krypų. Prieš atlikdama užrašomąjį bėgimą žiurkė mano prietaise 
grįždavo į galinę, vedančią į kitą jo galą, perėją. Pastebėjau, kad taip 
daryti ji pradėjo iškart, kai buvo pašerta. Pradėjau fiksuoti uždelsimus ir 
atradau, kad jie kito tvarkiai. Tai buvo procesas, kiek panašus į sąlygoji- 


2 Magnus R. Korperstellung. Berlin: Springer, 1924. 

mo ir gesimo procesus I. Pavlovo darbe, kur bėgimo veiksmo, kaip ir 
seilėtekio, smulkmenos nebuvo pats svarbiausias dalykas. 

Kitur“ aprašiau žingsnius, kaip supaprastinau prietaisą, kad žiurkė, 
norėdama gauti ėdalo, tiesiog pastumtų atidarydama penėtuvo dureles. 
Kontroliuojamomis sąlygomis, naudodamas gumulėlius ėdalo, kuriems 
sukramtyti reikėjo tam tikro laiko, nustačiau, kad maitinimosi greitis 
buvo jau suėsto ėdalo kiekio funkcija. Mano pirmojo eksperimentinio 
straipsnio pavadinimas Apie tam tikrų maitinimosi refleksų sukėlimo sąly- 
gas“ rodo, jog reflekso sąvoką vis dar taikiau organizmo kaip visumos 
elgesiui. 

Stumtelėjimas ketinant atidaryti dureles buvo sąlygotas elgesys, ta- 
čiau norint tyrinėti sąlygojimo procesą man reikėjo aiškiau apibrėžto 
veiksmo. Pasirinkau horizontalaus strypo, įrengto kaip svertas, spaudi- 
mą žemyn. Kai žiurkė paspausdavo svertą, ėdalo gumulėlis nukrisdavo 
į padeklą. Įrenginys buvo, žinoma, panašus į tą, su kuriuo E. L. Thorn- 
dike pademonstravo Padarinio dėsnį, ir pirmame straipsnyje pavadi- 
nau savo prietaisą „problemine dėže“, tačiau rezultatai buvo ganėtinai 
skirtingi. Thorndike'o katė išmoko atsisakydama nesėkmingų elgesio 
vienetų, kol jų liko mažai arba jie visiškai išnykdavo, išskyrus sėkmin- 
gą atsaką. Nieko panašaus neįvyko per mano eksperimentą. Tai, jog 
I. Pavlovas pabrėžė sąlygų kontrolę, paskatino mane imtis tam tikrų 
žingsnių, kad netrikdyčiau žiurkės. Gyvūnui pabuvus prietaise daviau 
jam daugybę laiko atsigauti, pirma padėdamas atskirame skyriuje, iš 
kurio vėliau tyliai išleisdavau. Palikdavau žiurkę prietaise ilgą laiką taip, 
kad ji galėdavo visiškai prie jo prisitaikyti, ir kartotinai naudodavau 
ėdalo dalytuvą, kol gyvūnas nebebūdavo trikdomas triukšmo ir ėsda- 
vo, kai tik ėdalas pasirodydavo. Visa tai buvo padaryta svertui esant 
žemiausioje padėtyje, vadinasi, iki jo paspaudimas galėjo būti sąlygotas. 


6 Skinner B. F. A case history in scientific method. American Psychologist, 1956, 11, 
221-233. 
“Skinner B. F. On the conditions of elicitation of certain eating reflexes. Procee- 


dings of the National Academy of Sciences, 1930, 16, 433—438. 

Padariniu buvo siekiama pašalinti visą nesėkmingą elgesį, kuris E. Thorn- 
dike'o eksperimente sudarė mokymosi procesą. Daugelis mano žiurkių, 
kai tik nuspausdavo svertą ir gaudavo vos vieną gabaliuką ėdalo, pradėjo 
atliepti dažniau. 

Sąlygojimas, žinoma, buvo ne vienintelė sėkmingo atsako liekana; 
didėjo atsako sparta, arba tai, ką pavadinau reflekso stipriu. E. Thorndi- 
ke teigė, jog sėkmingas katės elgesys buvo „įtvirtintas“ („stamped in'), 
tačiau jo įrodymas buvo didėjanti viršenybė prieš kitą elgesį, kuris buvo 
„nuslopintas“ („stamped out“). Interpretacijos skirtumas pasidarė aiškes- 
nis, kai atskyriau ėdalo dalytuvą ir nustačiau, kad elgesys užgeso. Kaip 
vėliau atkreipė dėmesį R. S. Woodworthš, E. Thorndike niekada neryri- 
nėjo elgesio probleminėje dėžėje gesimo. 

Nors atsako sparta nebuvo vienas iš C. S. Sherringtono reflekso 
stiprio matų, mano eksperimente jis tapo svarbiausias. Jo reikšmė buvo 
sustiprinta fakto, kad užrašiau žiurkės elgesį kaupiamąja kreive; dažnį 
galima perskaityti tiesiogiai kaip kreivės nuolydį ir iš pirmo žvilgsnio 
pastebėti, kaip jis pakito per ilgą laiko tarpą. Sparta pasitvirtino esanti 
ypač naudingas matas, kai tirdamas protarpinio pastiprinimo planus nuo 
elgesio įgijimo perėjau prie jo palaikymo. Teoriškai tai buvo svarbu, ka- 
dangi padėjo atsakyti į pagrindinį klausimą: kokia yra tikimybė, kad 
organizmas pasirinks tam tikrą elgesio formą tam tikru metu? 

Vis dėlto neskubėjau prisirišti prie atsako „stiprio“ sąvokos. Pa- 
vyzdžiui, ne iš karto perėjau nuo termino „sąlygoti“ prie „pastiprinti“, 
nors pastarasis pabrėžia elgesio stiprėjimą. Pirmajame pranešime apie 
sverto ir ėdalo dalytuvo pritaikymą sąvokos „pastiprinti“ nevartojau ap- 
skritai, o mano pirmasis protarpinio pastiprinimo žyminys buvo „pasi- 
kartojantis atsąlygojimas“. 

Stipris arba atsako tikėtinumas puikiai derėjo su mano disertacijoje 
pasiūlyta elgesio mokslo apibrėža. B. Russel vėl buvo atsakingas už pa- 
grindinę mintį. Kažkur jis teigė, jog „refleksas“ psichologijoje turi tą patį 


Šš Woodworth R. S. Contemporary schools of psychbology. New York: Roland Press, 
1951. 

statusą kaip „jėga“ fizikoje. Žinojau, ką tai reiškia, kadangi skaičiau Ernsto 
Macho Mechanikos mokslą“, Henri Poincarė darbus apie mokslinį meto- 
dą ir P. Bridgmano Šiuolaikinės fizikos logiką!?. Mano disertacija buvo 
skirta operantinei reflekso analizei. Įrodinėjau, kad šis žodis turi būti 
apibrėžtas tiesiog kaip stebėta dirgiklio ir atsako koreliacija. C. S. Sherring- 
tono sinapsė buvo paprasčiausia išvada, jos nebuvo galima naudoti aiški- 
nant faktus, kuriais remiantis ji buvo padaryta. Vadinasi, sukeliant atsa- 
ką kartotinai, dirgiklis gali tapti vis mažiau veiksmingas, tačiau jeigu 
šitai priskiriame „reflekso nuovargiui“, tai nieko nepaaiškina. Galiausiai 
fiziologas nustatys nervų sistemos pokytį, tačiau kol nagrinėjami elgesio 
faktai, vienintelis pripažintas paaiškinimas buvo kartotinis sukėlimas. 
Disertacijoje!! įrodinėjau, kad sveiko organizmo „sąlygojimas“, „emoci- 
ja ir „akstinas“, kol jie susiję su elgesiu, iš esmės turi būti vertinami kaip 
reflekso stiprio pokyčiai, o kaip pavyzdžius pasiūliau savo eksperimen- 
tus, skirtus „akstinui“ ir sąlygojimui. 

Reikia nurodyti ne tik dirgiklį ir atsaką, bet ir sąlygas, pakeitusias jų 
tarpusavio ryšį. Pavadinau šias sąlygas „trečiaisiais kintamaisiais“ ir esmę 
išreiškiau paprasta formule: 

R= f(S, A), 


kur A žymi bet kokią veikiančią reflekso stiprį sąlygą, pavyzdžiui, depriva- 
ciją, su kuria sutapatinau „akstiną“ eksperimentinėje disertacijos dalyje. 
Kitą vasarą, kai gavau laipsnį, E. C. Tolman dėstė Harvarde, ir dažnai 
su juo matydavausi. Nuodugniai išdėsčiau operantinį požiūrį ir trečiųjų 
kintamųjų tinkamumą nulemiant reflekso stiprį. Tuomet buvo spausdi- 
nama E. Tolmano knyga Tikslingas gyvūnų ir žmonių elgesys!?, kur jis 


2 Mach E. The science of mechanics. Chicago: Open Court, 1893. 

10 Bridgman P. W. The logic of modem physics. New York: Macmillan, 1928. 

!! Skinner B. F. The concept of the reflex in the description of behavior. Thesis. 
Harvard University Library, Cambridge, Massachusetts. (Pirma dalis, kartu su 
kitais 47 straipsniais, perspausdinta knygoje: Skinner B. F. Cumulative record 
[3rd ed.]. New York: Appleron-Century-Crofrs, 1972). 

12 Tolman E. C. Purposive bebavior in animal and men. New York: Century, 1932. 

kalba apie „nepriklausomus kintamuosius“, tačiau tik apie tokius daly- 
kus kaip genetinis fondas arba pradinė fiziologinė būsena. Po trejų metų 
jis išspausdino straipsnį!?, skelbiantį lygtį: 


B = f (S, R, T, P), 


kur B žymėjo elgesį, kaip mano R žymėjo atsaką, S — „aplinkos dirgiklių 
rinkinį“ (mano S), H - paveldimumą, T — „savitą praeities mokymą“ 
(mano „sąlygojimas“) ir P - „paleidžiančiąją vidinę troškimo ar atgrasu- 
mo būklę“ (mano „akstinas“). Veliau R. Woodworth pažymėjo, kad šios 
dvi lygtys yra panašios. Vis dėlto buvo vienas svarbus skirtumas: tai, ką 
vadinau „trečiuoju kintamuoju“, Tolman vadino „įsiterpiančiuoju“. Ste- 
bėjimui prieinamos sąlygojimo, akstino ir emocijos operacijos man at- 
rodė slypinčios organizmo išorėje, o Tolman įkėlė jas į vidų kaip pakai- 
tus ar net kaip tiesiog naujus psichinių procesų apibrėžimus, ir būtent 
ten jie vis dar yra kognityviojoje psichologijoje. Ironiška, tačiau šis išsi- 
dėstymas yra daug artimesnis, nei manasis, tradiciniam reflekso lankui. 
Nors C. S. Sherringtono arba I. Pavlovo darbuose atsako sparta, nesant 
aiškaus dirginimo, neturi analogijos, ir toliau kalbėjau apie refleksus. Ma- 
niau, kad kai kurie sverto požymiai funkcionavo kaip dirgikliai, sukėlę pe- 
ties sverto spaudimo atsaką. Tačiau nebuvau tuo patenkintas ir pradėjau 
įdėmiau nagrinėti dirgiklio vaidmenį. Pastiprindavau sverto spaudimą, kai 
degdavo šviesa, tačiau nepastiprindavau, kai ji nedegdavo, ir atradau, kad 
tamsoje elgesys užgeso. Tada atrodė, jog šviesos uždegimas sukelia atsaką, 
tačiau negalima buvo nepaisyti istorijos prieš šį padarinį. Šviesa nebuvo 
sukelianti elgesį; ji funkcionavo kaip veikiantis jo spartą kintamasis ir įgijo 
tokią galią del atrenkamojo pastiprinimo, su kuriuo buvo susieta. 
1934-ųjų vasarą spaudai pateikiau du straipsnius, abiejuose steng- 
damasis peržiūrėti „reflekso“ sąvoką. Straipsnyje „Bendra dirgiklio ir at- 
sako esmė“!“ įrodinėjau, kad nei dirgiklis, nei atsakas negali būti atskirti 


13 Tolman E. C. Philosophy versus immediate experience. Philosophy of Science, 
1935, 2, 356-380. 
13 Skinner B. F. The generic nature of the concepts of stimulus and response. Jour- 


nal of General Psychology, 1935, 12, 40-65. 

chirurginėmis ar kitomis priemonėmis ir kad geriausias būdas juos nau- 
dingai sujungti buvo jų stiprio pokyčių tvarkumas kaip „trečiųjų kinta- 
mųjų“ funkcija. Straipsnyje „Du sąlyginių refleksų tipai ir tariamas re- 
fleksas“!? skyriau I. Pavlovo sąlygojimą ir tai, ką vėliau pavadinau 
operantiniu sąlygojimu. Skirtumą tarp dirgiklių, atsakų ir pastiprinimų 
sąlygotų santykių galima aiškiai parodyti visiškai skyrium nuo vidinio 
proceso. 

Kai J. Konorski ir S. Miller!“ atsakė į pastarąjį straipsnį aprašydami 
eksperimentą, atliktą trečiojo dešimtmečio pabaigoje, kuris, jų nuomo- 
ne, numatė manąjį, buvau priverstas pažvelgti įdėmiau į dirgiklio vaid- 
menį. Jie leisdavo šuniui į leteną elektros smūgį ir, kai šuo sulenkdavo 
koją, duodavo ėdalo. Galiausiai koja būdavo sulenkiama, net jeigu lete- 
na nebebuvo dirginama elektros smūgiu. Atsakiau, kad tikrieji refleksai 
retai turi pasekmes, kurios atveda į operantinį sąlygojimą. Elektros smū- 
gis gali būti vienas būdų paskatinti alkaną šunį sulenkti koją taip, kad 
atsaką galima pastiprinti edalu, tačiau jis yra neįprastas, ir sukeliantį dir- 
giklį iš ukrųjų nustatyti galima retai. (Kai dėl pirmumo, E. Thorndike, 
žinoma, mus visus pralenkė daugiau nei ketvirčiu amžiaus.) 

Atsakyme!' pirmą kartą pavartojau terminą „operantinis“, o I. Pavlo- 
vo atvejui pritaikiau terminą „respondentinis“. Tada būtų buvęs tinka- 
mas metas atsisakyti „reflekso“, tačiau vis dar buvau stipriai veikiamas 
C. S. Sherringtono, R. Magnuso bei I. Pavlovo ir toliau, rašydamas 
Organizmų elgesį (1938)!Š, užsispyręs vartojau šį terminą. Prireikė kele- 
rių metų, kol išsilaisvinau iš savo paties dirgiklio kontrolės operantinio 
elgesio srityje. Tačiau šiuo požiūriu jau akivaizdžiai nebebuvau dirgiklio 


ir atsako psichologas. 


I5 Skinner B. F. Two rypes of conditioned reflex and a pseudo type. Journal of 
General Psycbology, 1935, 12, 66-77. 

16 Konorski J. and Miller S. On nwo types of conditioned reflex. Journal of General 
Psychbology, 1937, 16, 264-372. 

| Skinner B. F. Two types of conditioned reflex: A reply to Konorski and Miller. 
Journal of General Psychology, 1937, 16, 274—279. 

Iš Skinner B. F. The bebavior of organisms. New York: Appleton-Century, 1938. 

Tai, kad operantiniame elgesyje nėra aiškaus sukeliančio dirgiklio, 
iškelia tam tikrą praktinį uždavinį: norėdami pastiprinti elgesį, turime 
palaukti, kol jis pasireikš. Vadinasi, iš pradžių kontrolė yra daug mažes- 
nė nei respondentinio sąlygojimo atveju. Be to, yra daug sudėtingo elge- 
sio, kurio neabejotinai lauktume bergždžiai, nes jis niekada nepasireikš 
savaimingai. Žmogaus elgesys daugeliu būdų gali „paleisti“ operantinį 
atsaką (t. y. sužadinti pirmą kartą, siekiant jį pastiprinti), ir vienas iš jų 
taip pat prieinamas žemesniems organizmams: sudėtingas elgesys gali 
būti „sukurtas“ laipsniškai artėjant. Pavyzdžiui, norėdami pastiprinti sver- 
to spaudimą didele galia, negalime tiesiog laukti labai tvirto atsako, bet 
galime atrenkamai pastiprinti galingesnius iš pasireiškiančių atsakų, pa- 
siekdami tai, kad vidutinė galia didėja. 

Panašų pastiprinimo sąlygotumų programavimą naudojau ketinda- 
mas sukurti sudėtingą elgesio topografiją demonstracijai (paskelbtą 
Organizmų elgesyje), kur žiurkė patraukdavo grandinę, siekdama išlais- 
vinti stiklo rutuliuką, pakeldavo rutuliuką, pernešdavo per narvą ir įmes- 
davo į vamzdelį. Baigiamasis elgesys buvo sukurtas nedidelių pokyčių 
sekos prietaise. Vėliau kartu su kolegomis, sukūrę programuotus sąlygo- 
tumus, pastiprindami tiesiai ranka nustatėme, kad galime išvengti eik- 
vojančio laiką proceso keičiant prietaisą. 

Netrukus išmėginau šį būdą su žmogumi — mūsų devynių mėnesių 
dukra. Vieną vakarą laikiau ją ant kelių ir įjungiau šalia kėdės esančią 
stalinę lempą. Ji pažvelgė aukštyn ir nusišypsojo, o aš nusprendžiau pasi- 
žiūrėti, ar galėsiu panaudoti šviesą kaip pastiprą. Sulaukiau nedidelio jos 
kairės rankos judesio ir trumpam įjungiau šviesą. Beveik tuojau pat mer- 
gaitė vėl pajudino ranką, ir aš vėl pastiprinau. Ėmiau laukti didesnių 
judesių, ir per trumpą laiką ji ėmė kelti ranką plačiu lanku — „norėdama 
įjungti šviesą. 

Tuo metu rašiau Antrąjį Voldeną!?, o ši knyga dažnai cituojama 
kaip esė apie elgesio inžineriją, tačiau aš tikiu, kad joje nėra nė vieno 


19 Skinner B. F. Walden Two. New York: Macmillan, 1948. 

išgalvoto eksplicitinio pastipros naudojimo atvejo. Bendruomenė funk- 
cionuoja dėl teigiamo pastiprinimo, tačiau sąlygotumai slypi natūralioje 
ir visuomeninėje aplinkoje. Jie buvo rūpestingai projektuoti, tačiau ten 
nėra nuolatinio pastiprinančio tarpininko kišimosi. Vieninteliai priside- 
dantys sąlygotumai kaip I. Pavlovo: parekdami į atidžiai laipsniuoto stip- 
rio situacijas, vaikai „nujautrinami“ nuo frustracijos ir kitų destruktyvių 
emocijų. 

Būdamas paskutiniame kurse Harvarde 1949 m. pavasarį pradėjau 
analizuoti pastiprinimo sąlygorumus, kuriuos galima rasti egzistuojan- 
čiose kultūrose. Mokslas ir žmogaus elgesys (1953)?9 buvo parašytas kaip 
tekstas šiam kursui, jame operantiniu požiūriu aptariau tvarką tokiose 
srityse kaip vyriausybė, religija, ekonomika, švietimas, psichoterapija, 
savikontrolė ir visuomeninis elgesys. 

Netrukus buvo paskelbti praktiniai įrodymai. Indianos universi- 
teto doktorantas Paul Fuller pastiprino rankos pakėlimą dvidešimtme- 
čiam žmogui, kuris niekada anksčiau „nerodė jokių intelekto ženklų, 
o 1953 m. aš parengiau nedidelę laboratoriją kelių atsilikusių psichiatri- 
jos ligoninės pacientų operantiniam elgesiui tyrinėti. Odgen R. Lindsley 
perėmė šį projektą ir atrado, kad sutrikusios psichikos žmonės gali 
būti kontroliuojami pastiprinimo sąlygotumų, jeigu pastarieji aiš- 
kiai išskirti ir rūpestingai programuoti. Vėliau T. Ayllon, N. Azrin ir 
daugelis kitų naudojo operantinį sąlygojimą tiek valdymui, tiek tera- 
pijai, norėdami pagerinti sutrikusios psichikos ir protiškai atsilikusių 
žmonių gyvenimą. 

1954 m. pavasarį Pitsburgo universitete padariau pranešimą „Mo- 


“2! ir pad šiną, kuri 
pademonstravau mašiną, kuri 


kymosi mokslas ir mokymo menas 
naudojo mokomąją programą, suprojektuotą mokyti matematikos. Po 
metų ar dvejų sukūriau mokymo mašinas, kurias naudojau paskutinio 


kurso Harvardo studentams, o kartu su kolega Jamesu G. Hollandu pa- 


20 Skinner B. F. Science and human bebavior. New York: Macmillan, 1953. 
2! Skinner B. F. The science of learning and the art of teaching. Harvard Educatio- 
nal Review, 1954, 24, 86-97. 

rašėme programinę medžiagą, ilgainiui paskelbtą kaip E/gesio analize 
(1961)?2. Tolesnė programinio mokymo istorija ir platesniu mastu tai, 
kas buvo pavadinta taikomąja elgesio analize, arba elgesio modifikacija, 
yra pernelyg gerai žinoma, kad čia ją apžvelgčiau. 

Tuo tarpu įkūrus daug naujų laboratorijų, eksperimentinė ope- 
rantinio elgesio analizė buvo sparčiai plečiama. Kartu su Charlesu 
B. Fersteru mėgavomės labai naudingu penkerių metų bendradarbia- 
vimu. Daug mūsų eksperimentų buvo parengti siekiant atrasti, ar pla- 
no atlikties ypatybę galima paaiškinti vyraujančiomis pastiprinimo metu 
sąlygomis, įskaitant neseną atsakų istoriją, tačiau administraciniai rei- 
kalai užbaigė mūsų bendradarbiavimą anksčiau, nei pasiekėme pagrįs- 
tą apibrėžą, ir spaudai teparengėme tam tikrą atlasą, parodantį būdin- 
gas atliktis esant plačiai planų skalei (Pastiprinimo planar?). Tolesnę 
šios srities plėtotę galima rasti 1958 m. pradėtame leisti Eksperimenti- 
nės elgesio analizės žurnale. 

Per šią istorijos tėkmę prasiskverbė keletas savitų temų, ir kai kurias 
jų dera paaiškinti. 


Žodinis elgesys. Šią temą pradėjau nagrinėti ketvirtojo dešimtmečio 
viduryje. Didžioji rankraščio dalis buvo parašyta 1944 ir 1945 m., gavus 
Guggenheimo stipendiją, iš jos 1947 m. Harvarde buvo skaitomos 
Williamo Jameso paskaitos. Metinės atostogos 1955 m. pavasarį leido 
užbaigti didžiąją dalį knygos, kuri, pavadinta Žodinis elgesys, pasirodė 
1957 m. Tikiuosi, tai bus mano svarbiausias darbas. Jo nesuprato ling- 
vistai arba psicholingvistai — iš dalies dėl to, jog ji reikalauja techninio 
operantinės analizės supratimo, tačiau iš dalies ir dėl to, kad lingvistai ir 


psicholingvistai užimti pirmiausia klausytoju — tuo, ką žodžiai reiškia 


H 
tb 


"2 Holland J. G., Skinner B. F. The analysis of bebavior. New York: MGraw-Hill, 
1961. 

* Ferster C. B., Skinner B. F. Schedules of reinforcement. New York: Appleron- 
Century-Crofts, 1957. 

* Skinner B. F. Verba! bebavior. New York: Appeton-Centurv-Crofis, 1957. 


to 


to 

juos girdintiesiems, ir tuo, kokie sakiniai vertinami kaip gramatiniai ar- 
ba negramatiniai. Pati komunikacijos sąvoka — ar tai būtų idėjos, reikš- 
mės, ar informacija — pabrėžia perdavimą KLzusytojui. Tuo tarpu aš labai 
mažai domiuosi klausytojo elgesiu, kurį verta išskirti kaip žodinį. 

Žodiniame elgesyje verbaliniai operandai yra skirstomi remiantis pa- 
stiprinimo sąlygotumais, kuriuos palaiko kalbančiųjų bendruomenė. Toks 
skirstymas yra pakaitas gramatikų „nuotaikoms“ ir kognityvių psicholo- 
gų „intencijoms“. Kai šie žodiniai operandai apjungiami esant daugybi- 
niam priežastingumui, padarinys gali būti vaisingas, jeigu jis prisideda, 
tarkim, prie stiliaus ir nuovokos, tačiau destruktyvus, jeigu veda į iškrai- 
pymą ir suskilimą. Kalbėtojai, norėdami kontroliuoti arba įvertinti klau- 
sytojų atsakus, manipuliuoja savo pačių žodiniu elgesiu, o gramatika bei 
sintaksė yra tokie pat „autoklitiniai“ būdai“, kaip ir daugelis kitų palai- 
kančios darybos tvarkų. Atsiranda žodinio savęs valdymo technologija, 
kuri naudinga tiek „atrandant tai, ką norime pasakyti“, tiek apribojant 
kontroliuojamų kintamųjų skalę — pavyzdžiui, pabrėžiant kintamuosius 
(logikos ir mokslo ypatybė), dažniausiai vedančius į efektyvų praktinį 
veiksmą, arba vaisingesnius kintamuosius, aptinkamus poezijoje ar moks- 
linėje fantastikoje. 


Nervų sistema. Mano disertacija buvo tam tikras nepriklausomumo 
nuo nervų sistemos deklaravimas, ir Organizmų elgesyje aš vėl pareiškiau 
šį požiūrį. Manau, jis nėra antifiziologiškas. Tarp operacijų, kurios vei- 
kia organizmą ir lemia elgesį, įsiterpia įvairios fiziologinės būsenos bei 
procesai. Jas galima tyrinėti naudojant tinkamas priemones, ir klausimo 
dėl jų svarbos nekyla. Elgesio mokslas turi savo faktus, tačiau ir jie yra 
pernelyg dažnai užtemdomi, kai paverčiami skubotomis išvadomis apie 
nervų sistemą. Vis dar teigčiau, kaip rašiau Organizmų elgesyje, kad joks 
fiziologinis faktas nepasako apie elgesį nieko, ko dar nežinojome, nors 
mums buvo daug kalbama apie šių dviejų sričių ryšius. Šie naudingi 
ryšiai — kitas kelias aplinkui: elgesio analizė nusako fiziologo užduotį. 
Operantinė teorija ir praktika dabar fiziologinėje laboratorijoje užima 


svarią Vietą. 

Psichofarmakologija. Minesotoje drauge su W. T. Heronu tyrinėjo- 
me keleto žinomų vaistų padarinius operantiniam elgesiui, o šeštojo 
dešimtmečio pradžioje dr. Peter Dews iš Harvardo Medicinos fakulteto 
Farmakologijos katedros dirbo išvien su mano laboratorija ir bendradar- 
biais. Beveik tuo pat metu daug etiškų vaistų kompanijų įsteigė operan- 
tines laboratorijas, ir kai kurios iš jų prisidėjo prie dabarties elgesį modi- 
fikuojančių vaistų ginkluotės. Šioje srityje, kaip ir priklausomybės nuo 
narkotikų bei susijusių medicinos klausimų tyrimuose, dabar yra plačiai 
naudojamos operantinės technikos. 


Erologija. Etologai dažnai tvirtina, kad biheivioristai nepaiso jų dar- 
bo, tačiau pirmieji J. Watsono eksperimentai, taip pat kaip ir mano, 
buvo etologiniai. Pati operantinio sąlygojimo eiga yra organizmo gene- 
tinės parengties dalis, ir aš įrodinėjau, kad pastipros yra veiksmingos ne 
dėl to, jog sumažina esamus akstinus (labai paplitęs požiūris), tačiau dėl 
imlumų pastiprinimui, kuris turi išlikimo vertę. Savitas rūšies elgesys 
gali nutraukti operantinį elgesį, tačiau priešinga taip pat yra teisinga. 

Moksle ir žmogaus elgesyje atkreipiau dėmesį į tai, kad išlikimo natū- 
raliojoje atrankoje sąlygotumai panašūs į operantinio elgesio pastiprini- 
mo sąlygotumus. Abi grupės apima atranką dėl pasekmių, procesą, ku- 
ris, aš įrodinėju, tęsiantis darbui yra ypač tinkamas klausimui, ar žmogaus 
elgesys išties gali atsižvelgti į ateitį. Filogenetiniai sąlygotumai, kurie gali 
sukurti ir palaikyti, tarkim, imitacinį elgesį, yra panašūs į pastiprinimo, 
kuris sukuria panašų individo elgesį, sąlygotumus, tačiau viena sąranka 
nekyla iš kitos. Įspaudui skirtas eksperimentas parodė, kaip operantinė 
analizė gali paaiškinti lauko stebėjimus ir išvestas iš jų teisingas išvadas: 
ančiukas nepaveldi savo motinos ar įspaudo objekto sekimo elgesio: jis 


įgyja šį elgesį dėl vidinio imlumo pastiprinimui esant arti. 


Pažinimo teorija. Kaip minėjau, atėjau į biheiviorizmą del to, jog jis 
remiasi epistemologija, ir nenusivyliau. Žinoma, esu veikiau radikalus 
nei metodologinis biheivioristas. Netikiu, kad yra mintijimo pasaulis ar 


subjektyvus patyrimas, kurio nepaisoma arba turi būti nepaisoma. Kū- 

nu juntame įvairias būsenas ir procesus, tačiau tai yra antriniai genetinės 
ir asmeninės istorijos produktai. Jiems nepriskiriama jokia kuriamoji 
arba pradinė funkcija. Introspekcija mums neleidžia psichologijoje nu- 
veikti nieko esminga, kadangi „neturime einančių į tinkamas vietas ner- 
vų . Kognityvieji psichologai daro aplinkos sąlygotumų internalizavimo 
klaidą — kaip kalbėdami apie jutiminių sąlyčių su aplinka laikymą atsi- 
minimais, kurie yra atgaminami ir į kuriuos reaguojama tam tikru vėles- 
niu metu. Pasaulis tam tikra prasme pažįstamas, tačiau žinios n2e7gyjamos, 
elgiamasi del sudėtingos ir įmantrios genetinės bei aplinkos istorijos. 
Kaip teigiu paskutiniame Žodinio elgesio skyriuje, mąstymas yra tiesiog 
elgesys ir gali būti analizuojamas kaip toks. Apie bibeiviorizmą“? pamėgi- 
nau išdėstyti plačią biheivioristo požiūrio suvestinę, kaip ją supratau pra- 
ėjus keturiasdešimt šešeriems metams nuo to laiko, kai pirmą kartą įžen- 
giau į šią sritį. 


Kultūros pletotė. Antrasis Voldenas buvo ankstyvoji esė apie kultūros 
plėtotę. Tai buvo prasimanymas, tačiau Moksk i7 žmogaus elgesyje ap- 
rašiau jį remiantį mokslą ir technologiją. Man teko patirti išdavą, kai 
Antrasis Voldenas buvo tučtuojau užpultas kaip grėsmė laisvei. Buvo sa- 
koma, jog pagrindinis šios knygos veikėjas manipuliavo žmonių gyveni- 
mais ir nepateisinamai naudojo savo paties vertybių sistemą. 1955 m. 
aptariau Šią išdavą straipsnyje, pavadintame Laisvė ir žmogaus kontrolė“, 
bei 1956 m. diskusijoje su Carlu Rogersu?'. Elgesio kontrolę ypač pra- 
dėjo kritikuoti atsiradus taikomajai elgesio analizei septintajame dešimt- 
metyje, o aš grįžau prie šios išdavos Anapus laisvės ir orumo 1971 m.2š 


Deja, ši knyga paskatino daugelį žmonių manyti, jog prieštaravau laisvei 

Skinner B. F. About bebaviorism. New York: Alfred A. Knopt, 1974. 
26 Skinner B. F. Freedom and the control of men. American Scbolar, Winter 1955— 
56, 25, 47-65. 
“ Rogers C. R., Skinner B. F. Some issues concerning the control of human beha- 

ir orumui. Iš tiesų įrodinėjau, kad žmonės nėra jokiu moksliniu požiū- 
riu laisvi ar atsakingi už savo pasiekimus, tačiau išties norėjau nustatyti 
ir paskatinti sąlygas, kuriomis jie jaustųsi laisvi ir gerbiami. Nesiginčijau 
su istorine kova dėl žmonių laisvės nuo atgrasios kontrolės arba nuo 
baudžiamųjų apribojimų siekiant laimės ir pasiūliau tęsti kovą pereinant 
prie tvarkų, kurios taikė teigiamą pastiprinimą, tačiau, aš įrodinėjau, 
tam tikros tradicinių sąvokų raiškos stovi skersai kelio. Pavyzdžiui, no- 
rint įsitikinti, kad individai tinkamai vertina savo veiksmus, iš tiesų bu- 
vo įdiegtos tam tikros baudžiamosios tvarkos. Tikiu, kad mokslinė žmo- 
gaus elgesio apibrėža gali padėti maksimaliai išnaudoti laisvės ir orumo 
jausmus. 

Tolesnis tikslas — tai, kas slypi už laisvės ir orumo, yra rūšies išliki- 
mas, o išdavos, kurias pirmą kartą aptariau Antrajame Voldene, kai ka- 
tastrofinės ateities grėsmė tapo dar aiškesnė, pasidarė dar labiau neatidė- 
liotinos. Deja, tik lėtai judame efektyvių veiksmų link. Paprastai keliamas 
klausimas: kada turėsime elgesio mokslą, kurio reikia mūsų sunkumams 
spręsti? Tikiu, kad tikrasis klausimas toks: kada pajėgsime naudoti elge- 
sio mokslą, kurį jau turime? Daugiau ir geresnis mokslas būtų naudin- 
gas, tačiau kiekvienoje žmogiškųjų reikalų srityje būtų daromi daug veiks- 
mingesni sprendimai, jeigu juos priimantieji žinotų tai, ką mes jau 


žinome. 

Kai kurios išvados 


apie švietimo tobulinimą 


Ne paslaptis, kad švietimas pateko į bėdą. Jis susiduria su daugybe įvai- 
rių sunkumų, kuriems teks rasti sprendimus. Vienas jų yra ekonomika. 
Pavedimai švietimui nuolatos didėja. Pavyzdžiui, vaikai turėtų pradėti 
lankyti mokyklą anksčiau, itin gabiems vaikams turėtų būti sudaromos 
atskiros klasės, mokiniai turėtų būti priimami į koledžą mažiau pasiren- 
gę, o siekiant padidinti švietimo svarbą turėtų būti apimamos naujos 
sritys. Šie pokyčiai atsiranda tuo metu, kai sparčiai kyla kainos. Mokes- 
tis už mokslą ir mokesčiai vis didėja, mokytojų prašoma daugiau dirbti 
ir sumažinti popamokinės veiklos apimtį, o daugelis mokyklų, ypač pa- 
rapijų mokyklos, uždaromos. 

Vienas ekonominių sunkumų sprendimų - tiesiog padaryti moky- 
mą veiksmingesnį. Jeigu galėtume mokyti, tarkim, du kartus daugiau 
per tą patį laiką, dėdami tiek pat pastangų, mūsų dabartinio personalo ir 
paslaugų užtektų mokyti daugiau mokinių, mokyti kiekvieną daugiau, 
suteikti platesnį gebėjimų ratą ir apimti daugiau sričių nei tuo pat metu 
mažesnio dydžio klasėse, suteikiant mokytojams pagrįstesnę darbo die- 
ną ir mokant daugiau. Ir gauti iš visuomenės didesnę paramą už jos 
pinigus sugrąžinant daugiau. Beveik bet koks kitas verslas ekonominius 
sunkumus pamėgintų spręsti šiuo būdu. Būtų nagrinėjama, ar jo tvarka 
negali būti veiksmingesnė. Tačiau mokytojai ir mokyklų administrato- 
riai retai apie tai susimąsto. Kodėl? 


Kaltas gali būti praeities patyrimas tiriant mokymosi sritį. Nei mo- 
kymosi kreivės, gautos naudojant labirintus, nei užmiršimo kreivės, gautos 
naudojant atminties būgnus, mokytojui niekada nesuteikė jokios tikros 

pagalbos. Pedagoginiai psichologai greitai perėjo nuo mokymą grindžian- 
čių procesų pamatinių tyrimų prie jų padarinių matavimo - pokyus iliust- 
ruojamas Edwardo L. Thorndike'o asmenine istorija. 

Iš dalies tai galima paaiškinti antipatija pedagogikai arba mokymo 
metodui. Ar mokymo iš tikrųjų galima mokyti? Argi bet kuris sumanus 
žmogus iškart nežino, ko reikia? Mokytojas turi patraukti mokinių dė- 
mesį ir išlaikyti jį, tačiau kaip tai daryti, jis išmoko iš kasdienio gyveni- 
mo. Pedagogikos neigimas yra matomas šiuolaikinėse knygose apie tai, 
kaip pagerinti mokyklas. Norint sužinoti apie tokių žmonių kaip John 
Holt, Jonathan Kozol, Paul Goodman ir Charles Silberman indėlį ne- 
reikia jokio specialaus žodynėlio arba kokių nors mokslinių žinių. Net 
dažniausiai minimos pagalbinės mokymo priemonės (pavyzdžiui, vaiz- 
do ir garso aparatai bei televizija) tiesiog daro tai, ką daro žmonės, ir 
nenaudoja specialesnės pamatinių procesų analizės. Kitaip tariant, mo- 
kymas yra vertinamas ne kaip savitas įgūdis, o kaip elgesio su žmonėmis 
menas. Vienintelis uždavinys — rasti tuos, kurie jį gerai įvaldę. 

Daugelis pedagogų žengė tolesnį žingsnį. Jie nesidomi, kaip pada- 
ryti mokymą veiksmingesnį, kadangi netiki mokymu. Paprastai kalbant, 
mokytojas negali mokyti, jis tegali — ir tik nedaug —- padėti mokiniams 
mokytus. Neseniai Carl Rogers teigė, kad, jo nuomone, mokymas yra 
„Itin pervertinta funkcija“!. „Laisvos mokyklos“ (pavyzdžiui, Samahilio 
mokykla) ir daugelis eksperimentinių koledžų didžiuojasi, kad juose iš 
tiesų tėra mažai mokymo, o Ivan Illich“, kviesdamas numokyklinti vi- 
suomenę, užbaigė reductio ad absurdum . Pakaks tiesiog padaryti pasaulį 
„tinkama gyventi mokymosi aplinka“. Šiuose siūlymuose dažnai skam- 
ba nevilties gaida. Mėginome taip sunkiai ir mums taip beviltiškai nepa- 
sisekė; turi būti geresnis kelias. 

Dažniausias siūlymas - grįžti prie Jeano Jacgues'o Rousseau. Turė- 
tume leisti vaikui mokytis mokykloje taip, kaip jis laisvas mokosi pasau- 


lyje — del paprastos meilės mokymuisi, paprasto smalsumo. Leiskime 


! Rogers C. Freedom to learn. Columbus, Ohio: Merrill, 1969. 
2 Illich I. Deschooling society. New York: Harper 8 Row, 1971. 

jam pažinti atradimo džiaugsmą. Siūlymas ypač viliojantis, palyginti su 
tuo, kas vyksta liūdnose baudžiamosiose mokyklose, kurios taip ilgai 
buvo būdingos švietimui. Tai taip pat patrauklu, kadangi, atrodo, nesu- 
daro jokių sunkumų. Tikrovė yra patogiai šalia, ir jos nereikia versti 
dirbti. Tačiau Rousseau siūlymas buvo mėgintas, bent jau epizodiškai, 
du šimtus metų, o tai, matyt, pakankamas laikas, kad paaišketų, ar jis 
tinka. Taigi kodėl vis dar esame siūlymų etape? Kodėl sakoma, kad lais- 
va eksperimentinė mokykla vidutiniškai gyvuoja tik aštuoniolika mėne- 
sių? Tiesa, kad naujų siūlymų švietime, kaip ir kitur, nelinkstama tvirtai 
paremti ir kad smarkiai pakeisti nusistovėjusią tvarką galima tik lėtai. 
Vis dėlto reikia didesnės pažangos. 

Labiau tikėtinas paaiškinimas tas, kad tikrovė nėra veiksmingas mo- 
kytojas. Vaikai nedaug išmoksta iš paprastos aplinkos. Laukinis vaikas, 
kuris esą buvo užaugintas vilkų, arba užaugo vienas geranoriškoje aplin- 
koje, tėra beveik viskas, kuo galime pagrįsti paprastą savarankišką smal- 
sumą arba meilę mokymuisi. Fizinė aplinka ugdo nevikrų, pavojingą ir 
prietaringą elgesį, o visuomeninė aplinka — tiek priešišką ir draugišką, 
tiek savanaudišką ir kilniaširdį elgesį. Tai, ką laikome sėkmingu „laisvų“ 
klasių demonstravimu, turėtų būti priskirta neišanalizuotiems elgesio su 
žmonėmis įgūdžiams, ir bėda ta, jog, kadangi nebuvo išanalizuoti, jų 
negalima perduoti. Rousseau programa nekaupė geresnių mokymo bū- 
dų. Priešingai, tariama sėkmė paprastai reiškė pedagoginės užduoties su- 
siaurinimą. Kai mokymasis paliekamas paprastai aplinkai, iš esmės mo- 
koma vis mažiau, tačiau - dar turime pridurti — vis mažiau ir išmokstama. 
Mastas, kuriuo pripažinome šias pasekmes, atsiskleidžia iš dabarties siū- 
lymų, kuriais norima sumažinti, jeigu ne panaikinti, „privalomąjį mo- 
kymą . 

Švietimas yra svarbi kultūros funkcija - galų gale galbūt svarbiausia 
arba vienintelė. Kultūra kaip visuomeninė aplinka turi būti perduota 
naujiems nariams. Tam tikras perdavimas vyksta, kai nauji nariai moko- 
si iš tų, su kuriais sąveikauja esant neformaliam mokymui arba nesant; 
tačiau tokio masto, kuris reikalingas norint padaryti žmones veiksmin- 


giausius, perdavimui reikalinga rūpestingai išplėtota sistema. 

Pasitikėjimo stoka stengiantis pagerinti mokymą yra itin svarbi, ka- 
dangi yra daug kitų priežasčių, dėl kurių naujovės paprastai nepriima- 
mos. Kol dauguma administratorių ir mokytojų taps suinteresuoti, mo- 
kymo pagerinimas pareikalaus varginančių pokyčių, kuriais daug bus 
prarasta ir mažai pasiekta. Jeigu administratorius arba mokytojas pražiū- 
ri geresnį mokymo būdą, už tai neskiriama jokių bausmių, o esamą ne- 
sugebėjimą galima pateisinti tuo, kad užduotis pernelyg sunki, kad per- 
nelyg daug mokinių, netinkama įranga, kad kyla neįveikiamų socialinių 
ir rasinių sunkumų. Jeigu to nepakanka, įmanu grįžti prie argumento, 
kuris visada buvo naudojamas norint reabilituoti blogą mokymą: kursas 
nepavyksta mokiniui, o ne mokytojui ar mokyklai. 

Tai, kad administratoriai ir mokytojai pradedami laikyti atsakin- 
gais už savo darbą, yra viltingas ženklas. Taip visada buvo kitose profesi- 
jose. Gydytojas gali neišgydyti kiekvieno paciento, tačiau jeigu išgydo 
nedaug arba neišgydo nė vieno, jis žlunga kaip gydytojas. Advokatas gali 
nelaimėti visų bylų, tačiau jeigu laimi mažai arba nelaimi nė vienos, jis 
neilgai bus advokatu. Pardavėjas gali neparduoti kiekvienąkart, tačiau 
jeigu jis parduoda mažai arba neparduoda nieko, jis žlunga kaip parda- 
vėjas. Ir, žinoma, amatininkai visada buvo vertinami pagal jų darbo ko- 
kybę. Kodel mokytojas neturėtų būti taip pat atsakingas už mokymo 
rezultatus? 

Dažniausias atsakymas — todėl, kad rezultatų negalima įvertinti. 
Jie nėra tokie akivaizdūs kaip išgijimas, palankus teismo sprendimas, 
pardavimas arba gerai atliktas darbas. Kai kurie švietimo įvertinimo 
specialistai, stebėtinai pakeitę ankstesnes pozicijas, suskubo tam pri- 
tarti. Daugiau nei pusę šimtmečio mums buvo sakoma, jog gebėjimo 
ir pasiekimo matai yra patikimi ir validūs. Tačiau staiga jie tapo visuo- 
meniškai susiję: intelektas įgijo rasinių užuominų, o pasiekimai buvo 
susieti su mokytojų atsakingumu. Todėl kai kurie autoritetai skubiai 
atsitraukė. Švietimo tyrimo tarnybos viceprezidentas Henry S. Dyer 
apibūdino intelekto testus ir pažymių atitikmenį kaip „išsigimimus“ ir 
pareiškė, kad testų, kuriuos būtų galima taikyti priskiriant mokyto- 


jams atsakomybę už jų darbą, sukūrimas bus atominės bombos svar- 

bos sumanymas?. Tačiau taikant tuos pačius testus daugelį metų atsa- 
kingais buvo laikomi mokinias; jie buvo priimami į koledžą pagal įver- 
tintus gebėjimus ir perkeliami bei išleidžiami iš universiteto pagal įver- 
tintus pasiekimus. (Tai, kad neturime laikyti mokinių atsakingais, kad 
turime leisti priimti juos į koledžą nepriklausomai nuo įvertintų gebė- 
jimų ir neskirti egzaminų, vertinančių jų pasiekimus, žinoma, yra na- 
tūralios mokymosi aplinkos filosofijos dalis.) 

Be abejonės, vienus mokymosi padarinius matuoti yra lengviau nei 
kitus. Tai, kaip mokinys išmoko skaityti, yra aiškiau nei tai, ko jis išmo- 
ko, tarkim, visuomenės moksluose. Tačiau švietimas paklius į rimtą bė- 
dą, jeigu negalėsime pasakyti, ar mokinys išmoko ko nors visuomenės 
moksluose. Tiek mokytojui, tiek mokiniui reikia pažangos įrodymo. Vie- 
nas bėdos šaltinių yra mėginimas tradiciniu būdu apibrėžti švietimo tikslą 
psichinių procesų terminais. Jeigu mokytojas „perduos žinias“, „plėtos 
įgūdžius“, „žadins idėjas“ arba „keis nuostatas“, nei jis, nei mokinys ne- 
turės jokio aiškaus įrodymo, kad pokytis pasireiškė. Kitas bėdos šaltinis 
yra tas, jog labai didelės besimokant įgytos sąrankos negalima patikimai 
ištirti per trumpą egzaminą. Pamatysime, kaip šiuos sunkumus galima 
išspręsti kitais būdais. 

Mokytojai ir administratoriai daugiausia dėl ekonominių priežas- 
čių yra linkę atmesti bet kokį siūlymą būti atsakingiems. Visada yra pa- 
vojus, jog mokytojas, kuris nėra labai veiksmingas, bus atleistas arba jam 
bus mokama mažiau nei tam, kuris dirba itin sėkmingai. Tačiau admi- 
nistratorius ar mokytojas aktyviausiai ieškos geresnių mokymo būdų tik 
tada, kai jis bus laikomas atsakingu. 

Būtų šališka sakyti, kad mokytojai ir administratoriai nelabai sten- 
giasi norėdami padaryti mokymą veiksmingesnį tik dėl to, jog stokoja 
ekonominių paskatų. Tikslesnis aiškinimas tas, kad jie nežino, ką daryti. 
Visada buvo manoma, jog pagrindinis specialiųjų žinių švietime ugdy- 
me yra klasės patyrimas. Jaunas mokytojas sužino, kaip mokyti mokant. 


3 New York Times, March 23, 1971. 

Retai pripažįstama galimybė, kad galima gauti specialiosios paramos iš 
šalies, iš už profesijos. Panašiai buvo medicinos istorijoje. Kadaise medi- 
cininė praktika buvo visiškai gydytojų patyrimo vaisius, tačiau dabar 
dauguma gydytojų pripažįsta, kad medicinos laimėjimai ateina ir iš moks- 
linių laboratorijų. Kilmės pokytis yra neišvengiamas tuojau pat, kai tik 
atsiranda tinkamas mokslas, o švietimas šį etapą jau pasiekė. 


Tai, kas buvo pavadinta „eksperimentine elgesio analize“, jau virto 
veiksminga mokymo technologija, nors ji kol kas nėra plačiai žinoma ar 
naudojama. Galima pažymėti tris įnašus. Vienas susijęs su mokytojo pa- 
skirtimi. Ilgai buvo tikima, kad mokytojo užduotis - perduoti :2forma- 
ciją, lavinti psichiką, padėti mokiniui perprasti santykius, mokyti jį ver- 
tinti literatūrą, meną ir muziką, skatinti kūrybiškumą ir keisti jo nuostatas 
(pavyzdžiui, rasės klausimais). Tačiau mokytojas neveikia psichikos ar 
jos mokėjimų, arba charakterio ar asmenybės bruožų. Jis veikia mokinio 
elgesį ir daro tai keisdamas žodinę ar neverbalinę aplinką, kurioje gyvena 
mokinys. 

Ne visada lengva iš naujo apibrėžti mokymo tikslus. Ypač sudėtin- 
ga gali būti analizuoti vadinamuosius aukštesniuosius psichinius proce- 
sus. Tačiau pažanga jau pasiekta, ji leido mokytojui geriau suprasti užduotį 
ir jos įvykdymo mastą. Būtent dėl pažangos pasidarė mažiau tikėtina, 
kad jis sieks atleidimo už nesėkmę, sugalvodamas psichinius tikslus, ku- 
riuos, jis gali tvirtinti, turįs pasiekti. Mokytojas mažiau linkęs nepaisyti 
to, jog vaikas negali skaityti, įrodinėdamas, kad jis įgyja pasirengimą 
skaitymui arba domesį skaitymu, arba kad negalintis išspręsti aritmeti- 
kos uždavinių mokinys dar tik mokosi suprasti matematiką arba tik pra- 
deda ją pamėgti. 


Antrasis eksperimentinės elgesio analizės įnašas susijęs su klasės val- 
dymu. Kodėl mokinys eina į mokyklą, tinkamai elgiasi klasėje, išlaiko 
dėmesį, uoliai atlieka užduotis, atsakinėja į klausimus ir t. t.? Tradicinis 
atsakymas paprastas: kad išvengtų šito nedarymo pasekmių. Dabar aiš- 
ku, kad daugelis mokytojams kylančių sunkumų dėl drausmės (pamokų 

praleidinėjimai, vandalizmas, apatija) yra ilgos argrasios kontrolės istori- 
jos, kuri dar nesibaigė, šalutiniai padariniai. Eksperimentinė elgesio ana- 
lizė pasiūlė galingą pakaitą taikant teigiamo pastiprinimo pasekmes. Pa- 
prastai tariant, mokiniui gali būti suteikta teigiamų priežasčių daryti tam 
tikrus dalykus, kurie pagerins jo lavinimąsi. Profanas kalba apie tai kaip 
apie atlygį ir gali nesutikti su naująja klases tvarka, laikydamas ją papir- 
kimu, tačiau taip daryti reiškia klaidingai suprasti ištisą sąlygotumų val- 
dymo mokslą. Svarbus ne tik atlygis, kurį mokinys gauna, bet ir tai, 
kokiu būdu jis sąlygotas elgesio. Sąlygorumų valdymo klasėje galia yra 


gerai nusistovėjusi, nors ir nera plačiai naudojama. 


Eksperimentinė elgesio analizė padarė ir trečią įnašą į švietimą — 
kuriant mokymo priemones: tiek pačią medžiagą, tiek jos pateikimo bū- 
dus. Sudetingos elgesio kūrimo pagal laipsniško artėjimo programą prie- 
monės sietinos su operantine laboratorija, ypač išplečiant pamatinius 
žodinio elgesio analizės dėsnius. Pagrindiniai geros programos bruožai 
puikiai žinomi: mokinys prašomas žengti mažais žingsneliais ir įsisavinti 
kiekvieną žingsnį prieš imantis kito. Medžiaga parengta taip, kad teisin- 
gi atsakai yra itin tikėtini, o pažanga programoje gali būti viskas, ko 
tereikia norint palaikyti mokinį dirbanų. Gera programa labai veiks- 
mingai perteikia plačią sąranką. 

Asmeninio mokymo sistema (PSI), kurią sukūrė F. S. Keller“, per- 
teikia šiuos įnašus kartu, pertvarkant koledžų ir magistrantūros kursus. 
Pamatinius dėmenis Keller aprašė taip: 


„1) yparybė „ženk savarankiškai“, leidžianti mokiniui pereiti studijų 
kursą tokiu greičiu, kuris atitinka jo gebėjimus ir kitus jo amžiaus 
reikalavimus; 2) reikalavimas užbaigti vienetą tolesnei pažangai, 
leidžiantis mokiniui imtis bet kokios medžiagos tik parodžius, jog, 
įsisavinta ankstesnė; 3) naudojimasis paskaitomis ir demonstracijo- 


4 Keller F. S. Neglecting rewards in the educational process. Proceedings of the Twenty- 
Third Annual Meeting of the American Conference of Academic Deans. Los Ange- 
les, 1967. Pp. 9-22. 

mis veikiau kaip motyvacijos varikliais nei kaip esminės informacijos 

šaltiniais; 4) su tuo susijusi parašyto žodžio svarba mokytojo bendra- 

vime; ir 5) proktoriaus (mokinio), užtikrinančio kartotinį testavimą, 

neatidėliotiną rezultatų skaičiavimą, beveik neišvengiamą globą bei 

žymų asmeninės visuomeninės ugdymo proceso pusės padidinimą, 
" “ 

skyrimas.“ (p. 13). 


PSI sistema sparčiai plinta koledžuose ir universitetuose, ir nėra prie- 
žasčių, kodėl jos negalima pritaikyti vidurinei mokyklai bei žemesnėms 
klasėms. 

Tikslų apibūdinimas biheivioristiniais terminais, veiksmingų kla- 
sės sąlygotumų kūrimas ir mokymo priemonių programavimas gali būti 
visa, ko reikia, norint įveikti daugelį dabarties švietimo sunkumų. Ope- 
rantinis sąlygojimas yra ir „įgijimo“, ir „motyvacijos“ dalykas, o pažanga 
per programą daugeliui mokinių yra itin pastiprinanti pasekmė. Asme- 
ninis požiūris pašalina didžiausią tradicinio mokymo neveiksmingumo 
šaltinį — reikalavimą, kad mokiniai žengtų į priekį vienodu greičiu, kuris 
daugeliui jų beveik neišvengiamai yra netinkamas. Tačiau galbūt svar- 
biausias rezultatas tas, kad baigiamieji egzaminai nėra būtini. Gerai pa- 
rengtame mokymo kurse mokinio įgytas elgesys yra aiškus, kadangi jis 
naudojamas vykdant kursą. Pažvelgę pirmyn matome, ko jis dar nežino; 
pažvelgę atgal — ką išmoko. Tiek mokinys, tiek mokytojas gali matyti, 
kas padaryta, nemėgindami atrinkti apklausai didelių sąrankų. Toks mo- 
kymas yra veikiau tarsi rankų įgūdžių ar sporto mokymas. Golfo moky- 
tojas neskiria mokiniui baigiamojo egzamino, atmatavęs dešimties smū- 
gių ilgį nuo starto aikštelės, atstumus nuo smeigės dešimtyje bandymų iš 
smėlio bunkerio, ir skaičiuodamas sėkmingus iš dešimties ilgų bei dešim- 
ties trumpų smūgių, o paskui parašydamas pažymį, rodantį, kaip moki- 
nys išmoko žaisti. Kiekvienas programos žingsnis gali būti vertinamas 
kaip egzaminas, kadangi mokinys atliepia, o jo atsakas vertinamas. Trum- 
pi testai yra atliekami Kellerio sistemoje, norint nustatyti kiekvieno lyg- 
mens meistriškumą, tačiau tai labai skiriasi nuo mėginimo kurso pabai- 
goje įvertinti viską, ką mokinys išmoko. 

Egzaminų artėjimas sukelia puikiai žinomus emocinius padarinius, 
susijusius iš dalies su baime netiksliai pasirinkti. Susidūrus su atskai- 
tingumu administratoriams ir mokytojams dabar tampa būdingi tie pa- 
tys padariniai ir dėl tų pačių priežasčių. Tačiau gerai parengtas mokymo 
kursas tiek mokiniams, tiek mokytojams nesukelia tokių sunkumų. Pats 
kursas yra egzaminas. Jeigu mokinys turi gauti pažymį, pastarasis rodys 
tik tai, ar toli mokinys pažengė. Nebūtina nustatyti laipsnį, kuriuo atsi- 
menama viso kurso medžiaga, kadangi daugumą jos reikia įsiminti no- 
rint užbaigti kursą. Kritikas gali skųstis, kad nematuojamas laikas, ta- 
čiau galutinis egzaminas sėkmingai jo neįvertina, jis tik skatina tvarkas, 
tokias kaip paskutinės minutės kalimą, išties kliudantį saugojimui, ką 
egzaminas turėtų užtikrinti. 

Kokio reikėtų tikėtis patobulėjimo? Ar teisinga sakyti, kad tai, ko 
mokoma, gali būti mokoma skiriant tik pusę dabartinio mokinio ir mo- 
kytojo laiko ir dedant tik pusę pastangų? Kiekvienas dirbęs su gerai pa- 
rengta mokymo programa (ir su dalyku, su kuriuo iki tol nebuvo susipa- 
žinęs), kiekvienas, kuris matė vidurinės mokyklos klasę, kurioje gerai 
valdomi sąlygotumai, arba kiekvienas, kuris kalbėjosi su asmeninės mo- 
kymo sistemos mokiniais ar skaitė jų pranešimus, bus linkęs tam pritar- 
ti. Palyginimai su vadinamosiomis kontrolinėmis eksperimentų serijos 
grupėmis ne itin naudingi. Turi būti lyginama su tuo, kas dabar vyrauja 
mūsų mokyklose ir koledžuose. Be abejonės, yra kitų būdų, kuriais mo- 
kymą galima padaryti veiksmingesnį, tačiau su eksperimentine elgesio 
analize susijusi tvarka jau atsiskleidė kaip teikianti daug vilčių. 


Tačiau mes neturėtume nusiraminti, kol kiti sunkumai nebus įveikti. 
Tiesiog pakeisti sistemą, kurioje daug mokinių pasiekia pažangą vieno- 
du greičiu, į išties individualizuotą mokymo būdą gali reikšti drastiškus 
mokyklų sandaros, supervizorių ir mokytojų vaidmenų bei kasdienės 
rutinos pokyčius. „Daugiau veiksmingo mokymo“ turi reikšti, jeigu tai 
ką nors apskritai reiškia, kad mokiniai mokysis sparčiau, tačiau jeigu 
pirmos klasės mokytojas moko to, kas buvo paliekama antrai klasei, ko 
turėtų mokyti antros klasės mokytojas? Nesena Amerikos švietimo isto- 

rija išsiskyrė mokymo nukėlimu — pavyzdžiui, iki tol, kol mokiniai yra 
„pasirengę“, — tačiau dabar linkmė gali būti priešinga. Klasikinis pavyz- 
dys — Jeilio universiteto Teisės fakulteto profesoriaus Laymano Alleno 
parengtas logikos kursas. Kursas taip pavyko su teisės studentais, kad 
buvo išmėgintas koledže, o ten jis taip pavyko, kad buvo išmėgintas vi- 
durinėje mokykloje. Naujausiais duomenimis, jis buvo mokomas šešto- 
je klasėje. Kas nutinka standartiniam mokymo planui, kai pasidaro gali- 
mi tokie svarbūs pokyčiai? 

Pagrįstas atsakymas gali būti tas, kad mokiniai bus mokomi daug 
daugiau per tą patį laikotarpį. Tačiau vietoj to gali būti mėginama su- 
stabdyti lavinimąsi ankstyvajame amžiuje, ir dėl to kyla kiti klausimai. 
Kaip pasikeičia užimtumo rodikliai, jeigu daug jaunų žmonių yra ver- 
čiami pralaimėti darbo rinkoje ankstyvajame amžiuje? (Sakoma, jog, iš 
dalies norint išspręsti tokį sunkumą, mokymosi mokykloje pradžios ga- 
lutinis amžius Didžiojoje Britanijoje neseniai buvo metrais padidintas.) 

Pagerėjęs mokymas taip pat paveiks mokytojų užimtumą. Asmeni- 
nis mokymas gali reikšti grįžimą prie mokymo tvarkos, kuri egzistavo, 
kol nebuvo dabarties mokyklų, ir tai gali reikšti, kad reikės daugiau mo- 
kytojų. Tačiau mokymo mokymas nebuvo įmanomas dideliam skaičiui 
žmonių ir yra aiškiai nepasiekiamas dabarties švietimo sistemoms. Todėl 
svarbu ieškoti naujų priemonių, tinkamų savarankiškam mokymuisi, ir 
įrenginių, kurie vertina mokinių atsakus į tokias priemones. Kellerio 
sistema įgyja pranašumą dėl to, kad mokant išmokstama veiksmingiau- 
siai, kad asmeninis mokymas gali būti palaikomas leidžiant mokiniams 
mokyti vienam kitą. Šie sprendimai, atrodo, reiškia, kad galiausiai bus 
įmanu apsieiti be mokytojų. Tačiau bet koks veiksmingumo didėjimas 
daro pasiekiamus papildomus ugdymo tikslus, kurių dauguma reikalau- 
ja asmeninio dėmesio. 

Kai kuriose mokymo srityse asmeninio sąlyčio tarp mokinio ir 
mokytojo praradimas nebūtinai yra kliūtis. Mokiniui nereikia, kad kas 
nors pasakytų, ar jis teisingai išvertė tam tikrą konkretų sakinį arba 
išsprendė uždavinį. Mokytojo siūlomas „patvirtinimas“ skiriasi nuo 


patvirtinimo, kuris turi būti programinėse priemonėse, tačiau jis nėra 

„paprasta“ teisingo elgesio pasekmė ir gali išties sukelti bėdą. Ir prieš 
gailėdami prarasto asmeninio sąlyčio turime pažvelgti į kokybes, ku- 
rios dabar vyrauja klasėse. Kai tuo pačiu metu mokoma daug mokinių, 
mažai jų įsisavina veiksmingą žodinį elgesį - sakytinį ar rašytinį. Egza- 
mine, kur pateikiami atsakymų variantai, ir atlikdami kai kurias pro- 
gramines priemones, mokiniai paprasčiausiai tikrina kitų sudarytus saki- 
nius. Jie neturi galimybės sudaryti sakinių patys. Programinės priemonės 
gali veiksmingai mokyti mokyklinio rašinio struktūros, tačiau lanks- 
tus visuomeninės kalbos pobūdis numato mokytoją kaip esminę figū- 
rą, nes žodiniai mainai beveik neišvengiamai yra asmeniniai. Galime 
tikėtis, kad kalbėjimo ir rašymo menas argims, ir tai svarbu, kadangi 
su tuo labai susijęs mąstymo menas. 

Veiksmingesnis švietimas sukuria daugiau laiko asmeniniams mai- 
nams tarp mokytojo ir mokinio. Be to, mokytojas lieka pagrindine figū- 
ra, kuri stebi mokinio pažangą ir pataria jam dėl kitų veiksmo krypčių. 
Nauji poreikiai pareikalaus naujų mokymo būdų ir tam tikro tiesioginio 
sąlyčio su eksperimentine elgesio analize, kurios gali prireikti, jeigu mo- 
kytojas ketina taikyti prieinamą elgesio technologiją. Svarbu tai, kad dėl 
veiksmingesnės tvarkos mokytojas galės kur kas geriau atlikti ekspliciti- 
nę paskirtį, o tai reikš didžiulį šios profesijos statuso kilimą. 

Laisvas ir laimingas mokinys 


Jo vardas Emilis. Jis gimė XVIII a. viduryje pirmojo šiuolaikinio susirū- 
pinimo asmenine laisve antplūdžio metu. Jo tėvas buvo Jean Jacgues 
Rousseau, tačiau jis turėjo daug globėjų, tarp jų J. Pestalozzi, F. Froebel 
ir M. Montessori, iki A. S. Neillo ir Ivano Illicho. Jis - idealus mokinys. 
Jam nereikia skiepyti drausmės, jis kupinas geros valios savo mokyto- 
jams ir bendraamžiams. Mokosi, nes yra paprasčiausiai smalsus. Jis 
išmoksta, nes tam tikri dalykai jį domina. 

Deja, jis — įsivaizduotas. Jis buvo gana eksplicitiškas, kaip ir Rous- 
seau, kuris atidavė savo vaiką į našlaičių namus ir buvo linkęs pasakoti, 
kaip mokytų pramanytą herojų; tačiau šiuolaikinė laisvo ir laimingo mo- 
kinio versija, kurią galima rasti Paulo Goodmano, Johno Holto, Jona- 
thano Kozolo arba Charleso Silbermano knygose, irgi yra įsivaizduota. 
Retkarčiais, atrodo, atsiranda ir tikrų atvejų. Yra mokytojų, kurie galėtų 
sekmingai elgtis su žmonėmis būdami bet kuo — kaip valstybės veikėjai, 
terapeutai arba draugai, — ir yra mokinių, kuriuos vargu ar reikia moky- 
ti, ir drauge jie kartais, atrodo, prikelia Emilį gyvenimui. Deja, daro tai 
tiek, kad palaikytų seną svajonę. Tačiau Emilis yra žaltvykslė, leidusi 
daugeliui mokytojų geriau suprasti jų vaidmenį, kuris galėjo tapti pra- 
gaištingas. 

Vis dėlto mokinys, kuris buvo mokomas tarsi būtų Emilis, yra vos 
ne pernelyg skausmingai tikroviškas. Kol jis atsirado, prireikė daug lai- 
ko. Vaikai pirmiausia tapo laisvi ir laimingi vaikų darželyje, kur, atrodo, 
nebuvo pavojaus laisvei. Ilgai niekur kitur jie tokie nebuvo, kadangi griežta 
pradinių mokyklų drausmė stabdė pažangą. Tačiau galiausiai įvyko pro- 
veržis — persikeldami iš vaikų darželio į pradinę mokyklą, įveikdami kla- 
sę po klasės, pereidami į vidurinę mokyklą ir į koledžą, o visiškai nese- 

niai — į aukštąją mokyklą. Žingsnis po žingsnio jie primygtinai reikalavo 
savo teisių, pateisindami reikalavimus šūkiais, perimtais iš švietimo filo- 
sofų. Jeigu sėdėjimas eilėmis apriboja asmeninę laisvę, atsukite kėdes. 
Jeigu tvarka gali būti palaikoma tik prievarta, tegul viešpatauja netvarka. 
Jeigu negalima būti iš tikrųjų laisvam jaudinantis dėl egzaminų ir pažy- 
mių, panaikinkite egzaminus ir pažymius! Visos mokslo įstaigos dabar 
pilnos laisvų ir laimingų mokinių. 


Jeigu jie yra tokie, koks Rousseau Emilis iš tikro turėjo būti, turime 
pripažinti, kad esame iš dalies nusivylę. Emilis, kurį pažįstame, labai 
sunkiai nedirba. „Smalsumas“ neabejotinai yra saikingas dalykas. Į sun- 
kų darbą šnairuojama, kadangi jis numano „darbo etiką“, kažkaip susi- 
jusią su drausme. 

Emilis, kurį pažįstame, labai daug nesimoko. Jo „interesai“ neabe- 
jotinai yra riboti. Dalykus, kurie nepatrauklūs, jis vadina nesvarbiais. 
(Neturėtume tuo stebetis, kadangi Rousseau Emilis, kaip Samahilio ber- 
niukai, niekada nepranoks nusimanančio amatininko lygmens.) Jis gali 
gintis, svarstydamas žinių vertę. Žinios visada kinta, taigi kam stengtis, 
kad pasiektum kokį nors jų lygmenį? Pakaks išlikti smalsiam ir besido- 
minčiam. Bet kuriuo atveju jausmams ir emocijoms teikiama pirmeny- 
bė prieš intelektą; tegul mus veda širdis, o ne protas. 

Emilis, kurį pažįstame, labai aiškiai nemąsto. Jis turėjo mažai arba 
neturėjo jokios galimybės išmokti mąstyti logiškai arba moksliškai ir yra 
lengvai įveikiamas mistikos bei prietarų. Mąstymas yra nesvarbus, paly- 
ginti su jausmais ir emocijomis. 

Ir, deja, Emilis, kurį pažįstame, neatrodo labai laimingas. Jis ne- 
mėgsta mokymosi labiau nei jo pirmtakai. Iš tikrųjų jis, atrodo, mėgsta 
jį mažiau. Emilis daug labiau linkęs praleidinėti pamokas (dideli miestai 
atsikratė prievartinių įstatymų prieš pravaikštininkus) ir dingsta, kai tik 
gali įstatymiškai arba net truputį greičiau. Jeigu jis stotų į koledžą, tik- 
riausiai per ketverius studijų metus pasiimtų metines atostogas. O pas- 
kui jo nepasitenkinimas įgytų antiintelektualizmo ir atsisakymo remti 
mokymąsi formą. 

Ar yra atsveriančių privalumų? Ar laisvas ir laimingas mokinys yra 
ne toks priešiškas, malonesnis, labiau mylintis? Žinoma, ne mokyklų ir 
mokytojų, kurie jį išlaisvino, atžvilgiu, kaip rodo didėjantis vandalizmas 
bei asmeniniai išpuoliai prieš mokytojus. Jis nėra itin gerai nusiteikęs ir 
bendraamžių atžvilgiu. Jam, atrodo, gera namuose, nors pasaulyje vy- 
rauja negirdėta šeiminė prievarta. 

Galbūt jis yra kūrybiškesnis? Buvo sakoma, kad tradicinė tvarka 
užgniaužia individualumą; koks individualumas išryškėjo dabar? Žino- 
ma, laisvi ir laimingi mokiniai skiriasi nuo ankstesnės kartos mokinių, 
tačiau jie nelabai skiriasi vienas nuo kito. Jų pačių kultūra yra griežtai 
reglamentuota, o kūrybiniai darbai - meno, muzikos ir literatūros — ap- 
riboti primityvių ir paprastų medžiagų. Jie labai mažai kur gali būti kū- 
rybiški, nes niekada nesivargino išnagrinėti sričių, kuriose dabar ketina 
būti lyderiais. 

Gal laisvas ir laimingas mokinys yra bent veiksmingesnis pilietis? 
Gal jis geresnis žmogus? Įrodymai nėra labai paguodžiantys. Iškritęs iš 
mokyklos, jis taip pat linkęs iškristi iš gyvenimo. Būtų neteisinga šian- 
dien leisti hipių kultūrai atstovauti jauniems žmonėms, tačiau ji išties 
pasitarnauja kraštutinumui nuskaidrinti. Šios kultūros nariai neprisiima 
atsakomybės už savo gyvenimus; jie veltedžiauja iš pagalbos tų, kurie dar 
netapo laisvi ir laimingi — tų, kurie lankė medicinos mokyklą ir tapo 
gydytojais, arba tų, kurie tapo ūkininkais, augina maistą, arba darbinin- 
kų, gaminančių jų vartojamas gėrybes. 

Tai, be abejonės, sutirštintos spalvos. Nei reikalai yra tokie blogi, 
nei švietimą galima apkaltinti dėl visų šių negandų. Vis dėlto linkstama 
aiškiai apibrėžta kryptimi, ir švietimas tai rodo ypač akivaizdžiai. Mūsų 
nesėkmė sukurti išties laisvą ir laimingą mokinį yra bendresnių sunku- 
mų žymė. 


Tai, ką galime pavadinti kova dėl laisvės Vakarų pasaulyje, galima 
analizuoti kaip pastangas pabėgti arba išvengti baudžiamo ar prievartaus 
elgesio. Žmonių rūšis stengiasi veikti taip, kad sumažintų arba sustabdy- 


tų nemalonius, skausmingus arba pavojingus dirgiklius, ir kova dėl lais- 

vės buvo nukreipta prieš tuos, kurie naudodami tokius dirgiklius galėtų 
kontroliuoti kitus. Švietimas užėmė ilgą ir gėdingą dalį tos kovos istori- 
joje. Egiptiečiai, graikai ir romėnai — visi plakė mokinius. Viduramžių 
skulptūra vaizduoja dailidę su plaktuku ir auklėtoją taip pat su darbo 
įrankiu — vytele arba rykšte. Mes dar nesame tyri. Kūno bausmė vis dar 
naudojama daugelyje mokyklų, ir yra raginimų grąžinti ją ten, kur jos 
buvo atsisakyta. 

Sistema, kurioje mokiniai mokosi pirmiausia tam, kad išvengtų ne- 
simokymo pasekmių, nėra nei humaniška, nei labai vaisinga. Jos šaluti- 
niai padariniai - pamokų praleidinėjimas, vandalizmas ir apatija. Bet 
kokios pastangos pašalinti bausmę švietime, žinoma, yra pagirtinos. Mes 
patys veikiame, norėdami išvengti argrasios kontrolės, ir mūsų mokiniai 
taip pat turi jos išvengti. Jie turi mokytis, nes nori, nes mėgsta, nes yra 
susidomėję tuo, ką daro. Klasikinė literatūros apie laisvę klaida — tikėtis, 
kad jie taip darys, kai tik nustosime baudę. Išlaisvinti iš mokytojų glo- 
bos, mokiniai netampa tiesiogine prasme laisvi. Jie paprasčiausiai tampa 
kontroliuojami kitų sąlygų, ir jeigu ketiname pagerinti mokymą, turime 
atsižvelgti į tas sąlygas bei jų padarinius. 

Tie, kurie puolė mokinių „vergiškumą“, kaip tai įvardijo M. Mon- 
tessori, dažnai grindė savo tikėjimą galimybe, kad jauni žmonės išmoks, 
ką jiems reikia žinoti, iš „daiktų pasaulio“, apimančio žmonių, kurie 
nėra mokytojai, pasaulį. Galbūt Montessori matė, kad naudingą elgesį 
slopina klasės drausmė. Ar jo negalima išlaisvinti? Ar negalima pakeisti 
klasės aplinkos taip, kad pasireikštų kitoks naudingas elgesys? Ar moky- 
tojas negali tiesiog vadovauti natūraliai mokinių raidai? Ar jis negali jos 
pagreitinti, išgaudamas elgesį, kuris atsirastų savaime, tačiau ne taip grei- 
tai, jeigu nebūtų naudingas? Kitaip tariant, ar negalime perkelti tikrovės 
į klasę, kaip teigė John Dewey, arba sunaikinti klasės ir atgręžti mokinio 
į tikrovę, kaip siūlė Ivan Illich? Visas šias galimybes įmanu pateikti pa- 
traukliai, tačiau jos neigia du esminius dalykus: 

a) niekas be paramos daug neišmoksta iš ukrovės. Vienintelis įrody- 
mas to, ką galima išmokti iš nesocialaus pasaulio, buvo tie laukiniai 


berniukai, kurie esą buvo užauginti be sąlyčio su kitais savo rūšies 


IS4 ŠVIETIMAS 


nariais. Daug daugiau galima išmokti be formalaus mokymo visuo- 
meniniame pasaulyje, tačiau ne be mokymo apskritai. Formalus la- 
vinimas sukūrė milžinišką įgūdžių bei žinių, kurias asmuo gali įgyti 
pavieniame gyvenime, lygmens skirtumą. 

b) daug svarbesnis dėsnis tas, kad tikrovė moko tik to, kas tinka dabar- 
čiai; ji eksplicitiškai neruošia ateičiai. Tie, kurie linkę sumažinti mo- 
kymą, tvirtina, kad nereikia jokio pasiruošimo ir kad mokinys seks 
natūralia raidos linija bei persikels į ateiųį dėl paprastos įvykių tek- 
mės. Kaip teigė C. Rogers, užtektų pasitikėti: 

„nepasotinamu smalsumu, kuris skatina paauglį berniuką sugerti 
viską, ką jis gali matyti, girdėti ar skaityti apie benzininius varik- 
lius, ketindamas pagerinti savo „seno automobilio“ veiksmingu- 
mą ir greitį. Kalbu apie mokinį, kuris sako: „Aš atrandu, iš aplin- 
kos įtraukdamas ir darydamas tai, kas iš tiesų yra mano dalis“. 
Kalbu apie savo mokymąsi, kuriame besimokančiojo patyrimas 
tobulėja šitaip: „Ne, ne, tai — ne tai, ko aš noriu“; „Palaukite! Tai 
yra arčiau to, kuo domiuosi, ko man reikia“. „O, štai tai! Dabar 
suvokiu ir suprantu, ko man reikia ir ką noriu žinoti!“! 


Rogers siūlo visiškai atsiduoti dabarties akimirkai arba, geriausiu atveju, 
artimiausiai ateičiai. 

Tačiau formalaus ugdymo užduotis visada buvo sukurti elgesį, ku- 
ris būtų naudingas ir malonus mokinio gyvenime veliau. Baudžiamieji 
metodai turi bent privalumą suteikiant dabarties priežastis mokytis da- 
lykų, kurie taps arpildu ateityje. Nekenčiame baudžiamųjų priežasčių, 
tačiau turime nepamiršti, kad jų funkcija — padaryti ateitį svarbią. 

Nepakanka mokiniui patarti — paaiškinti, kad norėdamas ateityje 
būti patenkintas savimi ir siekti sekmės turi dabar įgyti tam tikrų įgū- 
džių ir žinių. Vien patarimas nėra veiksmingas, kadangi nėra remiamas 
dabarties apdovanojimų. Kuriančios naudingą elgesio sąranką teigiamos 
pasekmės neturi būti labiau eksplicitiškai tinkamos ateičiai nei buvo praei- 


l Rogers C. Freedom to Learn. Columbus, Ohio: Merrill, 1969. 

ties baudžiamosios pasekmės. Mokiniui reikia dabarties priežasčių, tei- 
giamų ir neigiamų, tačiau tik švietimo politikos kūrėjas, kuris jas sutei- 
kia, turi atsižvelgti į ateitį. Vadinasi, daug mokymo planų atrodo „išgal- 
voti“, tačiau tai nera blogai. Mokytojo funkcija — išgalvoti sąlygas, 
kuriomis mokinys mokosi. Jų ateities nauda neturi būti aiški. 

Tai sunki užduotis. Sąlygos, kurias parengia mokytojas, turi būti 
pakankamai galingos, kad įstengtų varžytis su tomis, kurioms esant mo- 
kinys linkęs elgtis išsiblaškiusiai. Tam, kas buvo pavadinta „sąlygorumų 
valdymu klasėje“, kartais kaip apdovanojimai arba pastipros yra naudo- 
jami žetonai. Jie tampa stiprinamais, kai iškeičiami į jau veiksmingas 
pastipras. Nėra „natūralaus“ ryšio tarp to, kas išmokstama, ir to, kas 
gaunama. Žetonas tėra tiesiog pastipra, kurią galima paversti aiškiai są- 
lygora elgesio. Norint sutvarkyti visiškai sugriautą klasę gali prireikti kažko 
tokio akivaizdaus kaip žetonų ekonomika, bet gal ne tokių žymių sąly- 
gotumų - kaip kredito taškų sistema, - o galiausiai gali užvaldyti papras- 
čiausios mokytojo ar bendraamžio pritarimo išraiškos. 

Mokytojas dažnai gali pereiti nuo bausmės prie teigiamo pastiprini- 
mo stebėtinai paprastai — atliepdamas veikiau į mokinio sėkmes nei į jo 
nesėkmes. Mokytojai per dažnai manė, kad jų vaidmuo - nurodyti, ką 
mokiniai daro blogai, tačiau nurodymas, ką jie daro gerai, dažnai lemia 
didžiulį klasės aplinkos ir mokymo veiksmingumo skirtumą. Programi- 
nės priemonės yra naudingos sukeliant šiuos pokyčius, kadangi mokinys 
ima dažniau mėgautis pasitenkinimu būdamas teisus, be to, jos aprūpi- 
na vertingu vidiniu apdovanojimu, suteikdamos aiškų pažangos ženklą. 
Gera programa daro beveik tokį pat žymų žingsnį kompetencijos krypti- 
mi kaip ir žetonas. 

Bene sekmingiausias puolant baudžiamuosius metodus yra progra- 
minis mokymas, leidžiantis mokiniui žengti savarankiškai. Lėtas moki- 
nys išlaisvinamas nuo bausmės, kuri neišvengiama, kai jis verčiamas imtis 
medžiagos, kuriai nėra pasirengęs, o greitas mokinys išvengia nuobodu- 


lio dėl būtinybės žengti per lėrai. Sie dėsniai neseniai buvo pritaikyti 


I56 ŠVIETIMAS 


F. S. Kellerio Asmeninio mokymo sistemoje mokymuisi koledže, arnešda- 
mi stulbinamus rezultatus. 


Nedaug kas abejoja, kad mokiniui galima rasti nebaudžiamųjų prie- 
žasčių įgyti elgesį, kuris taps naudingas arba kitaip pastiprinantis kada 
nors vėliau. Jis gali būti paruoštas ateičiai. Tačiau kas yra toji ateitis? Kas 
gali pasakyti, ko mokinys turi mokytis? Tie, kurie rėmė laisvą ir laimin- 
gą mokinį, įrodinėjo, kad pasakyti turi pats mokinys. Jo dabarties inte- 
resai — veiksmingos švietimo politikos šaltinis. Žinoma, interesai atspin- 
dės išskirtinius mokinio bruožus, ir tai puiku, tačiau ką jis gali žinoti 
apie pasaulį, kurio dalimi galiausiai taps? Dalykai, kuriems mokinys „na- 
tūraliai“ smalsus, priklauso dabarčiai ir dažnai yra laikini. Kiek dalykų 
jis turėtų įvaldyti, be savo „senojo automobilio“, norėdamas užtikrinti 
nepasotinamą smalsumą, tinkamą, tarkim, fizikos kursui? 

Būtina padaryti prielaidą, kad mokytojo padėtis ne visada yra geres- 
nė. Švietimas nuolat atsilikdavo, nes mokytojai ir toliau mokydavo daly- 
kų, kurie daugiau nebebūdavo tinkami jokiu mokinio gyvenimo metu. 
Mokytojai dažnai moko tiesiog to, ką žino. (Daug ką, ko yra mokoma 
privačiose mokyklose, lemia tai, kokius ji turi mokytojus.) Mokytojai 
linkę mokyti to, ko jie gali lengvai mokyti. Jų, kaip ir mokinių, dabarties 
interesai negali būti patikimas vadovas. 

Nepaisant praeities klaidų, nusakydami, ko mokiniai turi mokytis, 
nesikratome atsakomybės dėl švietimo politikos. Turėtume sakyti, turė- 
tume morėti sakyti tai, ką, esame tikri, mokiniams reikia žinoti, kur tik 
įmanu paisant atskiro mokinio, tačiau kitais atžvilgiais geriausiai numa- 
tant mokiniams apskritai. Tokius vertybių sprendimus padaryti ne taip 
sunku, kaip dažnai įrodinėjama. Tarkim, įsipareigojame parengti moki- 
nį, kad jis galėtų sukurti dalį gėrybių, kurias vartos, bei paslaugų, kurio- 
mis naudosis, norėdamas sutarti su bičiuliais ir mėgautis gyvenimu. Ar 


2 PSI Neusletter, October 1972 (Džordžtauno universiteto Asmeninio mokymo cen- 
tro leidinys). 

taip darydami primetame kam nors savo vertybes? Ne, tiesiog pasirenka- 
me grupę sąlygų, kurios, kiek galime pasakyti, kada nors ateityje pasiro- 
dys vertingos mokiniui ir jo kultūrai. Kas dar gali būti teisingiau? 

Paprastas, logiškas kovos dėl asmeninės laisvės švietime padarinys 
tas, kad mokytojas turi veikiau pagerinti mokinio kontrolę, o ne jos atsi- 
sakyti. Laisva mokykla nėra mokykla apskritai. Jos filosofija rodo moky- 
tojo atsižadėjimą. Mokytojas, kuris supranta savo paskirtį ir yra susipa- 
žinęs su ją pasiekti reikalingais elgesio procesais, gali turėti mokinių, 
kurie ne tik jaučiasi laisvi ir laimingi mokomi, bet ir pasibaigus forma- 
liam lavinimui bus laisvi ir laimingi. Taip bus, kadangi jiems seksis dar- 
be (turės vaisingų sąrangų), kadangi gerai sutars su bičiuliais, bendradar- 
biais, draugais (mokės suprasti save ir kitus), kadangi mėgausis tuo, ką 
daro (turės reikalingų žinių ir įgūdžių), ir kadangi kartkartėmis kūrybiš- 
kai sieks net veiksmingesnio ir malonesnio gyvenimo būdo. Galbūt svar- 
biausia pasekmė ta, kad mokytojas tuomet taip pat jausis laisvas ir lai- 
mingas. 

Šiandien turime pasirinkti tarp Kasandros ir utopinės pranašystės. 
Ar dirbsime norėdami išvengti nesėkmės, ar norėdami padaryti pasaulį 
geresnį? Ir tai yra bausmės arba pastiprinimo klausimas. Ar privalome 
elgtis, nes esame įbauginti, ar yra teigiamų priežasčių keisti mūsų kultū- 
ros tvarką? Šis klausimas pranoksta švietimą, tačiau jam švietimas gali 
daug ką pasiūlyti. Norėdami pabėgti arba išvengti nesėkmės, žmonės 
linkę atsigręžti į baudžiamąsias policinės valstybės vertes. Tačiau norė- 
dami dirbti taip, kad pasaulį padarytų geresnį, jie gali atsigręžti į teigia- 
mus švietimo metodus. Kai švietimas atras veiksmingiausius metodus, 
jis bus beveik vienintelis tinkamas užduočiai parengti ir palaikyti geresnį 


gyvenimo būdą. 

Plėtojant aukštąjį mokslą 


Pagrindinė švietimo funkcija yra perduoti kultūrą — leisti naujiems grupės 
nariams pasinaudoti tuo, ką kiti jau išmoko. Vadinasi, pagrindinė mokinio 
užduotis yra išmokti tai, ką kiti jau žino. 

Tai nėra populiarūs teiginiai. Jie neatrodo suderinami su samprata 
mokytojo kaip to, kuris padeda mokiniui pačiam atrasti pasaulį arba 
kuris skatina natūralų smalsumą, arba kuris vadovauja intelektinei, emo- 
cinei ar dorinei raidai, arba kuris padaro mokymo procesą reikšminges- 
nį. Priešingai, mokymas kaip perdavimas to, kas jau yra žinoma, dažnai 
atvirai puolamas kaip primetantis mokiniui mokytojo vertybes, besiki- 
šantis į natūralų augimo procesą, pakertantis mokinio laisvę ir orumą. Iš 
mokytojo yra reikalaujama vengti sakyti tai, ką jis žino, bet siekti reikš- 
mingų kitokio pobūdžio mainų. 

Jeigu prašome įrodyti būsimą naudą, mums paprastai sakoma, jog 
šių pakaitos tvarkų padarinių išmatuoti neįmanoma. Matavimas tinka- 
mas tik perduoti tam, kas jau yra žinoma. Neturime tikėtis, kad galėsi- 
me kiekybiškai įvertinti lygmenį, kuriuo mokytojas padeda mokiniui 
pačiam atrasti pasaulį arba sužadina jo smalsumą, arba vadovauja jo rai- 
dai, arba padaro mokymąsi reikšmingą. Įrodant kiekybinį įvertinimą ga- 
li paaiškėti, kad nauji mokymo būdai buvo ne tokie veiksmingi (moki- 
nys išties išmoko mažiau, negu yra žinoma), tačiau jis patyrė kitų, 
svarbesnių pokyčių, kurių įrodymai yra neišvengiamai kokybiniai. Iš tik- 
rųjų egzaminai mažai ką reiškia ir jų turėtų būti atsakyta. 

Tačiau šie kokybiniai įrodymai ne visada nuramina. Tvarka, išplė- 
tota tam, kad pakeistų perdavimą to, kas jau yra žinoma, turėjo tam 
tikrų nenumatytų padarinių, kuriuos vargu ar tiktų siūlyti. Keli pa- 
vyzdžiai. 

1. Mokinys, nuo darželio iki koledžo giriamas mokytojų, kurie buvo 
atidūs jo atradimams, yra linkęs perdėtai vertinti savo atradimo ga- 
lias ir tai, kiek jis išties išmoko. 

2. Kai tradicija atmetama kaip varžanti ir dėl to kūrybinės pastangos 
prasideda nuo šlamančiųjų, meno, muzikos ir literatūros kūriniai 
yra neišvengiamai, paprastai kalbant, primityvūs. 

3. Tie, kuriems teko patiems išmokti, kaip galvoti, yra visiškai nepajė- 
gūs atrasti visų per šimtmečius sukauptų priemonių. Dėl to intelek- 
tinio savęs valdymo atžvilgiu jie yra beveik beginkliai prieš prastą 
logiką, prietarus, mistines nesąmones ir demagogiją. Panašiai neto- 
bulas yra jų etinis savęs valdymas. Nenuostabu, kad kai kurie jų 
mėgina iracionalumą padaryti vertybe. 

4. Daugelis kultūros tvarkų vyravo todėl, kad jos remia elgesį, kuris 
„atsižvelgia į ateitį : suteikia žmonėms priežastis dabar elgtis tokiu 
būdu, kuris turi svarbias, nors galbūt ir tolimas pasekmes. Tie, kas 
apsiriboja dabar tinkamais dalykais, stokoja šios paramos ir yra ver- 
čiami būti griežčiausia prasme egzistencialistais; jie neatrado praei- 
ties ir neturi priežasties elgtis veiksmingai ateities vardan. 


Vaizdas nėra toks pilkas, kaip jį nupiešiau, kadangi mokytojas me tik 
padeda atrasti arba skatina smalsumą, arba vadovauja raidai, arba daro 
mokymąsi reikšmingą. Mokiniai iš tikrųjų skaito knygas, įsitraukia į in- 
formatyvias diskusijas, klausosi muzikos, žiūri meno kūrinius ir taip iš- 
moksta to, ką kiti pasakė ir padarė, ir to, kaip jie pasakė ir padare. Dalis 
kultūros perdavimo vyksta, jeigu galima taip sakyti, po prekystaliu. Vis 
dėlto daugelis šiuolaikinių ugdymo filosofų, atrodo, yra atsidavę perda- 
vimo minimizavimui, ir aš tikiu, kad jie taip elgiasi dėl ideologinių prie- 
žasčių, daugiausia nesusijusių su švietimu. 

Lengva būti suklaidintam to, ką pavadinau Mokyklos stabais!. Ge- 
ro mokytojo stabas yra tikėjimas, kad tai, ką gali padaryti geras mokyto- 


! Skinner B. F. The technology of teaching. New York. Appleton-Century-Crofts, 
1969. Pp. 111-112. 

jas, gali padaryti bet kuris mokytojas, o Gero mokinio stabas yra tikėji- 
mas, kad tai, ko gali išmokti geras mokinys, gali išmokti bet kuris moki- 
nys. Vis dar neanalizuojamos priežastys, kodėl mokytojai kartais yra ne- 
paprastai veiksmingi, nors jų mokiniai niekuo neišsiskiria, o mokiniai 
kartais išmoksta daug ir be gero mokytojo pagalbos. Gero mokytojo ir 
gero mokinio derinys gali duoti beveik stulbinamus rezultatus. Kai taip 
yra, nieko daug nereikia daryti su aukštuoju mokslu, tačiau neturime 
užmiršti daugybės eilinių mokytojų, kurie negali pasinaudoti gerų mo- 
kinių atranka, arba daugybės eilinių mokinių, kurie neturi gerų mokyto- 
jų. Jiems reikia išplėtoti veiksmingą švietimo tvarką. 

Veiksminga plėtotė turi remtis elgesio procesų išmanymu. Pamati- 
niai klausimai tokie: kodėl kas nors privalo mokyti ir kodėl kas nors 
privalo mokytis? Tai klausimai apie žmogaus elgesį, ir atsakyti į juos 
padeda nauji elgesio analizės laimėjimai. 

Kadaise švietimas buvo daugiausia baudžiamojo pobūdžio. Lazda, 
rykštė ir smaili popierinė kepurė buvo mokytojo įrankiai. Mokinys mo- 
kėsi arba kentėjo nuo pasekmių. Šį modelį dar dažnai gina net tie, kurie 
kartą buvo plakti arba išjuokti („Tai buvo man į naudą“), ir kai ką išties 
galima pasakyti jį remiant. Dėl baudžiamųjų priemonių daugelis moki- 
nių įgyja savikontrolės būdus, kurie perkeliami į aukštąjį mokslą. Taip 
buvo, kai universitetai buvo beveik tik bibliotekos ir kai išsilavinimą 
įgydavo tik tie, kurių nereikėjo mokyti. Kai universitetai ėmė mokyti, 
buvo pridėtos baudžiamosios priemonės, ir iki šiol dauguma koledžo 
studentų, nors ir kokių turėtų ambicijų arba ilgalaikių tikslų, vaikšto į 
paskaitas ir skaito vadovėlius daugiausia norėdami išvengti šito nedary- 
mo pasekmių. Tiems, kas norėtų paprieštarauti, kaip įrodymą galima 
pateikti vidutinį studentų atsaką į atsitiktinį priemonių sušvelninimą 
(pavyzdžiui, netikėtą šventę arba sumažintas užduotis) arba nerimą, bū- 
dingai susijusį su egzaminais. (Ir tegul tie, kurie iki šiol nesutinka, sau- 
gosi Mokyklos stabų!) 

Vis dėlto demokratinėje visuomenėje atgrasią kontrolę nelengva pa- 
teisinti, taigi dėl daugybės kitų priežasčių žmonės stengėsi rasti pakaitus. 
Mokytojai paprastai teikdavo pirmenybę tam, kad jų mokiniai mokytų- 

si be prievartos ir kad net mėgtų studijas. Mokymasis kasdieniame gyve- 
nime, atrodo, pasižymi šiais bruožais. Tai kodėl tikrovės neperkėlus į 
klasę ir neišmetus beržinės rykštės? Parenkime sąlygas, kuriomis moki- 
nys galėtų daryti veikiau tai, ką nori arba mėgsta, nei ką privalo. 

Tai neabejotinai yra žingsnis teisinga kryptimi, tačiau jis buvo klai- 
dingai suprastas ir klaidingai aiškinamas. Baudžiamąsias sąlygas sumanė 
mokytojai, tačiau tikrovėje yra įprastos nebaudžiamosios sąlygos. Tai, 
kas prasidėjo kaip pokytis iš prievartos į teigiamą paskatą, atrodė, iškilo 
kaip mokytojo vaidmens pokytis. Mokytojas galėtų rasti dalykų, kuriais 
sudomintų mokinį; jis galėtų vadovauti jo raidai; jis galėtų būti jo natū- 
ralios visuomeninės aplinkos dalis; tačiau jis negalėtų mokyti. Mokytų 
tikrovė. Mokytojas galėtų tik padėti mokiniui mokytis. 

Ar tai buvo netikėtas tikslas? Ar tikrovė nebūtų labiau linkusi kurti 
natūraliai veiksmingą elgesį? Kreipimasis į gamtą visada įtikinamas, ir 
mokymo, kaip perdavimo to, ką jau žino kiti, sampratai. Tam, ko moki- 
nys išmoksta del sąlyčio su tikrove, kyla pavojus, kai mokytojas kliudo 
arba kišasi į natūralų procesą. To neturėtų būti. 

Deja, tikrovė negali sukurti krūvio, kuris šitaip jai priskiriamas. Per 
vieną trumpą gyvenimą iš jos galima išmokti nedaug. Natūrali aplinka 
yra įvairesnė nei blogai įrengta klase, tačiau vis delto ji kol kas yra pasi- 
kartojanti, o asmeniniai kontaktai — riboti. Kai mokytojai atsisakė atgra- 
sios tvarkos, jie prarado kontrolę. Mokytojai atmetė kai kuriuos dalykus 
bei atsisake kitų, kol mokiniai bus „pasirengę“. Panašūs padariniai ištiko 
aukštąjį mokslą. Kai eksplicitinis žinių perdavimas sumažėja, sumažėja 
ir apimtis. Tinkamas pasaulis taip pat stokoja užmojo. 

Tai, ko išmokstama iš tikrovės, yra ir ydinga. Gerai žinoma, kad 
pirmasis natūralios aplinkos padarinys ugdant sportinius ir meninius 
įgūdžius dažnai vėliau virsta kankinančiu dalyku; jeigu galutinė atliktis 
turi būti tobula, treneriui arba mokytojui tenka slopinti ankstyvąsias 
natūralaus atsako formas. Taip pat yra ir su intelektu. Be abejonės, iški- 
lūs pasiekimai dažnai buvo natūralios raidos proceso kulminacija, tačiau 


taip yra del to, kad tokių pavyzdžių reta, todėl juos vadiname iškiliais, o 

taip yra galbūt tik del to, kad jie yra išimtis, kurią priskiriame veikiau 
talentui nei pagalbai iš išorės. 

Fizinė aplinka moko tiek blogo elgesio, tiek ir įgudusio; visuome- 
ninė aplinka moko agresijos ir rungtyniavimo taip pat įgudusiai kaip ir 
geros valios bei bendradarbiavimo: abiejuose pasauliuose atsitiktinės 
pasekmės sukelia prietarų. Natūralus pasaulis yra stipriai baudžiantis, 
ir daugelio jo dalių taip pat esame linkę vengti, kaip ir esame linkę 
praleidinėti pamokas. Visi šie bruožai turi sugretinimų knygų pasauly- 
je. Mokinys gali daug neišmokti, jeigu skaito tik tas knygas, kurios 
jam šiuo metu įdomios; tai, ko jis išmoksta, gali būti nenaudinga arba 
neteisinga; o knyginis žinojimas gali būti daugiausia neesminis. Žino- 
ma, daugybė mokinių apskritai, vos tik turi galimybę, išmoksta nepri- 
siliesti prie knygų. 

Mokinių atsivertimas prie dabar juos dominančių dalykų neišspren- 
džia motyvacinių sunkumų, kylančių atsisakius aikščių baudžiamųjų me- 
todų. Iš esmės tai mokymo atsisakymas. Daug daugiau žadantis būdas 
yra pašalinti iš klasės baudžiamąsias priemones - įskaitant lengvai slepia- 
mus atgrasius mokymo koledže bruožus - neatsisakant perduoti kultūrą 
arba tai, kas jau buvo kitų išmokta. Pakaitas yra stebėtinai paprastas; 
neabejoju, jog istorikai gali rasti daug ankstesnių parvirtinimų. Tačiau 
užduotis yra ne patvirtinti pakaitą, o įtraukti jį į bendrąją tvarką, o mes 
tik dabar esame pasirengę tai padaryti. Nauji žmogaus elgesio supratimo 
laimėjimai suteikia ne tik priemones, bet ir pasitikėjimą, reikalingą reikš- 
mingiems pokyčiams įvykdyti. 

Mums būtina pakeisti pramanytas baudžiamąsias sąlygas veikiau 
išgalvotais nei natūraliais pakaitais, kurių randame „tinkamoje“ dabar- 
ties aplinkoje. Bausmės pakaitas yra tai, ką profanas vadina apdovanoji- 
mu, tačiau profaniškasis supratimas ilgai slėpė svarbią detalę. Elgesys yra 
išties modifikuotas pasekmių — apdovanojamųjų ar baudžiamųjų — ta- 
čiau svarbu yra būdas, kuriuo pasekmė yra sąlygota elgesio. Utilitaristų sky- 
rimas niekada netiko, kadangi jie pabrėžė pasekmes (malonumą ir skaus- 
mą) neigdami sąlygotus ryšius. Kokiomis sąlygomis ir kurią akimirką 
veiksmas yra lydimas malonios arba skausmingos pasekmės? 

Eksperimentinė elgesio analizė susijusi su sąlygotais ryšiais, įsigalė- 
jusiais tarp trijų dalykų — situacijos, kurioje elgesys pasireiškia, paties 
elgesio ir apdovanojamųjų arba pastiprinamųjų pasekmių. Laboratorijo- 
je sukuriamos itin sudėtingos ir įmantrios pasekmės bei tyrinėjami jų 
padariniai. Rezultatai atskleidė pakaitus tiek baudžiamosioms tradicinio 
ugdymo priemonėms, tiek tvarkai, kurioje mokymas perduodamas tik- 
rOovei. 

Paprastas pastiprinimo pradiniame ir pagrindiniame moksle sąly- 
gotumas — toks kaip žetonų ekonomika arba kredito taškų sistema klasė- 
je - gali atrodyti kaip tradicinis apdovanojimas. Ir taip yra išties, kadan- 
gi pastipros buvo padarytos kaip įmanu labiau išsiskiriančios, siekiant 
paversti jas kuo aiškiau sąlygotas elgesio. Norint kontroliuoti suardytą 
klasę arba pakeisti baudžiamąją aplinką kaip įmanoma greičiau, gali pri- 
reikti paprastų ir išsiskiriančių sąlygotumų. Tačiau aukštasis mokslas aki- 
vaizdžiai reikalauja kažko kito. 

Tradicinis instrumentas, kuriuo vienas asmuo gali naudotis kito 
patyrimu, yra knyga, o tai, kas vadinama vadovėliu, yra išplėtotas daryti 
kuo greitesnį pokytį. Tačiau kodėl studentas turi skaityti knygą arba 
studijuoti vadovėlį? Į šią galimybę verta atsižvelgti svarstant, ar toks elge- 
sys yra paprasta aiškumo ir pastiprinamųjų pasekmių dažnio funkcija. 
Tačiau kokios tos pasekmės? Tradiciškai studentas iš gauto už testą įver- 
tinimo sužino, kokiu lygmeniu jis supranta, ką perskaito, tačiau įvertini- 
mas nėra veiksmingai sąlygotas elgesio. Jeigu medžiaga pati savaime nėra 
pastiprinanti, kadangi ji dabar nedomina, o taip visada negali būti, jis, 
matyt, skaitys, jeigu apskritai skaitys, tik norėdamas išvengti atgrasių 
žemo įvertinimo pasekmių. Reikia sugalvoti daug daugiau betarpiškų 
teigiamų pasekmių. 

Tradicinė „apdovanojimo“ sąvoka numano kažką išorinio elgesio 
atžvilgiu, ir išties galime apdovanoti teisingus atsakus į knygos ištraukas, 
pavyzdžiui, pinigais, — sakykim, atleisdami nuo dalies sumokėto kurso 
pradžioje mokesčio. Tačiau nieko tokio grubaus nereikia. Studentas, ti- 
kėtina, mokosi koledže norėdamas „įgyti išsilavinimą“, ir pažanga da- 


rant tai savaime yra pastiprinanti. Vienintelis reikalavimas — kad pažan- 

ga būtų pastebima. Studentas toliau skaitys knygą, jeigu yra patvirtini- 
mas, kad jis patiria reikšmingą pokytų, kad jis vis geriau gali atlikti ir 
išreikšti dalykus, kad jis žengia knygos ar dalyko, kuris yra kurso dalis, 
arba mokymo programos, kurios dalis yra kursas, baigimo link. Studen- 
tams, kurių elgesys nėra šitaip pastiprinamas, būtina rasti kitas pastipras, 
tačiau apskritai juos galima paskatinti skaityti - dėmesingai ir su malo- 
numu - įtikinus, kad pasekmės yra tiesioginės, aiškiai išskirtos ir dažnos. 
Tai, kas tinka skaitymui, tinka ir kitoms mokymosi užduočių dalims. 


Būtinos sąlygos gali būti sudaromos lengviausiai, jeigu — 


1. Studentas žengia savarankiškai. Greičio, kuriuo studentas dirba, skir- 
tumai gali būti genetiniai arba aplinkos, o galbūt ir abu. Tačiau 
svarbus ne skirtumų šaltinis, o jų keliamų uždavinių sprendimas. 
Studentas, kuris verčiamas žengti per greitai, netenka daug pastipri- 
nančių pasekmių, tačiau netenka jų vis daugiau, kai atsilieka vis 
labiau ir labiau. Studentas, kuris gali žengti greičiau, tačiau yra už- 
laikomas, negauna pastiprinimų, susijusių su greičiu. Asmeninio 
žengimo dėsnį galima taikyti ir aukštajam mokslui, ir mokymui 
pirmoje klasėje. 

2. Studentas neturi tiktai „įsisavinti informaciją ; jis turi atliepti, ir jo 
atsakus reikia tučtuojau įvertinti taip, kad sėkmingi atsakai būtų 
pastiprinti. 

3. Studentas turi nagrinėti medžiagą tokiu būdu, kad tai, ko jis ką tik 
išmoko, padėtų jam žengti kitą žingsnį. Didėjančios galios ženklai 
yra svarbios pastipros. Pastiprinimas bus didžiausias, jeigu studen- 
tas įveikia kiekvieną etapą prieš judėdamas toliau. 


Yra skaitytojų, kurie karštai piktinsis šiomis nuorodomis į elgesio 
procesus aptariant aukštąjį mokslą, ir, deja, tik tuos, kurie turi tam tikrą 
tiesioginį patyrimą su operantiniu sąlygojimu, bus lengva įtikinti jų tin- 
kamumu. Tačiau tai nebėra teorijos dalykas. Mokymo sistemos, kurios 
laikosi šių dėsnių, buvo išplėtotos, išmėgintos ir itin sėkmingos skati- 


nant studentus mokytis energingai, stropiai ir su malonumu. Tai, kas 

yra išmokta, neturi būti relevantiška jų dabarties gyvenimui; todėl šitai 
gali būti atrinkta kaip tinkama jų ateičiai. Šiomis sąlygomis studentai 
yra mažiau linkę vengti mokymo - ne tik šalutiniais būdais, tokiais kaip 
būti nedemesingiems ir užmaršiems, bet ir pertraukiant studijas arba 
visiškai atsisakant mokyklos arba koledžo. 

Gerai programuotas mokymas laikosi šių dėsnių, o gera programa 
yra dramatiškas jų galios parodymas. Ir itin naudinga priemonė naujos 
srities žinioms įgyti. Tačiau šiuolaikinio aukštojo mokslo būtinybė daž- 
nai reikalauja išsamesnio tvarkos restruktūravimo, o Fredo S. Kellerio 
pradėta Asmeninio mokymo sistema — puikus pavyzdys, kas gali būti 
nuveikta. Naujausias įvertinantis šią sistemą mokymo mokslo atžvilgiu 
pranešimas apibūdina metodiką taip: 


„Pradedantis Kellerio kursą studentas sužino, kad kurso darbas yra 
padalytas į temas arba į skyrius. Paprastai skyrių turinys atitinka kur- 
so vadovelio skyrius. Kurso pradžioje studentas gauna spausdintą mo- 
kymosi vadovą ir pirmą skyrių. Nors mokymosi vadovai nevienodi, 
įprastas pristato skyrių, kelia tikslus, siūlo mokymosi būdus ir nuro- 
do tikrinančius klausimus. Norėdamas pasiekti iškeltus mokymosi 
vadove tikslus, studentas gali dirbti bet kur — įskaitant auditoriją. 


Prieš judėdamas prie antro skyriaus studentas turi parodyti puikų 
pirmo mokėjimą arba beveik puikią atliktį trumpame egzamine. Jis 
egzaminuojamas iš skyriaus tik kai jaučia esąs tinkamai pasirengęs, ir 
nėra baudžiamas, jei nesėkmingai išlaiko pirmą, antrą arba vėlesnį 
egzaminą. Kai studentas pademonstruoja puikų pirmo skyriaus mo- 
kėjimą, jam duodamas antro skyriaus mokymosi vadovas. Taip jis 
juda per kursą savarankiškai. Studentas gali įveikti visus kurso reika- 
lavimus per pusę nustatyto termino arba jam gali prireikti daugiau 
nei numatyta laiko tam, kad užbaigtų kursą.“ 


2 Kulik J., Kulik C., and Carmichael K. The Keller Plan in science teaching. Scien- 
ce, 1974, 183, 381-383. (Taip par žr. Fredo S. Kellerio ir J. Gilmouro Shermano 
parengtą 7he Keller Plan Handbook, išspausdintą 1974 m. W. A. Benjamin, Inc., 
Menlo Park, Cal.). 

Pagal Kellerio planą dabar yra dėstoma tūkstančiai kursų Jungti- 
nėse Valstijose, Pietų Afrikoje ir kitur. Jį gali tekti pritaikyti vietos 
sąlygoms, susijusioms su tvarkaraščiu, vertinimu, medžiagos vieta bei 
erdve, užrašų vedimu, tačiau esminius bruožus galima išsaugoti. Toks 
kursas apima standartinę medžiagą, tačiau daug nuodugniau, kartu 
išvengiant daugumos, jei ne visų, atgrasių tradicinės tvarkos bruožų. 
Studentas ber kada žino, kiek jis yra pažengęs - ką padarė ir ką dar turi 
padaryti; ta pati informacija yra prieinama bei dėl įvairių priežasčių 
naudinga ir dėstytojui. 

Tokį kursą galima nuolat tobulinti, kadangi, kaip ir kitose moky- 
mo programose, tačiau kitaip nei tradiciniuose vadovėliuose ir paskaito- 
se, galima lengvai nustatyti ir ištaisyti silpnąsias vietas. Visi bendrieji 
pateikties būdai, be abejonės, toliau bus tobulinami, remiantis patyri- 
mu, tačiau jau buvo įrodyta, jog tokiu būdu galima išspręsti aukštojo 
mokslo vadinamąją motyvacijos problemą. Galima sukurti aplinką, ku- 
rioje studentas turi daug priežasčių mokytis ir įsisavinti medžiagą, net 
kai ji neatitinka to meto asmeninių uždavinių ar domesių. Todėl švieti- 
mui tampa įmanu leisti naujam grupės nariui pasinaudoti tuo, ką kiti 
nariai jau išmoko, — ir labai greitai. 

Įtariu, jog kai kam tai pasirodys filisteriški žodžiai. Tačiau toks po- 
žiūris man atrodo ne tik gynybiškas, bet ir neišvengiamas. Ar pedagogų 
ir ugdymo filosofų neturime paprašyti atskleisti kaip įmanoma aiškiau 
pastebėtus skirtumus tarp studentų, kurie įgijo „aukštąjį išsilavinimą“ ir 
kurie jo neįgijo? Ir ar jie neturėtų pasakyti, kaip lavinimasis linkęs vesti 
viena į kita? Darau prielaidą, kad švietimo paskirtis ir tikslai, kurie daž- 
niausiai pateikiami tradiciniuose aptarimuose, pasiūlė naudingą tvarką, 
tačiau paslėpė nenorą būti tiksliems dėl šių pamatinių išdavų. 

Žinoma, svarbu skatinti studentų „natūralų smalsumą“, tačiau smal- 
sumas nelabai naudingas, jeigu studentas žvelgia tik į pasaulį aplink sa- 
ve. Jeigu stengdamiesi skatinti smalsumą aukojame perdavimą to, ką 
kiti smalsūs žmonės jau atrado, atimame iš studento galimybę susipažin- 


ti su neaprėpiamu pasauliu, slypinčiu už jo artimiausio akiračio. 


12. Plėtojant aukštąjį mokslą 167 


Žinoma, svarbu, kad studentas būtų kūrybiškas ir turėtų lakią vaiz- 
duotę, tačiau jeigu, norėdami būti visiškai tikri, kad jis nemėgdžioja, 
nepaisome arba slepiame kitų kūrybinius pasiekimus, atimame iš jo ga- 
limybę dalyvauti kūrybiniame procese, kuris pranoksta jo paties gyveni- 
mą. Kūrybiniai praeities pasiekimai priklauso žmonėms, kurie didžiąja 
dalimi, kaip apie save rašė I. Newton, „stovėjo ant milžinų pečių“. Rei- 
kalaudami, kad studentas tvirtai stovėtų ant žemės, nedarome jam pa- 
slaugos. 

Anksčiau ar vėliau švietimo tikslai pakrypsta į etiką ir moralę, ir 
būtent čia kreipimasis į paprastą augimo procesą yra žalingiausias. Kul- 
tūros dalis, kuri neabejotinai reikalauja perdavimo, yra etinė ir dorinė 
tvarka. Žmonės nėra nei etiški, nei dori iš prigimties, nei jie tiesiog auga 
laikydamiesi etikos ar doros. Tai, kas skatina elgtis etiškai ir dorai, yra 
kitų grupės narių taikomos etinės ir dorinės priemonės. Palikti etišką 
ir dorinį elgesį individo natūraliam fondui ir natūraliam augimo pro- 
cesui reiškia skatinti etinį ir dorinį chaosą. Turime pripažinti, kad kul- 
tūra savo nariams primeta etines ir dorines normas. Ji negali padaryti 
nieko kito. 

Apskritai turime pripažinti, kad perduodamas kultūrą švietimas sa- 
vo ugdytiniams primeta tai, kas jau buvo išmokta kitų. Dažniausiai ten- 
ka nuspręsti iš anksto, ką studentas turi mokytis. Nūdienos ugdymo 
filosofai atsiranda iš dalies dėl nenoro prisiimti atsakomybę. Švietimo 
politikai nenori nusakyti, kas yra vertingas žinojimas, ir vėl palieka nu- 
spręsti studentui. Tačiau studentas neturi galimybių apibrėžti, kas ga- 
liausiai bus naudinga. Tai akivaizdu, kai jis pradeda studijuoti tokią pla- 
čią sritį kaip biologija ar fizika, tačiau teisinga ir įžengiant į platesnį 
„ugdymą gyvenimui“. Žinoma, reikia atsižvelgti į išskirtinius asmens 
bruožus, o programa, pagrįsta reglamentavimu ir vienodumu, būtų prasta 
švietimo plėtotė, tačiau reglamentavimo ir vienodumo esama ir progra- 
mose, kurios palieka sprendimus studentams. Neturėtume apsirikti del 
to, kad studentai yra labiau nei mes pasirengę prisiimti atsakomybę už 
savo programų kūrimą, nes jų pasirengimas gali būti susijęs su dabarties 


pasitenkinimu. 

Tie, kurie leidžia patiems studentams nuspręsti, ką jie turi mokytis, 
ir palieka mokymą fizinei, visuomeninei ir žodinei aplinkoms, iš esmės 
atsižada kaip mokytojai. Jie išduoda studentus, kurie jau rūpinasi savo 
ateitimi, ir nepadeda tiems, kurie niekada neturėjo dėl ko ja rūpintis. 
Galbūt švietimas kada nors bus palaikytas atsakingu už milijonus jaunų 
žmonių, kurie dabar ne tik nėra tinkamai pasirengę ateičiai, bet net ir 


nėra įsitikinę, jog kada nors bus jai pasirengę. 


IV DALIS 
ĮVAIRYBĖ 


Filogeninio elgesio kūrimas 


„ Sutapimo galia 
„ Apmąstymai apie reikšmę ir sandarą 


Voldenas (Pirmasis) ir Antrasis Voldenas 


„ Peržiūrėta Laisvė tr orumas 


Pagaliau - laisvė nuo mokesčių naštos 


13 


Filogeninio elgesio kūrimas 


Darant pastiprinimo sąlygotumus vis sudėtingesnius dažnai galima su- 
kurti neįprastą operantinio elgesio topografiją. Paprastoje demonstraci- 
joje dėžė perskiriama į dvi dalis žema sienele. Alkana žiurkė yra padeda- 
ma vienoje pusėje, o ėdalas - kitoje. Žiurkė turi pradinę atsakų (lipimo 
ir šokimo) sąranką. Kai kurie atsakai perkelia ją per sienelę ir pastiprina 
edalu. Dėl to turintys reikalingą topografiją atsakai yra sustiprinami, ir 
vėliau greitai pasireiškia. Jeigu tuomet sienelė šiek tiek paaukštinama, 
bus sėkmingi tik kai kurie šių atsakų, tačiau jie pasitaikys vis dažniau ir 
dėl to atsiras naujos atsako topografijos, kurios, sienelės aukščiui vėl pa- 
didėjus, susidurs net su reiklesniais sąlygotumais. Jeigu aukštis nėra di- 
dinamas per greitai (jei kai kurie atsakai visada sėkmingi), susidarys itin 
energinga ir įgudusi sąranka. Žiurkė galiausiai įveiks sienelę, kurios ji 
niekada neperliptų, jeigu nebūtų veikiama tokios programos. 

Panašių rezultatų gali duoti genetinė atranka. Žiurkės, kurios leng- 
viausiai arba sėkmingiausiai perlipa tam tikro aukščio sienelę, gali būti 
atrinktos veisti, norint sukurti populiaciją, kurios kai kurie nariai bus 
labiau linkę perlipti aukštesnę sienelę; paskui šį procesą galima pakarto- 
ti. Dvi veislės vauruotųjų žiurkių, naudotos tam tikruose genetiniuose 
eksperimentuose Harvardo universiteto senajame Bussey institute, galė- 
jo būti tučtuojau atskirtos, padedant jas po vieną į negilią dėžę; vienos 
linijos atstovai greitai pabėgdavo, o kitos likdavo dėžėje neribotam lai- 
kui. Vien tik stebint buvo neįmanoma pasakyti, ar skirtumas susijęs su 
operantiniu sąlygojimu, atsirandančiu dėl kai kurių tokių kaip ką tik 
minėtos procedūros, ar su genetinėmis ypatybėmis. Kai galima atmesti 
su ontogeneze susijusius skirtumus, paprastai daroma išvada, kad už juos 
atsakinga genetinė atranka. 

Grįžimo į tą pačią vietą elgesys taip pat kelia panašių klausimų. 
Organizmas operantiniu sąlygojimu gali būti išmokytas grįžti namo, kar- 
totinai padėjus jį ten, iš kur grįžimas į pastovią vietą yra pastiprinamas. 
Laukas gali būti pamažu didinamas, o jo ribas gali lemti tik turimas 
laikas ir organizmo judėjimo gabumai. Tokiu pačiu procesu, kuriame 
pastiprinimo sąlygorumus pakeičia išlikimo sąlygorumai, galima paaiškin- 
ti, pavyzdžiui, išskrendančių iš urvo ir grįžtančių į jį šikšnosparnių elge- 
sį. Tikėtina, jog, padidėjus pradinei grupei, tie šikšnosparniai, kurie no- 
rėdami gauti maisto skrisdavo vis toliau nuo namų ir sėkmingai grįždavo, 
buvo labiau linkę išlikti, veistis ir perduoti šį elgesį. 

Ontogenetinį elgesį kuriančius pastiprinimo sąlygotumus galima pa- 
rengti ir tyrinėti laboratorijoje. Dauguma išlikimo sąlygotumų, atsakin- 
gų Už šioje srityje stebimą filogenetinį elgesį, paprastai yra numanomi. 
Tačiau tam tikras įrodymas aplinkos sąlygų, kurios galbūt pasikeitė taip, 
kad sukurtų sudėtingą filogenetinį elgesį, paaiškėjo iš žemynų slinkimo 
ir jūros dugno plitimo teorijos. 

Neseniai patraukė dėmesį žaliojo vėžlio (Chelonia mydas), kuris mai- 
tinasi vandens ganyklose išilgai Brazilijos pakrantės ir nuplaukia daugiau 
nei tūkstantį mylių veistis į Asensjono salą, elgesys. Kelionė trunka keletą 
savaičių ir atskleidžia ypatingus navigacinius įgūdžius, kadangi penkių mylių 
taikinys turi būti surastas po apytikriai tūkstantį mylių trukusios kelionės 
atvira jūra. Kaip tvirtino A. Carr!, sunku įsivaizduoti, kad toks sudėtingas 
elgesys galėjo atsirasti dėl natūraliosios atrankos esant dabartinėms aplin- 
kybėms. 1964 m. R. Fraser“ paaiškino, jog prieš 150 mln. merų vėžliai 
„turėjo įveikti tik siaurą jūros atšaką; kadangi senovinės Rio Dosė platu- 
mos ir Asensjono kyšulys Afrikos pakrantėje tiksliai sutampa, lizdo suki- 
mo vietovė slypėjo ten tiesiog už vandens, vos už 100 mylių ar pan. nuo jų 
namų sausumoje tarp Rytų Brazilijos drambliažolės'. 


! Carr A. Adaprive aspects of the scheduled travel of Chelonia. In Animal orienta- 
tion and navigation. Corvallis: Oregon State University Press, 1966. 
2 Fraser R. Understanding the earth. New York: Penguin, 1964. 

Tačiau, kaip neseniai pažymėjo A. Carr ir P. Coleman“, atvejis nėra 
toks paprastas. Asensjono sala sąlygiškai vėlyva vulkaninių salų, kurios 
iškilo plečiantis jūros dugnui, grandinės dalis. Anksčiau vežliai turėjo 
keliauti į salas netoli Brazilijos, tačiau jos ilgainiui buvo apsemtos. Tuo- 
met jie galbūt vyko ta pačia kryptimi į tolesnes salas, iš kurių Asensjono 
sala buvo paskutinė. Aišku tai, kad maitinimosi aplinkui Brazilijos pa- 
krantes ir plaukimo į sąlygiškai saugią nuo plėšrūnų veisimosi žemę elge- 
sys, didėjant atstumui, susidūrė su vis sudėtingesnėmis sąlygomis — arba 
tolydžiai, arba žingsnis po žingsnio. 

Kita išlikimo sąlygortumų programa, atsiradusi dėl jūros dugno iš- 
kilimo, gali paaiškinti Amerikos ir Europos gėlo vandens ungurių, ku- 
rie, atrodo, turi bendrą nerštavietę Sargasų jūroje, elgesį. Ketvirtajame 
Žemynų ir vandenynų kilmės“ leidime Alfred Wegener, žemynų slinkimo 
teorijos pradininkas, pažymėjo, jog šis faktas atitinka jo teoriją. Šį požiū- 
rį jam dar 1922 m. pasiūlė J. Schmidt. Schmidto ankstyvasis tyrimas? 
parodė, kad europinis ungurys (Anguilla anguilla) veisiasi Vakarų Indi- 
jos šiaurės rytų ir šiaurės srityje. Lervos stadijos unguriai (vadinami 
leptocepbal:) yra maži ir panašūs į lapus. Jie iškyla į paviršių ir padedami 
Golfo srovės juda Europos link. Metų amžiaus lervas galima rasti Atlan- 
to viduryje ir į Rytus iki pat Azorų salų; dvejų metų lervos yra aptinka- 
mos palei Europos krantus ir Viduržemio jūroje; o po trejų metų jos 
patiria metamortozę ir pasirodo kaip unguriai gėlo vandens srovėse, kur 
subręsta. Po metų subrendę unguriai grįžta į vietą, kurioje gimė. Iškilus 
jūros dugnui, neršimo vieta persikėlė toliau nuo Europos upių nei nuo 
Amerikos, ir Wegener pritaria H. Osterwaldui, suprasdamas, jog „laips- 
niškas šio vandenyno pagrindo bei Amerikos slinkimas tolyn nuo Euro- 
pos“ paaiškina faktą, kad Europos ungurių lervos stadija yra treji metai, 
o Amerikos — tik vieni. 


3 Carr A. and Coleman P. J. Seafloor spreading theory and the odyssey of the green 
turtle. Nature, 1974, 249, 128-130. 

* Wegener A. The origin of continents and oceans (4th ed.). 1929. (Vertimas į anglų 
k. New York: Dover, 1966). 

> Schmidt: J. Mature, 1923, 111, 51-54. 

1969 m. šios knygos autorius pažymėjo, kad galimas jūros dugno 
iškilimas atitiko ungurių elgesio filogenetinį kūrimą“. Elgesys išties ne- 
paprastas. Pavyzdžiui, iš veisimosi vietos į Nilo deltą lervos stadijos un- 
gurys per trejus metus nukeliauja, kaip pažymėjo J. Schmidt, apie G tūkst. 
mylių. Vandenyno srovės paaiškina tik dalį šios migracijos. Suaugęs un- 
gurys įveikia tokio par ilgio kelionę atgal prieš srovę. O dėl žaliojo vėž- 
lio, rai sunku patikėti, kad ypatingas jo elgesys galėjo susidaryti del natū- 
raliosios atrankos esant dabartinėms aplinkos sąlygoms. Tačiau jeigu iš 
pradžių atstumai buvo trumpi ir jeigu jie didėjo 76 daugiau nei keletu 
coliu kiekvienoje kartoje, kaip numato žemynų slinkimo teorija, tuomet 
kai kurie kiekvienos kartos atstovai galėjo patenkinti naujus sąlygotu- 
mus ir veistis tam, kad perduotų elgesį. 

1948 m. A. Wolfson" įrodinėjo, kad „žemyno slinkimas buvo la- 
biau išsivysčiusių migracijos formų [paukščių] evoliucijos paskata“. Hli- 
potezę jis išskaidė į keturias dalis: 

a)  ikižemynų slinkimo pradžios daug paukščių atlikdavo trumpus skry- 
džius tarp veisimosi ir maitinimosi sričių; 

b) prasidėjus slinkimui, šios sritys lėtai išsiskyrė; 

c) paukščiai toliau naudojo šias sritis dėl gerai išrutuliotų grįžimo na- 
mo instinktų; 

d) didėjant nuotoliams išgyveno tik individai, kurie turėjo reikiamus 
skrydžiui energijos šaltinius. 


Wolfson atkreipė dėmesį į tą faktą, kad, pavyzdžiui, arktinė žuvė- 
dra, kuri veisiasi šiaurinėje Šiaurės Amerikos dalyje ir migruoja į Arkti- 
ką, pirma skrenda rytų kryptimi per Atlantą į Europą, o paskui pietų 
krytimi palei Afrikos pakrantę. Kelionė pietų kryptimi galėjo iš pradžių 
būti labai trumpa, tačiau, žemynams išsiskyrus, kitos kartos turėjo skris- 
ti šiek tuek didesnius atstumus, ir tuomet yra paaiškinama, kas dabar 


atrodo kaip neadaptyvus skrydžio modelis. 


6 Skinner B. F. Contingencies of reinforcement: A theoretical analysis. New York: 
Appleton-Century-Crofts, 1969. (Zr. VII skyrių). 

* Wolfson A. Bird migration and the concept of continental drift. Science, 1948, 
108, 23-30. 

Šiaurės Atlanto lašiša atskleidžia priešingą nei ungurys elgesio mo- 
delį; jos veisiasi gėluose upių vandenyse, tačiau didžiąją dalį brandaus 
gyvenimo praleidžia vandenyne. Joms taip pat būdinga ilga rytų-vakarų 
krypčių migracija, kurią galėjo sukurti žemynų išsiskyrimas. Pasak 
R. Orroš, „amerikinė Atlanto lašiša buvo sugauta Vakarų Grenlandijos 
pakrantėje, čia taip pat aptiktos kilusios iš Švedijos lašišos, jas abi nuo 
namų skiria beveik 3 tūkst. mylių. Kadaise atstumai buvo daug mažesni, o 
navigacija turėjo būti ne ką didesnė nei judėjimas ištisai kranto linijos“. 

Kitoks plokščios platformos tektonikos, susijusios su žemynų slin- 
kimu, padarinys galėjo sukurti išlikimo sąlygotumus, kurie lėmė tam 
tikrus lašišos elgesio bruožus Vakarų pakrantėje. Pavyzdžiui, Kolumbi- 
jos upinė lašiša veisiasi sekliuose, dar sąlygiškai švariuose vandenyse, tu- 
rinčiuose žvyro dugną, tačiau didžiąją gyvenimo dalį praleidžia Ramia- 
jame vandenyne, ypač Aliaskos įlankoje. Šiuo metu suaugusios lašišos 
pasiekia tinkamas veistis vietas tik įveikusios kelią aukštyn per klastingus 
slenksčius ir krioklius. Tačiau ankstesniuose upės raidos etapuose tinka- 
mas veistis sąlygas galima buvo rasti arčiau kranto. Tuo metu lašišai 
nereikėjo būti įgijus jokio itin įgudusio ir galingo elgesio, kuriuo ji da- 
bar įveikia rizikingą upės srovę. Kai upė brendo, tinkamos veistis žemės 
turėjo nutolti nuo pakrantės, sudarydamos išlikimo sąlygotumų, kūru- 
sių dabarties elgesį, programą, pagal kurią kiekvienai kartai tekdavo su- 
sidurti tik su šiek tiek sunkesniais nei ankstesni sąlygotumais. 

Žinoma, Alogenetinis elgesio kismas yra tikėtinas tik jeigu rūšis ar- 
ba bent tam tikra atpažįstama ankstesnė forma egzistavo prasidedant geo- 
loginiams pokyčiams. Žaliasis vėžlys, ungurys ir migruojantys paukš- 
čiai, atrodo, atitinka šį reikalavimą, ir profesorius P. J. Coleman (medžiaga 
iš asmeninio bendravimo) pažymėjo, kad „Vakarų pakrantė geologiškai 
yra jaunas visetas, o jos įtekančių upių raida, be abejo, atitinka lašišos 
grupes, kokia ji yra žinoma šiandien, gyvenimo trukmę“. 

Besitęsiantis tiek ontogenetinio, tiek filogenetinio elgesio kūrimas 
buvo pamažu pripažįstamas. A. Wegener ir J. Schmidt atkreipė dėmesį į 


Š Orr R. T. Animal in migration. New York: Macmillan, 1970. 

ungurio veisimąsi daugiausia norėdami paremti žemynų slinkimo teori- 
ją. A. Wolfson pabrėžė paukščių, galinčių nuskristi didesnius atstumus, 
atranką ir pažymėjo, kad skrydžio kelias buvo reikšmingesnis nei :ysa, 
paremiant aiškinimą žemynų slinkimo prielaidomis, tačiau manė, kad 
paukščiai seka tokiu keliu dėl grįžimo namo instinkto. R. Fraser padarė 
išvadas iš ilgėjančios žaliojo vėžlio kelionės, tačiau A. Carr? pabrėžė įro- 
dymo, „besiremiančio tikėtinomis paleolitinėmis sąlygomis kilmės me- 
tu, arba kiekvieno [salos radimo elgesio] modelio patobulinimu“ (kursy- 
vas autoriaus), svarbą. Carr įrodinėjo, kad „bet kuri patelė, pasižyminti 
potraukiu ir gebėjimu išvykti į salą, pridės daugiau genų rasės veisimosi 
saloje modeliui pastiprinti. Daugiau kiekvienos kartos vėžlių iškeliauja į 
salą paprasčiausiai dėl to, kad jų genotipas labiau paplito dėl ankstesnės 
kartos salos paieškos polinkio. Todėl salos paieškos migracija yra sėk- 
mingas evoliucinis žingsnis ir tapo nusistovėjusiu populiacijos režimu“. 

Būtent šis genotipas pasikeitė esant atrankai, kai žemynai judėjo 
vienas nuo kito. A. Carr ir P. Coleman kalba apie kartotinį ankstesnių 
keliavimo takų ilgėjimą ir teigia, kad „rasinio mokymosi procesas yra 
besikartojančio, padėtį gerinančio pobūdžio ir nereikalauja jokio radi- 
kalaus elgesio pokyčio“. 

Įmanu būti truputį konkretesniam. Filogenetinio, kaip ir ontoge- 
netinio, elgesio kūrimas apima bent tris dalykus: 


1.  Elgesį ima kontroliuoti nauji dirgikliai. Filogenetiniu atveju tai gali 
apimti ekstensyvius jutimo organų pokyčius, tačiau tai taip pat apima 
tam tikrų konkrečių dirgiklio kontrolės formų raidą, kuri, kaip on- 
togenetiniu atveju, nereikalauja jautrumo pokyčių. Kūrimas paprastai 
apima kontroliuojančių dirgiklių grandinės pakeitimą. Kai dirgik- 
lis, kuris nėra svarbiausias esamai grandinei, įgyja savitą kontro- 
liuojamąją galią (arba dėl genetinės atrankos, arba dėl operantinio 
pastiprinimo), susidaro nauja grandinė, kurioje nauji dirgikliai da- 
bar yra pirmą kartą veiksmingi ir gali būti sustiprinti siekiant suda- 


2 Op. cit. 

ryti grandinę, dar labiau besiskiriančią nuo pirminės. Taigi jeigu 
neįprastas regimasis modelis tampa iš dalies veiksmingas, nauji net 
dar labiau neįprasti modeliai pradeda vykdyti kontrolę ir, keičiantis 
sąlygorumams, tampa tolesnės atrankos objektu. 

Aptariant grįžimo namo elgesį, arba migraciją, dažnai skiria- 
mas „žinojimas, kur keliauti“ ir „žinojimas, kaip rasti kelią“, tačiau 
„žinių“ sąvoka sudaro nepatogumų. Organizmas pradeda migruoti, 
arba grįžti namo, atliepdamas į esamus dirgiklius; kai kurie jo atsa- 
kai gali sukurti kitus tuo metu vyraujančius dirgiklius. Keliaujant 
ilgą kelią organizmą gali kontroliuoti grupė pavienių dirgiklių arba 
sustiprintas dirgiklis, pavyzdžiui, toks, kuriuo naudojamasi dangaus 
navigacijoje. (Deja, pastarasis argumentas visiškai nepaaiškina dir- 
giklių, kurie iš tiesų vykdo kontrolę, nors tokių dirgiklių paieška 
pagelbėtų svarstant galimus reikalavimus ankstyvuosiuose kūrimo 
proceso etapuose.) 

2. Elgesio topografija keičiasi. Filogenetiniam elgesiui ji gali apimti 
sudėtingus stiprio ir efektorių veikimo pokyčius, tačiau taip pat 
apima pastovios sistemos veiksmingos topografijos pokyčius — kaip 
ontogenetiniu atveju. Kūrimas paprastai apima veiksmingų topo- 
grafijų srities pakeitimą. Kai neįprastą atsako formą sustiprina gene- 
tinė atranka arba operantinis sąlygojimas, pirmą kartą gali pasireikšti 
naujos formos, kurias savo ruožtu gali sustiprinti besikeičiantys są- 
lygotumai. 

3. Lengva nepastebėti trečiojo kūrimo padarinio - palaikymo arba pa- 
didėjusios tikimybės, kad turintis konkrečią topogratiją elgesys, esant 
konkrečių dirgiklių kontrolei, išties pasireikš. Poveikis tikimybei 
yra dėl genotipų atrankos filogenetiniam elgesiui ir operantinio 53- 
lygojimo ontogenetiniam elgesiui. Polinkis elgtis tam tikru atveju 
tam tikru būdu buvo priskirtas instinktui filogenetiniu atveju ir įgū- 
džiui ontogenetiniu atveju. Abiem atvejais jis buvo asocijuotas su 
„tikslo“ sąvoka, o ontogenetiniame elgesyje — su „laukimu“ arba 
„ketinimu“. Tokios sąvokos nieko neprideda prie nustatytų faktų ir 
gali kelti nepatogumų, kadangi, rodydamos tarsi į vidinius elgesio 

determinantus, dažnai esti tarsi tolesnio aiškinimo, kurį galiausiai 


pateiks fiziologija, pakaitai. 


Norint tyrinėti, kaip organizmas paveldi polinkį elgtis tam tikru 
būdu esant tam tikriems dirgikliams, nebūtina nurodyti pagrindžiančias 
struktūras arba funkcijas, tačiau tikimasi, jog fiziologiją galiausiai pa- 
vyks pažinti. Tai, kas išsiplėtoja, yra organizmas kaip fizinė sistema, ir 
tai yra toks organizmas, kurį modifikuoja operantinis sąlygojimas. Neži- 
nome, ar fiziologiniai pokyčiai, atsirandantys kuriant filogenetinį elgesį, 
panašūs į tuos, kurie atsiranda esant operantiniam sąlygojimui. Be abe- 
jo, sąlygos, kuriomis pasireiškia abu procesai, labai skiriasi. Tačiau yra 
įmanu, kad operantinis sąlygojimas, pats būdamas išsiplėtojęs organiz- 
mo požymis, naudotųsi fiziologine sistema, kurią jau išplėtojo natūra- 
lioji atranka. 


14 


Sutapimo galia 


Pradžios mokykloje, kurią lankiau, vienintelis mokytojas tame pačiame 
kambaryje mokė dvi klases. Kai viena klasė atsakinėdavo, kita dirbdavo 
su užduotimis. Vieną dieną trečioje klasėje, kai mano mokytojas kalbėjo 
su kita klase, pakėliau ranką, smarkiai pamojavau norėdamas atkreipti 
dėmesį ir pasakiau: „Aš skazčiau žodį „vidurys“ kaip tik tuomet, kai jūs jį 
ištaretė . Abi klasės juokėsi. Buvau paveiktas sutapimo, tačiau mane tu- 
rėjo paveikti faktas, jog buvau paveiktas. 

Nūdienos maištas prieš protą ir mokslą žavisi tokiais psichiniais 
reiškiniais kaip nuojauta sapnuose ir ekstrasensorinis suvokimas bei įvai- 
riomis transcendentinės sąmonės būsenomis. Knygoje Sutapimo šaknys! 
Arthur Koestler aptarė kitokį įrodymą, kurį esą neigė mokslo atstovai: 
nutinka dalykų, kurių negalima paaiškinti „sutapimo dėsniais“. Pasi- 
rodžius knygai nemažai žmonių parašė jam, norėdami pranešti apie dau- 
giau keistų sutapimų, ir antrasis tomas, tikiu, pasirodys su papildomais 
duomenimis. Įrodymas turi du galus. Jis atskleidžia, kad yra daug suta- 
pimų, kuriuos sunku paaiškinti, tačiau jis taip pat rodo, jog sutapimai 
labai patraukia dėmesį ir yra ilgam įsimenami. 

Sutapimas yra operantinio sąlygojimo šerdis. Atsakas yra sutvirti- 
namas tam tikrų pasekmių, tačiau nebūtinai, kadangi jas išties sukuria 
atsakas. Iš tikrųjų vargu ar galėjo plėtotis toks elgesio procesas, kuris 
atsižvelgia į 5244, kuriuo atsakas sukuria padarinį. Yra per daug priežas- 
čių, kodėl elgesį lydi pasekmės, ir jos priklauso nuo aplinkos, kuri yra 
pernelyg nepastovi, kad užimtų kokią nors vietą natūraliojoje atrankoje, 


! Koestler A. The roots of coincidence. New York: Random House, 1972. 

bruožų. Tačiau kadangi įvykis, lydintis kitą, galbūt yra jo sukeltas, to 
sutapimo pakanka. 

Toks priežastingumo klausimo sprendimas irgi kelia nepatogumų. 
Tai reiškia, kad elgesį gali sutvirtinti tiesiog neesminės pasekmės, ir toks 
elgesys galbūt nebus naudingas. Paspartėjus operantinio sąlygojimo pro- 
cesui sutapimo pažeidžiamumas turėjo padidėti, ir kai pavienis atsako ir 
pasekmės atvejis pradėjo kurti reikšmingus pokyčius, tapo neišvengia- 
mas įvairus prietaringas elgesys. Kuo organizmas „protingesnis“, tuo la- 
biau jis linkęs būti prietaringas. Maža to, prietaringas elgesys dažnai sa- 
vaime įsitvirtina ir savaime sustiprėja. Pavyzdžiui, išgijimas po sunkios 
ligos pastiprina bet kokį terapinį veiksmą, kurį asmuo gali atlikti, ir to- 
dėl tikėtina, kad žmogus naudos jį vėl, kai sirgs, t. y. veiksmas turbūt vel 
bus atsitiktinai pastiprinamas ir todėl dar labiau sutvirtintas. 

Tai, kad du pamatinius prietaringo elgesio tipus paprastai galime išskir- 
ti tokiame „neprotingame“ kaip balandis organizme 2“, reiškia, kad prie- 
taringumas turėjo itin išplisti iki tol, kai išsiplėtojo korekcinės priemonės. 
Žinoma, dabar jos yra įprastos. Kai atsakas pasireiškia kaip turįs netikėtas 
pasekmes, gana būdinga tučtuojau jį pakartoti. Jeigu vėl lydi tokia pat 
pasekmė, atsakas toliau survirtinamas. (Vartodami sinonimą žodžiui „pa- 
stiprintas ', sakome, kad jis yra „patvirtintas“ .) Jeigu to paties atsako nebė- 
ra (tai nutinka, jeigu jis buvo atsitiktinis), įgyta jėga prarandama gęstant, ir 
tuomet tolesnis elgesys yra „glaudžiau susijęs su tikrove“. 

Gali būti, kad žmonės mokosi tikrinti savo elgesio priežastinį veiks- 
mingumą tiesiog dėl to, kad tuomet turbūt yra nuosekliai pastiprinami, 
tačiau sudėtingesni pasekmių reikšmingumo kriterijai paprastai yra pe- 
rimami iš kitų. Kas nors gali pats išrasti kiekvieną kriterijų, tačiau niekas 
negali išrasti jų daug per savo gyvenimą. Dauguma turbūt išmoksta iš 
kitų žmonių net paprasčiausių verčių. 


2 Skinner B. F. „Superstition“ in the pigeon. Journal of Experimental Psychbology, 
1948, 36, 168-172. 

3 Morse W. H., Skinner B. F. A second type of superstition in the pigeon. Ameri- 
can Journal of Psycbology, 1957, 70, 308-311. 

Visa tai yra savižinos ir savęs valdymo dalis ir beveik visiškai visuo- 
meninis produktas. Tik tuomet, kai kiti paklausia: „Kodel tu tai pada- 
rei?“, pradedame tyrinėti už mūsų elgesį atsakingus sąlygotumus. Kaip 
paprastas operantas atidarome langą, nes tuomet gauname gryno oro, 
tačiau tik tuomet, kai kas nors paklausia „kodėl?“, nusakome savo elge- 
sio ir jo pasekmių ryšį, pavyzdžiui, sakydami: „Atidariau langą, kadangi 
tuomet įeis gryno oro“. Seka yra vertinama kaip patikimas įrodymas. 
Ankstesnė galios stoka paskatino daugumą žmonių, kurie visi nusakė 
juos kaip atsitiktines pasekmes, pasakojimų. Mažas berniukas eidamas 
gatve ir daužydamas medžius bei statinių tvoras su lazda kartais suduoda 
į elektros stulpą arba namų šeimininkė kartais įjungia laidynę kaip tik 
tuo metu, kai mieste išsijungia visos šviesos, ir abu gali teigti, o esant 
tam tikroms visuomeninėms aplinkybėms - ir primygtinai įrodinėti, kad 
būtent jie sukėlė bėdą. 

Fiziniai faktai, paaiškinantys, kodėl grynas oras įeina pro atvirą langą 
arba kodėl laidynės įjungimas perdegina saugiklį arba užtemdo miestą, 
neturi nieko bendra su asmeniniu veiksmu. Kaip akivaizdžiai rodo prie- 
žastingumo idėjos istorija, dažnai buvo sakoma, jog vienas dalykas sukelia 
kitą tiesiog dėl to, kad eina prieš jį — kaip, atrodo, numato operantinė 
paradigma. Labai paprastą pavyzdį, apimanų erdvės bruožus, tyrinėjo 
A. Michore*. Kai juodas taškas, judantis baltame lauke, priartėja prie ki- 
to, O šis ima judėti tolyn, kai tik įvyksta kontaktas, sakoma, jog pirmasis 
priverčia judėti antrąjį. Pirmoji dėmė „trenkiasi“ į antrąją, kaip vienas bi- 
liardo rutulys trenkiasi į kitą. O jeigu paverčiame dėmes gyvomis būtybė- 
mis, ko gera, atsiveria ištisa nauja priežastingumo sritis. Kartą vaikui 
padariau keletą mažų „vėžliukų“ priklijuodamas meksikietiškas šokinė- 
jančias pupas ant mažų popieriaus kvadratėlių su nulenktais kaip kojos 
kampais. Pupoms „šokinėjant“ vežliukai judėjo aplinkui stiklinėje lėkš- 
teje. Kai vienas vežliukas judėjo kito link, o šis kaip tik tuo metu judėjo 
tolyn, vaikas tučtuojau pareikšdavo, kad antrasis vežliukas išsigando. 


4 Michotte A. La perception de la causalitė. Paris, 1946. 

Mums naudinga analizuoti sąlygorumus, kurie veikia elgesį — tai- 
kant mokslinius ir statistinius metodus — iš dalies dėl to, jog sumažina- 
me savo pažeidžiamumą paprasčiausiais atsitiktiniais atvejais, o kai sąly- 
gotumai susiję su prietarais, siekdami naudos ir toliau darome taip pat. 
Daugelis mitų, atrodo, yra tam skirti. Bet koks elgesys, atliktas prieš pat 
pradedant lyti, yra sutvirtinamas, jeigu lietus yra pastiprinantis, kaip esti 
besibaigiant didelei sausrai. O kadangi kuo labiau išsiskiriantis elgesys, 
tuo veiksmingesnis sutapimas, išplėtojamas įmantrus ritualas, pavyzdžiui, 
lietaus šokis. Vietovėje, kur didelė sausra, žmonės linkę pradėti šokti 
besibaigiant sausrai — kai „pastiprinimo“ tikimybė yra ypač didelė — ir 
todėl toks prietaringumas yra save įtikinantis ir net save sustiprinantis. 
Asmuo, kurio klausiama, kodėl jis šoka, gali paprasčiausiai atsakyti, kad 
greitai ims lyti, tačiau jeigu jo paklausiama, kode/ šokis sukelia lietų, jis 
gali pateikti apibendrintų pavyzdžių, kai panašios pasekmės nėra atsitik- 
tinės. Visuomeniniai sąlygotumai yra gausūs šaltiniai, o šokis gali būti 
aiškinamas kaip lietaus arba malonės prašymo forma, ir todėl nurami- 
nantis kažką, kas lietų sulaiko. 

Įvertinome lietaus šokį kaip prietaringumo formą, kadangi atsitik- 
tinę pasekmių esmę galima atskleisti „statistiškai“, tačiau ir toliau esame 
pakerėti sutapimų, kurie „nepaaiškinami atsitiktinumo dėsniais“. Taip 
paprastai būna, kol užmirštame, jog pasaulis, kuriame gyvename, - itin 
sudėtinga bandomoji erdvė, kurioje vargu ar yra kokių nors atsitiktinu- 
mo „dėsnių“, tinkamų daugeliui pavienių įvykių. Žinoma, sutapimų rei- 
kia tikėtis, ir galima spėti, jog absoliutus jų skaičius gali padėti atrasti 
jėgą arba tarpininką, kuris yra metafiziškas, antgamtiškas arba bent jau 
nėra esamo mokslo dalis. Tačiau paprasčiausias pavyzdžių kaupimas ma- 
žiau susijęs su tikimybe nei su griaunančia sutapimo jėga. 

Retai kuris, surinkęs trylika pikų lošdamas bridžą ir besitikintis jų 
ne mažiau nei bet kokių kitų kortų, kurias jis gavo per savo, kaip žai- 
dėjo, patirtį, arba besimėgaujantis sėkme žaidžiant ruletę, nelaikyda- 
mas to savo laiminga diena arba nedėkodamas Poniai Sėkmei, arba tas, 
kam tikra moneta iškrinta herbu 25-ą kartą iš eilės, vėliau nebus labiau 
linkęs lažintis. Atsakingas už mūsų elgesio procesus genetinis fondas 

negali visiškai apsaugoti nuo atsitiktinumo užgaidų, o statistiniai bei 
moksliniai matai, kuriuos sukuriame siekdami priversti paklusti mūsų 
elgesį veiksmingesnei gamtos kontrolei, nėra adekvatūs itin sudėtingai 
parinktai erdvei, kurioje gyvename. Mokslas neignoruoja tam tikros 
esminės tvarkos; jis tik kol kas nesukūrė būdų, ginančių nuo netikrų 
tvarkos įrodymų. 


15 
Apmąstymai 


apie reikšmę ir sandarą 


Th expense of spirit in a waste of shame 

Is lust in action; and till action, Lust 

Is perjur d, murd rous, bloody full of blame, 
Savage, extreme, rude, cruel, not to trust; 
Enjoy d no sooner but despised straight; 

Past reason hunted, and no sooner had, 

Past reason hated as a swallow d bait 

On purpose laid to make the taker mad: 
Mad in pursuit and in possession so; 

Had, having, and in guest, to have, extreme; 

A bliss in proof and prov d, a very woe; 
Before a joy propos d; behind, a dream 

All this the world well knows; yet none knows well 
To shun the heaven that leads men to this hell.“ 


" Nei gėdos, nei garbės, nei duoto žodžio 
Nepaiso įsisiautę geiduliai. 
Plačiai pražioję savo gerklę godžią, 
Jie veržiasi prie tikslo įžūliai. 
Tu pamėgink patenkint juos lig sočiai — 
Ir jais bjaurėsies tu. Jie taps kančia, 
Jei gniauši juos. Ir vargas tam bepročiui, 
Kurs masalą prarijo nejučia! 


Jis džiūgauja nuo pergalės apsvaigęs, 

Jam tiek dar malonumų prieš akis! 

Tačiau žavingas sapnas greitai baigias, 

Ir vien nusivylimą jaučia jis. 

Aš tai žinau. Bet ką daryti man, 

Kad rojus nenuvestų pragaran? (Vertė A. Churginas) 

R. Jakobson ir L. G. Jones! nuodugniai analizuodami W. Shakes- 
peare o 129-ąjį sonetą pastebi, kad „and very wo vietoj 2 very wo yra 
akivaizdi spausdinimo klaida, atsiradusi dėl asimiliacinės pirmtako 224 
toje pačioje eilutėje bei pirmose dviejose to paties ketureilio eilutėse įra- 
kos“. Rašydamas (arba rinkdamas spaudai) žodį 224 tris kartus trijose 
eilutėse, poetas (arba rinkėjas) jį vėl užrašė (arba surinko), nors prasmė 
reikalavo 2. Tačiau kaip dėl trečiojo iš šių keturių 224? Ar galime būti 
tikri, kad be pirmųjų dviejų nebūtų buvę, tarkim, 5: arba ye? Įrodymas 
aiškesnis ketvirtajame pavyzdyje, nes 224 — klaida, tačiau yra tikėtinų 
priežasčių, kodėl rašomi žodžiai, kai jie nėra klaidos. 

Asimiliacinę įtaką gali lemti ne visas žodis, ir tai, kad w0 rimuojasi 
su 50, yra pavyzdys. Čia vėl įrodymas yra patikimesnis, kai paaiškina 
trūkumą. Jakobson ir Jones cituoja J. M. Robertsoną dėl poveikio, kai 
„suirimas pasikartoja, ir 2 very wo virsta į 4 dreame rimo vardan“, o Ed- 
wardą Hublerį - del poveikio, kai „antikulminacinė m0£ to trust padėtis 
visiškai pavergta rimo poreikio“. Tačiau ar turime kokią nors priežastį 
tikėtis, kad asimiliacinė įtaka neveikia rimuose, kuriuose nėra suirimo 
arba antikulminacijos? Pavyzdžiui, 90-ojo soneto eilutės And other strains 
of wo, which now seem wo antrąjį wo galima priskirti iš dalies pirmajam 
bei ankstesniam buvimui rimo padėtyje antrajame ketureilyje. Prozoje 
galėjo būti tiksliau kas nors artimesnio unbearable. 

Reikia atsižvelgti taip pat į kitų žodžių reikšmes. Nestebina, kad tas, 
kas kalba apie melagystę, žmogžudystę ir beprotybę, turi sakyti w0 — 
arba dėl žodžių asociacijos, arba dėl bendrojo objekto poveikio. Tačiau 
reikšmė iškelia tam tikrų klausimų. Sandara turi milžinišką pranašumą, 
nes yra prieinama. Kaip įtikinamai parodė Jakobson ir Jones, formalios 
129-ojo soneto savybės yra ne visos tiesiogiai aiškios, tačiau kartą atkrei- 
pus į jas dėmesį tai gali matyti kiekvienas. Tačiau kokios tai reikšmės ir 
kur jas galima rasti? Žodynas nepateikia žodžių reikšmių, jis pateikia 
kitus turinčius tokią pat reikšmę žodžius. Panašiai sunkiai suprantama 


! Jakobson R. and Jones L. G. Shakespeare s verbal art in the experience of spirit. The 
Hague: Mouton, 1970. 

eilėraščio reikšmė. Kai asmuo mums sako, ką eilėraštis jam reiškia, dau- 
giausia pasako, kaip reikšmę galima išsakyti kitaip. Tarkim, 129-ąjį so- 
netą jis atpasakoja apytikriai šitaip: „Lytinis elgesys yra ir apdovanoja- 
mas, ir baudžiamas, ir kai taip elgiamės dėl apdovanojimų, esame priversti 
patirti bausmes. Niekas nežino, ką reikėtų daryti“. Tai nėra viena iš so- 
neto reikšmių; tai tik vienas būdų pasakyti, ką jis teigia. 

Norėdami priartėti prie reikšmės, turime žvelgti į aplinkybes, ku- 
riomis sonetas buvo parašytas. To neįmanoma padaryti su 129-uoju so- 
netu. Teturime keletą spėjimo variantų, kas galėjo nutikti Shakespea- 
re'ui, kad paskatintų jį taip rašyti. Dažnai buvo pažymima, jog sonetas 
yra kandus. Kas galėjo nutikti blogo dėl sekso? Laikina impotencija 
(„..-passion ending, doth the purpose lose“) vargu ar yra pakankamai blogas 
dalykas. Visuomeninės, teisinės arba religinės priemonės galėjo būti „pla- 
čiai pražioję savo gerklę godžią“ ir galėjo priversti Shakespeare'ą „bjaurė- 
tis“ savimi, tačiau vargu ar jos buvo palaužiančios arba mirtinos. Galbūt 
tiksliausia spėti sifilį, tačiau veikiausiai niekada to nesužinosime. Lai- 
mei, dabar nagrinėjamam požiūriui šitai nesvarbu. Pasirinkime bet kokį 
tiketiną aplinkybių derinį; kaip jis galėjo lemti soneto atsiradimą? 

Maža naudos daryti prielaidą, kad sonetas pirmiausia atsirado tam 
tikra ikižodine forma, kad aplinkybės sukėlė Shakespeare o psichikoje 
mintį, kurią jis paskui pavertė žodžiais. Jeigu pradedame tokiu būdu, 
turime paaiškinti, kaip aplinkybės lemia minčių atsiradimą, o tai yra 
daug sunkiau nei aiškinimas, kaip jos lemia žodinį elgesį. Tam tikri 
Shakespeare o gyvenimo įvykiai paakino jį sekso atžvilgiu išskirti priešin- 
gas ir, atrodo, nesuderinamas atsakų grupes. Šios grupės tipizuojamos 
dangumi ir pragaru. Kai geismas yra dangus, jis - malonumas ir džiaugs- 
mas, tuomet jo žeškoma ir siekiama. Kai geismas yra pragaras, jis — šiurkštus 
(extreame, rude), apgaulingas (perjured, not to trust), tuščias (a waste, an 
expense), žeminantis (a thing of shame, full of blame) ir prievartinis (cru- 
el, savage, blouddy, murdrous) ir tuomet juo yra bjaurimasi, jis nekenčia- 


2 Skinner B. F. Verba! bebavior. New York: Appleton-Century-Crofis, 1957. 

mas. Dvi grupės atsakymų iš tiesų nėra nesuderinamos, kadangi geismas, 
priklausomai nuo laiko, yra viena arba kita. Dangus būna pirma, o pra- 
garas paskui, ir šios laiko aplinkybės sužadina keletą porų terminų (2 
action-till action, no sooner-straight, in pursuit-in possession, bad-having 
ir before-bebind). 

Pagrindiniai posakiai, kuriuos šitaip galima suskirstyti į temines gru- 
pes, gali būti arti „pirmykštės“ žodinės medžiagos, iš kurios buvo suda- 
rytas sonetas. (Poetui pradėjus rašyti, jie nebūtinai buvo visi prieinami, 
nes toliau rašant dėl asociacinės ir asimiliacinės įtakos galėjo susidaryti 
kita medžiaga.) Jie toli gražu nėra sonetas, ir juose yra daug to, ko joks 
įsivaizduojamas aplinkybių derinys nepaaiškins. Žinoma, galėjo būti su- 
kelta daug kitų atsakų. Kodel būtent šis ypatingas sinonimų rinkinys? Ir 
kas lėmė „kalbos dalių“ priskyrimą? Aplinka, kuri sukėlė 2 waste of sba- 
me, galėjo lengvai sukelti 2 shamefu! waste arba shamefully wasted, arba 
shame and waste. O kaip dėl tvarkos, kuria pasireiškia atsakai? Pirmaja- 
me ketureilyje buvo susieti devyni būdvardžiai arba būdvardiniai posa- 
kiai: perjurd, murdrous, blouddy, full of blame, savage, extreame, rude, 
cruel, not to trust. Kodėl tokia tvarka, nors galimos kitos 362 879 tvar- 
kos? Ir kuri terminų pora turėjo atitikti kurį laiką? Kodėl ne before injo- 
yd, behind dispised? Arba injoyd in proof, dispised wben provd? O kaip su 
tvirtinimu? (Išties 129-ajame sonete buvo labai mažai padaryta: tik du 75 
pirmame ketureilyje ir du knows dvieilyje ką nors tvirtina. Veikiau del 
tokio tvirtinimo nei dėl „loginės sąrangos“ stokos, kaip skundžiasi John 
Crowe Ranso, 129-asis nėra „tikras sonetas“.) 

Aš įrodinėjau (129-ąjį sonetą naudodamas kaip pavyzdį, žr. 2 išna- 
šą), kad žodinė medžiaga taip apdorojama norint padidinti ir pagerinti 
poveikį skaitytojui, galbūt pačiam poetui kaip skaitytojui. Esmė papras- 
čiausiai ta, kad kiekviename etape medžiaga neišvengiamai turi formą 
arba sandarą. Net neapdorotas žodinis elgesys turi formalias ypatybes, 
nors galbūt tik kaip šalutinius padarinius. Šiame etape yra įmanu, kad 
poeto kompozicijos filosofija gali būti išreikšta hercogienės žodžiais: „Rū- 
pinkis prasme, o garsai patys savimi pasirūpins“. Tačiau yra ir kitų for- 
mos arba sandaros šaltinių. 

Vieną jų galima aptikti tam tikrose pirminėse sąlygose. Shakespeare 
ketino parašyti sonerą, o ne odę. Tačiau koks „ketinimo“ vaidmuo? Kaip 
veikia pirminė sąlyga? Ji gali griežtai suvaržyti. Soneto rašytojui prieina- 
mos tik tam tikros apimties temos, jos turi būti išplėtotos riboto ilgio 
frazėmis; gali būti vartojami tik žodžiai arba žodžių sekos, derantys su 
jambiniu metru; turi būti gerbiama rimo schema ir t. t. Šie apribojimai 
Shakespeare o itin nevaržė. Iš nepaprastai turtingo žodyno buvo pasiren- 
kami tinkami žodžiai, nors kai kurie jų trikdė amžininkus ir vis dar kelia 
sumaištį šiandien. Jis išsisukinėjo nuo gramatikos (Jakobson ir Jones 
atkreipė dėmesį, kad m0+ to trustir To shun tbe beaven „ko gera, peržengia 
net Elžbietos laikų gramatikos normas“). Jis rašė skyrybos ženklus dvi- 
prasmiškai, taip, kad sakinio sandara dažnai likdavo neaiški, tačiau gal- 
būt dėl to veiksmingesnė. L. Riding ir R. Graves? ir W. Empson“ į šį 
darinį atkreipė ypatingą dėmesį. Kartkartėmis jis buvo nelogiškas (kodėl 
zll action, kai likusi soneto dalis atskleidžia, jog geismas yra perjurd, 
murdrous ir t. t., taigi — after action?). 

Turime tam tikrą jo sėkmės, derinant formą prie temos, įrodymą. 
Jis prikimšo eilutes skirtingos reikšmės kiekybių, ir tam tikru mastu pa- 
gal eilutės vietą sonete. Tai, kas gali būti pavadinta reikšmės tankiu, 
kiekvienoje iš 14 eilučių pirmajame šimte sonetų buvo nustatyta tokiu 
būdu. Norint išvengti išankstinio nusistatymo dėl tankio, buvo panau- 
dotas ganėtinai mechaninis nuskaitymo būdas. Kiekviena eilutė pirma 
buvo nuskaityta griežtai kaip jambinis pentametras. „Bite to the 6/o04 
and 6urn into the bone“. Kai kirtis krito ant prielinksnio, pagalbinio 
veiksmažodžio, savybinio įvardžio, artikelio, jungties ar tokių galūnių 
kaip -mes5, -ing, -ance arba -ment, jis, kur įmanoma, buvo perkeltas pir- 
myn arba atgal į gretimą skiemenį, nesuskirstytą kaip anksčiau ir dar 
neįtrauktą į nuskaitymą; kitaip jis buvo praleidžiamas. Kirtis ant žo pa- 
vyzdyje buvo perkeltas atgal ant 5:ze, tačiau kirtis ant :0 žodyje 240 nega- 
lėjo būti perkeltas, kadangi nebuvo tinkamo būdvardinio skiemens, ir 
todėl jis buvo pašalintas. Liko keturių kirčiuotų skiemenų eilutė. Šis 


2 Riding L. and Graves R. A survey of modernist poetry. New York, 1928. 
* Empson W. Seven types of ambiguity. London, 1930. 

5.08 
Pirmas 4,99 
ketureilis 
5,02 
5,08 
4,99 
Antras 4,84 
ketureilis 
5,01 
4,96 
5,02 
Trečias 4,86 
ketureilis 
4,96 
5,13 
518 
Dvieilis 


5,38 


1 pav. Vidutinis šimto Shakespeare 0 sonetų eilučių tankis 
Dešinioji pusė reiškia profilį, o eilutės ilgis žymi veikiau reikšmės tankį nei 
raidžių ir tarpų skaičių. Antroji kiekvieno ketureilio eilutė paprastai būna trumpa. 
Abiejose dvieilio eilutėse yra daug reikšmingų skiemenų. 


etapas paprastai duodavo 4 ar 5 kirčiuotus skiemenis eilutėje. Paskui 
kiekviena eilutė išnagrinėta del dar neįtrauktų skiemenų, kurie buvo daik- 
tavardžių, veiksmažodžių, būdvardžių ir prieveiksmių dalys, ir šie buvo 
pridėti. Gautas skandavimas, kuris sudarė kone kiekvieno svarbaus skie- 
mens pagrindą. Metodas buvo sutartinis, tačiau beveik kiekvienu atveju 
lėmė patikimą skaitinį. 

Paskui buvo nustatytas vidutinis kirčiuotų skiemenų kiekvienoje iš 
14 eilučių šimte sonetų skaičius. Rezultatai pavaizduoti 1-ame paveiks- 
lėlyje, kurį reikėtų suprasti kaip dešinįjį soneto profilį, kaip paprastai 
spausdinama, išskyrus tai, kad eilutės ilgis veikiau yra susijęs su „reikš- 
mės tankiu“ nei su raidėmis ir tarpais (kai ketureilis nėra dantytas). Trijų 
ketureilių kartu vidurkis yra beveik lygiai 5 skiemenys. Tačiau antroji 

kiekvieno ketureilio eilutė įtartinai trumpa. Tankis didėja soneto pabai- 
goje, ir abi dvieilio eilutės yra tankesnės nei bet kuri ketureilio eilutė. 
Paskutinė eilutė visada tokia, tarsi Shakespeare atsiliko reikšdamas mintį 
ir buvo priverstas suspausti eilutes. Ko gera, svarbu, kad ketureilis dažnai 
išreiškia minų labai mažoje erdvėje. 

Kodėl poetas turėtų paklusti apribojimams, kuriuos primeta išanks- 
tiniai formos arba sandaros reikalavimai? Kam rašyti sonetus, o ne mak- 
simas, aforizmus, laiškus ar trumpas esė? Kokia nauda iš šokio su grandi- 
nėmis? Įrodinėjama, kad seniausia literatūra buvo poezijos formos, nes ji 
buvo lengviau įsimenama tų, kurie ją deklamuodavo, o tai, kas lengvai 
įsimenama, tikėtina, yra cituojama. Miesčionis galėtų pasakyti, kad po- 
etas nusižiūri visiems žinomus santykius. Jis trokšta aiškiai perteikti mintį 
ir pasirenka įsimenamą, cituojamą formą. Miesčionis taip pat galėtų pa- 
sakyti, kad eilėraščio sandara padaro tai, kas sakoma, ypač įtikinama. Ar 
mes ne labiau linkę pritarti išvadai silogizmo, jeigu ji išreikšta metru, 
kuris buvo sukurtas prielaidomis, ir jeigu baigiasi tenkinančiu rimu? Vis- 
kas susiklosto tinkamai; kam klausti, ar tai teisinga, ar klaidinga? Ta- 
čiau, žinoma, yra svarbesnių priežasčių, kurių daugelis nesusijusios su 
prozos reikšmėmis, nors jos nėra vien formos ir sandaros dalykai. 

Formaliosios savybės, kurios nėra išankstinės sąlygos rezultatas, rašant 
eilėraštį atsiranda del straipsnio pradžioje minėtų formalių ir teminių 
„įtakų“. Pavyzdžiui, žodžių žaismas. Tai būtinas sandaros ir reikšmės 
derinys, ir net neapibrėžtas dviprasmis posakis gali būti susijęs su sandara. 
Kokia forma galima rašyti pirmąją eilutę, kuri reiškia ne tik kaip prancū- 
ziškame vertime? L esprit dispersė dans un abime de hbonte“, tačiau - jeigu 
Jakobson ir Jones yra teisūs — taip pat ejakuliaciją arba XIX a. pornogra- 
fijos „proveržius“? 

Turime tam tikrą „įtakos“ veiksmo būdo įrodymą. Tiek forma, tiek 
reikšmė yra įtrauktos į aliteraciją ir asonansą“. Šių savybių prozoje pa- 
prastai vengiama (perrašome pour ėviter les assonances ), tačiau jos yra 
priimtos poezijoje. Perdėtas aliteracijos pomėgis gali veikti kaip išanksti- 


> Jouve J. P. Mercure de France, May 1, 1955. 

nė sąlyga ir primesti apribojimus, kurių ne visada sėkmingai išvengiama, 
tačiau nuosaikus jų naudojimas yra leidžiamas ir vertinamas. Aliteracija 
neturi būti „tyčinė“. Vyraujanti „įtaka“ yra veikiau formali nei teminė. 
Praleidęs konkrerų skambesį turintį atsaką, poetas yra šiek tiek labiau 
linkęs praleisti kitą turintį šį skambesį atsaką. Gaunamas sandaros bruožas, 
kuris pars tam tikru mastu tinka objektyviajai analizei. 

Shakespeare 0 sonetuose yra daug aliteratyvių eilučių. Ar jos išties 
parodo aliteratyvią tendenciją? Mėginau atsakyti į šį klausimą“. Anksčiau 
aprašytuoju būdu buvo nustatyti kirčiuoti pirmojo šimto sonetų skieme- 
nys, išnagrinėti jų pirmieji garsai ir suskaičiuotos neturinčios konkretaus 
garso eilutės bei turinčios vieną, du, tris arba keturis garsus. Rezultatai 
palyginti su eilučių skaičiumi, kurio tikėtasi atsitiktinai, skaičiuojant pa- 
pildžius dvinarėmis. Šio tyrimo išvados buvo apibendrintos taip: 

Eilutės, turinčios keturias vienodas pirmąsias priebalses. 

Las Borne on Žier with white and bristly beard.) 

ių eilučių yra tik aštuoniomis daugiau nei būtų tikimasi atsitik- 
tinai, o keturios iš jų yra susijusios su to paties žodžio ar žodžių 
kartojimu. Ne daugiau nei kartą 25 sonetuose (350 eilučių) Sha- 
kespeare išties pailgina grupes nuo trijų vienodų priebalsių iki 
keturių, išskyrus kai kartoja žodį. 

Eilutės, turinčios tris vienodas pirmąsias priebalses. 

(Pavyzdžiui, Save that my soul š imagination sght.) 

Yra 33 tokios perteklinės eilutės, tačiau 29 iš jų yra susijusios su to 
paties žodžio kartojimu. Todėl tik keturios yra „gryna“ aliteracija. 
Išskyrus atvejus, kai kartojo visą žodį, Shakespeare pakeitė eilutę iš 
dviejų vienodų priebalsių į vieną iš trijų ne dažniau nei kartą 25 
sonetuose. 

Eilutės, turinčios dvi vienodas pirmąsias priebalses. 

Tokios yra 92 perteklinės eilutės, tačiau korekcija kartojimui le- 
mia beveik 40 eilučių stygžy. Leisdami 8 išplėstoms eilutėms turė- 
ti 3 ar 4 priebalses, galime teigti, jog kartą apytikriai kas trečiame 
sonete Shakespeare išmetė žodį, kadangi pirmoji priebalsė jau bu- 


vo pavartota. 


6 Skinner B. F. The alliteration in Shakespeare š sonnets: A study in literary beha- 
vior. Psychological Record, 1939, 3, 186-192. 

Jakobson ir Jones tokį sandaros bruožą pastebi 129-ajame sonete. 
„Kiekviena eilutė atskleidžia išsiskiriančią aliteraciją, arba garso sekų bei 
visų morfemų ar žodžių kartojimą“. Tačiau ar galime būti tikri, kad ne- 
būtų gauta apytikriai ta pati aliteracija, jeigu Shakespeare trauktų žodžius 
iš skrybėlės? Rezultatas nėra statistikos artefaktas. Panašus W. Words- 
wortho' kūrybos tyrimas parodė, kaip galima buvo tikėtis, jog poetas 
išmetė daug aliteracinių žodžių, kurie turėjo atsirasti rašant. Kita vertus, 
tokio poeto kaip A. Swinburne aliteracija yra statistiškai išsiskirianti. 

Tiriant A. Swinburne o aliteraciją/ buvo išnagrinėtos pirmosios kir- 
čiuotų skiemenų priebalsės iš 500 Atalanta Kalidone eilučių. Buvo su- 
skaičiuoti atvejai, kuriuose vieną garsą atitiko tas pats garsas kitame skie- 
menyje, kas antrame skiemenyje, kas trečiame skiemenyje ir t. t. Nustatyti 
dažniai buvo paversti tikėtinų dažnių, suskaičiuotų iš bendro garsų skai- 
čiaus, procentais. (Dėl ištiso žodžio kartojimo pataisų nebuvo daroma.) 
Rezultatai pavaizduoti 2-ame paveikslėlyje. Kai Swinburne kirčiuoja pir- 
mąjį garsą, jis labai linkęs jį vėl naudoti kitame skiemenyje, kiek mažiau 
linkęs panaudoti jį kas antrame skiemenyje ir t. t., tendencijai išliekant 
statistiškai reikšmingai keturiems skiemenims. Nenuspalvinti rutuliukai 
žymi nereikšmingus skirtumus. 

Antrame paveikslėlyje yra ir Shakespeare o diagrama. Jeigu šiame 
šimte sonetų yra kokia nors aliteracija, ji apsiriboja tolesniais skiemeni- 
mis, ir net ten ji didžiąja dalimi susijusi su kartotais ištisais žodžiais. (Kai 
kurie kartojimo pavyzdžiai kyla iš G. Putrenhamo „dvejinimų“ arba „per- 
tvarkymų , kur žodis ar šaknis eilutės pabaigoje yra kartojama kitos eilu- 
tės pradžioje. Pirmame šimte sonetų jų yra bent šeši.) 

Rašymas esant išankstinių sąlygų kontrolei turi būti vadinamas „ty- 
činiu . Gali būti tik tie perėjimai, kurių padariniai numatyti sutarties 
sąlygose. Vis dėlto pirmasis žmogus, parašęs viena tema tris ketureilius ir 
pridėjęs dvieilį, „neketino“ parašyti angliškojo soneto. Tačiau jeigu re- 
zultatai jam patiko, jis galėjo rašyti kitus eilėraščius, turinčius panašias 


" Skinner B. F. A guantitative estimate of certain types of sound-patterning in 


poetry. American Journal of Psychology, 1941, 54, 64-79. 

2 pav. Aliteracinės Shakespeare 0 ir Swinburne 0 poros 


Nulinis taškas Swinburne ui turi būti suprantamas taip: „Penkiuose šimtuose 
Atalanta Kalidone eilučių paskesnių kirčiuotų, prasidedančių tuo pačiu garsu 
skiemenų, yra 154 proc. atsitiktinai tikėtosi skaičiaus. Procentai mažėja, tačiau 
išlieka reikšmingi, net kai skiemenys yra atskirti trimis įsiterpiančiais skiemeni- 
mis. Shakespeare ui šis skaičius yra apie 124 proc., nemaža dalis jų yra susijusi 
su visų žodžių kartojimu. 


savybes, kurios tam tikru metu turėjo pradėti veikti kaip taisyklės: norint 
gauti tam tikrą literatūrinį poveikį, reikia rašyti tris ketureilius ir pridėti 
dvieilį — visus jambinio pentametro. Gaunami iš formalaus ir teminio pro- 
cesų sandaros bruožai iš esmės nėra tyčiniai (t. y. rašytojas jų nenaudoja 
dėl padarinių), tačiau jeigu padariniai yra malonūs, rašytojas gali imtis 
žingsnių, ketindamas šiems procesams suteikti didesnę reikšmę. 

Kam turėtume priskirti sandaros savybes, kurias išskyrė Jakobson ir 
Jones? Ar jos yra „nereikšmingi nutikimai, valdomi atsitiktinumo tai- 


syklės“8, ar jas sukelia formalūs ir teminiai žodiniai procesai, ar jos ati- 


Š Jakobson R. Subliminal verbal parterning in poetry. Srudies in General and Oriental 
Linguistics, Tokyo, 1970. 

tinka išankstines sąlygas? Mastas, kuriuo 129-ojo soneto bruožai turėtų 
būti randami kituose sonetuose, yra relevantiškas. Fiziniu požiūriu kiek- 
vienas sonetas turi vidurį, ir skaitant pirmąją pusę judama jo link, o 
skaitant antrąją pusę — tolyn nuo jo; todėl pirmosios septynios kiekvieno 
soneto eilutės yra įcentrinės, o paskutinės — išcentrinės. Paskutinis dviei- 
lis būtinai yra „asimetriškai priešingas“ nepaskutiniams ketureiliams. Ta- 
čiau kiti bruožai yra gana išskirtiniai. Apie kokį sonetų skaičių galima 
pasakyti, kad „neporiniai posmai, kitaip nei vidiniai, yra pertekę daikta- 
vardžių ir būdvardžių“? Arba kad „išoriniai posmai pasižymi didesniu 
sintaksiniu rangu nei vidiniai? Arba kad „priekiniai posmai atskleidžia 
vidinę žymimųjų ir nežymimųjų artikelių aliteraciją '? Arba kad „pasku- 
tinis dvieilis priešpriešina konkrečius ir pirminius daiktavardžius ketu- 
reilių abstraktiems ir/arba kilusiems iš veiksmažodžių daiktavardžiams? 
Arba kad „kiekviena iš šešių pradinių eilučių atskleidžia gramatinį jos 
dviejų puseilių lygiagretumą ? 

Išsiskiriančių ar ne, atsitiktinių ar ne, — bruožų ten yra, ir galbūt 
mes turime atitrūkti nuo sąlygų, kurios galėjo juos sukurti siekiant pa- 
veikti skaitytoją. Jakobson ir Jones atkakliai tvirtina, kad šis „nepapras- 
tas išorinis ir vidinis struktūralizmas [yra] aiškus bet kokiam atliepian- 
čiam ir nešališkam skaitytojui ; tačiau I. Richards, žinoma, labiau teisus, 
teigdamas, kad 129-asis sonetas „dabar atsiskleidžia turįs laipsnį tiksliai 
aprašomos sandaros tvarkos, kuri — jeigu galėtų būti jiems išskirta su 
tokiomis tiksliomis neužginčijamomis smulkmenomis, - žinoma, būtų 
sukėlusi Shakespeare ui kartu su jo įdėmiausiais ir labiausiai susižavėju- 
siais skaitytojais didžiulę nuostabą“?, o Jakobson nurodė „nesuvokiamą 
sandarą, lyg ji būtų tiesiogiai nepasiekiama stebėjimui, ir „giliąją sanda- 
rą“, lyg ji būtų pasiekiama tik per skvarbią analizę. Žinoma, skaitytojui, 
norint žavėtis eilėraščiu, nereikia būti susipažinusiam su jo sandaros 
bruožais. Muzikos poveikis klausytojui yra susijęs su jos sandara, nes 
niekas daugiau negali paveikti, tačiau nedaug klausytojų — net tų, kurie 


? Richards I. A. Jakobson's Shakespeare: The subliminal structures of a sonnet. 
Times Literary Supplement, May 28, 1970. 

yra „labiausiai įsitraukę ir susižavėję“, — ką nors žino apie muzikos san- 
darą ir gali sunkiai įžvelgti, kai į ją atkreipiamas dėmesys. 

Sandaros matomumas itin svarbus rašytojui, kuris yra pirmasis ir 
svarbiausias savo skaitytojas. Rašytojas priima tam tikrus jam pasireiš- 
kiančius žodinius atsakus ir atmeta kitus. Jis deda priimamus tam tikra 
veiksminga tvarka, prideda gramatines sakinio klausiamąsias dalis, tei- 
gia arba neigia rezultatą ir t. t. Norėdamas tai padaryti, autorius turi 
matyti, ką parašė, t. y. paprastą fizinę savo žodinio elgesio sandarą. Be 
to, jis gali išmokti šitaip rašyti, kadangi tai, ką mato, jam patinka. Ri- 
chards užsiminė apie „atsekamas sanglaudas“ tarp Jakobsono darbo ir 
naujausios genetikos, o aš jau esu kėlęs!? klausimą dėl kitokios genetinės 
sanglaudos. Poveikis skaitytojui — ypač rašytojui kaip skaitytojui — yra 
svarbus, kadangi eilėraštis plėtoja tam tikrą natūraliąją atranką. Visas 
elgesys glaudžiai susijęs su pasekmėmis, kurios kaip atrankos sąlygos yra 
svarbesnės rūšies evoliucijoje nei mutacijos, o malonaus padarinio at- 
rankus veiksmas yra svarbesnis nei prasmingi pasirinktų atsakų šaltiniai. 
Eilėraščiui rutuliojantis malonūs atsakai išlieka. 

Šiai išdavai svarbu, ar eilėraščio sandara yra „suvokiama“, ar ne. 
(Lingvistų „giluminė sandara“, kaip ir S. Freudo „gelmių psichologija“, 
yra erdvinė metafora, kuri turi keletą funkcijų. Ji yra naudinga nurodant 
elgesio procesų ir jų padarinių matomumą bei regimumo vaidmenį de- 
terminuojant elgesį. Žinoma, ji neturėtų būti naudojama siekiant paro- 
dyti, kad analizė yra veikiau įmantri nei paviršinė.) Richards atkreipė 
dėmesį į naudingą dviejų rūšių žinojimo skirtumą. Shakespeare, kalbant 
paprastai, „žinojo 4a;p“ parašyti 129-ąjį sonetą, tačiau ar jis „žinojo apie“ 
savo elgesį tai darant? Jis turėjo žinoti pirmines sąlygas ir mastą, kuriuo 
tai, ką parašė, jas išpildė. Ketvirtas ketureilis galėjo suteikti naudingos 
papildomos erdvės, tačiau jis jo nepridėjo. Jis išsaugojo jambinį penta- 
metrą. Jam nereikėjo žinoti dviprasmiško posakio arba bet kokio kito žo- 
džių žaismo tuo metu, kai eilėraštis atsirado, — tai gali patvirtinti kiek- 


10 Skinner B. F. A lecture on „having poem“. In B. F. Skinner. Cumulative record 
(3rd ed.). New York: Appleton-Century-Crofts, 1972. Pp. 345-355. 

vienas, padaręs froidiškąją klaidą, — tačiau jis galėjo „matyti“ jį paskui ir, 
jeigu patiko, leido jam išlikti. Poetui nereikėjo žinoti asociacinių arba 
asimiliacinių įtakų arba dėl to atsirandančių bruožų, tokių kaip alitera- 
cija. 

Jam nereikėjo žinoti apie didesniąją dalį sandaros bruožų, kuriuos 
išskyrė Jakobson ir Jones. Jie galėjo neturėti jokios reikšmės kuriant pir- 
minę medžiagą („mutacijas“) ir vargu ar turėjo reikšmę plėtojant ar at- 
renkant bruožus, kai eilėraštis rutuliojosi. 


16 


Voldenas (Pirmasis) ir 
Antrasis Voldenas 


Pirmiausia — mano skiriamieji raštai. Nesu Thoreau tyrinėtojas, tačiau 
ketinu būti pradedančiuoju tikrąja mylėtojo prasme. Tai nebuvo meilė 
iš pirmo žvilgsnio. Skaičiau Vo/deno ištraukas Hamiltono koledže Ame- 
rikos literatūros kurse, tačiau jos nebuvo „svarbios“. Tomis dienomis 
mes stojome į studentų klubus, žaidėme golfą, mums beveik visiškai 
nerūpėjo, kaip valdoma ši šalis, o apie likusį pasaulį sužinodavome iš 
žurnalo Nariona! Geographic. 

Kai atvykau į Harvardą studijuoti doktorantūroje, susidomėjau 
Naująja Anglija, jos istorija ir atradau Voldeno tvenkinį. Turėjau dvi- 
ratį ir važiuodavau į tvenkinį plaukioti, — ne ten, kur dabar maudykla, 
bet įlankėlėje netoli Thoreau trobelės vietos. Dugnas tada buvo dum- 
blinas, ir vaikščiodamas sekliame vandenyje supratau, ką Thoreau vadi- 
no pakrantės, arba aliuviniais, pasivaikščiojimais. Pradėjau skaityti Tho- 
reau. Susidomėjau ta vieta; įpratau vėlyvą rudenį išeiti apvalyti jos po 
iškylautojų. 

N. Hawthorne" rašė, kad Thoreau privertė žmones jaustis kaltus dėl 
jų nuosavybės, ir aš suprantu, ką jis turėjo omeny. Kai gavau daktaro 
laipsnį, šeimyna man padovanojo automobilį, tačiau jaučiausi dėl to kaltas 
ir nusipirkau Vo/deną, ketindamas laikyti jį automobilyje ir nuimti pra- 
keiksmą. Aš gerai juo pasinaudojau. Beveik visada į paskyrimą arvykda- 
vau laiku, o kaip kartą pastebėjo Oscar Wilde: „Punktualumas yra laiko 
vagis. Voldenas - puiki knyga paskaityti retkarčiais; net jeigu turite lai- 
ko tik keliems sakiniams, tai būna puikūs sakiniai. Ne itin svarbu, kas 


buvo prieš tai ar bus po to. 

Kai sutikau merginą, kurią ketinau vesti, pasikviečiau ją į Voldeną į 
pirmąjį mūsų pasimatymą. Mes buvome ką tik nusipirkę šachmatus vie- 
noje iš Beatono Hillo parduotuvių, ir baseino pakrantėje ji mokė mane 
jais Žaisti. 

Nutaręs imtis kitų Thoreau darbų, pirmiausia nusipirkau oda įrištą 
11 tomų Riverside leidimą. Rinkinys, žinoma, buvo ne visas, ir aš dau- 
gelį metų papildomai skaičiau Odello Shepardo Thoreau „Dienoraščių“ 
esmę. Knygoje Žodinis elgesys išanalizavau gana ilgą citatą iš šio rinkinio. 
Taip pat nusipirkau Thoreau Seprynių brahmanų persikėlimo vertimą. Ir, 
žinoma, įsigijau Thoreau pieštuką — esu tikras, padarytą ne paties Tho- 
reau, bet jo šeimos. Nusipirkau jį Goodspeedų parduotuvėje ir tariau, 
jog jis yra nesuklastotas, nors galėjau įsivaizduoti, kad netrukus vėl kas 
nors pradės gaminti Thoreau pieštukus. 

Viliuosi, jog to pakaks įrodyti savo kaip pradedančiojo statusą. Ta- 
čiau gal tai ir nenuramins kai kurių jūsų emocijų dėl galimai įžeidžiamo 
pavadinimo. Kaip galėjau drįsti po Voldeno parašyti Pirmasis, net ir skliaus- 
teliuose, ir sugretinti jį su savo utopiniu romanu Antrasis Voldenas Jeigu 
jus tai trikdo, pakliuvote į gerą draugiją. Kai knyga pasirodė 1948 me- 
tais, žurnalas Life, remdamasis būtent tuo, paskelbė kandų redakcinį 
straipsnį. Antrasis Voldenas buvo pavadintas „visiškai įžūliu veikalu“. „Ant- 
rojo Voldeno dvasia yra tiek panaši į originalų Thoreau Voldeną, kiek 
surenkamas metalinis namelis yra patogus ir atitinkantis Cape Cod sti- 
liaus namą“. Maža to, mano knyga buvo apibūdinta kaip „toks nuolati- 
nės slogios praeities triumfas... kokio nebuvo įsivaizduota nuo Spartos 
laikų... Jeigu dr. Skinner nori įsivaizduoti tokią utopiją, tai jo teisė. Ta- 
čiau tai, ką iš tikrųjų galima jam prikišti, yra baisi laisvė, kurią jis paėmė 
kartu su Henry Davido Thoreau originalaus veikalo Voldenas pavadini- 
mu. Tiesą sakant, Thoreau knyga yra visiškai antiutopinė; ji nepriklauso 
gausybei nuobodžios literatūros, kuri prasidėjo nuo Platono Respublikos. 
Visiškai nemėgindamas pabėgti į „drąsų naująjį pasaulį“ Thoreau, pa- 
saulinis bastūnas, iškeliavo tvirtai nusistatęs padaryti geriausia iš to, ką 
tinkamo galėjo rasti tiesiog aplinkui namus. Kai Samuel Bucler keliavo į 
Niekur savojo Erewbon, kai Edward Bellamy žygiavo į priekį, į 20 000 

mūsų eros metus savojo Pažvelgus atgal, Thoreau įkūrė namų ūkį už 
gimtojo kaimo prie ančių tvenkinio. Kaip sakė Elliot Paul, jis „atsikratė 
viso to“ persikeldamas už miesto tik trupuų toliau, nei geras golfo žaidė- 
jas gali numušti kamuoliuką. Lentos Thoreau trobelei buvo paimtos iš 
lūšnos, kuri priklausė Fičburgo geležinkelyje dirbusiam airiui Jamesui 
Collinsui; pupos, kurias Thoreau kaupė ir valgė, buvo amerikiečių pu- 
pos, užaugintos neįdirbamame Naujosios Anglijos dirvožemyje“. Life 
nepasitenkinimas buvo apibendrintas taip: „Taigi tokios knygos kaip 
Antrasis Voldenas yra vardo juodinimas, postūmio teršimas. Visi Thoreau 
sekėjai deramai jomis piktinsis, ir jeigu dr. Skinner sutiks su bet kokiu 
patarimu, geras Thoreau sekėjas, kaip Diogenas, susidūręs su Makedo- 
nijos karaliaus dosnumu, lieps Antrojo Voldeno autoriui stovėti tarp jo ir 
tiesioginių saulės spindulių“. 

Prašom padaryti keletą pataisų. Aš sutinku, kad Thoreau būtų pa- 
sitenkinęs surenkamu metaliniu nameliu. Jis aptarė būsto „būtinybes“ 
(turime jas pavadinti būtinybėmis) ir, norėdamas jas patenkinti, su- 
kūrė gyvenamąsias patalpas. Darnus Cape Cod stiliaus namas yra visiškai 
ne tai, ko jis norėjo. Tai labiau panėši į tam tikrą namą, kuris, kaip 
niekinamai pažymėjo Thoreau, Konkordo ūkininkui kainavo 15 gy- 
venimo metų. Jeigu James Collins būtų palikęs surenkamą namelį, esu 
tikras, kad Thoreau būtų maloniai sutikęs jį perkelti į miškus netoli 
Voldeno tvenkinio. 

Antrajame Voldene aprašyta bendruomenė taip pat „neatsikratė viso 
to“. Viena svarbių knygos minčių ta, kad jūs galite gyventi geriau čia ir 
dabar. Jums nereikia vykti į Shangri-La už aukštų kalnų arba į naująją 
Atlantidą, ar į kokią nors ligi šiol neatrastą salą, arba keliauti laiku į 
tolimą praeitį ar ateitį. Jūs galite gyventi norimą gyvenimą dabarties są- 
lygomis. 

Life Thoreau taip pat pavadino galbūt didžiausiu pavyzdžiu ameri- 
kiečio vertybių „išnaudokite jį ir priverskite jį tai daryti“, ir šitai yra kita 
svarbi Antrojo Voldeno mintis. Kaip sako Thoreau, daiktai jums nepaval- 
dūs; jūs pavaldūs daiktams; Antrajame Voldene dedamos visos pastan- 
gos, kad sumažėtų dalykų, reikalingų „geram gyvenimui“. Tuo metu aš 

to nesupratau, tačiau šitai turi papildomos naudos. Antrasis Voldenas yra 
ne tik minimaliai vartojantis, jis yra minimaliai teršiantis. 

Antrajame Voldene nėra naujų įtaisų — nėra kompiuterių, nėra sudė- 
tingos techninės įrangos. Tai paprastas gyvenimas, veikiau primenantis 
XIX a. Anglijos kaimo namus, tačiau be rūpesčių dėl tarnų. Antrajame 
Voldene yra technologija, tačiau ji susijusi su žmogaus elgesiu, su kūrimu 
malonių, veiksmingų asmeninių santykių - kasdieniame gyvenime, švie- 
time, gėrybių gamyboje. 

Drįstu pareikšti, kad Thoreau buvo utopistas tikrąja šio žodžio pras- 
me. Jeigu nemėgstate gyvenimo būdo, kuris jums siūlomas, tiesiog kur- 
kite geresnį. Skirtumas tas, kad Vo/denas (Pirmasis) — jeigu leisite jį taip 
aiškumo dėlei vadinti — buvo utopija vienam žmogui. Thoreau buvo ne 
atsiskyrėlis (kai tik to norėjo, jis galėjo vaikščioti į Konkordą — į paštą 
arba į licėjų), tačiau jis niekada nekovojo su sunkumais, kurie atsiranda, 
kai žmonės privalo bendrauti tarpusavyje. Antrasis Voldenas yra visuome- 
nines aplinkos kūrimo eksperimentas. 

Ir tai atveda mane prie laisvės klausimo. L/fe redakciniame straips- 
nyje buvo niekinamas „sąlygojimas“ „laisvės“, suplanuotos seniai, iš anks- 
to, pagal tvirtas hierarchų klano sąlygas. 1948 metų žargonu Pirmajame 
Voldene buvo tiesiog laisvės laikotarpis. Tačiau kas leido Thoreau būti 
laisvam? Tik neįprastos aplinkybės. Pasaulyje, kuriame gyveno, jis nebu- 
vo priverstas daug ko daryti. Jis buvo laisvas daryti tai, ką norėjo daryti, 
būti „savanoriu sniego audros žiūrovu“, numatyti ateitį, patirti nuoty- 
kių gyvenime pradėjęs atostogauti. Jis galėjo tai daryti pasitraukęs iš Kon- 
kordo ir tupėdamas ant Voldeno tvenkinio kranto. Tačiau kiek žmonių 
gali tai šiandien daryti? 

Lengva gretinti pasaulį, kuriame žmonės kontroliuojami kitų žmo- 
nių, su pasauliu, kuriame jie atrodo laisvi. Laisvė nuo kontrolės buvo 
Jeano Jacgues'o Rousseau svajone beveik šimtą metų prieš Thoreau. Tho- 
reau laikais svajonė, atrodo, išsipildė sėkmingoje kovoje dėl politinės ir 
religinės laisvės. Thoreau buvo prieš politinius ir religinius despotus, 
armijas ir baudžiamąjį švietimą. Jis buvo prieš baudžiamąjį darbą — ne 


tik prieš vergovę (kuriai, žinoma, aktyviai priešinosi), bet ir prieš vergovę 

darbininko, paskiriančio save amatui arba gyvenimo būdui. Kaip ir 
K. Marx, kuris tai įrodė beveik tuo pat metu, Thoreau buvo prieš darbo 
užmokesčio vergovę, kaip ir vergovę, kuri priklausė nuo fizinės jėgos. 
Dirbanus dėl užmokesčio žmogus vengia ne rykštės — jis vengia prarasti 
įprastą gyvenimo lygmenį. Tai lengva parodyti fabrike, ir Marx kaltino 
užmokesčio vergovę kapitalui, tačiau dėsnis tinka ir atskiram verslinin- 
kui — tarkim, ūkininkui. Žmogus gali turėti savo ūkį ir vis dar būti jame 
vergas. Jis turi numatyti tam tikrą derliaus nuėmimo laiką, o jeigu oras 
blogas - labai trumpą laiką. Nėra kitos išeities: jeigu neplanuos, jis viską 
praras. Jeigu jis turi karvių, tam tikru dienos metu jos turi būti melžia- 
mos. Jo diena yra nulemta; jis negali daryti to, ko nori; jis privalo, nors 
kažko daryti nenorėtų. Del to, teigia Thoreau, ūkininkas užaria geres- 
niąją savęs dalį į dirvą vietoj trąšų. Ber kokia nuosavybė reikalauja triūso. 
Prabanga yra kliuvinys geram gyvenimui. Tik laisvalaikis parodys, koks 
išties yra Žmogus. 

Thoreau alternatyva baudžiamosioms kasdienio gyvenimo priemo- 
nėms, ko gera, yra asmeninė laisve. Laisvės jausmas yra susijęs su tuo, ką 
asmuo nori daryti. Tačiau kodėl jis tai nori daryti? Thoreau niekada 
neteko šito klausti. Jis galėjo taip pat neigti kitus gero gyvenimo reikalavi- 
mus. Kiek žmonių šiandien yra taip išmokyti etikos, kad, kaip Thoreau, 
norėtų viską darytis patys? Draugai mokė jį nenoriai, tačiau jis žinojo, 
kad „negalima užmušti laiko, nesužeidžiant amžinybės“. Jis įdarbino sa- 
ve, tačiau tai padarė dėl išsilavinimo ir etikos, kurią pasisėmė iš savo 
kultūros. 

Jis taip pat turėjo naudos iš perfekcionizmo dvasios, dvelkusios tuo 
metu krašte. Amerikos įkūrimas buvo nepaprastas pasaulio istorijos įvy- 
kis. Tai buvo nacija, kuri atrodė esanti eksplicitiškai sukurta iš anksto. 
Jos sekmė paskatino amerikiečius sudaryti mažesnes sukurto gyvenimo 
būdo versijas. XIX a. Jungtinėse Valstijose buvo įkurta daugiau nei du 
šimtai iš anksto tikslingų bendruomenių. Perfekcionistinė veikla suma- 
žėjo amžiaus pabaigoje, bet ji bepradedanti grįžti, ir šis pokytis atsispin- 
di Antrojo Voldeno spausdinimo istorijoje. Per pirmuosius 14 metų buvo 
parduota tik 10 tūkst. egzempliorių; per pastaruosius metus — ketvirtis 

milijono. Kažkas tuo tarpu nutiko. Pasaulis atsigavo dėl būtinybės kaž- 
kaip keisti žmonių gyvenimo būdą, ir iniciatyvos ėmėsi jaunimas. Jis 
supranta, ką Thoreau turėjo omeny sakydamas: „Dar nesu girdėjęs iš 
vyresniųjų nė vieno vertingo arba bent rimto patarimo“. (Deja, Thoreau 
buvo per 30, kai tai ištarė.) 

Kaip ir Thoreau, jauni žmonės šiandien yra daug mažiau susirūpinę 
vien fizinėmis gyvenimo sąlygomis. Kaip ir Thoreau, jie vengia argra- 
saus darbo, iš dalies atsisakydami vartojamų dalykų. Jie atsisako sunkiai 
dirbti dėl neesminių dalykų, pavyzdžiui, dėl drabužių. Tai, ką Thoreau 
vadino drabužių būtinybe, šiandien akivaizdu Harvardo aikštėje. Tho- 
reau pažymėjo, kad Konkordo gyventojai - sakysim, Emerson, - verčiau 
kibilduos į miestą sulaužyta koja nei su perplėšta klešne. Šiandien jauni 
žmonės nevengia lopų — net prisiuva juos ten, kur nėra skylių, tiesiog 
norėdami patvirtinti savo požiūrį. Kaip ir Thoreau, jie įrodinėja, kad 
„gyvenimas didžiąja dalimi — dar neatliktas eksperimentas“. Jų komunos 
yra žingsnis naujų visuomeninių struktūrų link. Ką tik perskaičiau ran- 
kraštį puikios knygos apie eksperimentinę bendruomenę Virdžinijoje, 
kuri modeliuojama pagal Antrąjį Voldeną. Ji galbūt net artimesnė Volde- 
nui (Pirmajam). 

Thoreau aiškiai pareiškė, kas turi tapti svarbiausiu dėsniu artimiau- 
sioje pasaulio ateityje: turime sumažinti išteklių vartojimą. Ganėtinai 
neįmanu, kad mūsų prabangos lygmuo įsivyrautų visame pasaulyje. Įsi- 
vaizduokite milijardą kinų, lekiančių trečdaliu milijardo automobilių 
šimtu milijonų mylių aukščiausios klasės autostrados. Jeigu galiu nau- 
doti baisų naujadarą, turtingos tautos turi „nuturtėti“. Turime išmokti, 
kaip galima tai padaryti, tačiau Thoreau patarimas tebėra svarbus: geras 
gyvenimas yra pasiekiamas apgalvotai planuojant. 

Mano sutartyje su Anirojo Voldeno leidėjais knyga buvo pavadinta 
„Saulė yra ryto žvaigždė“. Leidėjai atmetė šį pavadinimą, kadangi nese- 
niai buvo išleista kita „žvaigždės“ knyga. Ši frazė, žinoma, iš Voldeno: 
pakeitus pavadinimą, įtraukiau ją į knygą. Kai pasakotojas nusprendžia 
grįžti ir prisidėti prie Antrojo Voldeno, jis nusiperka Voldeng ir pradėda- 
mas savo ilgą kelionę atgal skaito tą puikų paskutinį skirsnį: „Aš nesa- 

kau, kad Džonas ir Džonatanas supras visa tai; tačiau tokia jau rytdienos 
prigimtis — ji niekada neišaušta, genama vien laiko. Šviesa, kuri akina, 
mums atrodo tamsa. Išaušta tiktai tas rytas, kuriam mes patys pabunda- 
me. Diena ateina po aušros. Saulė tėra ryto žvaigždė“. 


17 


Peržiūrėta Laisve i7 orumas 


Garsiojoje Užrašų iš pogrindžio ištraukoje F. Dostojevskis atkakliai tvir- 
tino, jog žmogus niekada neleis, kad jo elgesys taptų numatomas ir 
valdomas. Jis „sukurs destrukciją ir chaosą norėdamas pasiekti šį tiks- 
lą. Ir jeigu visa tai galėtų savo ruožtu būti analizuojama ir išvengta, 
nuspėjant, kas atsitiks, žmogus tyčia taptų bepročiu, norėdamas pa- 
tvirtinti savo tikslą“. Žinoma, Dostojevskis pats buvo nuspėjąs, tačiau 
tai turėjo keistą padarinį atkertant paskutinį atsitraukimo kelią, ka- 
dangi nuo šiol galima buvo sakyti, kad net tyčinis išėjimas iš proto turi 
būti numatytas. 

Vis dėlto mano kritikai, atrodo, pasiryžo įrodyti, kad jis buvo tei- 
sus. Daugelis jų atskleidė destrukcijos ir chaoso pomėgį, dalį jo — arti 
beprotybės. Jie griebėsi itin emocingų sąvokų ir tam tikro istorinio aklu- 
mo, kuris, atrodo, sukliudė kai kuriems jų perskaityti tai, ką iš tikrųjų 
parašiau. Autorius, kuris buvo taip plačiai klaidingai suprastas, savaime 
vertins Dostojevskio paaiškinimą. 


Mano argumentas, be abejo, buvo gana paprastas. Aprarinėjau ne 
filosofinį visetą, vadinamą laisve, o veikiau elgesį tų, kurie kovoja, kad 
būtų laisvi. Tai žmogaus genetinio fondo dalis, todėl kai žmogus elgiasi 
tokiu būdu norėdamas sumažinti „atgrasius“ (t. y. potencialiai pavojin- 
gus) dirgiklius, jis yra labiau linkęs daryri tai vėl. Kai kiti mėgina kontro- 
liuoti jį bausmės grėsme, išmoksta pabėgti nuo jų arba pulti norėdamas 
juos susilpninti. Kai tai pasiseka, jaučiasi laisvas, ir kova nurimsta. Ta- 
čiau ar jis išties laisvas? Pritarti Johnui Stuartui Miliui, kad „laisvę suda- 
ro darymas to, ko trokštama“, reiškia neigti troškimus lemiančius veiks- 


nius. Yra tam tikros kontrolės rūšys, kurioms esant žmonės jaučiasi laisvi. 

Ši mintis buvo išsakyta anksčiau, tačiau aš pasiūliau tam tikrą tolesnį 
įrodymą, neseniai gautą analizuojant operantinį sąlygojimą. 

Tokia interpretacija nėra metafizika: tai tam tikrų svarbios žmogaus 
elgesio srities procesų nustatymo dalykas. Ji neveda — ir negali vesti — į 
nuslopinimą bet kokios laisvės, kuria kada nors mėgavomės. Priešingai, 
ji teigia, kad yra būdų, kaip visi galime jaustis laisvesni nei kada nors 
anksčiau. Pavyzdžiui, nepaisant mūsų spėjamos meilės laisvei, mūsų vy- 
riausybės, švietimo, psichoterapijos ir pramonės tvarka iki šiol vis dar 
yra stipriai baudžiamoji. Žmonės elgiasi tam tikrais būdais norėdami 
išvengti šito nedarymo padarinių. Galbūt tai tiesiog reiškia, kad kova dėl 
laisvės dar nesibaigė, tačiau aš tvirtinau, kad, priešingai, tolesnis baus- 
mės naudojimas yra nepageidaujamas tos kovos šalutinis padarinys. At- 
sisakome priimti nebaudžiamąją tvarką, kadangi tampa pernelyg aišku, 
jog kontrolė stiprinama. Kai baudžiame už blogą elgesį, galime suteikti 
asmeniui pasitikėjimo geru elgesiu, tačiau jeigu parengiame sąlygas, ku- 
rioms esant jis „trokšta“ elgtis gerai, turime pasitikėti šiomis sąlygomis. 

Nemėginau parodyti, kad esant baudžiamosioms tvarkoms mes net 
pateisiname blogą elgesį. Laimei, dabar tai už mane parodė filmas „Pri- 
sukamas apelsinas“. Rašydamas The New York Review Cristopher Ricks 
tvirtina, kad atgrasi terapija nukelia pagrindinį veikėją Aleksą „anapus 
laisvės ir orumo“, ir gindamas filmą cituoja Anthony Burgessą (romano 
autorių). „Mano ir Kubricko (filmo režisieriaus) parabolė mėgina teigti, 
kad geriau yra prievartos pasaulis, paremtas visišku žinojimu, — prievar- 
ta, pasirinkta kaip valios aktas, nei pasaulis, sąlygotas būti geru ar neža- 
lingu“. Ricks sako, kad esu vienas iš keleto, kurie užginčys šį tvirtinimą. 
Viliuosi, jog yra daug daugiau nei keletas. Filmas klaidingai nušviečia 
šią išdavą, kadangi „terapija“, padaranti Aleksą gerą, yra žiauriai ryški, 
tuo tarpu sąlygojimas, kuris slypi už jo „valios veiksmų, įvykdytų esant 
visiškam žinojimui“, neabejotinai praleistas. 


Kova dėl laisvės nei sumažino, nei pašalino kontrolę; ji tiktai parai- 
sė ją. Tačiau kas yra gera kontrolė ir kas gali ją stiprinu? Arba mano 


atsakymai į šiuos klausimus buvo neatleistinai sunkiai suprantami, arba 

daugelis kritikų nepasiekė mano knygos paskutinio skyriaus. Į klausimą 
„kas kontroliuos?“ neturėtų būti atsakoma nurodant tam tikrą vardą ar- 
ba aprašant asmens tipą (pavyzdžiui, geranoriškas diktatorius) ar jo kva- 
lifikaciją (pavyzdžiui, elgesio inžinierius). Taip daryti, vadinasi, klystu, 
žvelgti veikiau į asmenį nei į elgesį lemiančią aplinką. Kova del laisvės 
judėjo lėtai ir, deja, permainingai, kultūros, kurioje kontroliuojanti ga- 
lia yra vis mažiau linkusi pakliūti į ironiškai ją naudojančių asmenų 
arba grupių rankas, link. Pamėginome sukuri tokią kultūrą, sustiprin- 
dami priešinę piktnaudžiaujančiųjų galia kontrolę. Žinoma, priešinė kon- 
trolė yra veiksminga, tačiau geriausiu atveju sukuria tam tikrą nelengvą 
pusiausvyrą. Kito žingsnio gali būti imtasi tik per eksplicitinę kultūros 
plėtotę, kuri siekia toliau nei tiesioginiai kontrolieriaus ir priešinio kon- 
trolieriaus interesai. 


Kam tokia plėtotė? Tėra vienas atsakymas: kultūros ir žmonijos išli- 
kimui. Išlikimas yra sudėtinga vertybė (palyginti, tarkim, su laisve arba 
laimės siekiu), kadangi sunku nuspėti sąlygas, kurias turi atitikti kultū- 
ra, ir mes tik pradedame suprasti, kaip sukurti reikiamą elgesį. Be to, 
turbūt atmetame išlikimą kaip vertybę, kadangi jis numano rungtynia- 
vimą su kitomis kultūromis, kaip socialiniame darvinizme, kur agresy- 
vus elgesys yra išaukštinamas. Tačiau kiti išlikimo sąlygotumai yra svar- 
būs, ir linkusio bendradarbiauti, paremiančio elgesio vertę galima lengvai 
parodyti. 

Ar asmenines laisves reikia „paaukoti“ kultūros vardan? Dauguma 
mano kritikų tvirtina, kad tai teigiu, tačiau atsakymas priklauso nuo to, 
kaip žmonės yra skatinami dirbti dėl savo kultūros gerovės. Jeigu jie taip 
daro gresiant bausmei, tai laisvė (nuo tokios grėsmės) yra paaukota, ta- 
čiau jeigu jie skatinami taip daryti teigiamai pastiprinant, jų laisvės po- 
tyris sustiprinamas. Jauni kinai dėvi paprastus drabužius, gyvena perpil- 
dytuose kvartaluose, valgo paprastą maistą, laikosi gana puritoniško 
lytinio elgesio kodekso ir dirba daug valandų — viskas didesnės Kinijos 
šlovės vardan. Ar jie aukoja laisvę? Aukoja, jeigu yra atgrasiai kontro- 
liuojami, jeigu jie taip elgiasi, nes būtų įskųsti draugų, jei elgtųsi kitaip. 

Tačiau jeigu Mao pasisekė sukurti pažangos ženklus didingesnės Kinijos 
link teigiamai pastiprinant, tuomet įmanu, kad jie jaučiasi laisvesni ir 
laimingesni nei dauguma jaunų amerikiečių. 

Klaidingas supratimas, be abejonės, susijęs su žodžiu „kontrolė“. 
F. Dostojevskis pavartojo fortepijono klavišo metaforą: paspausk jį ir 
išgirsi konkretų toną. Metafora tiko ankstyvajai Dostojevskio laikų re- 
fleksologijai, kurią I. Pavlovo sąlyginiai refleksai nelabai pakeitė. Tačiau 
operantiniame sąlygojime dirgiklis paprasčiausiai keičia tikimybę, kad 
atsakas bus išskirtas. Gerų pavyzdžių aptinkame žodiniame elgesyje. Žodi- 
nis atsakas labai skiriasi nuo kelio reflekso, sukelto sudavus per girnelės 
sausgyslę. Tai, ką kalbėtojas sako, nulemta iš dalies dabartinio klausyto- 
jo, iš dalies nesenų žodinių dirgiklių, kuriuos jis girdėjo ar matė, iš dalies 
neverbalinės aplinkos ir, žinoma, didžiąja dalimi jo kaip klausytojo ir 
kalbėtojo istorijos. Šie kintamieji gali būti išskirti nustatant gerai įsitvir- 
tinusius elgesio procesus. 


Puikus tikimybinės kontrolės, stiprinamos per žodinį dirgiklį, pa- 
vyzdys — neseniai vykęs simpoziumas Jeilio universitete, organizuotas 
aptarti Anapus laisvės ir orumo. Antrąjį vakarą keletas studentų atsinešė 
didelį plakatą „Prisimink oro karą“, kurį pakabino ant balkono krašto. 
Daugelis auditorijoje jo negalėjo matyti, tačiau tą vakarą plakatas kabėjo 
tiesiai prieš penkis diskusijos dalyvius. Tai turėjo nuspėjamą padarinį: 
kiekvienas mūsų paminėjo karą Vietname tam tikroje diskusijos vietoje, 
o paskutinis kalbėtojas, seras Denis Brogan, atidėjo į šalį rankraštį ir 
kalbėjo vien apie karą. 


Tai buvo puiki elgesio inžinerija. Turime išmokti gyventi su ja. 

Pagaliau — laisvė nuo mokesčių naštos 


Naujasis Hempšyras pirmasis surengė loteriją galbūt dėl to, kad žavėjosi 
nepaprasta galimybe paskatinti atvykėlius paremti savo vyriausybę. Ta- 
čiau ir kitos valstijos greitai aptiko, jog jų gyventojai teikė pirmenybę 
savanoriškai paramai, o ne apmokestinimui, ir loterijos greitai išpopu- 
liarėjo. Galima tik paploti uolumui ir sumanumui, su kuriuo jos buvo 
rengiamos. Madisono aveniu padarė, ką galėjo. Loterijos skelbiamos 
oro uostuose ir autobusuose, laikraščiuose ir žurnaluose, per televiziją ir 
radiją. Laikraščiai bendradarbiauja aprašinėdami laimėjimo virpulį. Pa- 
stebėjus, kad kai kurie žmonės negali laukti atidėto laimėjimų traukimo, 
buvo išrastos momentinės loterijos. Visa tai yra puiku, ir mes esame 
dėkingi už dėl to sumažėjusius mokesčius, tačiau aš noriu atkreipti dė- 
mesį, kad buvo pražiūrėtas svarbus šaltinis - mūsų mokyklos. 

Žmonės negimsta lošėjais. Jie tampa lošėjais, kai yra veikiami tam 
tikrų sėkmingų bandymų sekų. Kodėl mūsų mokyklų negalėtume nau- 
doti tam, kad tokiomis sekomis paveiktume kiekvieną? Reikalingą elge- 
sio technologiją jau turime. Visa, ko reikia, — tai loterijų sistema, besitę- 
sianti nuo vaikų darželio iki vidurinės mokyklos, kurioje iš pradžių 
galimybės yra itin palankios, tačiau pamažu prastėja, kol baigęs mokyklą 
žmogus susiduria su įprasta loterija su jos neišvengiamai menkomis gali- 
mybėmis. Aš siūlau štai ką. 

Vaikų darželyje bilietai kainuotų pensą, prizai būtų dolerio dydžio, 
o didysis prizas retkarčiais — penki doleriai. Šansai būtų itin palankūs; 
šitoje pakopoje valstija prarastų pinigų, tačiau, be abejo, nereikšmingą 
kiekį. Pirmose trijose klasėse bilietai kainuotų po 5 centus, prizai būtų 
iki penkių dolerių, išskyrus didįjį prizą, tarkim, penkiasdešimt dole- 
rių, ir beveik visi surinkti pinigai būtų grąžinti prizais. Didieji prizai 

būtų įteikiami kelių mokyklų iškilmėse. Kitose trijose klasėse bilietai 
kainuotų po dešimt centų, prizai būtų nuo dešimties iki penkiolikos 
dolerių, o didysis prizas — iki šimto ar dviejų šimtų dolerių. Valstija 
grąžintų apie 85 proc. surinktų pinigų, o didieji prizai būtų įteikiami 
miesto iškilmėse. Žemesnėse vidurinės mokyklos klasėse bilietai kai- 
nuotų 25 centus, prizai būtų iki dvidešimt penkių dolerių, o didysis 
prizas — galbūt penki šimtai. Valstija grąžintų apie 65 proc. surinktų 
pinigų, o nugalėtojai būtų skelbiami per vietos televiziją. Galiausiai 
vyresnėse vidurinės mokyklos klasėse bilietai kainuotų penkiasdešimt 
centų, prizai būtų iki penkiasdešimt dolerių, didysis prizas — tūkstan- 
tis dolerių, o valstybė grąžintų apie 50 proc. to, ką paima. Didysis 
prizas būtų iškilmingai įteikiamas valstijos televizijoje, dalyvaujant 
žymiam asmeniui. 

Kadangi beveik visos administravimo išlaidos tektų mokykloms, 
visa tai būtų daug pelningiau nei reguliari loterija. Rezultatas būtų kas- 
metė laida abiturientų, kurie visą likusį gyvenimą pirktų loterijos bilie- 
tus, nors loterijos ir toliau grąžintų ne daugiau kaip 40—45 proc. išleistos 
sumos. 

Kitaip tariant, mūsų mokyklos būtų naudojamos kurti gausų būrį 
jaunų žmonių, kurie kasmet ateitų į rinką kaip ištikimi lošėjai (ar mums 
turi rūpėti, jeigu psichiatrai pavadins juos patologiniais lošėjais). Vienų 
metų mokinių laidos poveikis gali būti nepastebėtas, tačiau įvertinau, 
kad baigiantis penkeriems metams galima panaikinti pardavimo mokes- 
čius, o po dvidešimt penkerių metų (turime žvelgti į priekį) visiškai ne- 
bereikės valstijos pelno mokesčio. Po to valstijos galės padėti miestams 
sumažinti nekilnojamojo turto mokesčius. 

Jei tokios programos būtų sukurtos visose valstijose, būtų panaudo- 
tas visas mūsų mokyklų potencialas. Visi vyresni nei šešerių metų gyven- 
tojai patirtų kassavaitinių (ar kasdienių) laimėjimų traukimų džiaugsmą 
ir jaudulį. Neišvengiama taptų milžiniška nacionalinė loterija, o federa- 
liniai pajamų mokesčiai būtų panaikinti. Spėju, kad Pentagonas sureng- 
tų nuosavą loteriją ir taip visam laikui išvengtų susierzinimo dėl tų Kon- 


greso maldavimų. Nemanau, kad sieju per daug vilčių su ateitimi 

kalbėdamas apie dieną, kai parama mūsų vyriausybei — mieste, valstijoje 
ir nacijoje — bus visiškai savanoriška. 

Ekonomistai atkreiptų dėmesį, kad išleisti loterijos bilietams pini- 
gai nebūtų išleisti gėrybėms ir paslaugoms, kad kentėtų verslas. Tačiau 
pralaimėjimas bus daug didesnis nei atsvara nesant mokesčių ir pinigi- 
niais laimėjimais. Vienintelis svarbus ekonominis pokytis būtų labai iš- 
augęs prabangos gėrybių vartojimas ir paslaugos. Turtingas, išlaisvintas 
nuo mokesčių naštos žmogus, kaip ir stambūs laimėtojai, galėtų daug 
daugiau išleisti prabangai — tai tik dar vienas savanoriško veiksmo re- 
miant laisvų ir laimingų žmonių visuomenę vertės patvirtinimas. 


Padėka 

Pirmas skyrius 


. Eskapizmas (angl. escapism — escape - pabėgti, ištrūkti) — sąmoningas 


aktualių visuomeninių klausimų vengimas, atitrūkimas nuo tikrovės. 


Plg. Abrahamo Lincolno Gettysburgo kalbos mintis, išsakytas 1863 m. 
lapkričio 19 d.: 

„That this nation, under God, shall have a new birth of freedom, and that 
Government of the people, by the people, for the people, sball not perish from 
the earth.“ 


Autorius labai dažnai vartoja šiuo metu netaikomą sąvoką psycbotic. Mes 
visur verčiame sutrikusios psichikos žmones. 


Ouis custodiet ipsos custodes? — Kas saugos sargus? Citata iš romėnų poeto 
Decimo Junijaus Juvenalio (apie 60-apie 130) VI satyros „Prieš mote- 
ris“. 


Antras skyrius 


Kasandra — senovės graikų mitologijos herojė, Trojos karaliaus Priamo 
ir Hekabės duktė — pranašė, kurios nelaimę lemiančiomis pranašystėmis 
niekas netikėjo. Apolonas, sužavėtas Kasandros grožio, padarė ją prana- 
še, bet buvo atstumtas. Keršydamas už nepalankumą jis pasirūpino, kad 
jos pranašystėmis niekas netikėtų. 


G. F. Hendelio (1685-1759) oratorijoje „Judas Makabėjus“ choro dai- 
nuojami žodžiai. 

1968 m. viloje netoli Romos Italijos pramonininkas A. Peccei į Romos 
klubą subūrė nemažai mokslininkų, pramonininkų ir ekonomistų. Šian- 

p. 41. 


p. 48. 
p. 50. 


dien klubui priklauso apie šimtas narių iš daugiau nei 50 šalių, kurių 
bendras rūpestis - žmonijos ateitis. Jų darbe ir pasitarimuose kalbama 
apie globalinių problemų ryšį ir priežastis, kurios tampa vis rimtesnės. 
1970 m. Romos klubas užsakė žymaus Masačusetso technologijos ins- 
tituto (MTI) tyrinėtojų kolegijai pranešimą, kuriame pirmą kartą tu- 
rėjo būti analizuojamos visos šiuolaikinės globalinės problemos. Kaip 
aplinkos užterštumas, gyventojų skaičiaus didėjimas ir ekonomikos plėt- 
ra, žaliavų mažėjimas ir maisto produktų gamyba susiję tarpusavyje? 
Kur atsidurs pasaulis, jei taip ir toliau augs gyventojų skaičius ir pra- 
monė? MTI tyrinėtojai, vadovaujami D. Meadowso, 1972 m. pateikė 
klubui pranešimą, kuris išleistas knyga „Augimo ribos“ daugeliu pa- 
saulio kalbų. 

Pranešimo išeities taškas yra bauginantis eksponentinis žmonių skai- 
čiaus ir ekonomikos augimas. Mokslininkai atkreipia dėmesį į daugelį 
tvirtų sąryšių ir valdymo dėsnių, pasireiškiančių tarp procentinio gims- 
tamumo ir pajamų, tarp pramonės gamybos ir žaliavų poreikio, tarp 
aplinkos užterštumo ir gyvenimo trukmės tikimybės. Jie griežtai nu- 
rodo ribas: maisto produktų kiekis yra ribotas, kadangi ariamos žemės 
plotai negali būti plečiami iki begalybės ir derlingumas negali vis didė- 
ti; žaliavų kiekis yra ribotas, kadangi atsargos tolydžio mažėja, - amži- 
nai jų naudoti negalima; mūsų aplinka irgi yra ribota: jei ji bus pri- 
versta priimti daugiau kenksmingų medžiagų, negu gali perdirbti, tai 
ji pasmerkta žūti. 


Charizma (gr. charisma — malonė, dovana) - ypatinga dievo malonė. 


Trečias skyrius 


„ Jonas Amosas Komenskis (lot. Comenius) (1592-1670) - čekų teolo- 


gas, filosofas ir pedagogas, tikėjęs, kad tik dėl švietimo kiekvienas žmo- 
gus gali gyventi visavertį ir harmoningą gyvenimą. Sukūrė utopinę vi- 
suotinio žmonijos švietimo teoriją, taip pat kėlė žmogaus teisių, taikos 
idėjas. 

Rom 11, 6. 

idėe fixe (pranc.) - įkyri mintis, idėja. 

p. 58. 1972 m. Jigme Singye Wangchuck karūnuojamas Butano karaliumi pa- 


p. 59. 


p. 81. 


skelbė, jog yra labiau susirūpinęs „bendrąja nacionaline laime“ nei „ben- 
druoju šalies nacionaliniu produktu . 


Basil Zaharoff (Basileios Zacharias) (1850-1936) - tarptautinis finansi- 
ninkas ir ginkluotės gamintojas, vadovavęs Vickers-Armstrong ginkluo- 
tės firmai. Už paslaugas sąjungininkams Pirmojo pasaulinio karo metu 
Anglijos karalius Jurgis V suteikė Zaharoffui barono vardą ir sero titulą; 
jį taip pat apdovanojo Prancūzijos vyriausybė. Zaharoff žinomas ir kaip 
„paslaptingasis Europos žmogus“, kaltintas per ryšius su Europos vals- 
tybių veikėjais, ypač Lloydu George'u, ir įvairias ginkluotės įmones ska- 
tinąs slaptas politines intrigas ir kurstąs karą. 


Ketvirtas skyrius 


„Post hoc, ergo propter hoc (lot.) - Po to, taigi del to, +. y. klaidingas spren- 


dimas, kai paskesnis įvykis laikomas ankstesniojo priežastimi. 


. „Saviaktualizacijos“ terminą 1934 m. paskelbtame darbe „Organizmų 


sandara“, įvardydamas motyvą įgyvendinti savo galias, pirmasis pasiūlė 
Kurt Goldstein (1878-1965) - žydų kilmės vokiečių neurologas. Jo po- 
žiūriu, tai buvo pagrindinis motyvas — išties vienintelis motyvas, kurį 
turi žmogus. 


Penktas skyrius 


„ Thomas Robert Malthus (1766-1834) - anglų ekonomistas, sociolo- 


gas, vienas vulgariosios politinės ekonomikos kūrėjų, pamflete „Gyven- 
tojų skaičiaus dėsnio tyrimas“ įrodinėjęs vartojimo reikmenų gamybos 
atsilikimą nuo gyventojų gausėjimo. 


Šeštas skyrius 


Skinner nevisiškai tiksliai cituoja W/. Shakespeare'o „Hamleto“ I veiksmo 
III scenos fragmentą: 

„recking not their own rede themselves tread the primrose path of dal- 
liance.“ 

p. 83. 


p. 85. 


p. 85. 


p. 92. 


Plg. 


Whiles, like a pufFd and reckless libertine, 
Himself the primrose path of dalliance treads, 
And recks not his own rede. 


O pats — ištvirkęs palaidūnas — eina 


Linksmybių rožėmis klotais keliais, 
Užmiršęs tai, ką sakė. (Vertė A. Nyka-Niliūnas) 


„ Per 30 metų nuo knygos išleidimo pažįstant, kaip veikia nervų sistema, 


nueita daug toliau (pavyzdžiui, funkcinės tomografijos atradimai). 


Francois de La Rochefoucauld (1613-1680) - prancūzų rašytojas, ku- 
nigaikštis, dalyvavo rūmų intrigose prieš A. Richelieu, prisidėjo prie va- 
dinamosios princų Frondos. Knygoje „Mintys, arba Moralinės senten- 
cijos ir maksimos“ (1665) pateikė moralinius žmogaus esmės 
apibendrinimus: teigė, kad žmogus savo veikloje sąmoningai ar nesą- 
moningai vadovaujasi savimeile ir savanaudiškumu. 


Autorius nėra visiškai tikslus. Introspekcija, kaip ir aukštesnieji psichi- 
niai procesai, neturi griežtos lokalizacijos smegenyse, tačiau dabar jau 
yra gana aišku, kokios galvos smegenų dalys veikia ir kaip jos sąveikauja 
mąstant, refleksuojant, savirefleksuojant. 


Plg. „Išsakydami tokius vertinimus ar išvadas vartojame sąvoką „asme- 
nybė“ arba „charakteris“ kaip įprastą būdą išreikšti tai, jog žvelgiame į 
asmenį ne tuo požiūriu, gerai ar prastai galėtų veikti kokia nors konkreti 
emocija, instinktas ar įgūdžių grupė, o tuo, kaip organizmas kaip visuma 
dirba (kursyvas mūsų), ar galėtų dirbti pakitusiomis sąlygomis.“ (J. Wat- 
son „Psichologija biheivioristo požiūriu“, Vilnius, VU Specialiosios psi- 
chologijos laboratorija, 2004, p. 294). 


„ Turimas omeny proto (n0us, mo0s) įvardijimas, tradiciškai priskiriamas 


arba Homerui, Anaksagorui, Platonui, arba senovės graikams apskritai. 


Steitizmas (angl. statism) ekonomikoje - teorija, aiškinanti, kad ekono- 
mikos plėtrą lemia valstybės reguliavimas, taip pat tokios ekonomikos 
teorijos gynimas. 

p. 107. 


p. 113. 
p. 115. 


p. 119. 


p. 120. 
p. 120. 

Septintas skyrius 


Geomantinis (gr. ge0 — gė —- žemė, mateia — spėjimas, pranašavimas) — 
nuo XIII a. pabaigos Europoje plačiai paplitęs spėjimas iš linijų, figūrų 
arba geografinių bruožų. Arabai, iš kurių europiečiai perėmė šį spėjimo 
būdą, burdavo ateitį iš taškų arba figūrų, kurios atsitiktinai būdavo iš- 
braižomos smėlyje smailia lazdele. Europoje vietoj smėlio buvo naudo- 
jamas popierius, o vietoj lazdelės - pieštukas. Kartais šitaip spėjant nau- 
dojami ir paprasti žaidimo kauliukai. 

Skinner, be abejo, kartoja W. Shakespeare'o tragedijos herojaus Ham- 


leto žodžius (III veiksmas, I scena). 


Aštuntas skyrius 


. Drake Stillman (1975). The Role of Music in Galileo's Experiments, 


Scientific American, Vol. 232, No. 8, June, pp. 98-104. 
John 3, 8. 


Pylyshyn Z. (1973). What the Mind's Eye Tells the Mind's Brain - A 
Critigue of Mental Imagery. Psycbological Bulletin, 80:1-24. 


Searle J. (1976) The Rules of the Language Game. Times Literary Sup- 
plement, 9 October. 


Doppelgėnger (vok.) - šmėkla, žmogaus antrininkas. 
Skinner persako bakalauro iš Moličre'o „Tariamo ligonio“ žodžius: 


„I am asked by the learned doctors for the cause and reason why 
opium puts one to sleep, to whith I replay that there is in it a sopori- 
fc virtue the nature of which is to lull senses.“ 


Plg. 


Mihi a docto doctore 

Demandatur causam et rationem guare 
Opium facit dormire. 

A guoi respondeo, 

Ouia est in eo 

Vertus dormitiva, 

Cujus est natura 

Sensus assoupire. 

p. 133. 


p. 140. 


p. 187. 


p. 190. 


p. 190. 


p. 190. 
p. 192. 


Doktus doktor mane klausia, 
Kokios priežastys padaro, 

Kad opijas miegą varo. 

Į šitai respondeo, 

Kvia est in eo 

Virtus migdytiva. 

Štai kodėl jis migdo 

Sutvėrimą gyvą. (Vertė J. Urbšys) 


Devintas skyrius 


Autoklitinis - toks žodinio elgesio vienetas, kurio atsiradimą lemia ki- 
tas elgesys ir kuris keičia pastarojo žodinio elgesio supratimą. 


Dešimtas skyrius 


Reductio ad absurdum (lot.) — privedimas ligi absurdo, prieštaros gavi- 
mas. Tai loginis argumentas, kai priėmę tvirtinimą kaip argumentą gau- 
name absurdišką rezultatą, o paskui darome išvadą, kad pirminė prie- 
laida buvo neteisinga, nes atvedė į absurdišką rezultatą. 


Penkioliktas skyrius 


Turima omeny hercogienė iš L. Carrollio knygos „Alisa stebuklų šaly- 
je (Carroll Lewis. Alisa stebuklų šalyje ir Veidrodžio karalystėje. Iš 
anglų kalbos vertė K. Grigas ir J. Lapienytė. Vilnius, Alma littera, 2000, 
p. 161). 

L esprit dispersė dans un abime de honte (pranc.) — išsisklaidžiusi gėdos 
gelmėje dvasia. 

Aliteracija — vienodų ar panašių priebalsių kartojimas eiliuojant; aso- 
nansas — vienodų ar panašių balsių ir dvibalsių kartojimas eiliuojant. 
Pour ėviter les assonances (pranc.) - ketindami išvengti asonanso. 


William Wordsworth (1770-1850) - anglų poetas, kartu su Samueliu 
Tayloru Coleridge'u išleidęs rinkinį „Lyrinės baladės“ (1798), kuris pra- 
dėjo anglų romantizmo poeziją. Jo kūryboje vaizduojama gamta, žmo- 
gaus ir gamtos santykiai, idealizuojama kaimo buitis, reiškiamos pan- 

teistinės nuotaikos. 


p. 195. Šitaip teigdamas Skinner nėra tikslus. Tai nepamatuojami ir nepalygi- 


p. 197. 


nami dalykai. Mutacijos teikia evoliucijai medžiagą, o natūralioji atran- 
ka atrenka išlikimą labiausiai nulemiančius variantus. Vadinasi, abi yra 
vienodai svarbios. 


Šešioliktas skyrius 


Nathaniel Hawthorne (1804-1864) — JAV rašytojas, romantizmo at- 
stovas, geriausiai žinomas iš romano „Purpurinė raidė“. Plėtojo filoso- 
fines, psichologines, didaktines literatūros tradicijas, apmąstė žmogaus 
esmės gėrio ir blogio konfliktą, nagrinėjo kaltės, nuodėmės pažeistą psi- 
chiką, aukštino kūrybiškumą, grožį, meilę. 


p. 198. Nedidelis vieno aukšto medinis ar pusiau medinis namas su į akis krintan- 


p. 199. 


čiu kaminu ir langinėmis. Tokius mažus ir ekonomiškus namus, atsi- 
žvelgdami į Naujosios Anglijos siautingą orą ir gamtos išteklius, XVII a. 
pabaigoje statė į Ameriką atvykę anglų kolonistai. XX a. 4-ajame dešimt 
metyje šie namai su prieškambariu, svetaine ir vienu arba dviem miega- 
maisiais JAV vel tapo populiarūs. Terminas „Cape Cod“ (cape- kyšulys, 
cod - menkė) priskiriamas Jeilio universiteto prezidentui Timothy 
Dwightui. 

Shangri-La yra išgalvota vietovė, esanti kažkur Himalajuose, sukurta 
remiantis legendine Shambhala. Ją romane „Dingęs horizontas“ (1930) 
aprašo anglų rašytojas James Hilton (1900-1954). Šios vietovės vardas 
„Shangri-La“ yra tapęs rojaus sinonimu. 


p. 202. Plg. p. 44. 


p. 203. Vertė R. Povilionis. 


p. 204. 


Septynioliktas skyrius 


B. F. Skinnerio originale: „Create destruction and chaos to gain this 
point. And if all this could in turn be analyzed and prevented by pre- 
dicting that ir would occur, then man would deliberately go mad to 
prove his point“. 

p. 207. 


p. 208. 


Plg. 


„And if he does nor find means he will contrive destruction and chaos, 
will contrive sufferings of all sorts, only to gain his point! He will launch 
a curse upon the world, and as only man can curse (it is his privilege, 
the primary distinction berween him and other animals), may be by his 
curse alone he will artain his object — that is, convince himself that he is 
a man and not a piano-key! If you say char all this, too, can be calcula- 
ted and tabulared — chaos and darkness and curses, so that the mere 
possibility of calculating it all beforehand would stop it all, and reason 
would reassert itself, then man would purposely go mad in order to be 
rid of reason and gain his point!“ 


„A B TOM C/TyY4a€e, €CJ1M CPEACTB y HETO HE OKa>K€TCA, — BBI YMACT 
pa3pylUCHHE H XA0C, BbUĮYMACT Pa3HbIC CTPa/ĮaHMWA M HaCTOWT-TAaKM Ha 
CBO€M! IlpoknaTME nycTWT NO CBETY, a TaK KaK MpOKJIMHaTb MO2KCT 
TOJIBKO OJMH UCJIOBCK (3TO y2K CTO MPHBHJICTMA, IJIABHCHILINMM O6pa30M 
OTJIMUAIOLaA ETO OT ĄPYTMX 2KMBOTHBIX), TaK BE/Įb OH, MO2KAJIYA, OAHMM 
MPOKJIATHEM ĮOCTHTHCT CBOCTO, TO €CTb ACHCTBHWTEJIBHO YOCJHTCA, UTO 
OH UCJIOBCK, a HC (bOpTenbaHHaa KJIaBKUIa! Ecw BBI CKa3K€TE, UTO M 
3TO BC€ MOJKHO paCC4HTaTE MO Ta0/1MUKE, W XA0C, M MPAK, H MpOKJIATMC, 
TaK Y2K OJHa B03MOJKHOCTb MpPEJBaPHTEJIbHOTO pac4eTa BC€ OCTAHOBHT 
W pacCyAOK BO3bMET CBOC, — TaK Y€JIOBCK HapoyHO CYMacCIIEeALIMM Ha 
3TOT CJTyUaK C4€J1a€TCA, UTOG HC HMCTb pacCyAKa M HaCTOATb Ha CBOCM!“ 


(d. M. NocTroeBckHh. 3annckn H3 nognonsa, VIII). 


1972 m. JAV kariuomenės sausumos daliniai iš esmės buvo išvesti iš 
Vietnamo, tačiau JAV oro pajėgos ir toliau rėmė Vietnamo Respubli- 
kos Armiją vykdydamos „Linebackerio operaciją“, o kiek vėliau „Line- 
backerio operaciją II“ ir bombardavo Hanojų bei Haifongą. 


Aštuonioliktas skyrius 


Madisono aveniu - garsi Manhatano, centrinės Niujorko dalies, gatvė. 
XX a. 5-ajame ir G-ajame dešimtmečiais didžiausios JAV reklamos agen- 
tūros jos vidurinėje dalyje įkūrė būstines, ir ilgainiui aveniu vardas tapo 
reklamos industrijos sinonimu. 


Parengė A. Bagdonas, R. Bliumas 

Šimtmečio psichologas 


Prieš keletą metų Amerikos psichologijos asociacijos žurnalas „Bendro- 
sios psichologijos apžvalga“ paskelbė žymiausių praėjusio amžiaus psi- 
chologų šimtuką!. Vertinant ir kiekybinius, ir kokybinius kriterijus, pir- 
mąją vietą užėmė Burrhus Frederic Skinner. S. Freud sąraše buvo tre- 
čias, W. James - 14, W. Wundtui atiteko 93,5 rangas, o H. Ebbinghaus 
į sąrašą nepateko. 

Tyrinėtojo indėlį į psichologiją galima nusakyti ir pagal gautų apdo- 
vanojimų skaičių. B. F. Skinneriui buvo suteiktas per 30-ies koledžų ir 
universitetų garbės daktaro vardas, 1958 m. jis pelnė Amerikos psicholo- 
gijos asociacijos apdovanojimą už išskirtinį indėlį į mokslą, 1968 m. — 
Nacionalinį mokslo medalį ir tarptautinį Josepho P. Kennedy apdova- 
nojimą, 1971 m. - Protinio atsilikimo tondo apdovanojimą, 1972 m. — 
JAV humanistų draugijos „Metų humanisto“ apdovanojimą ir Ameri- 
kos psichologijos asociacijos tondo aukso medalį, 1978 m. — apdovano- 
jimą už išskirtinį indėlį į švietimo tyrimus bei JAV švietimo tyrimų aso- 
ciacijos plėtotę, o 1990 m. — pirmąjį Amerikos psichologijos asociacijos 
apdovanojimą už viso gyvenimo nuopelnus psichologijai. 

Karštai kritikuotas, dažnai suprastas klaidingai, palikęs prieštarin- 
gų atradimų, Skinner padarė didžiulę įtaką daugeliui psichologijos ša- 
kų. Sekėjai jį dievino, o priešininkai neretai paversdavo demonu. Yra ir 
bus samprotavimų apie tai, kokia būtų psichologija, jeigu amerikiečių 
mokslininkai būtų tęsę W. Jameso, o ne J. Watsono ieškojimus. Taip 


! Haggbloom St. J. er a/. (2002). The 100 most eminent psychologists of the 20th 
century. Review of General Psychology, 6 (2), 139-152. 

pat yra ir bus keliamas klausimas apie Skinnerio indėlį į psichologiją. 
Veikiausiai tai ne vadinamoji Skinnerio dėžė ir daugybė kitų naudingų 
išradimų, ne indėlis į mokymosi tyrinėjimus, ne psichologinės terapijos, 
paremtos elgesio psichologijos dėsniais, sistemos, ne utopinė eksperi- 
mentinės visuomenės vizija, ne mokslo žurnalai ir draugijos, besiremian- 
čios jo darbais, net ne tai, kad jis uždėjo nenuvalomą spaudą amerikie- 
čių, vadinasi, ir visai psichologijai, — visa tai susiję su jo pamatinės psi- 
chologijos apibrėža. Ši apibrėža, kartu didžiausias Skinnerio indėlis į psi- 
chologiją, veikiau yra filosofinė nei psichologinė.? Ne veltui Skinner bu- 
vo linkęs vadinti savo teoriją mokslo filosofija. Tai naujas požiūris į žmo- 


gų, naujas būdas pažinti psichiką. 


Radikalusis bibeiviorizmas 


XX a. pradžioje biheiviorizmas psichologijoje lėmė vienas didžiausių per- 
mainų, kurioms gali prilygti nebent psichoanalizės įraka. Dabar bihei- 
viorizmo vardu vadinama daug istorinių ir šiuolaikinių psichologijos 
teorijų, įskaitant, žinoma, B. F. Skinnerio tyrinėjimus. „Radikalaus bi- 
heiviorizmo“ kategorija pirmą kartą buvo pavartota 3-iajame dešimtme- 
tyje biheiviorizmo, kuris neigė tinkamumą bet ko, ko negalima atvirai 
stebėti, kraštutinei formai pažymėti. Dabartinėje vartosenoje terminas 
„radikalus“ reiškia visai ką kita: „visa apimančią“, „išsamią“ visų elgesio 
formų, net tų, kurios atvirai nėra stebimos, analizę pagal elgesio psicho- 
logijos dėsnius. Apibūdindamas radikalųjį biheiviorizmą kaip „mokslo 
filosofiją, nagrinėjančią psichologijos objektą ir merodus“?, Skinner pa- 
skyrė nemažai savo ieškojimų šios disciplinos objekto ir metodų analizei 
bei moksliniam elgesio tyrimui. Ir išties Skinnerio biheiviorizmas bent 
dviem atžvilgiais skiriasi nuo kitų biheivioristinių sistemų. Pirma, jam 
būdinga didelė vidinė darna: jo objektas yra kruopščiai apibrėžtas, o duo- 


2 Delpraro D. J., Midgley B. D. (1992). Some fundamentals of B. F. Skinner's 
behaviorism. American Psycbologist, 47, 1507-1533. 

menų apdorojimo būdai — analizė ir interpretacija — visuotinai priimti 
šios srities tyrinėjų. Ši darna žymi „dalyką, artimiausią mokyklai arba 
paradigmai tarp visų šiuolaikinių pažiūrų“*. Antra, šios teorijos dėsniai, 
kitaip nei daugelio kitų eksperimentinės psichologijos šakų statistika grįstų 
ir išvedamų taikant dedukciją dėsnių, išsakyti remiantis indukcija — ste- 
bint ir aprašant elgesį. Juk, kaip įrodinėjo Skinner, „niekas neina į cirką 
pasižiūrėti, kaip vidutinis šuo šokinėja per lanką reikšmingai dažniau 
nei tokiomis pačiomis sąlygomis užauginti nedresuoti šunys“?. 

Savo ieškojimus Skinner vertino kaip evoliucinės biologijos šaką. 
Evoliucinė biologija esą paaiškina itin svarbią žmogaus elgesio dalį (ko- 
kių gabumų ir ribotumų turi kūnas, kokios jo pradinės pastipros, kokie 
jam būdingi mokymosi mechanizmai ir t. t.). Evoliucijos įtaką Skinner 
įvardijo kaip išlikimo sąlygotumus. Kartais aplinka suteikia dirgiklių, 
kurių pakanka refleksams sukelti, dažniau - dirgiklių, kurie keičia atsa- 
ko tikimybę. Ir labai smarkiai: juk operantinio elgesio atveju aplinka 
suteikia elgesiui pasekmes. Aiškindamas organizmo dabarties būseną, ra- 
dikalusis biheiviorizmas, kaip ir evoliucijos teorija, pabrėžia aplinkos ir 
organizmų sąveikos su aplinka vaidmenį. Mechanizmus, per kuriuos or- 
ganizmas mokosi sąveikaudamas su aplinka, Skinner vadino pastiprini- 
mo sąlygotumais. Sąlygotumas yra priklausomybė arba implikacija „jei- 
gu, tai“, t. y. jeigu nutinka X, tada nutiks ir Y.“ 

Taigi, pasak Skinnerio, elgesys yra genetinio fondo (nes evoliucija 
atrenka tam tikras elgesio ypatybes, per rūšies gyvavimą užpildydama 
ekologinę nišą), materialios aplinkos (tokių veiksnių kaip pastiprinimo 
sąlygotumai, atrenkantys individualaus organizmo elgesį) ir sociokultū- 
rinės aplinkos (kur socialiniai, kultūriniai sąlygotumai atrenka plates- 


4 Hillix W. A., Marx M. H. (Eds.). (1974). Systems and theories in psychology. 
St. Paul, MN: West. P. 264. 

> Skinner B. F. (1956). A case history in scientific method. American Psychologist, 
11, 228. 

6 O'Donohue W., Ferguson K. E. (2001). The psycbology of B. F. Skinner. N. X.: 
Sage Publications. 


Šimtmečio psichologas 231 


nius elgesio modulius, veikiančius individą ar socialinę grupę) funkcija. 
Taip psichologija išties tampa biologijos dalimi: elgesys yra adaptyvus, o 
adaptacija gali būti aiškinama pritaikant biologijos sąvokas ir dėsnius. 
Kai kurios elgesio formos yra filogeninės ir yra atrinktos natūraliosios 
rūšies istorijos. Kitos elgesio formos — ontogeninės ir yra atrinktos per 
individualaus organizmo gyvenimą. Yra ir elgesio formų, kurios taip pat 
yra ontogeninės, ir atrenkamos per organizmo gyvenimą, tačiau jos — 
buvimo socialinėje grupėje funkcija. Ši trečioji elgesio forma prisideda 
prie grupės arba kultūros išlikimo. Organizmai, kurie neprisitaiko prie 
besikeičiančios aplinkos, tiesiog neišgyvena. 

Psichologijos objektas yra elgesys ir tik elgesys. Pirmasis Skinnerio žings- 
nis plėtojant teoriją, kuri būrų naudinga aiškinant psichologinius kinta- 
muosius, buvo identifikuoti pamatinių įvykių esmę. Psichologija turi 
pradėti nuo nedviprasmiško pripažinimo, kad visi jos faktai — elgesio 
faktai. Skinner, kaip ir J. Watson, manė, jog suteikti svarbią ar net kokią 
nors apskritai reikšmę psichikai yra ypač nepageidautina dėl šios strate- 
gijos nesėkmės numatant ir kontroliuojant elgesį. 

Šiandien galime išgirsti, kad visa nūdienos psichologija bent iš da- 
lies yra biheivioristinė — kad matavimai vienaip ar kitaip atveda prie 
išvados apie stebėtą individo elgesį — bent jo žodinių apraiškų arba žen- 
klų popieriuje. Skinner prieštaravo šiai metodologinei biheiviorizmo ver- 
sijai, traktuojančiai elgesį pirmiausia kaip priklausomą kintamąjį, kuris 
yra žymė kažko kito nei elgesys (pavyzdžiui, smegenų veiklos, pažinimo 
procesų ar psichikos), ir šituo teigiančiai požiūrį, kad psichologija yra 
mokslas apie elgesį ir psichiką. Jis mėgo kartoti, kad „elgesys gali būti 
traktuojamas kaip objektas savo paries teise“", o tai neneigė fiziologijos 
ar neurofiziologijos objekto svarbos. Pasak Skinner, „mes galime nuspėti 
ir kontroliuoti elgesį, nežinodami nieko apie tai, kas vyksta viduje, nors 
išbaigra samprata vis dėlto reikalauja jungtinių abiejų mokslų pastangų 


“ Skinner B. F. (1938). The bebavior of organisms. N. Y. Appleton-Century-Crofts. 

— kiekvieno su savo instrumentais ir metodais“*. Taip elgesys nėra su- 
prastinamas į fiziologiją, o psichologija lieka nepriklausomu mokslu, nag- 
rinėjančiu santykį tarp besielgiančio organizmo ir aplinkos. Be to, elge- 
sys netampa pagrindu tikrinti išvadas apie priežastis kitame matavime — 
neuronų, pažinimo ar psichikos. Nera kitų dimensijų, tad negali būti 
kitų priežasčių. Psichinius reiškinius dera aiškinti kaip elgesio apraiškas, 
net jei teigiantys reiškinį individai mano, kad jie skiriasi nuo elgesio ir 
reikalauja kitokios analizės. Savita tokių reiškinių ypatybė ta, kad jie yra 
paslėpti, arba privatūs, ir nėra prieinami niekam kitam. Tačiau šitai ne- 
reiškia nei kad jie yra psichiniai, nei kad reikalauja savitos analizės. Tai- 
gi, kitaip nei teigė dažnas jo kritikas, Skinner išties skatino pažinimo 
procesų tyrimus, tačiau nevertino jų kaip skirtingų nuo organizmo aikš- 
taus (atviro) elgesio faktų, kurie ir buvo biheiviorizmo objektas. 
Funkcinė analizė, susiejanti nepriklausomus aplinkos kintamuosius su 
priklausomais elgesio kintamaisiais. Skinner pabrėžė tris svarbiausius žings- 
nius kuriant teoriją: a) apsispręsti dėl pamatinių faktų (įvykių, kuriuos 
stengiamės suprasti), b) surinkti duomenis (funkcinius santykius, fak- 
tus) ir c) remiantis indukcija išplėtoti aiškinamąsias teorines koncepci- 
jas. Eksperimentas leidžia tyrėjui nustatyti santykius tarp vienos kinta- 
mųjų grupės — manipuliuojamosios aplinkos kintamųjų — ir elgesio. Bū- 
tent tuos santykius, kurie pasireiškia, kai nepriklausomo kintamojo po- 
kytis lemia priklausomo kintamojo pokytį, Skinner ir įvardijo kaip funk- 
cinius. O eksperimentai, atskleidžiantys funkcinius santykius, sudaran- 
čius pamatinius elgesio mokslo faktus, buvo pavadinti funkcine analize. 
Pagrindinis Skinnerio metodologijos akcentas yra ryšys tarp ekspe- 
rimentinės funkcinės analizės, arba funkcinių santykių, ir to, ką tyrinė- 
tojas vadino kontroliuojamais kintamaisiais. (Tai sinonimai sąlygų, ku- 
riomis pasireiškia elgesys, ir sąlygų arba kintamųjų, kurių funkcija yra 
elgesys.) Funkcinių santykių nepriklausomi kintamieji yra tie kontro- 


8 Skinner B. F. (1989). Recent issues on the analysis of bebavior. Columbus, OH: 

liuojami kintamieji, kurie leidžia mokslininkui nuspėti ir kontroliuoti 
elgesį. Kai, pavyzdžiui, aiškinama, kad asmuo prakaituoja ir mikčioja 
dėl nerimo, užuot ieškojus aplinkos kintamųjų, kurie kontroliuoja per- 
dėtą prakaitavimą ir nesklandžią kalbą, tokių slypinčių už organizmo 
kontroliuojamų kintamųjų paieškos atsisakoma. 

Svarbi Skinnerio metodologijos dalis yra ir tai, kad nepriklausomi 
kintamieji, kurie labiausiai domina biheivioristą, yra vertintini kaip 
atrenkamieji sąlygotumai, su kuriais organizmas susidūrė prieš pasi- 
reiškiant analizuojamam elgesiui. Eksperimentinė metodologija su prie- 
žastiniais nepriklausomais kintamaisiais, kurių padariniai yra aptinka- 
mi po kurio laiko, neatitinka klasikinio biheivioristinio požiūrio į eks- 
perimentą, kur nepriklausomas ir priklausomas kintamasis yra gretimi 
laike dirgiklis ir atsakas?, kartais pirmuoju įvardijant hipotetinę psi- 
chinę priežastį. 

Visas individo elgesys yra determinuotas tr dėsningas. Skinner vadova- 
vosi visuotinai priimtu požiūriu, kad mokslinis metodas prasideda de- 
terministine prielaida. Mokslininkas priima determinizmą, taigi dėsnin- 
gumus, ir ieško šių dėsningų santykių. Mokslas negali tarpti, jeigu jo 
tyrinėjami visetai yra laisvi rinkus. Teigti, kad elgesys yra determinuo- 
tas, reiškia teigti, kad jis yra kontroliuojamas, nepriklausomai nuo to, ar 
pripažįstame jo dėsningumą ir kontrolės šaltinius, ar ne. Skinner įrodi- 
nėja, kad pravartu atsisakyti idėjos, jog žmonės yra už kontroliuojančių 
veiksnių ribos. Veikiau dera nustatyti, kaip jie yra kontroliuojami, ir 
taip pasiekti didžiausią savo gyvenimo kontrolę. 

Viena priežasčių, kodėl mes tikime laisva valia, yra tai, kad žinome 
nemažai apie savo elgesį, tačiau labai mažai — apie jo priežastis. Būtent 
dėl to darome išvadą, kad jis nėra sukeltas, t. y. darome prielaidą, kad 
mūsų elgesys yra „laisvos valios“, arba pasirinkimo, išdava. Tačiau žinių 
apie priežastis stoka nereiškia, kad mūsų elgesys jų neturi. Iš tiesų tai, ką 
daugelis žmonių vadina laisvanorišku elgesiu, ir apima operantinis elge- 


? Delprato D. J., Midgley B. D. (1992). Some fundamentals of B. F. Skinner's 

sys. Jis yra „laisvanoriškas“ tuo požiūriu, kad nėra refleksinis: tai nėra 
automatinis atsakas į dirgiklius. Be to, toks elgesys tikslingas, nes jo funk- 
cija — keisti aplinką ir nulemti pasekmes. Tačiau ir šitai nereiškia, kad 
individas turi laisvą valią arba kad jo elgesys nėra sukeltas. 

Elgesio priežastys slypi aplinkoje. Didžiausias skirtumas tarp Skinne- 
rio ir daugumos psichologų, kurie prieštarauja jo požiūriui į elgesį kaip į 
determinuotą, dėsningą ir kontroliuojamą, susijęs su determinuojančių 
arba kontroliuojančių kintamųjų vieta. Pasak Skinnerio, galimi du elge- 
sio kontrolės šaltiniai. Autonomiško individo samprata verčia mus ieš- 
koti organizmo viduje psichinių struktūrų ir procesų. Kitas pasirinki- 
mas - tyrinėti organizmo aplinką. Skinner nurodo, kad pirmoji nuosta- 
ta nėra palanki moksliniam požiūriui, kitaip nei tyrinėjimai, įkvėpti ap- 
linkos perspektyvos. 

Priskirti kontroliuojančius kintamuosius aplinkai reiškia priskirti 
jai kontroliuojančius funkcinių santykių kintamuosius. Su tuo susijusi 
elgesio apibreža, kuri apima „santykius su išoriniu pasauliu“. Taigi išori- 
nis pasaulis, arba aplinka, visada yra būdingas elgesio dėmuo, kurio ypa- 
tybės leidžia mums nustatyti, ką daro organizmas, o ir elgesys negali būti 
atskirtas nuo aplinkos konteksto, kuriame jis pasireiškia. Elgesys bus ap- 
rašytas tik tada, kai bus nustatyti elgesio vienetą determinuojantys kriti- 
niai aplinkos veiksniai. 

Jeigu privatūs įvykiai yra naudojami aikščiam elgesiui pažinti, aiš- 
kinimo grandinė lieka neužbaigta, nes vidinių įvykių raiška eksperimen- 
tui neprieinama. Skinner, kaip žinome, pasisakė prieš teorijas kaip „bet 
kokį aiškinimą stebėto fakto, besiremiančio įvykiais, vykstančiais kažkur 
kitur, kažkokiame kitame stebėjimo lygmenyje, aprašytais kitokiais ter- 
minais ir išmatuotais — jeigu apskritai išmatuotais — kitokiose dimensi- 
jose“!?. Priskirdamas elgesio priežastis aplinkai, Skinner išlaikė darną su 
materializmo prielaida apie fizinį pasaulį kaip priešpriešą nefiziniam pa- 
sauliui, pavyzdžiui, psichiniams reiškiniams. Priskyrus kontroliuojan- 

čius veiksnius aplinkai, dėsningo elgesio šaltinis tapo suderintas su visa 
sistema.!! Tai, žinoma, nereiškė, jog nepriklausomi kintamieji negali tarpti 
organizmo viduje, kaip, pavyzdžiui, tada, kai farmakologinė injekcija 
tampa kontroliniu kintamuoju organizme. Jis neigė tik tai, kad išgalvo- 
tos vidinės struktūros — procesai, būsenos ir savybės — gali patikimai 
paaiškinti elgesį. 

Mokslo tikslas: numatymas ir kontrolė. Skinner įrodinėjo, kad pirmi- 
niai mokslo tikslai yra ne hipotezės ar teorijos tikrinimas, o veikiau nu- 
matymas ir kontrolė. Tyrinėtojas pasisakė prieš deduktyvius metodus, 
kurie reiškė postuluoti teoriją 2 prior? ir po to ją tikrinti kaupiant empi- 
rinius faktus. Skinner pirma gaudavo empirinius duomenis, paskui in- 
dukcija išsakydavo bendrus dėsnius arba funkcinius įvykių santykius. 
Norėdamas įsitikinti, kad aprašyti santykiai išties turi ryšį su ištirtais 
įvykiais, jis naudojo juos numatydamas ir kontroliuodamas vėlesnius 
įvykius. Jeigu pastarieji būdavo sėkmingai numatomi ir kontroliuojami, 
santykiai esą būdavo patvirtinami. 

Skinnerio požiūris, kad mokslinių tyrinėjimų esmė yra numatymas 
ir kontrolė, dera su jo pozicija apie mokslinių žinių esmę. Svarbiausias 
mokslinės koncepcijos vertės kriterijus — tai, ar tyrėjas, kuris ją naudoja, 
gali sekmingai operuoti medžiaga. Skinnerio pragmatinė pažinimo teorija 
yra perkelta ir į jo nuostatą apie mokslo ir technologijos santykius bei 
didžiąja dalimi į jo rūpinimąsi kultūra. Pasak Skinnerio, elgesio techno- 
logijai labiausiai reikia dėsnių efektyviam veiksmui, ir net kultūros išli- 
kimas priklauso nuo sėkmingos sąlygų, kurios meta kultūrai iššūkį, kon- 
trolės. 


B. F. Skinnerio gyvenimo savumai 


Burrhus Frederic Skinner gimė 1904 m. kovo 20 d. Saskvehanoje, ma- 
žame geležinkelio miestelyje, išsidėsčiusiame gražios to paties pavadini- 


mo upės slėnyje, Pensilvanijoje. 

Skinner tėvai — ne itin religingi presbiterionai - gyveno garbingą ir 
ramų mažo miestelio vidutinės klasės gyvenimą. William A. Skinner bu- 
vo vietos geležinkelio bendrovės, kuri sudarė miestelio ekonominio gy- 
venimo pagrindą, advokatas. Frederic prisimena, jog tėvas visada sten- 
gėsi išlikti romus, niekada jo fiziškai nebaudė, o dėl išdaigų veikiau buvo 
linkęs išreikšti nusivylimą ar geranoriškai pasijuokti. Frederico santykiai 
su motina Grace Burrhus Skinner buvo ne tokie vienaprasmiški. Išties 
didelę įtaką Fredericui padarė motinos romantiškumas, susijęs su meile 
muzikai. Skinner apibūdino ją kaip „šviesią ir gražią, o prisiminimai 
apie skambinančią pianinu ir dainuojančią motiną — kadaise dėl šeimos 
ji paaukojo dainininkės karjerą — buvo labai ryškūs. Vėliau Frederic net 
rinksis merginas, turinčias fizinių motinos bruožų. Antra vertus, motina 
taip pat laikėsi „rigidiškų normų apie tai, kas yra tinkama“. Ji niekada 
nepavargdavo priminti sūnui, kad nuolat rūpintųsi, ką apie jo elgesį pa- 
galvos kiti. Frederic užaugo itin jautrus pagyrimams, o vėliau Skinner 
psichologijoje itin svarbią reikšmę, kaip žinome, suteiks elgesio modifi- 
kacijai teigiamu pastiprinimu. 

Vis dėlto jaunesniojo brolio Edwardo ir Frederico vaikystė buvo, jo 
paties žodžiais, „šilta ir pastovi . Gyvenimas Saskvehanoje turėjo daug 
privalumų. Mažas miestelis skatino tyrinėjimų ir išradimų dvasią. Jis 
daug skaitė, ir save, ir tėvą apibūdindamas kaip knygų graužikus. Tačiau 
Skinner taip pat buvo aktyvus berniukas ir mėgavosi įprastais kasdienio 
gyvenimo užsiėmimais: plaukimu, žvejyba, kanojos irklavimu. Skinner 
kartu su skautais mėgo keliauti po apylinkes, mokėsi skambinti pianinu, 
vakarais du kartus per savaitę vietos kino teatre grojo saksofonu ir su- 
konstravo begales daiktų — tiek pramogai, tiek pardavimui. Čia atsisklei- 
dė didelis Frederico pomėgis mechanikai. Būdamas 10-ties iš pakavimo 
taros Skinner susimeistravo ir nuošalią vietelę, kur buvo galima skaityti 
ir svajoti. Tai buvo pirmoji „Skinnerio dėžė“, kurioje jis tarsi mėgino 
atsitverti nuo tėvų vadovavimo. Ir šis siekis, ir toks jo išpildymo būdas 
lydėjo Skinnerį visą gyvenimą. 

Vidurinėje mokykloje didžiausiu Skinnerio domesiu tapo literarū- 
ra. Jis jautė gilią pagarbą anglų literatūros mokytojai Mary Graves, kuri, 

anksti įžvelgusi jaunuolio galimybes, aprūpindavo Skinnerį knygomis, 
kalbėdavosi su juo apie literatūrą, mokslą ir sudomino Fredericą ne tik 
W. Shakespeare'u, bet ir Fr. Baconu. Ji daugiau nei bet kas kitas iš gim- 
tojo miestelio, nebent darbas vietos laikraštyje Susuguebanna Transcript, 
paskatino Skinnerį susidomėti rašytojo karjera. Vėliau Skinner paskyrė 
M. Graves knygą „Mokymo technologija“. 

1922 m. Skinner įstojo į Hamiltono koledžą — nedidelį menų kole- 
džą Klintone, Niujorko valstijoje, kur pasirinko anglų literatūros studi- 
jas. Šiame „naujame pasaulyje“ Skinner netrukus suprato, jog niekuo iš 
kitų studentų nesiskiria — Frederic įžengė ten, kur nei asmeninė, nei jo 
šeimos reputacija nesuteikė pranašumo: jis nebuvo sportininkas, o jo 
tevas nebuvo Hamiltono koledžo absolventas. Skinner nepateko į pres- 
tižinę studentų broliją ir kurį laiką neturėjo artimų draugų. Jo pasitikė- 
jimas moksle taip pat buvo palaužtas - anglų kalbos dėstytojas nuolat 
kritikavo Skinnerio kalbą ir jo kaimišką akcentą. Kurso draugas vėliau 
apie Fredericą sakys, kad „jis susidarė pašaliečio reputaciją ir buvo verti- 
namas kaip nuošalus, intelektualus ir išdidus“ !2. 

Skinner nekantriai laukė vasaros ir ilgėjosi draugų, likusių Saskve- 
hanoje. Tačiau 1923 m. pavasarį Skinnerių šeimą sukrėtė tragedija: kai 
Frederic grįžo kelioms dienoms namo pas artimuosius, netikėtai mirė 
šešiolikmetis brolis. Jo mirtį Frederic priėmė gana ramiai, racionaliai. 
Sunkiau buvo pripažinti naujas aplinkybes: Skinner vėl tapo sūnumi, 
kuriam tėvai skyrė visą, kartais galbūt perdėtą meilę. Tai buvo padėtis, 
kurios jis visiškai nenorėjo. Skinner troško naujo gyvenimo, tačiau kilo 
pavojus vėl pakliūti į senąjį. 

Antrųjų studijų metų pradžioje Frederic tapo Hamiltono dekano, 
žymaus profesoriaus chemiko Arthuro Persy Saunderso sūnaus kurato- 
riumi. Saunders buvo itin plačių interesų žmogus: domėjosi astronomi- 
ja, griežė smuiku, augino bijūnus, užimdamas parodose prizines vietas, 
ir mėgo literatūrą. Saunderso namuose lankėsi žymūs JAV rašytojai: Ro- 


12 Gramp to Stewart. Cit. pg. Bjork D. W. (2003). B. F. Skinner. A Life. N. V.: 
APA. P. 34. 


238 Šimtmečio psichologas 


bert Frost, Erza Pound, Alexander Woollcottir, James Agee. Kaip ir 
M. Graves, Saundersų šeima paėmė Skinnerį savo globon, tačiau šį kartą 
intelektinis gyvenimas buvo derinamas su socialiniu skatinimu. Saunders 
tapo Skinnerio vadovu, kuriuo jis galėjo pasitikėti, kuris skatino intelekti- 
nę nepriklausomybę ir bręstančias literatūrines jaunuolio ambicijas. 

1925 m. vasarą prieš paskutinį kursą Skinner lankė anglų kalbos mo- 
kyklą Bread Loafe, Vermonte. Ten jis artimiau susipažino su Carlu Sand- 
burgu ir Robertu Frostu. Pastarasis sutiko perskaityti Frederico trumpus 
apsakymus. Frosto laiškas likus dviem mėnesiams iki studijų koledže pa- 
baigos buvo itin pastiprinantus. „Privalau pasakyti, kad esate palytėtas me- 
no. Tai yra vertingiau nei bet kas kita, ką skaičiau iš prozos šiais metais.“ !? 

Skinnerio tėvai labai nenoriai sutiko leisti sūnui išmėginti laimę rašy- 
tojo darbe: šis užsiėmimas nesukurs pastovios padėties visuomenėje, maža 
to, atneš abejotiną reputaciją visai šeimai. Frederic iš pradžių nevyko į 
Niujorką, kaip daugelis JAV pradedančiųjų rašytojų. Jis jautė, jog neturi 
palikti tėvų vienų, nes Edwardo mirtis juos vis dar labai slėgė. Taigi 1926/ 
1927 mokslo metus Skinner nusprendė praleisti namie, imdamasis rašyto- 
jo darbo. Dabar jo namais tapo Skrentonas Pensilvanijos valstijoje, kur 
tėvas tuo metu ėjo anglių kasybos kompanijos advokato pareigas. 

Rašytojo karjerą Skinner pradėjo daugiau skaitydamas nei rašyda- 
mas. Jis rijo S. Lewiso, F. Dostojevskio, M. Prousto, H. H. Wellso ro- 
manus, skaitė literatūrinius žurnalus Saturday Review of Literature, Ame- 
rican Mercury, The Dial, New Masses, Two Worlds Monthly, Excile. Ta- 
čiau niekas iš to, ką perskaitė, nepaskatino parašyti net keleto apsakymų, 
ką kalbėti apie didį amerikiečių literatūros romaną. Per du mėnesius 
Skinner beveik nieko neparašė. Jaunuolis mėgino šią nesėkmę racionali- 
zuoti: „Rašytojas gali tiksliai pavaizduoti žmogaus elgesį, tačiau jo vis 
viena nesuprasti. Aš ir toliau domėjausi žmogaus elgesiu, tačiau literatū- 
ros metodas mane nuvylė“!*. Daug vėliau atsigręždamas į šį gyvenimo 
laikotarpį Skinner jį pavadins „tamsiais metais“. 


!3 Cit. pg. Bjork D. W. (2003). B. E. Skinner. A Life. N. Y.: APA. P. 
14 Cit. pg. Bjork D. W. (2003). B. F. Skinner. A Life. N. Y.: APA. P 


Šimtmečio psichologas 239 


Taip atsitiko veikiausiai ir dėl to, jog būti tiesiog rašytoju Skinne- 
riui buvo maža. Jis norėjo rašyti ypatingai, ne daugžodžiaudamas apie 
herojų mintis ir jausmus, o atskleisdamas viską objektyviai. Objektyvu- 
mas turėjo padėti skaitytojui suvokti tam tikrą tiesą, kuri suteiktų ypa- 
tingą prasmę tam, ką jis perskaitė. 

Netrukus Skinnerio tėvas ėmėsi privačios advokato praktikos. Rei- 
kalai, suprantama, iš pradžių klostėsi ne itin sėkmingai. Frederic nu- 
sprendė susirasti darbą ir padėti šeimai. Porą mėnesių jis dirbo sodinin- 
ku, buvo pradėjęs gaminti laivų modelius pardavimui, o tėvo prašymu 
parašė savo pirmąją knygą — surinko santraukas sprendimų, susijusių su 
anglių kasybos kompanijų ir bendrovių skundais, — „Antracito taikini- 
mo tarybos sprendimų sąvadas“, kuri, žinoma, netapo bestseleriu. 

Tai, kad 1927 m. pabaigoje Skinner nusprendė stoti į Psichologijos 
fakultetą, lėmė keletas priežasčių. 

1926 m. rugpjūų Skinner perskaitė B. Russello C. K. Ogdeno ir 
I. A. Richardso knygos „Reikšmės reikšmė“ apžvalgą žurnale The Dial, 
kur Russell palankiai atsiliepė apie J. Watsono biheiviorizmą. Kitame 
žurnalo numeryje, apžvelgdamas E. A. Burttso „Merafizinius šiuolaiki- 
nio mokslo pagrindus“, Russell vėl gyrė J. Watsoną. Netrukus Skinner 
perskaitė I. Pavlovo „Sąlyginius refleksus“ ir taip susipažino su klasiki- 
niu sąlygojimu bei eksperimentiniais metodais, kurie naudojami moky- 
muisi tyrinėti. 

Skinner taip pat itin paveikė H. G. Wellso straipsnis New York Ti- 
mes Magazine, kuriame autorius įrodinėjo, jog jeigu jam tektų išgelbėti 
tik vieną gyvybę, jis pasirinktų mokslininką Ivaną Pavlovą vietoj literato 
George'o Bernardo Shaw. 

Dirbdamas klerku viename iš knygynų Niujorke, kur nusprendė 
praleisti keletą mėnesių prieš tėvų pasiūlytą išvyką į Europą, Skinner 
perskaitė A. Huxley „Tinkamas studijas“, iš kurių sužinojo, kaip Huxley 
nuo literatūros perėjo prie psichologijos. Ten jis, greta kitų dalykų, per- 
skaitė ir J. Watsono knygą „Psichologinė kūdikio ir vaiko priežiūra“. 

Prie Skinnerio pasirinkimo prisidėjo ir viešnagė Niujorke pas Ha- 
miltono laikų kurso draugą Alfą Eversą. Veliau būtent jam Skinner pri- 

skirs nuopelnus padedant nuspręsti dėl mokslininko karjeros — būtent 
Evers esą teigęs, kad „mokslas yra XX a. menas . Tinkamas mokslas Skin- 
neriui pasirodė psichologija, nors, koledže nestudijavęs nė vienos psi- 
chologijos disciplinos, jis gana miglotai įsivaizdavo, kas tai yra. 

Saunderso ir kitų buvusių dėstytojų paakintas, Skinner pasirinko 
Harvardo universitetą. 

Kai 1928 m. Skinner, būdamas 24 metų, atvyko į Harvardą studi- 
juoti psichologijos doktorantūroje, jo ambicijos vėl buvo didelės. Saun- 
dersui jis rašė: „Aš nesijaudinu del pirmojo semestro. Po sausio 1-osios 
tikiuosi įsikurti ir įminti visatos mįslę“ !?. 

Harvarde Skinnerio moksliniams ieškojimams didžiausią įtaką pa- 
darė profesorius William Crozier. Jis dirbo Fiziologijos, o ne Psicholo- 
gijos katedroje ir buvo Jacgues'o Loebo mokinys. Skinner perėmė Cro- 
zierio mokslines nuostatas: be galimybės įgyvendinti visišką kontrolę eks- 
perimento sąlygomis negali būti eksperimentinio mokslo. Profesorius 
leido Skinneriui rengti eksperimentus savo laboratorijoje ir kaip „Ben- 
drosios psichologijos žurnalo“ įkūrėjas — tuo metu tai buvo vienas pres- 
tižiškiausių žurnalų — padėjo spausdinti tyrimų rezultatus. Studentas buvo 
paskatintas eksperimentams ir visiškai atsidavė fiziologijai. Tik jo ge- 
riausias draugas, bendrakursis ir taip pat būsimas biheivioristas Fred S. 
Keller įtikins Skinnerį, kad jam ir toliau reikia užsiimti psichologija ir 
po truputį kurti mokslą apie elgesį. 

Artėjant 1929 m. vasarai Skinner naudojo modus operandi, apibū- 
dinanų ir jo požiūrį į viso gyvenimo eksperimentinius ieškojimus: „Kai 
susiduri su kažkuo įdomiu, mesk visa kita. Nesakau — nepaisyk viso ki- 
to, tiesiog mesk. Kitaip tai nebus vaisinga“ !?. Jis tyrinėjo taip, kaip vai- 
kystėje kūrė: užsidegdamas, išrasdamas, siekdamas to, kas domina, kas 
pastiprina. 


I5 BFS to APS, Sepr. 26, 128, HA. Cit. pg. Bjork D. W. (2003). B. F. Skinner. A 
Life. N. Y.: APA. P. 76. 

16 Interview with BFS, Mar. 9, 1990. Cit. pg. Bjork D. W. (2003). B. F. Skinner. 
A Life. N. Y.: APA. P. 86. 

Meistraudamas pirmaisiais doktorantūros studijų metais Skinner 
sukūrė įtaisą, kuris tapo svarbus tyrimams, pasibaigusiems reikšmingais 
eksperimentiniais atradimais. Tai buvo suspaustu oru valdoma begarsė 
žiurkės išleidimo į tyrimo aparatą dežė. Ji neatsiejama nuo kitos eksperi- 
mentinės įrangos, vadinamos sverto dėže, eksperimentine arba proble- 
mine dėže, o dažniausiai —- Skinnerio dėže. Taip šį kiek patobulintą prie- 
taisą pavadino Jeilio universiteto biheivioristas Clark L. Hall. 

Skinnerio disertacija „Reflekso sąvoka“ parodė neeilinius jo ir kaip 
empiriko, ir kaip teoretiko gebėjimus. Reflekso tyrinėjimų istorija nuo 
Dekarto iki I. Pavlovo buvo hipotezių istorija. Ankstesni mėginimai skirti 
nesąlyginius ir sąlyginius refleksus nebuvo būtini. Skinner pabrėžė ne 
tai, kas vyksta organizmo viduje, o tai, kas dedasi aplinkoje. Vadinasi, 
norint tyrinėti refleksus nebereikėjo imtis fiziologijos. Tai buvo radika- 
lus atsitraukimas nuo tradicinės refleksologijos. 

Toks požiūris nebuvo priimtinas Harvardo psichologijos laborato- 
rijos vadovui ir didžiausiam psichologijos autoritetui Edvingui J. Borin- 
gui. Disertacijai iš esmės buvo pritarta tik dėl to, kad „Bendrosios psi- 
chologijos žurnalas“ jau buvo priėmęs ją spausdinti. Boring pasielgė gar- 
bingai: pasitraukė iš disertacijos komiteto, užuot disertaciją blokavęs. 

Nors 1931 m. Skinner turėjo daktaro laipsnį ir augančią savito, 
darbštaus eksperimentatoriaus šlovę, iš Harvardo neišvyko iki 1936 m. — 
padedamas Crozierio ir Boringo jis du kartus gavo Nacionalinės tyrimų 
tarybos stipendiją, o vėliau — prestižinę neseniai įsikūrusios Harvardo 
mokslinės draugijos stipendiją. Tai leido Skinneriui tęsti tyrimus fizio- 
logijos laboratorijoje iki 1936 m. vasaros ir toliau plėtoti savo požiūrio 
skirtumus nuo I. Pavlovo ieškojimų - vėliau tai buvo pavadinta klasiki- 
nės ir operantinės refleksų teorijų atskyrimu. 

Kai 1936 m. ėmėsi vadovauti Minesotos universiteto Psichologijos 
katedrai, Skinner jau buvo vedęs. Jo žmona tapo Yvonne Blue, turtingo 
Čikagos oftalmologo dukra. Nors Frederic ir Yvonne buvo labai skirtin- 
gi, santuoka davė šeiminių santykių saugumą, kurio jis anksčiau nepaty- 
rė, taip pat džiaugsmą, kurį teikė dvi dukros, Julie ir Deborah. Tačiau 


Skinner taip ir neišreiškė stiprių romantinių jausmų, nors ir buvo pasi- 

rengęs daryti viską, kad sukurtų veiksmingus abipusiškai tenkinančius 
santykius!/. 

1938 m. Skinner paskelbė knygą „Organizmų elgesys“, kuri buvo 
paremta jo daktaro disertacija. Knyga padėjo pagrindą visiems tolesniems 
operantinio elgesio tyrinėjimams. Bendriausia prasme Skinner grįžo prie 
J. Watsono pažado apie elgesio mokslą ir metė iššūkį I. Pavlovo mokyk- 
lai teigdamas, jog operantinis sąlygojimas buvo antras sąlygojimo tipas, 
o Pavlovo respondentinis — pirmas. „Organizmų elgesys“, pristatantis 
tyrimus vien tik su baltosiomis žiurkėmis, lėmė tvirtą įsitikinimą, į kurį 
buvo orientuotas visas Skinnerio mokslinis požiūris: „Elgesio apie mokslą 
svarba didžiąja dalimi išplaukia iš galimybės galiausiai jį pritaikyti žmo- 
giškiesiems reikalams“ 18. 

Nors Skinner susimąstydavo apie savo požiūrio pritaikymą žmo- 
gaus elgesiui tyrinėti, neatsisakė eksperimentų su gyvūnais. 1942 m. jis 
prisidėjo prie pagalbos Antrajame pasauliniame kare ir dirbo „Balandžių 
projekte“. Šio projekto tikslas buvo paralpinti išmokytus balandžius bom- 
bose: Skinner mokė balandžius lesti taikinį, kuris nukreiptų bombą į 
tikslą. Nors projektą nutraukė, jis buvo labai naudingas biheiviorizmui. 
Tyrimai su balandžiais buvo veiksmingesni nei su žiurkėmis ir leido grei- 
čiau atrasti sąlygotumų poveikius. Be to, Skinnerio pastangos plėtojant 
„balandžių technologiją“ lėmė jo, kaip socialinio išradėjo, karjeros pra- 
džią. Mokslininko tyrinėjimai nebebuvo tik eksperimentinė analizė. Tai 
buvo elgesio technologijos pradžia. 

1944 m. Skinner šeimoje jau buvo dvi dukros - Julie ir Deborah. 
Norėdamas palengvinti žmonai pastarosios priežiūrą, Skinner sukūrė „me- 
chaninę auklę“. Tai buvo unikali gyvenamoji erdvė — uždara kamera su 
durelėmis iš grūdinto stiklo bei elastingomis grindimis, su reguliuoja- 
mais aplinkos rodikliais. Didžiuodamasis išradimu, jis pasiuntė straips- 
nį į populiarų žurnalą Ladys Home Journal. Straipsnis pasirodė pavadin- 
tas „Kūdikis dėžėje“. 


V Bjork D. W. (2003). B. F. Skinner. A Life. N. Y.: APA. P. 119. 
Iš Cit. pg. Bjork D. W. (2003). B. F. Skinner. A Life. N. Y.: APA. P. 109. 

Nors mėginimai organizuoti šios priemonės gamybą ir pardavimą 
buvo nesėkmingi, vis dėlto asmeninėmis Skinnerio ir Johno M. Gray 
kompanijos „Aircrib Corporation“ pastangomis buvo parduota apie 1000 
„oro kamerų“ — taip įrenginys buvo vadinamas prekyboje. Nepaisant 
komercinės nesėkmės, „mechaninė auklė“ atnešė Skinneriui pirmąjį ben- 
dranacionalinės šlovės džiaugsmą. 

1945 m. Skinneriui jau dirbant Indianos universiteto Psichologi- 
jos katedros vadovu, Deborah padėjo padaryti dar vieną išradimą. Pa- 
sibaisėjęs, kaip privačioje mokykloje jo dukra buvo mokoma matema- 
tikos, Skinner sukonstravo pirmąją primityvią mokomąją mašiną - įren- 
ginį, kuris pateikdavo ant kortelių užrašytus uždavinius ir leisdavo im- 
tis kito tik teisingai išsprendus ankstesnįjį. Skinnerio išradimo esmė 
buvo mokymo schemų sukūrimas, kurios užtikrino mokinio judėjimą 
nuo paprasčiausių uždavinių prie sunkesnių. Teisingas atsakymas ma- 
žame langelyje buvo pastipra, leidžianti pereiti prie kitos užduoties, 
paskui dar prie kitos, taip sudarant galimybes mokiniui įveikti visą 
medžiagą. Mokinys išmokdavo medžiagą ne bandymo ir klaidos bū- 
du, o skatinamas pastiprinančių dirgiklių — jo paties teisingų atsaky- 
mų į klausimus. 

Į šių mokymo mašinų ir su jomis susijusios medžiagos plėtotę Skin- 
ner buvo įsitraukęs daugiau nei 10 metų. Jis surinko grupę jaunų bi- 
heivioristų, ir jie sukūrė platų mašininio mokymo programų spektrą. 
Skinner taip pat išeikvojo daug laiko ir energijos mėgindamas užmegz- 
ti ryšius su stambiomis korporacijomis, pavyzdžiui, „IBM“ ir „Rhe- 
em“, kurios susidomėjo jo projektu, tačiau vis dėlto nesiėmė mokymo 
mašinų gamybos. Šis stambiausių JAV verslo kompanijų nenoras daly- 
vauti kuriant mokymosi technologijas, kurios, Skinnerio nuomone, 
turėjo padaryti revoliuciją švietime, sukėlė didelį jo nusivylimą. Po 
dešimčių viešų pasisakymų, reklamuojančių programinį mokymą, Skin- 
ner pagaliau suprato, kad jo atradimo sėkmei kliudo ne tik nesugebėji- 
mas rasti kontaktą su amerikiečių verslininkais, bet ir mokytojai bei 
mokyklų administratoriai, bijantys, kad mokslininko atradimas paliks 
juos be darbo. 

1948 m. Skinner vis dėlto pamėgino patenkinti savo literatūrines 
ambicijas ir kartu atskleisti savitą elgesio mokslo pritaikymo galimybę. 
Tai buvo utopinė knyga „Antrasis Voldenas“, kurioje aprašoma teigia- 
mais pastiprinimais kontroliuojama visuomenė. Iš pradžių „Antrasis Vol- 
denas“ sulaukė visuotinio dėmesio — pirmiausia dėl itin kritiškos žurna- 
lo Life recenzijos. Tačiau iki šeštojo ir septintojo dešimtmečių kontrkul- 
tūros pradžios buvo parduota tik keletas šimtų šios Skinnerio knygos 
egzempliorių. Dabar šis utopinis romanas, kaip ir kitos Skinnerio kny- 
gos, yra bestseleriai. Pavyzdžiui, iki 1990 m. buvo parduota daugiau nei 
2,5 mln. „Antrojo Voldeno“ egzempliorių. 

Praėjus 9 metams darbo Minesotoje ir 2 metams Indianos universi- 
tete profesoriumi ir katedros vedėju, gavęs kvietimą iš Harvardo univer- 
siteto 1947 m. pabaigoje Skinner su šeima atvyko į Kembridžą Masaču- 
setse. Kitais metais jis pradėjo dirbti šio universiteto Psichologijos ka- 
tedroje. Čia Skinner dėstė bakalauro programos kursą, kurio medžiaga 
galiausiai virto knyga „Mokslas ir žmogaus elgesys“ (1953). 

Šeštasis ir septintasis dešimtmečiai Skinneriui buvo itin produkty- 
vūs. Jis turėjo daug puikių magistrantūros studentų: ilgi triūso metai 
virto knyga „Pastiprinimo planai“ (1957, kartu su C. B. Fersteriu), elge- 
sio terapijos sistema (terminą pasiūlė Ogden Lindsley) ir psichofarma- 
kologijos atradimais (bendradarbiaujant su Peteriu Dewsu iš Harvardo 
Medicinos fakulteto). 

1957 m. pasirodė knyga „Žodinis elgesys“. Ji buvo skirta ne kalbai 
apskritai, o formuojantiems žodinį elgesį sąlygorumams. Knyga, prie ku- 
rios Skinner dirbo per 20 metų, buvo analizė to, kodėl mes sakome, 
rašome ir net mąstome taip, kaip mąstome. Knygą nelengva skaityti; 
prireikė dar beveik 20 metų, kol tyrinėtojai panaudojo Skinnerio kate- 
gorijas ir nustatė, kad skirtingi kontroliuojami kintamieji, kurių buvimą 
įrodinėjo Skinner, buvo išties nepriklausomi. 

Rūpestis elgesio mokslo taikymu visuomenei atvedė Skinnerį prie 


filosofinių ir dorinių klausimų. 1969 m. jis paskelbia „Pastiprinimo są- 

lygorumus“, o po dvejų metų - „Anapus laisvės ir orumo“. Nesusiprati- 
mai, kurie lydėjo jo ieškojimus, ir klaidingi jų aiškinimai paskatino Skin- 
nerį parašyti „Apie biheiviorizmą“ (1974). Tokia pat buvo ir lietuvių 
kalba leidžiamo Skinnerio darbo „Apmąstymai apie biheiviorizmą ir 
visuomenę“ (1978) paskirtis. 

„Antrasis Voldenas“ autoriui leido pajusti šlovę, užkrovė jam keiks- 
mų ir pagyrų naštą, o „Anapus laisvės ir orumo“ sukėlė aštrią polemi- 
ką. Iš pradžių knygos pavadinimas buvo „Laisvė ir didybė“, tačiau lei- 
dėjas pastebėjo, kad perskaičius knygą labai mažai ką galima pasakyti 
apie laisvę ir didybę. Skinner pataisė: „Anapus laisvės ir orumo“. Nau- 
jas pavadinimas įaudrino skaitytojus, nes daugelis jį suprato „prieš laisvę 
ir orumą“. Nors keletas palankių atsiliepimų ir buvo paskelbta, daugu- 
ma nuomonių buvo neigiamos. Tokie gerai žinomi intelektualai kaip 
lingvistas Noam Chomsky ar rašytoja Ayn Rand pasijuto įžeisti. Pasta- 
roji apkaltino Skinnerį neapykanta „žmogaus psichikai ir dorai: pro- 
tui, pasiekimams, nepriklausomybei, malonumui, moralinei savima- 
nai ir savigarbai!?. Sunku pasakyti, ar Skinner iki galo suprato visuo- 
tinio pasipiktinimo priežastis. Juk jis suabejojo utilitarine individua- 
lios laisvės verte tos nacijos, kurios visa kultūra paremta būtent šia 
tradicija. Be to, knyga pasirodė tuo metu, kai protestuotojai prieš Viet- 
namo karą, afroamerikiečiai, feministės ir gėjų teisių aktyvistai, libera- 
lai ir humanistai atkakliai įrodinėjo, kad norint sustabdyti abejingą 
valdžią, žudančią karo mašiną, išnaudotojišką kapitalizmą, išplitusį ra- 
sizmą, seksizmą ir homofobiją reikia daugiau individualios laisvės ir 
orumo2?, 

Skinner kūrė iki gyvenimo pabaigos. Be daugybės mokslinių 
straipsnių, parašė ir trijų tomų autobiografiją „Mano gyvenimo savu- 
mai“. 1990 m., būdamas 86-erių, pasakė 20-ties minučių kalbą kas- 


mečiame Amerikos psichologijos asociacijos narių susitikime. Moksli- 


1? Rand A. (1984). Who Needs Ir? N.X.: Signer. P. 137-138. 
"0 Bjork D. W. (2003). B. F. Skinner. A Life. N. Y.: APA. P. 193. 

ninkas kaip ir paprastai nesinaudojo užrašais, jo kalba buvo sklandi ir 
aiški. Taip pat ir paskutinieji Skinnerio pranešimo žodžiai „...ar elge- 
sio analizė bus vadinama psichologija, sužinosime ateityje“. Dauguma 
susirinkusiųjų suprato, kad tai veikiausiai paskutinis viešas pasisaky- 
mas, mat nuo 1989 m. buvo žinoma, kad jis serga leukemija. Praneši- 
mo pagrindu parengtą straipsnį, kurį vėliau išspausdino American Psy- 
chologisė!, Skinner užbaigė 1990 m. rugpjūčio 18 d. - savo mirties 
dieną. 


R. Bliumas 


21 Skinner B. F. (1990). Can psychology be a science of Mind? American Psycholo- 
gist, 45, 1206-1210. 

Jūsų rankose dar viena - jau ketvirtoji serijos Psichologijos 
klasika, kurią leidžia VU Specialiosios psichologijos laboratorija, 
knyga. Šios knygos autoriui Burrhusui Frederickui Skinneriui 2006 m. 
kovo 20 d. (tą dieną, kai rašomos šios eilutės) būtų sukakę 102 metai. 
B. F. Skinnerio gyvenimas - tai ir biheiviorizmo krypties, kurio 
atstovas ir kūrėjas jis buvo, ir visos psichologijos plėtros laikotarpis. 
Elgesio (tiksliau, aplinkos ir elgesio sąveikos) mokslo dėsnius 
tyrinėtojas išplėtojo įvairioms visuomenės gyvenimo sritims, svajojo 
apie utopinę bendruomenę, kurios organizavimas būtų paremtas 
aplinkybių ir elgesio sąveikų optimizavimu. 

Perskaičiusieji knygą supras, jog B. F. Skinner - tai asmenybė, 
kurioje derėjo idėjų gausa, gebėjimas jas ginti, mokėjimas viešinti 
biheiviorizmo atradimus, konstruktyvus protas (mokslininkas pasiūlė 
aibę patobulinimų elgesio tyrimams, pavyzdžiui, garsiąją Skinnerio 
dėžę, kamerą kūdikiui auginti su reguliuojama aplinka) ir net vidinis 
ieškojimų prieštaringumas. 

B. F. Skinnerio tekstų kalba sudėtinga, joje daug terminų, kuriems 
sunku rasti lietuviškus atitikmenis (pavyzdžiui, reinforcer, operant, 
contingent, schedules of reinforcement, behavior shapiną, aversive 
stimulus, behavioral technologies ir pan.), o kai kurie iš siūlomų gali 
pasirodyti nauji ar sunkiai suprantami. Tačiau svarbu, jog vertėjui 
pavyko išsaugoti skineriškąją tekstų dvasią. Tikimės, kad ši knyga 
ne tik padės gausesniam skaitytojų būriui pažinti itin įtakingą, tačiau 
prieštaringai vertinamą psichologijos kryptį, bet ir prisidės prie 
lietuviškos specialiosios terminijos plėtotės. 

